
„După indieni, neamul tracilor este cel mai mare dintre toate 
popoarele; dacă ar avea o singură conducere si ar fi uniţi în 
cuget, ei ar fi, după părerea mea, de neinfrint şi cu mult mai 
puternici dintre toate semintiile pamintului." 

(Herodot — Istorii, V III) 


Coperta şi ilustrațiile 


de Puiu Mân 
ul. Fuga 


Cînd au plecat de acasă, Daizo era un băieţandru de vreo 14 
—15 ani. Locuia împreună cu tatăl său, într-o căsuţă de 
birne, lipită cu chirpici, căţărată pe o creastă a munţilor 
Haemus. 

De neam erau bessi, păstori pe coastele de miazăzi ale 
muntelui, cel mai puternic şi mai războinic neam trac. Satele 
bessilor se întindeau de-a lungul văii Hebrului, de pe la 
mijlocul lui, pînă departe către apus, spre Serdica, de unde 
ei se lăsau la vale, de-a lungul torentului, cu luntre uşoare, 
scobite în trunchi de copac. Acolo, sus, din virfurile înalte, 
care atingeau cu fruntea norii, se spunea de cînd lumea, ca 
în zilele senine, cînd aerul era curat şi limpede, mai ales 
după ploaie, se putea zări, de o parte, marea Adriatică, iar de 
cealaltă, Pontul Euxin. La sud de apa Hebrului, satele bessi- 
lor se afundau în munţii Rhodope, împăduriţi cu fagi, stejari 
şi brazi. 


Viaţa acestor oameni de munte, de pe coasta golaşă a mun- 
tilor Haemus era aspră, ca şi pămîntul peste care vîntul vuia 
sălbatec. 

Căsuţa lui Daizo era aşezată sus de tot, pe creasta al cărei 
vîrf era acoperit aproape veşnic de nori. 

Stincile goale şi prăpăstioase sclipeau vara ca aurul în 
lumina soarelui, din pricina pietrei lucitoare care invrista 
stînca. larna, zăpada spulberată de vintul năpraznic, care 
bătea dinspre miazănoapte, nu se putea lipi de peretele 
drept al stîncilor, dar promoroaca şi inghetul le încărcau cu o 
pojghita de argint, care în zilele însorite sclipea ca nişte nes- 
temate. Dar oamenii îşi iubeau muntele. 

Spre virfuri, puţină verdeață; ierburi pitice, din loc în loc 
ienuperi, brazi tiritori ori tufişuri de cătină. în afară de capre 
şi măgăruşi, animalele lor de povară, rareori se intil- neau 
pascind acolo, sus, cîte o vacă sau un ciopor de oi. 

De cînd se ştia, Daizo mergea cu caprele la păscut. Nici nu 
da bine colţul ierbii şi pornea laolaltă cu ceilalţi copii, pe 
coasta muntelui. Săreau ca iezii, din stîncă în stîncă, coco- 
tindu-se pe cîte o muchie ascuţită, de te mirai cum nu se 
pravalesc pe ripi, din vîrful acela înalt. Apoi, suierind cu 
degetele la gură, se strigau unii pe alţii. Şuieratul lor se pier- 
dea pînă departe, iar răsunetul văilor îl purta îndărăt. Por- 
neau apoi în fugă, la vale. Săreau din piatră în piatră, ocolind 
colţurile ascuţite, care se întîmpla cîteodată să le intepe, 
pînă la sînge, picioarele goale, zbenguindu-se, rizînd şi 
întrecîndu-se care de care să ajungă mai repede în vale. 
Pîrîul curgea zglobiu şi ei abia aşteptau să se răcorească 
după fierbinteala care îi cuprinsese de atita alergătură. Se 
balaccau şi se dădeau unul pe altul cu capul la fund, ieşeau 
apoi pe mal si se luau la trinta, intrau din nou în apă, pina 
cînd soarele dădea spre asfintit. Abia atunci îşi aduceau 
aminte de capre. Zbucneau afară din apă şi porneau pe urma 
lor, strigindu-le cu nişte vorbe ciudate şi mi- nîndu-le spre 
casă. Acum, mergeau mai încet. Erau obosiţi şi înfometați de 
atita hirjoana şi abia aşteptau sa vadă laptele tisnind spumos 
în vasul de lut, pe care îl duceau pe furiş la gură, fără să mai 
aştepte să fie fiert, spre ciuda mamelor care puseseră 
mămăliga şi între timp cerneau făina de mei. 

Alteori, se căţărau pina sus, pe creste, şi priveau departe, cit 
puteau cuprinde cu ochiul. în vale, primăvara înfloreau 


trandafirii. Pe malurile Hebrului, sălciile dădeau mugurasi 
gălbui. Căsuţele mici se pierdeau printre pomi si tufişuri. 

La Bessapara se făcea tîrg o dată pe an şi se adunau acolo 
bessi din întreaga vale. 

într-o astfel de zi, pe cînd părinţii lui Daizo se pregăteau să 
coboare la Bessapara, tatăl îi spuse mamei: 

— Ce zici, îl luăm cu noi şi pe Daizo? 

în timp ce vorbea, tatăl său se prefăcea că nu-l ia în seamă 
pe copil, care stătea în spatele lui, într-un colţ al odăii, dar 
vorbea destul de răspicat, pentru ca Daizo să priceapă. 

— Eu zic, Rundac-io, că băiatul este acum destul de mare 
şi ne-ar fi chiar de folos la drum. Mai ales la în- toacere, rînd 
trebuie să mai împingem şi noi de la spate măgăruşul, care 
nu dovedeşte să ducă povara. 

Ochii mari, albaştri şi trişti ai mamei aruncară, pe furiş, o 
privire plina de duioşie către copil. 

*— Bine, răspunse Rundacio. Fie cum spui, şi îşi văzu înainte 
de treabă. 

Nestiind ce să facă de bucurie, Daizo se repezi spre tatăl său 
şi îi sărută mîna. 

— Bine, bine, lasă asta; dă-ne şi tu o mînă de ajutor. 

Mama lui Daizo zîmbea. 

Bessapara, cel mai mare tîrg al bessilor, din valea He- brului, 
i se părea lui Daizo o lume nemaivăzută. Cite minunatii erau 
acolo! Se învîrtea printre negustori greci care aduceau 
lucruri cum nu se făceau pe la ei: vase de lut frumoase, unele 
colorate, altele negre, cu desene şi chipuri de oameni, 
farfurioare roşii cu modele negre, pe care grecii le numeau 
în limba lor ,,pinaxuri". 

Lui Daizo îi plăceau mai ales nişte vase subţiri şi înalte, cu 
două toarte, cărora le spuneau ,amfore". Erau zvelte ca nişte 
nimfe din poveşti, dar astfel de vase cumpărau mai ales şefii 
de triburi. Nu erau pentru oameni săraci ca ei. Aces- tia 
cumpărau „chiupuri", în care păstrau în timpul iernii gri- 
nele, şi pe care le îngropau în pămînt, după ce aşterneau 
deasupra un înveliş de cărbuni stinşi şi cenuşă, ca să nu le 
pătrundă umezeala zăpezii şi a ploilor. 


„Hidriile" de bronz şi 
vasele de sticlă 


colorata erau pentru 
cei cu pungile doldora 
de bani. Şefii de 
triburi si tara- bostii 
cumparau sabii de fier, 
zabale pentru cai si 
,cnemide" de bronz, 
un fel de aparatori ale 
genunchilor calaretilor 
in timpul luptelor. 
Femeile se adunau si 
ele in jurul negusto- 
rilor care scoteau din 
cosuri margele 
colorate de sticla, ca- 
re-ti luau ochii, cercei 
si bratari de tot felul. 
Cit despre copii, ei se 


invirteau in jurul 
roscovelor şi 
smochinelor insirate 
pe curmei si a altor 
bunatati. Asa ca la 
intoarcerea de la tirg 
fiecare se bucura in 
felul sau, urcind 
coasta muntelui in 
urma magarusilor care 
mai duceau in samar si 
dro- buri de sare, faina 
de mei, ulei pentru 
catuie ori fuioare de in 
si cinepa. Daizo, ca si 
ceilalti copii, era atit 
de fericit, in 


cit un an intreg avea de vorbit despre tirgul de la Bessa- 
para. 

în nopţile lungi de iarnă, cînd somnul nu se lipea de gene, 
odată cu lăsarea întunericului, oamenii se adunau în vreuna 
din căsuţele scunde, pe care zăpada le troienea, aco- 
perindu-le cu căciuli de omăt, mai mari decît ele. Mamele şi 
bunicile torceau ori împleteau flanele din lînă de capră. 
Veneau şi „moşii, cei mai bătrîni oameni din sat, din neamul 
cărora coborau ei, toţi ceilalţi. 

Spuneau copiilor şi tinerilor poveşti adevărate, despre faima 
neamului lor, odinioară bogat, mare, puternic şi viteaz. Pe 
atunci, tracii nu erau farimitati în atîtea triburi şi se în- 
tindeau de o parte şi de alta a fluviului Dunaris, pînă la ma- 
rea cea mare, iar spre miazăzi pînă la marea căreia îi spu- 
neau ,,tracica" şi chiar dincolo de ea, unde unele triburi ajun- 
seseră la coasta troiană. 

Le povesteau batrinii că pe timpul cînd Elena, frumoasa soţie 
a aheului Agamemnon, fusese răpită de Paris, fiul regelui 
Priam al Troiei, Rhesos, regele tracilor din Macedonia, 
îmbrăcat în zale aurii, cu coif lucitor, într-un car ferecat cu 
aur şi argint, tras de cai zvelti, albi ca zăpada şi repezi ca 
vîntul, cu haturi tintuite cu aur şi minati cu bice împletite din 
fire lucioase care străluceau ca soarele, a plecat cu tracii săi 
în ajutorul lui Priam, tatăl lui Paris. Stir- nind invidia si minia 
aheilor, Rhesos şi tovarăşii săi au fost ucişi mişeleşte prin 
somn. Aheii se temeau că vitejia tracilor ar fi putut schimba 
soarta Troiei. 

Copii ascultau în tăcere. Din cînd în cînd, femeile lăsau 
andrelele de lemn în poală. înceta şi sfiriitul fusului si 
ascultau şi ele poveştile acestea, pe care le auzeau pentru a 
nu ştiu cîta oară, de cînd fuseseră şi ele de vîrsta copiilor lor. 
Era mai ales unul din bătrîni, căruia nimeni nu-i mai 
cunoştea şirul anilor. Pletele albe îi atingeau umerii, sprin- 
cenele groase şi stufoase îi acopereau aproape în întregime 
ochii albaştri, care erau încă vii, ca ai unui viezure. îl chema 
Sausa. Dar nici unul din „moşii" satului nu ştia cîte ştia el. 
într-o seara Daizo îl întrebă: 

— Mos Sausa, de ce ne spune nouă traci? 

Sausa zimbi. 

— E bine că mă întrebi, Daizo. Nu ştiu cum de nu v-am 
spus pînă acum şi vouă povestea asta. 

Şi Sausa începu: 

— E mult de-atunci. Nici moşii moşilor mei n-au apucat 
timpurile acelea. Le-au aflat şi ei de la moşii şi strămoşii lor. 
... Era pe vremea cînd trăiau oameni înalţi de stat, cit uriasii 
şi puternici de sfărîmau stîncile cu braţele, strim- bau copacii 
grosi din pădure şi sugeau dintr-o sorbitură apa unui piriu. 
Le zicea titani. Unul din ei era Cronos, fiu al lui Uranos, Zeul 


cerului fără de mărginire şi al Geeii, zeiţa pămîntului. Şi s-a 
îndrăgostit Cronos de frumoasa Traca, nimfa munţilor noştri. 
Ea locuia într-o grotă pe vir- ful acela înalt al munţilor 
Haemus. Traca l-a născut pe Doloncos, din care se trage 
neamul cel mare al tracilor, fiindcă Doloncos a avut mulţi 
copii. Fiecare a dat numele unui trib şi tot aşa, la rîndul lor, 
copiii acestora. De aceea sîntem atît de mulţi. 

Batrinul se opri o clipă, răsuflă, apoi continua: 

— Ca toate nimfele, Traca avea darul profetiei si era 
pricepută la descîntece si farmece. Ştia cum să îndepărteze 
relele sau să le îndrepte asupra duşmanilor. Ştia să oblo- 
jeasca rănile celor căzuți în luptă si cunoştea izvoarele de 
„apă vie" din munții tracilor. De la nimfa Traca le-au învățat 
şi fiii ei si fiii acestora; de la ea au moştenit tracii vitejia, 
puterea de a indura suferința, răbdarea, dragostea si 
îndrâzneala fără de margini. 

Copiii ascultau cu răsuflarea întretăiată. Bătrînul Sausa 
vorbea ca din altă lume. Simteau un fior, din crestet pînă în 
tălpi, ascultindu-l. Se simțeau mîndri că erau traci si voiau si 
ei să arate că nu sînt mai prejos decît străbunii lor. 

Vara, se jucau de-a războiul pe tăpşane. Căutau, pe sub 
streşinile caselor, săbii ruginite şi cuțite vechi, sau îşi făceau 
ghioage din cioturi de sălcii, sau prăştii pentru care 
stringeau pietre de pe malul piriului. Moş Sausa îi învățase 
cum să facă mai multe feluri de prastii. Unele cu chinga 
scurtă, care să lovească de aproape. Altele cu chinga de mij- 
loc, iar cele cu chinga lungă să ochească din depărtare duş- 
manul. 

Erau toţi iuți de picior, neintrecuti la trinta şi învățau de mici 
să călărească. 

într-o zi, Daizo urcă, cu tatăl său, pe vîrful cel mai înalt al 
munţilor Haemus. 

Vremea era senină, dar, cum ajunseră sus, se porni, deodată, 
vântul. 

Se aşezară jos şi tatăl său desfăcu o traistă, din care scoase o 
bucată de cas şi o turtă de mei. Mîncară în fugă şi se ri- 
dicară. în vale, se vedea limpede apa Hebrului, iar în stînga, 
crestele munţilor care se pierdeau în depărtare. Vîntul se 
intetea. îi lovea în obraji, pătrundea pe sub bunda de blană 
de capră. Tatăl lui Daizo îşi înfundă, pe cap, căciula de vulpe. 
Daizo făcu la fel. 

— Vine ,,Boreanul". 

Daizo nu pricepu cine vine, şi parcă nu îndrăznea să-l in- 
trebe. Tatăl său vorbea putin. Erau zile întregi, cînd abia 
scotea cîteva vorbe. Mai cu seamă, de cînd nu mai trăia 
mama lui Daizo. Murise cînd trebuia să aducă pe lume al 
doilea copil. Murise şi copilul. Daizo îşi aminteşte cum tatăl 
său l-a luat de mînă şi au pornit în urma oamenilor, care 


duceau trupul femeii şi al micutului, pe o targa de scinduri. 
Au săpat o groapă şi i-au aşezat acolo. Au pus deasupra ce- 
nuşă şi cărbuni stinsi, iar peste ei au rinduit, în cerc, bolo- 
vani de rîu, aduşi de Daizo şi de alţi copii, de pe malul 
Hebrului. Apoi au astupat groapa cu pămînt. Au stat acolo 
pînă s-a înnoptat. După aceea, au plecat acasă. Din acea 
seară, tatăl său n-a mai pomenit niciodată numele mamei. 
Era tot mai tăcut şi morocănos, dar îşi vedea de treburile 
casei ca şi pînă atunci. 

Odată, întorcîndu-se acasă pe înserat, nu-l găsi pe Daizo. 
Cînd băiatul apăru în fugă, tatăl său se apropie de el atît de 
încruntat, încît Daizo încremeni. Abia îngăimă: „Am fost la... 
mama". Tatăl său se întoarse cu spatele, aplecîn- du-se să 
inteteasca focul din vatră. Daizo auzi doar atit: „E timpul să 
mincam". 

Abia în seara aceea înţelese Daizo tacerile tatălui său. A 
doua zi, apăru pe pragul ferăstruicii mici a casutei lor, o 
ulcică cu apă; „să fie pentru cea plecată", spuneau femeile 
mai bătrîne. Uluit de moartea femeii, Rundacio uitase să facă 
aceasta atunci cînd ar fi trebuit. 

De atunci, Daizo îl iubea parcă şi mai mult pe tatăl său şi se 
căznea să-i fie de ajutor, ca un om mare. 

Toate cîte-şi amintea acum, pe vîrful înalt al muntelui pe care 
vîntul năpraznic începuse să alerge nebun, huind sălbatec, ca 
şi în noaptea cînd îi murise mama, îi dădură curaj: 

— Cine e „Boreanul", tata? 

De multa vreme ochii lui Rundacio nu se mai luminasera. 

— Şezi, şezi puțin, Daizo. Vîntul ăsta ne poate da jos. E 
Boreas, vintul furtunos de miazănoapte. Cînd se dezlantuie 
sălbatec, deasupra pămîntului ori a apelor, nimic nu-i poate 
opri furia. Colbul se ridică pînă în inalturi; norii se fugaresc 
pe cer; apele mării înalță valuri cît muntii; copacii sînt smulsi 
cu rădăcini cu tot, iar iarba cîmpului se culcă la pămînt. 
Daizo asculta si parcă niciodată nu simtise puterea „Bo- 
reanului", ca aici, in vîrful muntelui. 

Tatăl său continua: 

— Boreas poartă o mantie neagră; cînd o flutură, dea- 
supra munţilor se pornesc fulgere şi tunete; el aduce gerul 
din miazănoapte; ploaia se preface în pietre de gheaţă, apele 
se fac bocnă şi întreg pamîntul se cutremură pînă în stră- 
funduri. 

Fără să-i pese de fiorul de gheaţă ce începuse să i se stre- 
coare de-a lungul spinării, Daizo mai întrebă: 

— Dade unde vine el, tata? 

— împărăția lui este în ținuturile de miazănoapte, dar 
puterea lui se întinde departe, pînă spre țărmurile însorite 
ale mării de la miazăzi de Dunaris, de munții Haemus si de 
munţii Rhodope, Se povesteşte că în zborul lui deasupra 


Atticei, Boreas a zarit-o într-o zi pe Oreithyia, frumoasa fiică 
a eroului Erechtheus, de care s-a îndrăgostit, cerind-o de 
soţie. Tînăra fata s-a înspăimîntat, văzînd înfăţişarea cruntă a 
vîntului aspru şi tatăl ei încercă să-l alunge departe. Ni- 
ciodată puternicul Boreas nu fusese atît de înjosit. Acest 
lucru îl indirii şi mai mult. Bătînd puternic din aripi, porni din 
nordul îndepărtat, pustiind totul în drum spre Atena, unde se 
afla palatul lui Erechtheus. Acolo îşi desfăcu larg mantia 
neagră. Cerul se întunecă deodată, de parcă se lăsase negura 
nopţii pe pămînt. Boreas cobori din înalturi şi, în mijlocul 
vîrtejului nebun care se dezlantuise, o răpi pe Oreithyia, 
ducînd-o departe, în împărăţia lui din ţinuturile îngheţate ale 
nordului unde şi-o facu soţie... 

Pe crestele înalte ale muntelui, ,Boreanul" se înteţise atît de 
tare, încît trebuiau să lupte cu puterea lui, ca să nu fie 
doboriti la pămînt. Daizo abia deslusi vorbele tatălui său, in 
ul care-i astupa urechile: 


O luăm pe la 
„Prăpastia lupului". 
Drumul e mai greu, 
dar pereţii văgăunei 
ne mai apără de furia 
vîntului. Dă mîna 
încoace 


-Pentru Daizo, ziua aceea a fost cea mai lunga din viata lui. I 
se paru ca nu se va mai sfirsi niciodata. 
De la o vreme, bessi erau tot mai nelinistiti. Pastorii care 
coborau cu oile din muntii Rhodope, la sfirsitul verii, aduceau 
veşti proaste. „Romanii se apropie! Curind vor fi aicea!" 
într-o zi, pe la amiază, pe cînd Daizo, cu prietenii lui, era la 
scăldat, un cioban, care venea de pe coasta din faţă a 
muntelui, le strigă de departe: 

— Fugiti cit mai este timp si spuneti-le părinților voştri că 
se apropie romanii! 

Seara, Daizo vorbi cu tatăl său: 

— Dece trebuie să fugim? 

Rundacio oftă: 

— Să fugim, dar unde? Să raminem? înseamnă să pierim! 
Atunci, cum? Numai Zberthurdus, zeul, mai poate sti! 

Băiatul nu era obişnuit să-l audă pe tatăl sau văitîndu-se. Dar 
Rundacio vorbise pentru el, nu pentru Daizo. El ştia că 
romanii încearcă de mult să ajungă la tracii care păzeau 
munții Haemus si le atineau calea către Dunaris, spre care ei 
tinteau. 

Era în munţii Haemus o trecătoare prăpăstioasă, pe unde se 
putea trece de cealaltă parte a muntelui, nu departe de piscul 
cel înalt, pe care se afla templul zeului Zberthurdus. îi ziceau 
„Despicătura", iar tribul care locuia în apropierea ei, se 
numea al „surilor", fiindcă în limba tracilor, despică- turii" i 
se zicea ,,suci". 

Trecătoarea era bine păzită de suri. Nimeni nu mai ştia dacă 
această prăpastie despicase stîncile în timpurile dede- mult, 
cînd zguduirile pămîntului făceau ca munţii să se bata cap în 
cap, sau dăinuia din vremuri şi mai vechi, cînd trăiau gigantii, 
oameni uriaşi care frîngeau piatra în două, numai cu 
bratele.Zi şi noapte veghile nu închideau ochii. De pe 
înălțimile ameţitoare, privirea lor ageră ca şi a „vulturilor 
negri", care zburau deasupra piscurilor, se rotea pînă 
departe. Cînd se pornea ,,boreanul", oamenii care păzeau 
trecatoarea se culcau la” pamim ca să nu-i trinteasca 
puterea vîntului. Cînd din văgăuni se ridica ceata, ochii lor 
desluşeau orice mişcare şi dincolo de umbrele ei. Ploile şi 
grindina cît pumnul nu-i clintea din loc, fiindcă purtau cuşme 
din piele de di- hor şi pe deasupra glugă din țesătură aspră, 
de păr de capră. Iarna, infasurati în cojoace din piele de lup, 
nu-i pătrundea gerul cel atît de straşnic, încît se auzea, in 
tăcerea adinca, cum crăpau pietrele din stîncile sub care se 
adăposteau, zgomot surd pe care nu-l poate desluşi orice 
ureche 

Se bucurau de lumina fulgerelor, şi tunetul nu-i înfricoşa. Era 
minia lui Zberthurdus care oprea înaintarea duşmanilor. 

Unii îşi luau cu ei flautul şi, în zilele senine de vară, sunete 
prelungi şi unduitoare se împrăştiau departe deasupra văilor. 
îşi aminteau atunci de poveşti din copilărie despre păstorii 


Seuthes si Rhonakes, care scorniseră flautul, dintr-o tulpină 
de trestie. 

Treceau uneori pe la ,,Despicatura", unii , capnobati", preoţi 
ai zeului Zberthurdus. Coborau de sus, de pe crestele cele 
mai înalte ale munţilor. Umblau după hrană. Capno- batii nu 
mincau carne; culegeau bureti, brăcuiau stupii ascunsi in 
scorburi, ca să adune miere, iar prin sate oamenii le dădeau 
lapte şi brînză. 

„Fiţi cinstiţi şi iubiţi dreptatea. Să nu vă fie teamă de nimic", 
le spuneau ei străjerilor de la „Despicătură". Aceştia priveau 
lung în urma lor. Capnobaţii mergeau încet, abia atingind 
pămîntul cu picioarele goale, cu trupul înfăşurat într-o 
cămaşă neagră, din țesătură aspră, lungă pînă la pă- mint şi 
legată la mijloc cu un curmei. 

De aproape un veac şi jumătate încercau romanii să în- 
genunche pe tracii din munţii Rhodope şi Haemus. Dar mun- 
tenii se apărau cu o inversunare care, pe cît îi uimea, pe atit 
îi înverşuna pe romani. 

Plecau „triremele" lor în număr tot mai mare de la Brun- 
disium şi împînzind apele Adriaticei debarcau pe celălalt 
țărm, la Epidamnos. 

în cele din urmă, Macedonia cea atît de bogată in mine de 
aur şi şantiere navale, încît oraşului Daton sau Neapolis 
Datenorum, cum i se mai spunea, i se dusese numele de „bel- 
sug al belsugurilor", fu prefăcută în provincie romană. 
Romanii se răzbunară crunt împotriva celor ce le tinusera 
piept atita amar de ani. 

Sate întregi plecau în pribegie. Treceau dincolo de munţi 
mergind în urma măgăruşilor pe care îngrămădiseră atît cit 
puteau, cu capetele plecate şi sufletele sfisiate, ei, „vulturii 
negri" ai munţilor Haemus şi Rhodope şi, ajungînd la Du- 
naris, îngenuncheau şi se împărtăşeau din apa fluviului sfînt. 
Unii treceau apa la fraţii lor geţi, de pe malul drept al flu- 
viului. Au ridicat acolo aşezări trainice pe care le-au numit, 
după graiul geților, „dava" sucilor sau „Sucidava". 

înaintarea romană nu mai putea fi oprită. Ei ocupaseră munţii 
Rhodope şi înaintau spre valea Hebrului, de-a lungul riurilor 
Strymon, Nestos şi Artissos. 

Trupele romane erau bine echipate, cu zale, coifuri şi platoşe 
de fier şi arme puternice. în fruntea lor se afla generalul 
Lucullus Varro, care jurase în faţa senatului roman că de data 
aceasta îi va îngenunchia pe tracii din sudul Du- narisului. 

în noaptea cînd s-a aflat că romanii au pătruns în valea 
Hebrului şi că încep să urce coasta muntelui, Daizo şi tatăl 
său dormeau adînc. Rundacio cioplise toată ziua un copac 
gros, adus cu spatele din pădure, ca să facă un tarc pentru 
vite, aşa încît, obosit, adormise buştean. Vara dormeau afară, 
în tinda casei. 


Romanii îi luaseră prin surprindere. Raspinditi pe coasta 
muntelui, bessii nu avură timp să se adune laolaltă. Nici 
căpeteniile lor n-au prins la timp de veste. 

S-a auzit întîi un țipăt de femeie, apoi altele, amestecate cu 
voci groase de bărbaţi. Strigau să afle toată lumea, toată 
suflarea de pe coastă: „Vin romanii!" 

Larma creştea. Copii începură să plingă. Cei mai mici tipau 
ascuţit. Se auziră îndemnuri: 

—- Vin romanii! inarmati-va cu ce puteţi! Luaţi topoare, 
securi şi seceri! leşiţi afară din case! 

Nimeni nu crezuse că tocmai în noaptea aceea avea să se 
întîmple ceea ce aşteptau de atîta vreme. 

Tatăl lui Daizo nu stătu mult pe gînduri. Se repezi în casă, 
întinse mina spre grindă şi smulse la iuteala o toporisca şi o 
sabie scurtă şi încovoiata. Luă apoi din tindă un burduf de 
brînză şi o bucată de pastramă de capră şi tră- gînd de pe 
lavita cerga de lina vărgată, ieşi afară, arun- cînd-o pe 
spinarea măgarului. înfundă două traiste cu tot ce apucase să 
ia din casă şi le atirna de o parte si de cealaltă a animalului. 
— Ia-ți sumanul şi căciula şi urcă, strigă Rundacio către 
copil şi împinse măgarul afară din ogradă: 

— Haida! 

Nu ardea nici un opait în casele risipite pe coastă. Oamenii se 
întîlneau şi se recunosteau pe întuneric. Se înțelegeau fără 
vorbe. Aveau toţi acelaşi gînd: „Spre Despicătură!" 

Se lăsau conduşi de animale. Vorbă batrineasca: „Drumul cel 
mai scurt e drumul măgarului". Animalul acesta ştie singur să 
găsească drumul cel mai scurt şi mai drept. 

Daizo şi tatăl său mergeau alături de vecinul lor, Bessio. 
Acesta suise pe măgăruş pe soţia sa, care ţinea în braţe un 
prunc născut de curînd. Era băiat şi îl numiseră Dolens, ca pe 
tatăl lui Bessio. 

Nu vorbeau nimic. Fiecare era bătut de acelaşi gînd: „Trebuie 
să ajungem cît mai repede la trecătoare şi să ieşim de 
cealaltă parte a muntelui. Dacă romanii ajung înaintea noas- 
tra la „Despicătură", urcăm spre creste, pe potecile latural- 
nice. Drumul e ocolit şi mai greu, dar mai sigur. Caii ro- 
manilor se poticnesc de virfurile ascuţite de stîncă. Nu-s cai 
de munte. Măgăruşul, săracul, ne duce". Şi tatăl lui Daizo 
atinse uşor, cu palma, crupa măgarului, ca şi cum l-ar fi 
îndemnat să meargă mai departe într-acolo. 

Generalul Lucullus Varro era un bun comandant de oşti şi, 
înainte de a porni la atac, cercetase bine locurile spre care 
înainta, aşezarea munţilor, apelor şi văilor pe care le avea de 
străbătut cu ostaşii săi. 

Se hotări să treacă Haemusul peste coama dintre trecătoare 
şi piscul înalt, pe vîrful căruia se afla templul zeului 
Zberthurdus. Urcuşul era prăpăstios şi anevoios, dar în felul 
acesta, învăluind muntele din toate părţile, pe un front larg, 
înainta cu toată armata dintr-o dată. 


Bessio se aplecă la urechea lui Rundacio:~* 

— Şi dacă ne taie calea, după ce apucăm să trecem mun- 
tele? 

— Să ne grăbim să le-o luăm înainte, răspunse acesta. 

Dar n-apuca sa termine vorba, si în spatele lor se auziră 
ropote infundate. Copite de cai făceau să se cutremure pă- 
mintul. Oamenii nu se opreau. impingind măgăruşii de la 
spate, aproape ca fugeau spre cararea care cotea la stinga, in 
directia opusa trecatorii. Tropotele se auzeau tot mai tare; se 
deslusea cum fornăie caii greoi, care urcau pieptul muntelui. 
Erau la doi paşi în urma lor. îi zăriseră. Zăriseră grupurile de 
bessi care se grăbeau spre trecătoarea din munte şi dăduseră 
galop cailor. 

Un răcnet sparse tăcerea nopţii. O suliță străpunse, din 
goana calului, măgăruşul lui Bessio, patrunzind, în acelaşi 
timp, în coasta copilului urcat pe samar. Oamenii ceilalţi se 
împrăştiau în fugă, în dreapta şi în stînga. Alte răcnete, alte 
gemete răsunară în noapte. Călăreţii romani zoreau caii, 
scotind strigăte puternice, ca să înfricoşeze pe besii care 
gifiiau in urma măgarilor. Îi înnebunea neputinta de a 
înfrunta duşmanul, care-i atacase mişeleşte, pe la spate, cînd 
se aşteptau mai puţin. 

Scuturile legionarilor şi harnaşamentele cailor, ce îi fugăreau 
din urmă, scoteau sunete metalice, care le inghetau sufletele. 
Sulitele se înfigeau în dreapta şi în stînga şi copitele cailor 
striveau şi oameni şi animale. 
Daizo întoarse capul. Noaptea era atît de neagră, ci puteai 
vîri degetele în ochi. O făptură, care i se păru uriaşă, se 
apropia de ei în goană. Tatăl său, care împingea cu o mînă 
măgarul, întinse pe cealaltă să-l tragă pe băiat spre el. N- 
apucă să-l prindă. Un călăreț roman îşi făcu loc printre ei. 
Daizo se aruncă la pămînt. Copitele calului nu-l atinseră, dar 
sulița romanului se înfipse în spinarea lui Run- dacio. Fără să 
dea drumul funiei cu care trăgea măgarul, şi de care parcă se 
încleştase, tatăl său se prăbuşi împreună cu animalul în 
prăpastie, rostogolindu-se peste stîncile colturoase. 

Un icnet scurt. Animalul gemu dureros, apoi linişte... 

Daizo nici nu sufla. Culcat cu burta la pamînt, rămase aşa 
cîteva minute bune, fără să-şi dea seama de nimic. Cînd se 
mai dezmetici auzi zgomote nedesluşite, care se depărtau. În 
cap simţea un gol, prin care nu-i umbla nici un gînd, iar în 
fata ochilor, inclestati de frică, întuneric de nepătruns. 

1 se păru, sau cineva îi vorbea? 

— Care eşti? Scoala! Auzi? 

Daizo încercă să deschidă ochii. Era atît de buimăcit şi 
ametit, încît nici nu se putea mişca. Omul îl apucă de brat. 

— Scoala, n-auzi? 

Băiatul ridică cu greu capul şi întredeschise pleoapele, care 
parcă i se lipiseră de atita strinsoare. Bessio îl privea, fără să 
scoată o vorbă. Daizo ţipă: 


— Unde sint? 

— S-au prăvălit în prăpastie. Vai de oasele lor! Sa fugim! 
Să fugim cît mai repede. Miine dimineaţă vor impinzi tot 
muntele, mai putu spune. 

Vorbea ca ieşit din minţi: 

— Mişcă-te mai repede, băiete! Mai repede! Doar nu vrei 
să ne rămînă si nouă ciolanele prin steiurile astea! 

Cite zile si nopți s-au strecurat ca furii prin păduri si poteci 
neumblate, agatindu-se pe brinele muntelui de colțuri 
stincoase care le singerau palmele, nici ei nu mai stiau. Dar 
în dimineaţa cînd au zărit în depărtare apa lată şi albastră a 
Dunarisului, Bessio s-a aruncat la pămînt şi, apăsînd cu mîna 
puternică umărul lui Daizo, l-a silit să îngenuncheze: „Să 
mulţumim lui Zberthurdus că am apucat ziua aceasta!" 

De-a lungul atitor nopţi de goană şi de spaimă, Bessio pusese 
la cale un plan: să ajungă la malurile fluviului şi apoi, de-a 
lungul lui, la marea cea mare, în porturile greceşti. „Vor găsi 
acolo ceva de făcut. Mai rău decît au pătimit n-or indura!" 
Au aşteptat cîteva nopţi, pe malul apei, ascunzându-se printre 
sălcii. Zi şi noapte treceau în susul şi în josul fluviului fel de 
fel de luntre şi plute sau corăbii cu pînze. Unele mai opreau, 
altele treceau în goană. Trăgeau la rame oameni goi t>ina la 
briu. Unii din ei aveau fete smolite; alţii erau înalţi de tot, cu 
plete lungi şi bălaie, cu ochii albaştri şi bărbi. Vorbeau fiecare 
în alt grai, încît nu te puteai înţelege cu ei. Se adunau în 
grupuri, şopteau, îşi schimbau pungi cu bănet sau lăzi şi saci, 
în care era greu de ghicit ce se ascunde. într-o noapte, Daizo 
şi Bessio au fost de faţă la o întîmplare neobişnuită. 

Din susul fluviului venea o corabie neagră cu pînze. Mergea 
încet şi greoi, tragind după ea plute încărcate cu lăzi şi 
scînduri. Ajunsă în dreptul sălciei sub care stăteau pititi 
Daizo şi Bessio, corabia încetini mersul şi, ca din pămînt ră- 
săriră nişte oameni îmbrăcaţi în negru, cu glugi pe cap, care 
pindisera pînă atunci în întuneric. Se urcară la iuteala in 
luntrele care zăceau cu zecile pe malul fluviului, înconjurînd 
din toate părţile corabia. 

Ceea ce a urmat, e greu de spus. Totul s-a petrecut uimitor de 
repede şi nedesluşit, în umbrele nopţii. Oamenii îmbrăcaţi în 
negru s-au catarat ca veveritele pe corabie, încă- ierîndu-se 
cu cei de pe punte. Se auzeau bufnituri şi gemete înăbuşite. 
Din cînd în cînd, cîte unul era azvirlit în apă. Curînd corabia 
porni din nou în josul apei. Fusese atacată de pirați. Veniti 
din toate părţile, oameni de felurite neamuri pîndeau 
corăbiile încărcate cu mărfuri care treceau de-a lungul 
Dunarisului. 


Piratii conduceau 
corabia spre Pontul 
. > . 
Euxin, unde avea să li 
. > 

se piardă urma. Pe apa 
fluviului sfint al 
tracilor pluteau 
lesurile fostilor ei 
stapini 

pini 
într-o seară, după ce se intunecase bine, Bessio, urmat de 
Daizo, se apropiara de un grup de oameni care se tot in- 
virteau in jurul unei corăbii mici, trasă la mal de la ora 
prinzului. Era spre asfintit si încă nu plecau. Parcă aşteptau 
ceva. 
Bessio nu stia cum sa le vorbeasca ca sa se faca inteles si nici 
nu prea îndrăznea. Se apropie totuşi, de ei: 
— La Mesambria mergeti? Era singurul port grecesc de 
pe malurile mării, de care auzise vorbindu-se. 
Oamenii întoarseră capul in sila spre el si copilul care se 
dăduse în spatele său. Pricepură că cei doi voiau să ajungă la 
Mesambria. 
— ... Dionysopolis, răspunse scurt, unul din ei, arătînd cu 
mina în josul apei. 
Bessio înţelese. „Va să zică, merg la Dionysopolis, nu la 
Mesambria. Unde o fi Dionysopolisul ăsta? Dar, la urma 
urmei, totul e să ajungă la mare. Fie ce-o fi!" Şi prin semne 
aratind cu mina cînd înspre el, cînd spre Daizo, se căznea să 
spună celor doi străini, că vor să-i ia şi pe ei pe corabie. 
Străinii schimbară priviri. 
„Ce să facem cu ei? Şi un copil? Asta ne mai trebuie! Mai rău 
ne încurcăm!" Şi omul mai spuse lui Bessio într-o limbă 
necunoscută, ceva din care acesta nu înţelese decît că le cere 
„tetradrahme”. 
Bessio ridică din umeri. 
—  „Sesterţi"?... se răsti la el omul străin. 


Bessio tăcu încurcat. 
— Ce vor atunci? se înfurie străinul. O călătorie de plă- 


— O să-i vindem ca sclavi, propuse celălalt. Se iau parale 
bune pe sclavii traci, şi îi împinse de la spate, mormăind 
ceva, care însemna: 

— Suiti 

Desfăcură odgoanele şi coarabia porni de-a lungul apei. Daizo 
simţi un gol în pîntece. Era ceva neobişnuit pentru el. îl 
apucă si un fel de ameteala. Noaptea era neagră. Stelute mici 
luminau cerul. Luna nu se arătase încă. Corabia era împinsă 
de curentul apei, şi o răcoare plăcută îi mîngilia fruntea 
fierbinte. Omul în negru, care-i urcase pe vas, dădu o 
poruncă unuia de-ai lor. Era, pesemne, cel mai mare dintre ei. 
Marinarul cobori cîteva trepte în pîntecul corăbiei şi se 
întoarse cu un vas mare, pe care omul în negru îl duse la 
gură, sorbi cu poftă, se şterse cu mineca şi trecu, pe rînd, 
băutura şi celorlalţi. Numai unul din ei nu bău. Şeful îi 
şoptise ceva. Omul se sprijini cu mîna de marginea corăbiei, 
se întoarse cu 

2 — Daizo şi feciorii Băi spatele şi privea departe, în noaptea 
neagră. „O fi cel cu paza, în noaptea asta", gîndi Bessio. 

Ceilalţi continuau să bea. Mai marele lor începu să 
cînte. îl urmară şi ceilalţi. Dar, curînd, vorbele lor, pe care 
Bessio şi Daizo nu le pricepeau, începură să se incilceasca, 
picioarele li se muiară şi, unul cîte unul, lunecau pe puntea 
vasului. 

Soarele era sus cînd Daizo se trezi dintr-un somn lung 
şi greu. La început, nu-şi dădu seama unde se află. împrejurul 
lui numai apă, iar dincolo de maluri, în dreapta şi în stînga, 
cîmpie fără de margini. Nici o adiere de vînt nu suf!a şi, cum 
mergeau în josul apei, corabia luneca uşor, fără să-i legene. 
Bessio era lîngă el, rezemat de parapet. Daizo îşi aminti, 
deodată, de toate cite se petrecuseră pina atunci. îl frămînta 
gîndul că lăsase pe tatăl său, atit de departe, în văgăunile 
munţilor Haemus. Un nod i se urcă în git. Simtea că se 
înăbuşă. îi veni în minte un descintec pe care i-l spunea 
mama sa, cînd era copil şi se întîmpla să i se oprească ceva în 
git. Daizo îl repetă în gînd: „leşi... din creerii capului, din 
zgirciul nasului, din măduva oaselor". Se mai liniştise, dar 
ochii i se împăienjeniră, îl durea capul şi lacrimile i se 
prelingeau pe obraz. 

Bessio privea pe băiat. Şi sufletul lui era chinuit. 

— Lasă, îi spuse el blind. N-are rost. Să vedem mai 
bine ce avem de făcut. 

Daizo se dezmetici de-abia cînd mîna corăbierului i se 
lăsă, grea, pe umeri. Din vorbele lui răstite, înţelese că nu l- 
au luat cu ei ca să se plimbe de-a lungul Dunarisului, şi, 
arătîndu-i un vas cu apă şi o cîrpă murdară, îl făcu să inte- 
leagă ce avea de făcut. 

Daizo începu să frece puntea corăbiei, aşa cum 
făceau şi alti doi băieţi ceva mai rasariti ca el. 


La amiază, căpătă o bucată de ,,malaios", un fel de 
pîine din făină de mei iar seara, o fiertură de peşte, mai mult 
zeamă, atît de ardeiată, că-l ustura gitul şi toată noaptea bău 
apă, cu pumnul, din fluviu. 

Două zile şi două nopţi a durat drumul. într-o 
dimineaţă, corabia s-a oprit pe malul apei. în faţă se întindea 
cîmpia fără margini. Pe mal aşteptau mai mulţi oameni cu 
fete întunecate şi aspre, ca şi ale celor de pe corabie. I-au pus 
să descarce lăzile. Scîndurile le duceau cîte doi deodată, pe 
u- meri. Dacă Daizo se oprea puţin să răsufle, se trezea cu un 
ghiont în coasta, care voia să spună: „Grăbeşte-te!". Au în- 
cărcat totul în cîteva căruţe cu roţi înalte şi coviltir. S-au 
urcat, şi vizitiul a dat bice cailor. Păreau grăbiţi să ajungă cît 
mai repede. 
înghiontit şi zorit să urce în grabă în căruţă, Daizo îl pierduse 
din ochi pe Bessio. Abia după ce porniră îşi dădu seama. 
începu să-l caute, cu privirea, printre ceilalţi. îl strigă. 
Nimeni nu-i răspunse. 

Cineva îi repezi un pumn în spate. 

— Astîmpără-te! Ce vrei?... i se păru că-i spune unul din 
oamenii din căruţă. 

Daizo nu pricepea nimic. Privea disperat în toate părţile, cînd 
un vlăjgan înalt, ceva mai mare ca el, cu păr bălai batind 
înspre roşcat, îi făcu nişte semne ciudate. Pînă la urmă, Daizo 
pricepu că Bessio rămăsese jos, pe malul Du- narisului. Se 
furişase şi, departindu-se, nu se urcase cu ei în căruţă. 

Daizo îşi aminti că Bessio îi vorbise odată de Sucidava, un 
tîrg care se găsea aproape de fluviu şi unde se refugiaseră 
mulţi bessi din tribul de pe Haemus. Şi îi trecu prin gînd: 
„Dacă a vrut să meargă într-acolo, de ce nu i-a spus? De ce 
nu l-a luat şi pe el? Poate că n-a mai apucat?! De unul singur, 
te poţi furişa mai uşor. Dar doi... Şi cum s-a îndurat să-l lase 
singur printre străini? Dar el, sărmanul, nu rămăsese tot 
singur pe lume? Nevasta şi copilul lui zăceau şi ei acolo, pe 
ripile din munţii Haemus, alături de tatăl său”. 

Tînărul din căruţa cu coviltir îi zîmbi, ca şi cum i-ar fi spus: 
„Fii liniştit! Nici eu nu am pe nimeni!" Apoi îl făcu să 
înţeleagă, prin semne, că-l cheamă ,,Cri-ci-ro". Se impriete- 
niră şi Criciro, care era celt de neam, din Singidunum, de pe 
cursul de sus al Dunarisului — el îi zicea Dunavis — începu 
să-l înveţe pe Daizo să vorbească limba lui. 

După ce au străbătut cîteva zile, în goana cailor, un drum 
prăfuit şi plin de gropi şi de bolovani, deodată se ivi in fata 
marea. Cit vedeai cu ochii numai apă, albastră ca cerul cu 
care se unea în zare, de parcă ar fi ajuns la capătul 
pămîntului, care nu se mai zărea din nici o parte. 

Valurile se rostogoleau pina la mal şi, spargindu-se, se 
împrăştiau in spumă alba, mai albă decit floarea de cireş, din 
valea Hebrului. 


Daizo rămase uimit de atîta frumuseţe care parcă îi mai 
odihnea sufletul, sfişiat de durere în ultimele săptămîni. Stă- 
tea nemişcat, privind, şi ar fi rămas mereu aşa, la marginea 
mării, urmărind cum se fugăresc valurile şi ascultînd mur- 
murul lor care parcă spunea ceva ce el nu putea pricepe. 

La marginea apei se întindea un fel de tîrg, mai mare şi mai 
frumos ca Bessapara, cu clădiri atît de albe, că lui Daizo i se 
păru că strălucesc ca promoroaca, şi cu verdeață multă. 
Atunci pricepu că au ajuns la Dionysopolis. Oamenii cu care 
venise în căruţă se făcură dintr-o dată nevazuti, după ce-l 
dădură pe el si pe Criciro pe mîinile unei namile de om, vinjos 
şi întunecat la faţă, care-i împinse într-o baracă de scinduri. 
Un batrin, despre care Daizo află că-l cheamă Athena- des, 
»grecul" îi spuneau ceilalţi, văzîndu-l stingher, îl luă cu el. 
Curind se împrieteniră. Era mai mult decit o prietenie. 
Athenades se purta cu Daizo ca şi cu un copil al său, iar Daizo 
se simţea ocrotit părinteşte. Lucrau amindoi la încărcatul şi 
descărcatul corăbiilor. Cînd, din turnul de observaţie se da 
semnalul că un convoi de corăbii încarcate intra în port, 
oamenii, care cărau cu spatele poverile, se înghesuiau ca 
lupii flămînzi, sa fie angajaţi de negustorii care abia aşteptau 
mărfurile. Era o amestecătură de tot felul: tineri şi virst- nici, 
veniţi din toate părţile lumii, unii îmbrăcaţi mai aca- tării, 
alţii în zdrente; slăbănogi sau zdraveni si cu piepturile late, 
indrazneti sau lăsîndu-se imbrinciti şi călcaţi în picioare de 
cei ce-şi făceau loc cu coatele sau cu tot corpul. Toţi erau 
minati de acelaşi instinct: foamea. Trebuiau să cîştige in 
fiecare zi măcar atit cît să poată să-şi cumpere de mîncare şi 
niciodată nu se găsea de lucru pentru toţi, aşa că încăierările 
erau un lucru foarte obişnuit. 

Athenades îl invata pe Daizo să vorbească greceşte şi avea 
batrinul o răbdare, de parcă dascăl ar fi fost toată viata. „Nu 
aşa, psyhe mu, nu asa", îi spunea răbdător, cînd Daizo stilcea 
cuvintele. Aşa că, în puţină vreme, băiatul ajunsese să o rupă 
binişor pe greceşte. 

Cu ajutorul lui Criciro, Daizo începu să se descurce şi în 
limba celta. Citeodata îi trecea prin cap un gînd ciudat: „Cum 
ar fi arătat copilul pe care mama lui nu apucase să-l aducă pe 
lume? Ar fi avut şi el un frate." 

De aceea, Criciro îi era drag ca un frate. La Athenades ţinea 
într-altfel. Acesta era bătrîn şi puterile îl lăsau de la o zi la 
alta. Dar împreună cu Daizo făcea treabă bună. Athenades îl 
învăţa o mulţime de lucruri; de pildă, cum să se înţeleagă cu 
oamenii negustorului şi să-i întrebe lămurit ce are de făcut în 
ziua aceea, fiindcă altfel se putea întîmpla ca seara să nu se 
vadă cu nici un ,,sestert" in palmă. Bă- trinul îl mai invata pe 
Daizo că atunci cînd descărcau marfa, trebuie să se oprească, 
din cînd în cînd, să-şi tragă puţin sufletul; altfel oboseşte prea 
repede. Lăzile erau grele şi puteau să dea jos şi pe un om în 


toată firea. il mai invata de cine să se ferească şi cu cine să se 
împrietenească. 

Batrinul se bizuia pe tinereţea lui Daizo, aşa că, ajutin- du-se 
unul pe altul, găseau întotdeauna de lucru şi nu se întîmpla 
ca negustorii care îi angajau să fie nemulţumiţi de ei. Singur 
pe lume, Daizo simţea nevoia unui sprijin, şi era nedespartit 
de Athenades, ca de părintele său. 

Locuiau împreună într-o încăpere, un fel de baracă, la 
marginea oraşului, în apropierea mării. Se culcau pe jos şi 
vara, odată cu lăsarea serii, pe Daizo îl adormea briza 
răcoroasă a mării şi vuietul ei surd. Băiatul dormea adînc, 
pina în zori. Iarna era mai greu, din cauza gerului şi a 
vîntului turbat, care urla din toate părţile. Aşterneau pe jos 
iarbă de mare şi se înveleau cu o cergă groasă, cumpa- rată 
de la un get din satele din împrejurimi. 

într-o zi, apăru în port un negustor de sclavi. Se în- virti o 
vreme în jurul lui Daizo, apoi îl întrebă pe Athenades, crezind 
că-i este tată: 

— Din ce neam se trage băiatul? 

— E trac, din munții Haemus, ii răspunse bănuitor Athe- 
nades. 

— Ti-l cumpăr. Cit vrei pe el? 

Athenades se întunecă la fata, gata-gata să-şi iasă din fire. 
— Ce vrei sá spui? 

— Vreau să-l cumpăr. E voinic, puternic şi pare istet. 

— Şi unde sa-l duci? continua Athenades, abia stăpînin- 
du-se. 

— Ramine aici, în oraş. Va sluji lui Acornion, vestit ne- 
gustor si Mare Pontif al cetății noastre. Are nevoie de un 
băiat priceput, să-l ajute la treburile casei. Dacă esti de pe 
aici, vei fi auzit de Acornion. imi place băiatul. iti dau cit ceri 
pe el. 


in sufletul batrinului 
incepu o lupta. Trebuia 
sa aleaga. Sa nu se 
desparta de Daizo, 
copilul atit de bun, pe 
care il socotea ca pe 
fiul lui, sau sa-i dea 

putinta sa duca o viata 
mai omeneasca, la 
care baiatul avea tot 
dreptul, in casa lui 
Acornion 

?Si Athenades hotari, ca un adevărat părinte: 

—  Ti-l dau, dar nu ti-I vind. 

— Bine, facu negustorul mirat. Acornion va sti să te 
răsplătească. 

— Mă mulțumesc să ştiu că va trăi omeneste si... să-l vad 
din cînd în cînd. 

Ochii bătrîni ai lui Athenades erau scaldati de lacrimi. Ca si 
cum s-ar fi rusinat, întoarse capul. 

— Ai să-l vezi de cite ori vrei, mai adăugă omul lui 
Acornion. 

Cînd Daizo află despre înțelegerea lui Athenades cu negus- 
torul înmărmuri. Athenades lăsase capul în jos, ca un vinovat. 
Băiatul îl privea mustrător. Apoi se înfurie: 

— Vrei să scapi de mine? N-am fost destul de vrednic? N- 
aveai decît să-ți cauti pe altul! Sau... ai nevoie de bani? De ce 
nu mi-ai spus? Aproape striga. Sufletul îi era sfişiat de durere 
şi deznădejde. Ti-as fi făcut eu rost de bani, măcar... de-ar fi 
trebuit să fur! Eu, eu... glasul i se înăbuşea de amărăciune. 
Am ţinut la tine, ca la un tată. Ştii ce înseamnă să nu mai ai 
tată? Să nu mai ai pe nimeni pe lume? 

Omul lui Acornion îl luă de umeri pe Daizo şi-l trase la o 
parte. îi vorbea pe şoptite. Cînd terminară, Daizo se întoarse 
repede şi repezindu-se la Athenades îl strînse la piept. Glasul, 
însă, îi era plin de tristeţe: 

— Nu merg fără tine. Nu te las! 

Omul lui Acornion le făcu un semn să-l urmeze. Toţi trei se 
îndreptară spre casa marelui negustor, care avea să fie de- 
acum înainte şi casa lui Daizo. 


II. Acornion pleacă la Argedava 

Se lăsa înserarea peste Dionysopolis. Marea era albastră şi 
liniştită, cum arareori se înfăţişa această întindere de apă, 
care, în seara aceasta, părea mai degrabă un lac liniştit. 
Cetatea era aşezată într-un golf apărat de „stînca cea bună", 
infatisind corăbiilor care trăgeau la tarm, în acest loc, un bun 
adăpost. Ca şi celelalte cetăţi de pe malul stîng al Pontului 
Euxin, fusese întemeiată cu vreo şase veacuri în urmă, de 
corăbierii greci veniţi de departe, de pe coastele Asiei Mici, 
minati de dorinţa de cîştig. 

Cînd norii groşi acopereau cerul, marea împrumuta culoarea 
lor întunecată, de parcă se lasa asupra ei întunericul nopţii. 
Vinturile reci care băteau din nord, dinspre stepele 
„borysthene", ridicau valuri uriaşe care acopereau puntile 
vaselor, rupeau catargele şi spulberau într-o singură clipită 
corăbiile, în sute de bucăţi care pluteau pînă departe pe 
valuri 
Corăbierii greci o numiseră pe atunci „Pont Axeinos", mare 
neprietenoasă, „potrivnică". Aflaseră că şi scitii, care locuiau 
în nordul ei, îi spuneau „akşaena", adică „întunecoasa". Se 
temeau deopotrivă de necunoscutul ei, ca şi de sciți despre 
care auziseră cît sînt de cruzi. 


Cind negustori temerari veniti de departe se incumetasera 
infrunte valurile si vinturile, gasira pe tarmurile acestei 
mări si la gurile fluviului cu care îşi unea apele, bogatii de tot 
felul. Au început de-atunci să-i spună „mare prietenoasă" sau 
Pontus Euxinus, în limba lor, ca să îm- blînzească astfel şi pe 
zeul mării. La gurile fluviului, căruia grecii i-au spus Istru, au 
găsit mult peşte, mai ales morun şi nisetru, căutat pentru 
carnea lui gustoasă şi pentru icre. 

Ţinutul dintre fluvii şi mare era locuit de triburi gete care 
cultivau lanuri întinse de grîu cu bob roşcat şi creşteau ani- 
male de tot felul: vaci şi boi, herghelii de cai iuți, turme 
nenumărate de oi cu lînă moale şi mătăsoasă. Munţii lor, 
împăduriţi pînă spre creste, aveau şi mine de sare, pe care 
grecii o pretuiau j>entru păstrarea peştelui. Prin pădurile 
dese ale geților sălaşluiau tot felul de jivine cu blănuri pre- 
tioase, iar primăvara, cînd înfloreau livezile, văzduhul era 
împânzit de roiuri de albine care făceau miere cum e chih- 
limbarul şi ceara curată, care nu scoate fum, căutată pentru 
luminările sfeşnicelor de bronz, care împodobeau palatele 
grecilor din Atena, Milet sau Rhodos. 

Grecii s-au înţeles cu geții şi au început să construiască de-a 
lungul Pontului Euxin oraşe, întărite ca nişte cetăţi, şi în care 
adunau mărfuri de tot felul: Olbia, Tyras, Histria, Tomis, 
Callatis, „cel cu ziduri puternice", Dionysopolis, Odessos, 
Mesambria şi Apollonia. 

Ei cumpărau de la geţi grîu, miere şi ceară, peste şi blănuri şi 
mai ales sclavi tineri şi voinici, iar histrienii făceau mai ales 
negot cu peşte. La gurile fluviului pescuiau din belşug morun, 
nisetru şi alte soiuri de sturioni. Geţii primeau bani puţini 
pentru mărfurile lor tot mai pretuite în oraşele Greciei. Dar 
erau bucuroşi că pot cumpăra de la negustorii greci obiecte 
de podoabă, vase frumoase, ţesături fine ca şi untdelemn şi 
vin grecesc. 

Primăvara, cînd porneau să sufle de la apus spre răsărit 
vînturile „euristene", vinturi călduţe, care dezghetau apele, 
convoaie de corăbii încărcate se îndreptau de la țărmurile 
Pontului Euxin spre oraşele greceşti. Corăbierii, marinari 
încercaţi, începuseră a-i cunoaşte căile şi toanei. Marea pe 
care vasele lor purtau atitea bogății le devenise prietena. 

La întoarcere, ei aduceau pe corăbiile lor elegante ,,bolurj" 
deliene cu ornamente în relief, amfore Thasiene ori vase din 
sticlă albastră, statuiete de teracotă care infatisau chipuri de 
zei sau zeițe ori minunate făpturi pamintene, ,,pinaxuri", 
farfurioare pictate cu desene negre pe fond roşu, sau lămpi 
de teracotă ori de bronz. 

Femeile şi fetele şefilor de triburi ori ale ,,tarabostilor" 
aşteptau cu înfrigurare bratarile de aur şi argint, mărgelele 
de sticlă colorată, fibule şi agrafe, colane de aur, coliere şi 
cercei pe care le aduceau la întoarcere corăbiile negustorilor 
greci. 


13 


Dionysopolis se numise la inceput Crunoi. intr-o zi, se 
povestea, marea aruncase la tarm o statuie a zeului Dio- 
nysos. Locuitorii cetăţii au înţeles că acesta este un semn al 
zeilor; au schimbat numele cetăţii numind-o Dionysopolis, 
„oraşul lui Dionysos". Au ridicat un templu în cinstea zeului 
vinului şi i-au adus jertfe, iar împrejurul oraşului, pe colinele 
cu climă blinda şi soare mult, au plantat vita de vie. 
Locuinţa negustorului Dionysios, tatăl lui Acornion, care 
devenise stapinul lui Daizo, se afla pe malul mării. Se deo- 
sebea de celelalte locuinţe din oraş nu numai prin mărime şi 
frumuseţe, dar şi prin aşezarea ei. 

Scările de marmură albă de Păros coborau pînă la 
ţărmul cu nisip mărunt, udat de valurile care unduiau uşor şi 
legănat. 

împrejurul locuinţei erau pini şi tufişuri de mirt, laur 
şi rozmarin, dinspre care venea o adiere parfumată, care se 
amesteca cu briza mării. 

în zare, cît vedeai cu ochii, numai apă. Ceva mai de- 
parte, în stînga locuinţei, aproape de ţărmul mării, maret si 
strălucitor de alb, se ridica templul zeului Dionysos. Fron- 
tonul triunghiular, decorat cu sculpturi în basorelief, care 
înfăţişau zei şi zeițe din Olimp, era sprijinit de coloane înalte, 
care în umbrele înserării păreau nişte fiinţe subţiri şi 
gratioase. 

Batrinul Dionysios statea sprijinit intr-un cot pe 
,clinul" acoperit cu țesătură grea de mătase, cu desene in 
culori ruginii, ca frunzele de toamnă, brodată cu fire de aur. 
Era unul din cei mai bogaţi negustori ai oraşului şi cetăţean 
de frunte, care fusese ales şi mare preot, pentru nenumărate 
servicii aduse cetăţii. 

Diosysopolis nu se putea asemăna cu celelalte cetăţi 
greceşti de pe malul Pontului. Aşezarea ei retrasă, ca şi faptul 
că de multe ori corăbiile îi erau atacate de pirați, îi sărăceau 
tezaurul. Negustorii mai avuti se vedeau siliţi să în- 
deplinească nevoile oraşului din tezaurul lor personal. Tre- 
buiau să plătească şi tribut şefilor de triburi gete pentru 
protecţia ce le-o acordau şi Dionysios mai era prețuit şi 
pentru înţelepciunea cu care ştia să-şi atragă protecţia 
acestor şefi de triburi. 

În seara aceea, el privea pe fereastra acoperită cu o 
draperie, tot de culoare ruginie, din mătase grea, adusă de 
un străbun al său, bogat negustor, pe „drumul matasii", din 
îndepărtata Chină. Perdeaua era dată puţin la o parte şi ochii 
lui Dionysios fixau în depărtare un punct nedesluşit, care i se 
părea lui însuşi de neatins. Ridică mîna şi trase de un şnur cu 
ciucuri bogaţi. în pragul uşii apăru cel mai batrin şi cel mai 
credincios sclav al său. 

— Acornion să vină la mine. 

Sclavul înclină din cap şi ieşi fără să rostească vreun 
cuvînt. Ştia că stăpînului nu-i plac vorbele de prisos şi nici 
timpul pierdut zadarnic. 

Uşa cu ivar greu de bronz se deschise încet şi, în pragul ei, 
apăru un tînăr. 

—  Şezi, Acornion. 

Acesta se aşeză în fata tatălui său, pe o bancuta cu braţe, pe 
care era aşternută o pernă moale. 

Era un tînăr cu fruntea înaltă şi inteligentă. Avea părul negru 
şi ondulat, fata albă, ochii vioi şi iscoditori şi nişte sprincene 
care păreau anume trase cu penelul. 

Dionysios îl privea. „Cum a crescut! Un adevărat bărbat!" Dar 
el îl vedea tot copilul de odinioară. îl privea cu duioşie, era 
cuminte şi înţelept, prea înţelept pentru vîrsta !ui. Era 
mindru de fiul său, dar se temea şi ar fi vrut să-l crute de 
toate încercările ce aveau să vină. Acornion nu întrebă nimic. 
Niciodată nu vorbea înaintea tatălui său. în sfîrşit, bătrînul 
Dionysios începu: 

— Eu imbatrinesc, Acornion. Esti acum bărbat în toată 
firea. Acornion împlinise treizeci de ani. Aş vrea să-mi fii 
sprijin si, atît cit voi putea, să slujesc cetatea, avindu-te 
alături pe tine. 

Glasul îi tremura. încredința fiului său un viitor care se arăta 
întunecat. 

Acornion îl asculta cu capul în jos. Niciodată nu-l văzuse pe 
tatăl său atit de tulburat. 

— Multe s-au petrecut în ultima vreme, urmă el. Ne 
pîndesc noi primejdii. Luculus Varro si-a întins stăpînirea 
pînă la țărmul Pontului. A încheiat cu noi un tratat de aliați ai 
Romei, dar nu ne consideră ca pe nişte egali. Soldații lor 
păzesc drumurile, controlează marea si corăbiile noastre. Se 
aude chiar despre o „vamă a malului Istrului pînă la mare". 
Cetățile n-au curajul să se impotriveasca. Unele s-ar simți mai 
bine sub protecția Romei. Dar nu-şi dau seama că se apropie 
clipa cînd romanii vor stăpîni tot pămîntul dintre Istru si 
mare. 

Lui Acornion nu-i era necunoscut nimic din toate acestea. 
Dar, asculta cu răbdare, fiindcă tatălui său nu-i plăcea să fie 
întrerupt. 

= Cetatea noastră este mai mică decît celelalte, continuă 
acesta. Am fost săraci cînd am venit aici. Am început, ca şi 
celelalte cetăţi, să pătrundem spre inima Geţiei. Drumul cel 
mai drept a fost pentru noi de-a lungul rîului Argesis. 
Negustorii îşi încărcau mărfurile în luntrile uşoare ce pluteau 
pe apa rîului, pînă la Argedava. Acolo este reşedinţa şefului 
unei uniuni de triburi, cel mai puternic şi bogat principe get. 
Pe malul apei sînt lunci roditoare, bălți pline cu peste şi, de 
jur împrejur, păduri seculare de stejari şi goruni. De la 
poalele munţilor pînă la Istros, drumul duce tot prin păduri. 
Au turme de oi şi herghelii întregi de cai. 

Negustorii nostri au urcat si mai sus de Argedava, spre gurile 
riului. Dealurile sint acoperite de vii si livezi, cu pomi 
roditori. Primavara, cind albinele pornesc in roiuri si livezile 
sint in floare, se intuneca cerul si vazduhul e plin de zumzetul 
lor. 

Acornion îl întrebă: 

— Ai fost şi tu pe-acolo, tată? 

— Am fost, cînd eram tînăr. Mergeam cu ceilalți negus- 
tori. Principele ne dădea însoțitori înarmați. Mergeau călări, 
cu arcurile întinse, gata să tinteasca si pasărea din zbor. 
Călăuzele ne conduceau spre cheile înguste si priporoase din 
munții care te înfiorau prin înălțimea lor. Mi-aduc aminte că 
întîlneam în drum şi o mică cetate de popas, unde ne o- 
pream pentru odihnă. Mai lăsam acolo şi o parte din mărfuri. 
Treceam apoi dincolo de „cununa munţilor”, la Al- bocensi si 
Sargati, ale căror cetăţi erau agatate pe creste. Ostaşii geţi 
însoțeau peste tot căruțele noastre, cu roti înalte şi acoperite 
cu coviltir. Şefii triburilor erau mulţumiţi. Multumiti eram şi 
noi. Ne întorceam de acolo cu mărfuri pe care corăbiile 
noastre le duceau spre porturile greceşti. Le plăteam şi vămi. 
Acum, însă — batrînul Dionysios oftă — „mercatores" ne vor 
lua locul; negustorii romani au început să împînzească de pe 
acum drumurile. Aduc cu ei o- glinzi de metal alb, vase de 
bronz şi altele. 

Privi din nou, prin fereastră, albastrul „mării prietenoase". 

— Nu pot, Acornion, să îndur gîndul că cetatea noastră ar 
putea să cada sub dominația lor. Biciuiti de furtunile si 
vînturile mării, ca să ajungă aici, strămoşii ne-au lăsat moş- 
tenire mîndrele noastre cetăți. Nu sîntem vrednici să le păs- 
tram? Se opri, un nod i se urcase in gît, apoi, continuă mai 
liniştit: 

— Numai şeful de triburi gete de pe Argesis ne poate 
ajuta. De ei se tem romanii, fiindcă geții sînt multi si puter- 
nici şi nimic nu-i înfricoşează. Sînt apăraţi de Istru, hotar 
greu de trecut, si de munții lor, nepatrunse cetăți de apărare. 

Acornion asculta. 

— Vei pleca, fiule, la Argedava, ca trimis al cetății noastre. 
Te vor însoți Theodoros si Epicrates. Veti lua cu voi si pe 
sclavul nostru, Daos. E om de credinta. Va va fi talmaci. Daca 
socoti, il poti lua si pe Daizo. Vad ca v-ati si imprietenit. imi 
place şi mie tînărul acesta. E ager şi voinic şi vorbeşte limba 
noastră; un tînăr de nădejde care vă va fi de folos. Anii mei 
batrîni îmi spun că n-ar putea trăda. Ce zici, Acornion? 

— Cînd trebuie să plecăm, tată? 

Era atit de neasteptata vestea! I se părea că anii lui tineri se 
terminaseră în acea clipă şi că trece deodată un prag, spre o 
altă viata, cu umerii impovarati de griji. 

Tatăl său nu trebuia să înţeleagă lucrul acesta, aşa că 
întrebarea lui fusese liniştită şi sigură. 

— Chiar mîine, îi răspunse Dionysios. $i vreau să vă mai 
spun ceva: Vă îmbrăcaţi ca nişte negustori. Comandantul 
pazei din cetatea noastră ne dă cîțiva oameni care să vă 
însoțească pînă la Istros. Drumurile nu sînt chiar prea sigure. 
Numele meu o să fie de ajuns ca să fiți lăsați să treceti fluviul. 
Dacă apele au crescut, imbarcati-va pe luntri. E mai sigur si 
pentru voi si pentru mărfuri. Nu-ti dau nici un pergament. De 
azi înainte, vei fi solul cetății Dionyso- polis, si nu trimisul 
meu. Trebuie să te foloseşti de toată înțelepciunea si 
agerimea minţii tale, la nevoie să ştii să te pleci, dar fără sa 
calci în picioare mindria noastră, să tii bine minte toate 
sfaturile mele, ca să primim ajutorul de care are nevoie 
cetatea noastră. Nu uita darurile. Ca toate femeile, soțiile şi 
fiicele căpeteniilor gete iubesc podoabele. Ia din caseta cea 
mare mărgele, colane, brățări, multe fi- bule, cele mai 
frumoase din cîte avem. Pentru şeful de trib am pregătit o 
pereche de „cnemide" de bronz. Le-am cumpărat de la un 
cavaler scit, la Olbia. Pe aplice au doi dra- goni frumoşi. Mai 
am un coif cu creastă şi o spadă cu două tăişuri, aduse de un 
negustor din Pola. Mi-ar fi plăcut şi mie să le păstrez. Dar 
acum, sînt mai de folos cetăţii. Principele get este un luptător 
şi are mai multă nevoie de ele. Se opri. Vorbea întretăiat, 
luptindu-se să-şi ascundă durerea... Mergi cu bine, fiule. Zeul 
Dionysos să ne ocrotească ca şi pînă acum. Miine, în zori, veţi 
fi în drum spre Abrit- tos; de acolo vă veţi îndrepta spre 
Istros. Paznicul de pe mica insulă vă va urca în „monoxile" cu 
care veţi trece fluviul şi veţi pătrunde în apele Argesisului. 
Dionysios îşi imbratisa fiul şi se retrase la fereastră. Glasul 
începuse să-i tremure şi ochii îi erau împăienjeniţi. Nu voia să 
se observe acest lucru. 

Căruţele mergeau la pas, ca să nu atragă atenţia altor 
călători. Avură norocul să nu intilneasca în cale decît doi 
călăreţi şi o căruţă trasă de doi cai rebegiti. 

Se lăsa noaptea. Marea rămăsese în urmă şi stepa se în- 
tindea, prăfoasă, în dreapta si în stînga. „Cît o mai fi pina la 
Istru?" se întrebau. Acornion stătea lîngă vizitiu. Drumul i se 

părea fără sfîrşit. Soarele puternic încălzise pinza coviltirului 
şi înăuntru aerul era înăbuşitor. 

Se apropiau de un pilc de salcimi. I se păru lui Acornion 
sau...? Dupa un copac se misca ceva. Atinse mina vizitiului: 
— Vezi ceva? 

— Ce să vad? zise acesta. 

N-apucă sa termine vorba şi, de după copaci, se iviră trei 
oameni călări cu săbii în mînă. 

Din spate, Daos şopti: 

—  „Latronii!" 

Acornion nu înţelese. Daos strigă către vizitiu: 

—  Mairepede! 

Acesta biciui caii. Străinii se opriseră din mers şi aşteptau 
căruțele. Se aşezaseră în flanc, cu săbiile trase, lipite de 
şoldul drept. 

Acornion nu ştia ce-ar fi trebuit să facă. Totuşi nu-şi pierdu 
cumpătul. O săgeată zbură prin aer şi unul din străinii care le 
atineau calea se prăbuşi. „Cine trăsese?" Acornion întoarse 
capul. Daizo, care mergea în rînd cu el, călare, slobozise 
săgeata. încă una şi călăreţul se răsuci pe o rina, în timp ce 
calul o luă la fugă. 

Cu săbiile de-a curmezişul, cei doi străini rămaşi în viaţă 
înaintau spre ei în galop. Acornion pricepu că aceştia tintesc 
spre vizitiu. înaintînd cu viteză, el ar fi fost despicat, din 
mers, de tăişul săbiilor, cu care latronii le atineau calea. Dar 
vizitiul struni atît de neaşteptat caii, încît, de durere, ei muş- 
cară zăbalele pînă la sînge, ridicîndu-se pe picioarele 
dindărăt, în acea clipa, el sări din căruţă. Străinii erau 
nedumeriti. Lăsîndu-se pe genunchi vizitiul se furişă la 
repezeală prin spatele carutei. Pentru o clipă, latronii îl 
pierdură din vedere. 

Se aflau acum la eitiva paşi de căruţă. înaintînd neobservat 
de ei, vizitiul reteză cu sabia încovoiată piciorul calului unui 
latron. Calul se prăbuşi şi, în cădere, îl azvirli pe călăreț pe o 
muche de stîncă, de care se lovi cu teasta. 

Cel de-al treilea se repezi, cu sabia, spre Daos. Dar şi Daos 
avea la el o sabie încovoiată. Cu toate că era mai scurtă decît 
sabia tilharului, Daos lovi cu atita putere, încît o indoi pe a 
latronului. Cu mîinile goale ridicate în aer, acesta se repezi 
asupra lui Daos. Reuşi sâ-i smulgă „sica" şi o ridică să-l 
lovească. Săgeata lui Daizo fu însă mai iute, nimerind gitlejul 
tilharului, care se prăbuşi, cu beregata şiroind de sînge. 
Pentru întîiaşi dată Acornion lua parte la o astfel de în- 
căierare. 

Taceau cu toţii şi îşi stergeau fruntile de sudoare şi de sin- 
gele care se mai prelingea din cîte o zgirietura. Acornion îl 
intreba pe Daos: 

— Cine au fost ăştia? „Latroni" parca i-ati numit? 

— Nu întotdeauna latronii sînt hoți de drumul mare, cum 
se crede de obicei, stapîne. Cei mai mulți au fost oameni 

liberi. Cotropindu-le satele, cei rămaşi in viata au fost duşi de 
romani in robie. Nici un trac nu poate indura lantul si cnutul! 
Unii au izbutit sa fugă, luînd drumul codrilor, pe poteci 
neumblate. Au fost urmăriţi ji haituiti ca fiarele, pentru 
nelegiuiri pe care nici nu le faptuiseră. indirjirea lor a 
crescut; răzvrătiți şi înfometați, au început să prade, minati 
de dorul de răzbunare. 


Acornion asculta cu 
atenţie. Daos continuă: 
— Cînd romanii au 
pătruns în munţii 
Rhodope, necalcati 
pînă atunci de picior 
de cotropitor, tracii s- 
au împotrivit cu săl- 
băticie. Luptau cu atita 
indirjire, că le-a 
trebuit romanilor 
aproape un secol ca 
să-i supună. Pe cei mai 
indirjiti i-au luat în 
robie. Printre ei era şi 
Spartacus, un tinar 

trac de neam nobil. 
Zvelt, cu parul blond si 
lung, si ochi albastri. 
Bine facut la trup, 
cuprindea in brate un 
copac din padurea 
Rhodopilor si il 
smulgea din pamint, 
cu radacini cu tot. 
Frumos, ca un zeu. Am 
cunoscut la 
Dionysopolis un sclav 
care il intilnise la 
Capua, un oras din 
sudul Italiei. Fusese 
adus în oraşul acela, 
unde se afla o şcoală 
de gladiatori. Grozav 
le plăceau romanilor 

luptele de gladiatori, 
ia care, sclavi voinici si 
puternici erau siliti sa 
se bata intre ei, ca 
fiarele, pe viata si pe 
moarte, pina se 
ucideau unul pe 
celalalt. Singele cald 
care tisnea din pieptul 
sau din maruntaiele 
luptătorilor îi 
înnebunea de plăcere 
pe spectatori. Fiecare 
conducător de oaste 
romană, după o 
izbîndă în luptă, era 
îndatorat să dea 
poporului astfel de 
lupte. Circurile erau 

pline de oameni lacomi 
să vadă sîngele 
curgind în valuri. Aşa a 
făcut şi dictatorul 
Lucius Cornelius Sylla, 
cuceritorul bessilor din 
munţii Rhodope. 
Spartacus a uimit pe 
romani prin vitejia şi 
curajul său nemaivăzut 
pînă atunci. În timpul 
uneia din lupte, a fost 
obligat să înfrunte, de 
unul singur, alţi şapte 
gladiatori. Pe toţi i-a 
doborit. Ultimul dintre 
ei, rănit de moarte, 
zăcea la picioarele lui. 
Spartacus l-a cruțat. 

Era sclav ca si el, desi 
de alt neam. ii era 
destul că-l învinsese. 
Uimit de vitejia lui, 
guvernatorul Sylla l-a 
răsplătit dăruindu-i 
libertatea. Spartacus a 
început atunci să 
adune în jurul său pe 
sclavii Romei. A strîns 
o armată numeroasă. 
Avea un cap limpede şi 
ager, ca un comandant 
încercat. Oameni de 
toate neamurile îl 
urmau orbeşte. A 
cîştigat cîteva lupte, 
împotriva unor armate 
conduse de cei mai 

buni generali romani. 
I-a uimit prin felul cum 
organizase pe sclavi, 
intr-o armata tot atit 
de disciplinată ca şi 
legiunile romane. 
Pregatea asaltul 
asupra Romei. Romanii 
erau inspaimintati. Au 
trimis impotriva 
armatei lui Spartacus 
zece legiuni inarmate 
pina in dinti, conduse 
de Marcus Licinius 
Crassus. Multi au 
căzut în încăierare si 
dintre romani şi dintre 
sclavi. în lupta de lîngă 
riul Bradanus, pradă 

unei tradari, a cazut si 
Spartacus. Trupul lui 
n-a mai putut fi gasit 
printre cei ucisi. 
Romanii nu s-au putut 
mindri sa-l poarte ca 
trofeu in forul de la 
Roma. Nimeni si 
niciodată nu l-a mai 
găsit. A murit fără să- 
şi îndeplinească visul: 
dezrobirea tracilor şi a 
celorlalte popoare 
cotropite de romani, 
împotriva cărora 
luptase împreuna cu 
sclavii lui. Vestea a 
ajuns ca fulgerul şi în 
munţii Rhodope. Bessii 

nu s-au inspai- mintat 
si au continuat sa-i 
hartuiasca mai tare pe 
romani. Se indirjisera 
auzind ca sclavii 
capturati de Marcus 
Licinius Crassus au 
fost rastigniti pe cruci 
insirate de-a lungul 
Viei Appia, calea cea 
lunga care leaga 
Capua de Roma.. 


„Cei din căruţă tăcură deodată, ca şi cum toate cele auzite îi 
obosise fără seamăn. Daos îşi şterse fruntea de sudoare şi 
ochii parcă i se lipeau de somn... Numai gîndurile lui Acor- 
nion nu aveau astimpar... Nu auzise pînă acum astfel de 
poveşti... Copilărise fără griji, în palatul lui Dionysopolis. Apoi 
începuse să umble pe mare, ca toţi străbunii lui, negustori şi 
corăbieri veniţi din îndepărtata Helladă, pe țărmurile 
Pontului Euxin. îi plăcea să privească pregătirile dinaintea 
plecării. Oamenii încărcau corăbiile tatălui său. Uneori le 
însoțea şi el spre oraşele greceşti. 

Porneau la începuturile primăverii, pe la mijlocul lunii 
„eu- kleos". Apele începeau să se dezghete, se topeau 
zăpezile şi bătea un vînt caldut, prielnic corăbierilor. 
Poposeau la Me- sambria şi mai adesea la Apollonia, ultimul 
port grecesc de pe ţărmul Pontului Euxin. Prin ,,Strimtori", 
intrau în Pro- pontida, o mare mică, mai mult lungă şi 
îngustă. leşeau prin strimtoarea fecioarei Helle, aflată la 
celălalt capăt. De acolo pătrundeau în marea Myrtului. 

Zefirul le bătea in fata. La- sind în dreapta marea Tracilor, 
care scălda coastele, se îndreptau spre Atena. Alteori, 
mergeau de-a dreptul la Milet, pe coasta Asiei Mici, oraşul de 
unde veniseră primii corăbieri greci la Dionysopolis. Erau 
aşteptaţi cu nerăbdare în port. La descărcare, forfota era şi 
mai mare. Negustori, sfclavi, mijlocitori, se îmbulzeau în jurul 
corăbiilor, se îmbrînceau, se strigau cu glas tare sau se luau 
la harta. Unii se certau între ei, se tocmeau şi nici bătăile nu 
lipseau. Fiecare aştepta să-i pice ceva din corăbiile încărcate 
cu adevărate bogății. 

Apoi Acornion hoinărea prin oraş. Templele şi 
palatele erau lucrate din marmură albă, ca spuma marii. 
Coloanele înalte şi statuile zeilor le făceau şi mai zvelte. Prin 
parcuri şi grădini erau arbuşti şi copaci cu frunze lucioase. 
Privea cu în- cîntare îmbrăcămintea bogată şi aleasă a 
femeilor şi bărbaţilor. în pieţele publice îl ametea forfota. La 
Atena a fost cu tatăl său la un teatru. Era prima oară cînd 
vedea aşa ceva. Multă vreme după aceea îşi amintea de 
„Medeea" lui Euripide. îi plăcuse mai cu seamă un actor. Juca 
pe Creon, tatăl Creusei, cu care s-a căsătorit Iason, după ce 
furase lina berbecului de aur din tara ,,Colhilor", despre care 
cei vechi spuneau că se află la nordul Pontului Euxin. Avea un 
glas de tunet cînd vorbea Medeei, care-l iubea pe Iason. 
Parcă îl aude şi acum: 

„De omul mînios — femeie sau bărbat — uşor te poţi păzi —, 
dar nu de un viclean tăcut. Acum să pleci! Nici un cuvînt mai 
mult!" 

Căruţa mergea destul de încet. Era noapte şi-n 
legănatul ei, gîndurile lui Acornion se depănau mai departe... 
Tatăl său l-a dat apoi la şcoala de la Cyzic, pe ţărmul 
Propontidei. Dascăli renumiţi îi tălmăciră înţelepciunea 
filozofilor din Milet: Tales, Anaximandru, Anaximene. 
Studiase şi matema- ticile, apoi ştiinţa mişcării astrelor şi tot 
acolo făcuse numeroase exerciţii de întărire a corpului. 

3 — Daizo şi feciorii săi... Toţi au adormit. Chiar şi vizitiul 
motaie, şi dacă friul n-ar fi țintuit de un piron, ar putea chiar 
sa-i scape din miini. Nici copitele calului lui Daizo nu se mai 
aud, Zgomotul lor se înăbușe în nisipul umed. Acornion a 
hotărît să rămînă treaz toată noaptea. Ceilalţi au mai multă 
nevoie de somn ca el. Pe el îl chinuie gîndurile... Trebuie 
acum să ia de pe umerii tatălui său, care a început sa 
incarunteasca, grijile conducerii cetăţii. Cînd era plecat cu 
corăbiile, i se părea neînchipuit de departe Dionysopolisul şi 
marea cea furtunoasă, zăpezile iernilor gete şi inghetul de pe 
ţărmul Pontului. La Milet, apa mării era albastră şi limpede, 
cerul mereu senin şi soarele cald şi strălucitor. La întoarcere 
însă, abia aştepta să ajungă acasă, în cetatea în care se 
născuse şi copilărise, să-l regăsească pe tatăl său, palatul şi 
grădina lor. Acornion era mîndru că stramosii lui, prin muncă 
şi luptă cu marea, izbutiseră să aducă un coltisor din Hellada 
pe tarmurile gete ale Pontului Euxin. 

Drumul pe apa scurta, parca, timpul. $i la intoarcere cora- 
biile erau pline de mărfuri şi înaintau greu, luptindu-se cu 
valurile. Din toate părţile, numai apă... 

... Au ajuns la Abrittus dimineaţa. Poposiră cîteva ceasuri, 
odihnind şi hrănind caii. Acornion atipi la umbra unui salcim. 
Cînd sulitele soarelui de foc începură să coboare pieziş spre 
asfintit, porniră din nou la drum. Se îndreptau spre Istru si 
abia după miezul celei de-a doua nopţi, începură să simtă 
mirosul acela atît de cunoscut oamenilor care cutreieră 
apele. 

Dimineaţa erau în faţa micului ostrov de pe Istru. Apa 
fluviului sclipea în soare şi un vînt uşor ridica mici vălu- rele. 
Apele Argesisului erau umflate. Porniră în susul rîului, pe 
luntri, şi alunecau acum, uşor, spre Argedava. 

Cel mai fericit era Daos, sclavul, care părăsise de mult 
pămîntul Geţiei şi acum se întorcea ca om liber. Privea cu 
nesat cîmpul verde, se apleca şi plimba mina pe apa Argesi- 
sului şi nu-i venea să creadă că a mai trăit să vadă locurile pe 
unde se zbenguise în copilărie. Se apropiau de Argedava. 

în drepta şi în stînga, codrii deşi, cu copaci înalţi de nu le 
zareau virfurile, mărgineau de o parte şi de alta lunca rîului. 
Apa strălucea în soare, cu sclipiri de argint. Daos îl lămuri pe 
Acornion că, în limba lor, numele apei înseamnă albul, 
luminosul, argintiul — Argesis. 

Şi deodată, se ivi un luminiş. Lunca rîului se lărgea pînă 
departe, presărată ici şi colo de bălți şi lacuri. Malul sting, 
cum mergeau în susul apei, era mai înalt şi pe un pinten de 
deal se zăreau casele albe ale cetăţii, iar în fund, acolo unde 
rîpa cobora pieptişă spre rîu, ca un zid natural de apărare, se 
înălța locuinţa căpeteniei de triburi unite, „dava" de pe 
Argesis. De departe, se zărea acoperişul de ţiglă în două ape, 
după modelul locuinţelor greceşti. 

Căpetenia uniunii de triburi, un bărbat înalt şi bine făcut, le 
ieşi în întîmpinare, în capul scărilor de lemn. Două fete 
tinere, îmbrăcate în cămăşi lungi, albe, strînse cu cingători, 
purtau o tavă mare de argint, pe care se afla o pîine aurie şi 
un pumn de sare grunjoasă. 

— Fiți bine-veniti la noi, soli ai lui Dionysios! Oare nu esti 
chiar fiul lui? 

— Da, chiar eu, răspunse Acornion. Tatăl meu mi-a incre- 
dintat, de aici înainte, soarta cetății noastre. 

Căpeteniei triburilor unite ii plăcu răspunsul tinarului. Desi 
părea un om aspru şi întunecat, il îmbrăţişă cu căldură pe 
Acornion şi faţa i se lumină de un zîmbet reţinut. 

— încă o dată, fiţi bine-veniti pe pămîntul nostru, soli ai 
cetății de pe malul Pontului Euxin. După obiceiul nostru 
străbun, gustati din roadele pămîntului nostru, cu care ne 
blagosloveste Zalmoxis, stapin al cerului si al pamintuAii 
acesta imbelsugat. 

El frinse în două pîinea rumenă şi tinerele fete trecura cu 
tava de argint prin fata fiecăruia dintre soli. 

Servitorii duseră în grajd caii oaspeţilor. 

— Dar, poftiti înăuntru. Este foarte cald si v-o fi şi foame 
şi sete. 

— Mai mult sete, decît foame, deocamdată, spuse unul 
dintre ei. 

Principele îl recunoscu: 

— Iată-te din nou la noi, Theodorus! Citi ani au trecut de 
cînd nu ne-am văzut? iti mai amintesti de vînătoarea din 
munţi, de la Cetăţuie? Era şi tatăl tău Acornion. Mi-aduc 
aminte ce spaimă am tras cînd ne-a ieşit, pe neaşteptate, în 
cale, zimbrul şi calul tău s-a ridicat pe amîndouă picioarele! 
Amîndoi zîmbiră. Servitorii aduseră pe masa rotundă pahare 
de argint şi o amforă. 

— Acum să bem! în sănătatea tuturor! Mai întîi din vinul 
nostru. Pe coastele însorite ale dealurilor, bobul de strugure 
capătă dulceaţă de miere şi seva pămîntului. Avem timp şi 
pentru vinul de Chios sau de Rhodos, pe care nu mă îndoiesc 
că l-aţi adus cu voi. 

Rînd pe rînd, pe masa mare apăru un miel întreg, copt în 
spuză, peşti de apă dulce în saramură, şi melci fierti cu 
verdeață multă. Pe tipsiile de argint erau aşezate, în maldăre 
cu vîrf, mere şi pere, chiar şi struguri. Erau culeşi de cu 


toamnă şi păstraţi în podurile locuinţelor. Boabele 
1 princpeiui 


stafidelor de 
Rhodos. 


se incretisera şi căpătaseră dulceata 

Pe un taler erau aşezaţi faguri aurii de miere. 

După ce se ospătară bine, şeful tribului le spuse: 

— Să trecem în camera de-alături. Acolo vom sta la chib- 
zuială. 

Căpetenia getă aflase că generalul Varro Lucullus infrin- sese 
pînă la urmă rezistenţa triburilor trace a bessilor şi moe- 
silor, şi obţinînd din partea cetăților Apollonia, Mesambria, 
Callatis, Tomis şi Histria recunoaşterea puterii Romei, lito- 
ralul Pontului Euxin era acum controlat de romani, care 
brăzdau de la un capăt la celălalt ţinutul dintre Istru şi mare, 
astfel că din zvonurile care-i ajungeau la ureche, nu era greu 
sa priceapă că romanii vor încerca să pună stapinire pe acel 
pămînt, de unde să ajungă mai uşor în inima ținuturilor geto- 
dace. 

Cererea de ajutor a tracilor îi sosise prea tîrziu. Nu mai 
avusese timp să-şi pregătească oştenii. Romanii înaintau gră- 
biti spre Scitia Mică. Pentru ca oastea getă să ajungă acolo, 
trebuia să treacă Istrul. încărcarea pedestrimii pe luntri ar fi 
durat prea mult, iar călărimea nu putea trece apele fluviului 
decît iarna, cînd gheaţa îl transforma într-un pod natural. 

îşi dădu seama, din prima clipă, de ce îşi trimisese Diony- sios 
solii. îl bucura lucrul acesta. Dionysopolisul ştia de la cine 

poate aştepta ajutor şi nu se alăturase celorlalte cinci cetăţi 
care încheiaseră tratatul de alianţă cu Roma. Vechiul său 
prieten nu-l trădase. „Nu mă aşteptam ca Dionysios să fie în 
acelaşi timp şi un bun strateg", gîndi el. 

— Si ce doreşte cetatea voastră de la mine? il întrebă 
principele get pe Acornion. 

— Ne apasă greu tributul, principe. Tezaurul cetății este 
aproape gol. Trezoreria de la Cyzic nu mai are încredere să 
ne trimeată monedele lor, care au cea mai mare trecere prin- 
tre negustorii greci. Pontul Euxin este controlat de romani si 
corăbiile noastre nu mai sînt în siguranța. 

— Ştiu, răspunse căpetenia getă. 

= Aceasta nu-i decît începutul, mai spuse Acornion. 
Romanii vor să-şi întărească granița de-a lungul Istrului şi riv- 
nesc deopotrivă si la bogățiile voastre. 

— O ştiu prea bine, răspunse posomorit principele. 

— Numai voi ne puteți veni în ajutor! 

Principelui ii plăcu rugămintea demnă a tînărului. 

— Si noi trebuie să ne apărăm, în acelaşi timp, ii răs- 
punse. 

— Atunci?... 

— Mergi, Acornion si tu Theodoros si voi ceilalți si spu- 
neti-i lui Dionysios si arhontilor cetății că nu vă părăsim. 
Interesele noastre sînt aceleaşi. Dar trebuie să aşteptăm tim- 
pul potrivit pentru a lovi. Trebuie, mai ales, să pregătim bine 
lovitura. Se opri o clipă. Răspunsul trebuia chibzuit, căci 
însemna o chezăşie. 

Sub liniştea înşelătoare cu care solii îl ascultau, cu greu se 
putea ghici nerăbdarea de a auzi hotărîrea principelui. De 
răspunsul lui atîrna soarta cetăţii lor, a tuturor cetăților de la 
Pontul Euxin. 

— Va dezleg de tribut si de orice obligație, vorbi princi- 
pele. Negustorii voştri vor circula liberi, ca si pînă acum, sub 
paza noastră, pina în inima Daciei. Vă puteti bizui si de aici 
înainte pe noi, fără teamă si fără îndoială. Va cer însă un 
lucru: Fiți cinstiți cu mine cum sînt si eu cu voi. Si luați 
aminte: Scitia Mică e plină de spioni si trădători. S-au adunat 
acolo neamuri de tot felul. Pescuitori în apă tulbure. Desgre 
ce-am vorbit aici, numai noi trebuie să avem cunostinta. Nu 
mă feresc de tine, Daos. De aceea te-am si lăsat să ramii cu 
noi. Să auzi bine toate cite am vorbit. Ne-am luat un legămînt 
şi obişnuim să ni-l ținem. Tu o ştii prea bine, doar eşti de-ai 
noştri. 

Toţi îl ascultau neclintiti. 

— Vă cer însă şi eu un sprijin. Trebuie să pregătesc o 
oaste bine înarmată, ca să țină piept romanilor. Vreau să 
sporesc numărul ostenilor. îmi trebuie arme din fier bun: 
săbii şi lănci, armuri şi căşti, platoşe de zi cnemide, cît de 
multe. Am nevoie şi de constructori, ca să întăresc cetăţile şi 
să ridic altele noi, meşteri buni în lemn şi piatră. Trebuie să 

pregătiţi corăbii şi luntri. Deocamdată, nu avem poduri. 
Trecerea Istrului nu-i uşoară, pe orice vreme. 

în timp ce vorbea, solii îl priveau neclintiti, întipărindu-şi bine 
în minte fiecare cuvînt al lui. Nu era treabă uşoară, dar dacă 
aşa trebuie, aşa vor face. 

— Asteptati în linişte clipa cînd voi da semnalul luptei. 
Nu va descurajati. Getii sînt multi si viteji. Am însă nevoie de 
timp sa adun laolalta toata suflarea triburilor noastre. Nu 
prea mult timp. Mergeti cu bine si duceti din partea mea, lui 
Dionysios, ginduri bune si dragoste prieteneasca. 

Solii se înclinară şi se pregăteau să plece. Principele îi opri: 
— Uitam ceva: am nevoie pentru treburile de conducere 
de cîțiva scribi pricepuţi si de tălmaci, care să ştie grecește şi 
să cunoască si limba Romei. Iar pentru fiul meu, aş dori cîțiva 
dascăli. Mi-ar place să învețe ştiinţă înaltă, limba greacă şi 
limba Romei. 

în timp ce vorbea, ochii lui priveau stăruitor pe Daizo. 

— îmi place tare mult tracul acesta. îi citesc în ochi cin- 
stea. Cît despre barbatia lui, nu m-aş da în lături să-l las să se 
ia la trîntă cu un zimbru de-al nostru. Mi l-ai lăsa mie, 
Acornion? Am nevoie de un om ager, cinstit şi priceput, care 
să conducă treburile palatului. Mai tîrziu; deocamdată, în- 
struieste-I. Ce zici? 

— Voia înălţimii tale e şi voia noastră. 

— Să se obişnuiască mai întîi cu gîndul, spuse principele. 
N-aş vrea împotriva voinței lui. 

Pe Daizo il urmări mult timp vorba principelui. Era ceva atît 
de neaşteptat, ca un trăznet din senin. Să ia din nou drumul 
depărtărilor? Se obişnuise la Dionysopolis, in casa lui 
Acornion; tinea la Criciro, prietenul lui celt şi la bă- trinul 
Athenades. Era fermecat de nemărginirea albastră a mării 
şi... de la o vreme se gindea tot mai des la tînăra sclavă din 
casa lui Dionysios. Ochii ei negri şi adînci îl urmăreau şi zi şi 
noapte. Dar, undeva, în adîncul sufletului, geții aceştia pe 
care abia îi cunoscuse amintiseră lui Daizo de copilăria lui pe 
crestele Haemusului, de tatăl şi de mama lui, de vecini şi 
prieteni, de toată nenorocirea care se abătuse atunci asupra 
lor. Vorbeau aproape aceeaşi limbă ca ei, se îmbrăcau şi 
trăiau la fel. Daos îi spusese că şi unii şi alţii se trag din 
acelaşi neam mare al tracilor. Nu mai ştia ce să creadă... 
Pleca nehotărit, împreună cu ceilalţi, înapoi la Dionysopolis. 


III. Pribeag în ţara sa 


Trecuse vreme de la venirea lui Acornion la Argedava. in 
timpul unei nopţi geroase, cînd fluviul Dunaris, îngheţat boc- 
na, se făcuse pod de gheaţă, principele, însoţit de un pilc de 
oşteni credincioşi, trecu fulgerător pe malul celălalt. 

Aflase, prin iscoade, că romanii se pregătesc să înainteze 
spre Abrittus, care se găsea pe malul drept al fluviului. 

De mult se gîndise să construiască el o „davă" puternică, la 
gurile Argesisului. Negustorii greci aveau acolo un ,slon", 

unde îşi lăsau în păstrare mărfurile, cu care porneau apoi in 
luntri, pe Argesis. 

Era un loc prielnic de pază a malurilor fluviului şi, totodată, 
drumul cel mai scurt spre cetatea sa de reşedinţă. 

Mulţi negustori îi făgăduiseră meşteri constructori cu faimă. 
Ar fi devenit mai lesnicioase şi legăturile cu cetăţile greceşti 
de pe malul Pontului Euxin, lucru care nu putea fi decît folo- 
sitor pentru geţi. 

Mergea, în fruntea celorlalţi, călare pe calul său favorit, 
acoperit cu o cergă groasă, pe care chiciura se prinsese în 
turturi. Căciula de oaie brumârie şi-o trăsese pina peste 
sprîn- cene. Copitele cailor erau înfăşurate în fişii de piele, ca 
să nu alunece pe gheată. 

Se apropiau de Abrittus, cînd o săgeată, venită ca din senin, îi 
străpunse cojocul gros de oaie. Din spate, nu se simtise nici o 
mişcare. Pe zăpadă nici o urmă de paşi. Să fi fost urmăriţi? 
Nu auzise nici cel mai mic zgomot. Numai cineva care aflase 
planul tăinuit de principe cu cîţiva supuşi credincioşi şi aflase 
drumul pe care aveau să-l apuce îi putuse urmări, asteptindu- 
i, ascuns după vreun dimb sau în spatele unei movile. 
Călăreţii descălecarâ şi îngenunchiară în jurul principelui. 
Mai răsufla încă. Citiva se împrăştiară prin apropiere. Cit 
puteau cuprinde cu privirea omătul acoperise totul. Ningea 
fără încetare. Chiar şi urmele paşilor lor erau repede aco- 
perite. Viscolul îi izbea în ochi, îi răsucea în toate părţile şi 
frigul îi pătrundea pînă la oase. Nu găsiră nimic şi se în- 
toarseră. 

ÎI suiră pe principe pe cal şi făcură cale întoarsă spre 
Argedava... 

Chinuitor a fost drumul la întoarcere. Caii mergeau anevoie 
prin zăpada care le ajungea pînă la genunchi. Trupul 
principelui atîrna greu şi calul care-l ducea mergea la pas, 
scotind aburi grosi pe nări. La răstimpuri trebuiau să-l 
schimbe cu un altul. Se schimba şi calaretul care obosea şi el 
ti- nînd cu o mînă friul iar cu cealaltă sprijinind trupul celui 
mort, pînă cînd degetele îi amorteau. 

Nimeni nu scotea o vorbă. Se aşternuse o linişte grea, apă- 
sătoare. Zăpada şi viscolul îi înfiora şi doar gîndurile le um- 
blau în voie: „Ce va urma după aceasta?" 

Drumul spre cetate serpuia de-a lungul ripei Argesisului. 
Trecerea peste santurile de apărare se făcea pe două podete 
de lemn, care, în caz de primejdie din partea duşmanilor, 
erau repede sfărîmate. 

Trecuse de miezul celei de-a doua nopţi, o noapte întu- 
necoasă şi tristă. 

Călăreţii care se apropiau de poarta cetăţii, ducind pe cal 
trupul îngheţat al principelui, aveau inima grea. Mergeau 
abatuti, într-o tăcere pe care liniştea nopţii o făcea şi mai 
apăsătoare, de parcă şi-ar fi căutat o vina în lovitura năpraz- 
nică ce se abătuse asupra tuturor. 

La poarta cetăţii coborira de pe cai. Doi dintre ei luară pe 
braţe pe principele prefăcut într-un sloi de gheaţă, pe care 
abia il puteau duce. Fulgii mari care nu incetau sa cada de 
sus ii acopereau trupul, ca un giulgiu alb si lucitor. 

Bătură la poarta cetăţii. Străjerul. care îi recunoscu îndată, 
era somnoros şi infrigurat. El dădu în lături poarta grea. 
Cînd îi văzu intrînd, rămase înmărmurit. Descălecaseră şi 
mergeau cu greu, ducînd caii de căpăstru. Podetul de lemn 
scirtii prelung sub paşii lor si ai cailor. 

îl treziră mai întîi pe Daizo. Erau cîţiva ani de cînd se hotarise 
să vină la Argedava şi devenise cel mai devotat slujitor al 
principelui mort, care îl numise supraveghetor al treburilor 
palatului. 

Getii îi spuneau ca in limba lor — Daizus. 

Sculat din somn, sta nedumerit în pragul uşii palatului. Nu 
înţelegea nimic. în sufletul său parcă se rupea ceva. Se dez- 
metici din buimăceală şi spuse călăreţilor, arătînd cu mîna 
spre sanctuar: 

— Acolo îl ducem! 

îl aşezară pe o masă lungă. 

— Aprindeti sfeşnicele, mai spuse Daizo. 

Unul cîte unul, slujitorii intrau călcînd în vîrful picioarelor. 
Femeile plingeau. El spuse celei mai batrine dintre ele: 

— Mirodeniile!... 

Răşina de brad, aloe şi smirnă presărate pe cărbunii aprinşi, 
aduşi în căniţe de lut cu două torţi, împrăştiau în sanctuar o 
ceaţă subţire, cu miros ametitor, care învăluia totul. 

Trupul principelui începea să se dezghete. Apa picura de o 
parte şi de alta a mesei pe care fusese întins, şi de sub poj- 
ghita de gheaţă se arăta obrazul său liniştit, atît de liniştit, 
încît părea că se înalţă uşor, odată cu fumul de răşină şi 
smirnă, spre cerurile lui Zalmoxis. 

Cînd uşa sanctuarului se deschise şi intră Dusia, toţi se 
dădură în lături. Abia avusese timp să-şi tragă pe cap un văl, 
care-i înfăşură părul şi grumazul. 

Vazind trupul intepenit al soţului ei, înmărmuri. 

Făcu cîţiva paşi şi se opri. 

îngenuncheat la căpătiiul principelui, fiul lui, Burebista, cu 
capul sprijinit în palme, nici n-o simţi. Dusia nu mai semăna 
cu o fiinţă omenească. Buzele nu-i tremurau. Trupul nu avea 
nici o tresărire. Nici pleoapele nu le mai mişca. Ochii mari, 
negri, erau tintuiti asupra principelui. intepenise acolo, in 
mijlocul sanctuarului, ca o stană de piatră. 

La cîţiva paşi în urma ei, Daizo şi Azida, bătrîna doică a fiicei 
lor, Andrada, nu o scăpau din ochi. 

Noaptea trecu greu. Tăcerea adinca era străbătută din cînd 
în cînd de cîte o răbufnitură de vînt, care venea de afară, ca 
un bocet îndepărtat. 

Nu se luminase bine de ziua si Dinibales, principele tribului 
vecin, de pe valea riului Buseus, intra in cetate. Dupa 
spumele groase care se prelingeau din botul calului si dupa 
broboanele mari de sudoare care-i udau crupele, se vedea ca 
Dinibales venise tot într-o goană, stringind sălbatec friul. Za- 
bala cu două fiare, dintre care una îi trecea prin gură, iar 
cealaltă pe sub falca de jos, înnebunise calul. 

Tot atît de năduşit ca şi animalul era şi stapinul. De la poartă 
se îndreptă, aproape fugind, spre sanctuar, unde văzuse 
lumina aprinsă. Pe masa din mijloc sta întins trupul 
căpeteniei triburilor unite din valea Argesisului. Din absidă, 
unde se afla altarul, se ridica fumul aromitor de mirodenii. 
Dinibales încercă să cuprindă totul, dintr-o privire. în spatele 
unui stilp, i se păru că zăreşte un chip omenesc. Lipită de el, 
o femeie cernită privea nemişcată, urmărind roto- coalele de 
fum, care se ridicau tot mai sus, mai sus... 

La apropierea lui Dinibales, ea întoarse încet capul. Acesta se 
plecă în faţa ei: 

— îmi pare rau, Dusia, imi pare tare rau. Soțul tău a fost 
un viteaz. Zalmoxis însă a vrut să-l cheme la el. A fost voia 
zeului, mai repetă el odată. Eu sînt cel mai îndreptăţit să mă 
urc pe tronul soţului tău. Pe băiat îl voi lua în grija mea. 
Trebuie să mă ajuţi, Dusia. Să aveţi încredere în mine. Veţi 
putea rămîne şi voi la Argedava. Aici îmi voi muta şi eu 
reşedinţa. 

— Dar Madacos? întrebă cu voce atit de stinsă Dusia, 
încît abia se înţelegea ce spune. După orînduirile noastre el 
trebuie să-i urmeze, la conducere, soţului meu. îi este nepot 
de frate şi cel mai mare dintre toţi. E destoinic şi viteaz. l-a 
fost soţului meu nu numai sfetnic şi ajutor, ci un adevărat 
frate. 

— Da, var ii sînt si eu, dar Madacos... Madacos... 
Dinibales incerca sa gaseasca cuvintele cele mai potrivite 
care sa-i ascunda gindurile viclene, Madacos va deveni solul 
meu. E priceput in a lega prietenii si aliante. Va fi cel mai 
apropiat ajutor al meu la conducerea uniunii de triburi. 
Acum, mai mult ca oricînd, avem nevoie să legăm prietenii; 
cu celelalte triburi, cu vecinii, cu cetăţile greceşti de pe malul 
Pontului şi el este cel mai potrivit pentru astfel de treburi... 
Dinibales vorbea fără să se oprească. Dusia, nu mai putea să-l 
asculte. Pentru ea, toate se lămuriseră dintr-o dată. îi ghicea 
toate planurile şi în mintea ei, tulburată de durere, 
străfulgeră gîndul: „El mi-a ucis soţul!" 

Sleită de puteri, mai găsi forţa să-i răspundă cu o voce care 
venea, parcă, din altă lume: 

= De ce te amesteci, Dinibales, in treburile noastre? 
Sfatul uniunii nu te vrea pe tine, conducator. Vor pune la vot 
alegerea noului sef. 

—  Te-nseli, Dusia. Tocmai sfatul triburilor a trimis dupa 

Dinibales mintea, dar Dusia stia ca printre cei din sfat se mai 
găseau şi laşi şi trădători. 

— Eu plec de la Argedava, spuse ea. Ochii îi scăpărau de 
ură. Durerea îi împietrise figura şi ochii ei mari păreau si mai 
negri. Zăbranicul de pe cap îi alunecase şi părul i se re- 
vărsase pe umeri. Eu plec de la Argedava, dar o să ne mai 
întîlnim, Dinibales. 

— Unde ti-e fiul, Dusia? se dumeri, de-abia atunci, 
acesta. Privi în jurul sau si printre cei care-l înconjurau, nu-l 
zări pe fiul celui ucis. 

— Burebista e acum departe! răspunse Dusia. 

— Ce vrei să spui? Nu înțeleg. Te iau zălog pînă vom da 
de el. 

— N-ai ce să faci cu mine Dinibales. Şi nici nu te vei a- 
tinge de mine vie. $i, scotind-si de pe degetul mijlociu al 
miinii stingi un inel de aur in formă de şarpe, deschise cu 
repeziciune un căpăcel si sorbi o boabă, ca un strop de rouă. 
Trupul ei se inclesta de coloana din absidă, ca si cum ar fi 
vrut să ramiie acolo, ca o Erinie care aşteaptă răzbunarea. 

în clipa aceea pe uşă intra Daizo. înţelese totul numaidecit. 
— Unde e Burebista? Dinibales inainta cîțiva pasi spre 
el, în- cercînd să-l înghesuie spre una din coloane. 

Daizo nici nu se clinti. Parca ar fi fost de cremene. Era înalt si 
vinjos si toate cite se întimplaseră in seara aceea l-ar fi putut 
face să-l sfarme, dintr-o singură mişcare, pe Dinibales. 

Dar se stapini. Ascultase totul la uşă, aşa că îi răspunse şi el 
ca şi Dusia: 

— Burebista este acum departe!... 

— Legati-l, strigă, spumegind de furie, Dinibales. O să-l 
facem noi să vorbească. Se întoarse către doi tineri care ve- 
neau în urma lui: Ithazis, Burtzitzines, încălecaţi şi porniţi in 
căutarea lui! Pe valea Argesisului, spre munţi! Acolo se as- 
cunde! 

în clipa cînd Dinibales întorsese capul spre cei doi tineri, 
Daizo se răsuci pe călciie, izbi uşa cu umărul şi, trăgîndu-l de 
mînă pe Burebista care asculta la uşă, o luă la fugă pe un 
coridor lung, al cărui capăt ducea în spatele cetăţii. îşi făcură 
vînt prin uşa care închidea la capăt coridorul şi ieşiră în 
curte. Se îndreptau, fugind, spre ripa Argesisului. îşi dădură 
drumul pe spate, lunecînd pe zăpadă, de-a lungul malului 
abrupt. 

Totul se petrecuse atît de repede, încît cei din palat nu-şi 
dădură seama încotro au apucat. 

Cînd ajunseră la casa lui Daos, Daizo lovi uşor în burduful 
ferestrei: 

— Sînt eu, Daizo. Deschide! 

Daos se ivi în prag şi îi trase înăuntru. Daizo vorbea gi- fiind: 
— Raminem la tine, pînă la noapte. Trebuie să ne ascundem. 
Principele a fost ucis astă-noapte. Dinibales a pătruns în 

palat. Trebuie sa ne ascundem deocamdata. Dar ne vom 
intoarce. Tu — Daizo apasa cuvintele — nu ne-ai vazut si nu 
ştii nimic! Ascunde-o, un timp, pe Sassa si pe Bithus. Sassa 
era soţia lui Daizo, iar Bithus, fiul său. Cu viata, de va fi 
nevoie, iti voi plăti acest bine! Zalmoxis să fie cu noi, cu toţii, 
Daos! 

Daos era aproape nauc. Nu era uşor să iasă cu bine la capăt 
dintr-o astfel de încurcătură. Unde s-o ducă pe Sassa cu 
Bithus şi, tine-o în paza ta, Zalmoxis, mai aştepta să aducă pe 
lume încă un prunc. Ca să gindeasca drept, îi era şi lui frică. 
Cunostea minia stapinului. Dar îi datora lui Daizo propria lui 
viata. Nu-l putea lăsa tocmai la nevoie. 

„.. Pînă la 18 ani, Daos fusese un dac liber. Trăia fericit în 
casa părinţilor săi, din sătucul risipit pe coasta unui deal, de 
pe valea Argesisului. 

Era cel mai mic dintre fraţi şi cel mai frumos; înalt şi subţire 
ca o mlădiţă, cu fata albă şi părul cirliontat, căzîn- du-i pe 
umeri şi pe frunte. 

Păştea oile pe vîrful plaiului şi cînta de mic din frunză de 
plop. 

Într-o zi, un negustor grec, din cei care începuseră să urce 
tot mai des pe valea Argeşisului, poposi la ei în sat." Era 
întovărăşit de un om de la curtea şefului de trib. Intrînd în 
batatura casei, acesta şopti ceva la urechea tatălui său. Daos 
se văzu împins spre o căruţă care oprise la poarta lor şi în 
care se mai găseau şi alti tineri de vîrsta lui, unul mai chipes 
ca altul. 

Niciodată n-a ştiut Daos drumul pe care au apucat. S-a întors, 
privind în urmă. Mama lui nu era acasă. Tatăl său stătea cu 
capul în jos, în faţa curteanului şi nu ridica ochii după el. 
Numai tîrziu a priceput Daos că a fost vîndut ca sclav, de 
tatăl lui. Dar nu l-a judecat. Erau multe guri de hrănit acasă. 
Mama lui era mereu bolnavă, iar tatăl său era plecat mai tot 
timpul. 

Au mers zile şi nopţi întregi, de-a lungul cîmpiei, prin păduri 
de salcîm sau prin codri de frasin şi goruni, pînă au ajuns pe 
malul unei ape atît de mari, încît de-abia se putea zări malul 
celălalt. 

Acolo au coborit. „Am ajuns la Istru", îl auzi pe omul care 
conducea căruţa. Tinerii au fost suiţi în luntri scobite în 
trunchi de copac şi trecuţi pe malul celălalt al fluviului. 

Apoi, s-au suit din nou într-o căruţă. Locurile prin care 
treceau acum nu se asemănau cu cele din care plecaseră. 
Numele lui era Zeres, dar din clipa în care negustorul de 
sclavi l-a cumpărat din satul său şi l-a trimis spre Tomis, 
cetatea greacă de pe malul Pontului Euxin, nimeni nu l-a mai 
strigat vreodată pe numele cu care mama îşi dezmierda 
mezinul. Toţi îi spuneau acum Daos, adică pe limba greacă 

„Dacul". Şi Daos i-a rămas numele. La Tomis, a întîlnit si alti 
sclavi ca şi el, care purtau numele de ,,Geta", adică geţi. 

La Tomis, Daos a fost vîndut unui negustor din oraşul 
Dionysopolis. Nu o ducea rău în casa lui Acornion. Stă- pînul 
său nu era prea vorbaret, dar bun la suflet. 

Isteţ şi harnic, Daos a ajuns curînd printre slujitorii cei mai 
apropiaţi ai lui Acornion, fiul stăpînului său. îl ajuta la 
îmbrăcat, îl întovărăşea în oraş şi de multe ori Acornion îl lua 
cu el pe corabie, cale de zile şi nopţi întregi, pe apa 

Cînd a fost ca Acornion să plece la Argedava, inima lui Daos a 
tresărit. Tatăl lui Acornion s-a gîndit că el ar putea să-i fie de 
mult folos fiului său şi, într-adevăr, Daos a fost o bună călăuză 
a soliei. 

La Argedava, într-o bună zi Daos şi-a luat inima în dinţi şi a 
povestit principelui toată viaţa sa. Acesta l-a răscumpărat. 
Acornion nu s-a împotrivit, pentru că tatăl său era aliat şi 
prieten al principelui get din stînga Istrului, deşi, în sufletul 
său, îi părea rău după Daos, cu care se obişnuise. 

Şi astfel, după ani şi ani de zile, Daos s-a întors acasă. 

Cum ar fi putut el acum să nu-l ajute pe Daizo, cu care 
împărţise soarta, atitia ani, în portul de la marginea mării? 
Grădina lui Daos dădea drept în pădure. Burebista şi Daizo 
aşteptară să se intunece bine. leşiră încet din casă, sop- 
tindu-i lui Daos: 

— Ramii cu bine şi ai grijă! 

Mergeau fără să-şi vorbească şi fiecare se gindea: „încotro s- 
o apuce? Ce va fi de-aici înainte?" 

Din prima clipă, Burebista îşi dăduse seama că cei trimişi pe 
urma lui de Dinibales vor apuca pe drumul ce duce în munţi. 
Acolo, credeau ei, era mai uşor să se ascundă şi putea chiar 
să treacă de cealaltă parte, căutînd adăpost la triburile dace 
de la sudul rîului Maris. 

De aceea, se gîndi să-i înşele. Lăsă, în dreapta, poteca în- 
gustă care suia pe coastă de-a lungul văii Argesisului, şi o lua 
spre stînga, prin pădure. Daizo îl urma fără să întrebe nimic. 
într-adevăr, Burebista ştia bine drumurile. De multe ori îl 
trimitea chiar tatăl său, ca să cunoască locurile şi potecile. 
După ce trecea dealurile acoperite cu vii şi pomi roditori, la 
marginea lor de sus, unde începeau munţii, se desprindeau 
două drumuri. Unul care ducea spre Alutus şi trecătoarea 
prin care rîul îşi tăia drum spre ţinuturile de dincolo de 
munţii Serrilor; altul, o lua spre dreapta, pînă intilnea albia 
unui al doilea rîu care mergea alături cu Arge- sisul, pînă la 
celalalt pas, prin care se putea trece peste munţi şi unde se 
găsea o mică cetate, folosită mai mult ca popas pentru 
negustorii greci, care treceau cu mărfurile dincolo de munţi. 

Nu o dată făcuse Burebista acest drum, călare pe cai mici de 
munte, care urcau uşor potecile înguste si prăpăstioase. De la 
mica cetate, întovărăşit de tineri de vîrsta lui, pornea la 
vînătoare, pe muchiile ripoase, unde le ieşea în cale pisica 
salbateca, mai fioroasă şi mai vicleană decît toate sălbăti- 
ciunile, caprele negre care se căţărau pînă pe cele mai înalte 
tepusuri de stîncă, ori zimbrii, care te puteau dobori uşor 
cînd îţi apăreau în cale, mugind, şi nu erai destul de dibaci 
să-i nimereşti, dintr-o singură lovitură, cu săgeata. 

Deodată, Burebista auzi, în urmă, tropot de cai. Zgomotul lor 
era tot mai limpede şi mai aproape. Stătu pe loc, ciulind 
urechile. 

— Auzi, Daizo? Sopti el. 

— Aud, stăpîne. 

Era atita linişte, încît nu era greu să deosebească după 
zgomotul copitelor, încotro se îndreaptă calaretii. 

— O iau spre munţi, îi întări Daizo bănuiala. 

— Aşa spun şi eu, răspunse încet Burebista si, în timp ce 
mergea, gîndurile lui urzeau planul. Se va strecura pe la 
poalele dealurilor, mergînd tot spre Alutus, la Buridava, 
resedinta bătrînului rege Thiamarcos, prieten de nădejde al 
tatălui său. Acolo n-ar indrazni să-l caute Dinibales, care 
urmărea acum să scape si de fiul celui pe care îl ucisese. 
Căci, în mintea lui Burebista sfredelea, ca un vierme, gîn- dul 
că numai Dinibales putuse să-i ucidă tatăl. Avea multe pricini 
Dinibales ca să-l duşmănească pe şeful uniunii de triburi din 
cîmpia getă. 

Burebista era zguduit de revoltă. „De ce a trebuit să piară 
bunul său tată, ucis de acest mişel? Tatăl lui, care dorea ca 
toţi getii să trăiască mai frumos şi mai bine?" 

Mergea abătut, abia stăpînindu-se să nu strige, să nu urle de 
durere şi de neputinţă. Lăsase acasă pe mama şi pe sora lui, 
pe mîna acestui ticălos. Ce se va întîmpla cu ele? Dar pe el, 
de ce îl urmărea? îl credea încă un copil, lipsit de putere şi de 
apărare? Dar nu, nu va fi pe voia lui Dinibales. îşi va aduna 
toate puterile şi va strînge în jurul său pe toţi curtenii şi 
oştenii credincioşi tatălui său, pe toţi comatii cinstiţi, pe toţi 
geții aceştia buni, drepţi şi viteji, care trebuie să trăiască în 
bună înţelegere. îşi va întări oastea şi va lovi fără crutare în 
duşmanii care pîndesc liniştea bordeielor şi caselor în care se 
nasc pruncii geţi. „Te voi răzbuna, tată! îţi voi îndeplini eu 
visul tău cel mare! Aju- tă-mă, bunule Zalmoxis, altfel nu mai 
am ce căuta pe a- cest pămînt!" 

Sufletul i se framinta, sfisiat de durere. Ca de dincolo de 
lume, auzi glasul şoptit al lui Daizo: 

— Euzic că nue bine să mergem împreună, stăpîne. 

— Dece, Daizo? 

— De unul singur, te poți strecura mai uşor. Pe cînd doi 
deodată... bate la ochi. Şi apoi, trebuie să impartim ce avem 
de făcut de aici înainte. 

„Va să zică şi Daizo gîndeşte la fel cu mine, îşi zise Burebista. 
Trebuie să facem ceva!" 

— Iartă-mă, stăpîne. Eu nu te voi părăsi pînă la moarte, 
continuă Daizo. N-aş vrea să te las singur, dar acum, e mai 
bine aşa. 

„Bietul Daizo! isi împarte soarta cu a mea", gindea Burebista. 
Şi Daizo continuă: 

— îmi spune sufletul că puterea stăpînului nostru a trecut 
în miinile tale. invinge-ti durerea! Ştiu, nu-i lucru uşor. Dar 
nu te lăsa infrint de durere. Fii tare! Eu am încredere in tine, 
stăpîne! 

La vorbele lui Daizo, gîndurile lui Burebista se luminară 
dintr-o dată, ca la străfulgerarea unui trăznet. Şi glasul îi era 
acum altul: 


întoarce-te, Daizo. Vezi 
ce e cu mama şi cu 
Andrada. Ai grijă să le 
duci la adăpost. 
Anunta-i pe Bosceilas, 
pe Dribalus, pe Degis, 
pe Sadalas, capitanul 
de oaste, pe toti cei 
credincioşi noua, sa-şi 
pregătească armele şi 
caii, în cea mai mare 
taină. Dinibales să nu 

sa se tina departe de el. Oamenii nostri de credinta sa 
meargă in cele mai depărtate sate şi să spună comatilor din 
toate triburile, că mă voi întoarce. Cît voi putea de curînd! Ei 
să-şi ascută coasele, secerile şi topoarele. Să-şi îngrijească 
bine caii, să-i hrănească şi să nu-i obosească. 

Vorbind, Burebista privea într-un punct îndepărtat, nedefinit: 
— După aceea, Daizo, pleci la Dionysopolis. îi vei spune 
totul lui Acornion. Să anunțe cetățile, mai ales Histria, ale 
cărei pămînturi sînt vecine cu tribul lui Dinibales, să fie gata 
să mă ajute. Negustorii lor să pregătească arme, cît mai 
multe arme si de toate felurile. Să mă aştepte la „em- poriu", 
pe Serethos. îi mai spui lui Acornion că voi plăti oamenii si 
armele în aur. Nu se vor găsi atîtea cît pot plăti eu. Era să uit, 
Daizo... Sucus să aibă grijă, ca de ochii din cap, de comorile 
tatei, ascunse in ripa dealului „Sub vii". Numai tu si el 
cunoasteti locul, fiindcă voi le-ati îngropat acolo. Sînt lăzi cu 
monede din Thasos, Dyrrachium si Ordessos, Maroneea si 
Amisos, drahme de Apollonia, te- tradrahme macedoniene, 
cyzici din electron, denari romani, sesterti de aur si multe 
giuvaieruri din bronz, argint si aur. $i mai doresc ceva, Daizo: 
fiecare trădător să afle că eu însumi îi voi secera capul! Si 
acum mergi cu bine! Zalmoxis să ne ocrotească pe amindoi! 
Daizo nu pleca. 

— Dar unde sa te caut, stăpîne? 

— Cîteva luni, spuse Burebista, voi rămîne la Buridava. 
După aceea, vei afla de la regele Thiamarcos încotro am 
apucat. Vreau să merg si pe la celelalte triburi, ca să ştiu 
dacă mă pot bizui pe ele. De nu, le voi sili prin luptă. Unirea 
geților trebuie înfăptuită! Trimite-mi veşti, prin soli de 
credinţă. Păcat că Bithus nu-i mai mare. Va creşte el! Să ne 
vedem sănătoşi, Daizo! 

Acesta îl privea înmărmurit. N-ar fi putut să creadă că în fiul 
stăpînului său se ascunde atita tărie. 

— Zalmoxis să te aibă in paza-i, stăpîne. Ai încredere in 
noi! Vom izbuti! Ai grijă şi ascunde-te! Dinibales te va căuta 
neîncetat, mereu... 

Fiecare apucară în direcții opuse: Burebista, spre soare- 
apune, la Buridava; Daizo, înapoi, la Argedava. 

De cîteva zile si nopți străbătea Burebista pădurea care 
acoperea sesul get. Tinea cărările ce serpuiau pe sub copacii 
bătrîni si umbrosi, ferindu-se din calea oamenilor. La 

4 — Daizo si feciorii Bai 49 răstimpuri, se oprea, 
rezemindu-se de cite un copac mai gros, ca să-şi tragă 
răsuflarea. Privea indarat şi îşi lăsa în jos gluga, care îi 
acoperea capul. Era înalt şi subţire şi părul îi atingea umerii. 
De sub fruntea lata, boltită uşor în dreptul timplelor, ochii 
castanii, ageri şi pătrunzători priveau cercetători, în toate 
direcţiile. Pornea din nou, aproape în fugă. 

într-o dimineaţă, cînd abia mijise de ziuă, ridicîndu-se de la 
poalele gorunului unde aţipise cîteva ceasuri, auzi glasuri in 

apropiere. îşi înnodă la repezeală nojitele încălţărilor şi, iute 
ca o veverita, se catara în vîrful gorunului înalt. 

De pe un dimb, cobora o ceată de oameni, care făceau o 
zarvă nemaipomenită. Citiva din ei aveau in mînă săbii scurte 
şi încovoiate şi împingeau de la spate pe alţii, care loveau cu 
pumnii şi picioarele. Cînd se apropiară, putu desluşi, după 
cum vorbeau, că cei înarmaţi erau geţi; ceilalţi, înalţi, cu 
barbi mari şi priviri încruntate, unii cu cămăşile zdrentuite, 
mai mult strigau decît vorbeau, într-o limbă necunoscută. 
Sărind din copac, Burebista o luă la fugă, tăind calea celor 
care îi veneau din fata. îl zăriră numaidecit şi unul din 
oamenii înarmaţi se luă după el. Se afundă în pădure. Dădea 
la o parte crengile care îi împiedicau calea şi se pierdu 
printre hatisuri, lăsîndu-se pe vine, ca să nu facă nici un 
zgomot şi cei care veneau după el să-i piardă urma. De la un 
timp, urmăritorii se lăsară păgubaşi. Burebista îşi dădu 
seama că nu erau cei care porniseră pe urma lui de la 
Argedava. 

Peste noapte, poposi în pădure. Vremea era umedă. Luna 
plina se ridicase sus pe cer. Era spre începutul primăverii şi 
zăpada abia se topise. Din pămîntul negru şi mustos apă- 
ruseră mai întîi ghioceii, apoi brindusele de primăvară şi 
aproape odată cu ele, crescuse, prin luminişuri, griuşorul, cu 
frunză lată şi mustoasă şi floare galbenă. 

Smulse un pumn de griusor, pe care îl duse la gură. Frunzele 
erau proaspete şi umede de rouă şi îi răcoriră buzele arse. 
De la sfîrşitul iernii pribegea Burebista. îndurase gerul, mai 
aprig ca niciodată în iarna aceea, oboseala şi foamea. De 
multe ori, zile şi nopţi întregi mergea fără să se oprească. 
Poposea din cînd în cînd, la lăsarea nopţii, la o căsuţă din 
marginea vreunui sat, mai departe de drumul mare; alteori, 
în bordeiul unui pădurean sau la cîte o bătrînă. Se mulțumea 
cu ce i se dădea de mîncare şi, de multe ori, o mămăligă îi 
ajungea zile întregi. Schimba mereu potecile şi lăsa timpul să 
treacă, ca să-i dea răgaz lui Dinibales să-i piardă urma. 

Cît fu noaptea de lungă, Burebista nu închise ochii. Cu 
braţele sub cap, trîntit pe iarba peste care îşi întinsese co- 
jocul, privea spre cer, puzderia de stele, ca nişte opaițe slabe, 
răsărite una lîngă alta. Desluşea Carul mare, cu oiştea în- 
dreptată în jos, la începutul serii, şi care se răsucea către 
dimineaţă înspre miază-noapte. Mai alăturea, Carul mic, tot 
cu patru roţi, dar cu oiştea mai scurtă. în această noapte li- 
niştită, cînd şi vietatile pădurii atipisera, gîndurile lui căpătau 
tot mai multă limpezime... 

. Se vedea la Argedava. în astfel de nopţi, apa riului care 
curgea leneşă, la poalele palatului, strălucea precum cel mai 
curat argint. 

Tatăl său îi spusese că se trăgeau din neamul vestitului rege 
Dromichaetes, care fusese, mai demult, unul din cei mai 
bogaţi şi puternici conducători ai geților din cimpia 

Dunarisului. Cind Lysimach, urmasul lui Alexandru Ma- cedon 
trecuse peste Dunaris cu o armată de 100.000 de oşteni, 
Dromichaetes îl atrase, prin vicleşug, pînă la Helis, cetatea sa 
de reşedinţă. Mai de voie, mai de nevoie, pînă la urmă 
Lysimach se învoi să-şi dea fiica de soţie regelui get, ca să 
răscumpere pe Agathocles, fiul său, prizonier la Helis şi să 
scape de ruşinea înfrîngerii. 

Un zgomot nedesluşit mişcă frunzele pădurii. Burebista ciuli 
urechile. O pală de vînt se strecurase printre ramuri. Cînd 
tăcerea netulburată a nopţii fu ca şi mai înainte, gîndurile lui 
se fugăriră mai departe... 

Pe cît de viteaz şi de mîndru era tatăl său, pe atit de omenos 
şi simplu se dovedea fata de ceilalţi: în locuinţa lor, care se 
deosebea de cele ale geților din cetate, se găseau tot felul de 
bogății. Odăile mari, pardosite cu piatră de rîu maruntita, 
peste care erau aşternute piei de urşi sau covoare aduse din 
orientul îndepărtat de negustorii greci, erau pline de vase şi 
pocale scumpe sau vase de metal curbate cu vir- ful în formă 
de cap de animal, „rhyton" le spuneau grecii şi tăvi şi 
fructiere de aur şi argint. Pe pereţi atirnau arme si 
harnaşamente, cnemide de bronz, cămăşi de zale şi coifuri. în 
odăile mamei şi ale surorii sale Andrada, erau tot felul de 
găteli şi podoabe femeieşti, din aur şi argint, pietre scumpe, 
oglinzi de metal alb şi mătăsuri bogate. 

Principele şi familia sa duceau, însă, o viaţă simplă, la fel cu 
oamenii din popor. Mîncau din vase de lemn sau farfurii de 
lut smălţuit şi beau din pahare de corn de cerb; vînat fript în 
frigări sau copt sub lespezi fierbinţi de piatra, peşti de riu, 
lapte de vacă ori de capră, miere şi faguri de albine, fructe de 
pădure. 

Mincau cu măsură, în linişte şi cuviinţă, în jurul mesei ro- 
tunde de piatră, din sala în care se adunau, aproape în fie- 
care seara, curtenii cei mai apropiaţi ai regelui, rudele sau 
oştenii credincioşi. Doar cînd la mesele lor aveau cinstea sa 
poftească oaspeţi de seamă, în locul vaselor de lemn sau de 
lut foloseau talere şi tăvi de argint, cupe şi holuri de aur, 
amfore greceşti cu vin de Rhodos, de Chios sau de Cnidos. 

. Se crăpa de zori. Pleoapele lui Burebista nu se puteau 
lipi de gene. Privea încremenit spre cerul înalt. Cu cît se 
gindea mai mult, cu atît se îngrămădeau în mintea lui în- 
trebările. Nu putea pricepe de ce Dinibales îi omorise tatăl? 
După graba cu care năvălise în casa lor în noaptea aceea şi 
dorinţa de a-i lua locul de căpetenie de triburi, cînd nu lui i se 
cuvenea acest drept după obiceiurile geților, nu mai putea fi 
îndoială. El fusese ucigaşul. Dar ce-l împinsese la aceasta 
faptă mîrşavă? 

Dinibales stăpînea tribul ale cărui paminturi se întindeau la 
îndoitura munţilor Carpathes, pe valea rîului Buseus şi mai 
jos, spre gurile Istrului. Ținutul era brazdat de mai multe ape, 
iar dealurile, acoperite cu vii şi pomi, dădeau rod bogat. 

Munţii erau îmbrăcaţi cu păduri de nepatruns şi păşuni 
întinse, care hrăneau numeroase turme, iar în măruntaiele 
lor se găsea aur şi chihlimbar. La vărsarea Buseu- lui în 
Serethos se afla factoria grecească, unde îşi descăr- cau 
mărfurile negustorii care veneau de la Histria, una din cele 
mai mari şi mai bogate colonii greceşti. 

Dar Dinibales era nesatios şi lacom, şi nu vedea cu ochi buni 
cum creştea puterea altor cetăţi, din triburile învecinate. El 
pizmuia mai ales pe căpetenia de triburi unite de la 
Argedava. Pe Argesis urcau tot mai multe luntri cu mărfuri 
greceşti, care treceau şi dincolo de munţi. Negustorii plăteau 
vămi şi dări, care sporeau tezaurul principelui. El era cel mai 
bogat conducător din cîmpia Dunarisului. Avea o locuinţă 
frumoasă, ridicată de meşteri greci - şi în care domnea 
belşugul, turme şi herghelii cărora abia le mai putea ţine 
socoteala şi un tezaur bogat. Era un conducător înţelept şi 
priceput şi ştiuse să lege trainice prietenii cu cetăţile greceşti 
de la malul mării, mai ales cu Dionysopolisul. Avînd în jurul 
său triburile învecinate, se bucura de mare putere şi trecere 
în faţa lor. 

Ambitios şi mindru, Dinibales îşi infrinsese trufia, alătu- 
rîndu-se şi el uniunii de triburi pe care o înjghebase prin- 
cipele de la Argedava, mai cu seamă după ce în ţinutul dintre 
Istru şi mare, cu care el se învecina, intraseră legiunile 
romane. Se vedea şi el ameninţat şi fusese nevoit să se ală- 
ture celorlalţi. Dar invidia şi dorinţa de putere îi rodea inima 
zi şi noapte. 

Burebista nu ştia însă că pe Dinibales îl framinta de mult 
gîndul de a scăpa cît mai repede de tatăl său. Părinţii lor erau 
veri mai îndepărtați şi Dinibales se credea îndreptăţit să-i 
urmeze la tron. Obiceiul acesta era vechi la geţi. Tronul era 
moştenit de cel mai vîrstnic sau mai vrednic dintre bărbaţii 
aceleiaşi ginti. Burebista era încă tînăr; de-abia depăşise 20 
de ani. 

Cu judecata lui îndrăzneață, tatăl său se gindise că n-ar fi rău 
să încerce să schimbe vechiul obicei de moştenire „agnatică" 
a geților. Dacă fiul unei căpetenii se dovedeşte mai vrednic de 
a-i urma părintelui său, decît alte rubedenii mai virstnice, va 
fi spre binele întregului trib. Dealtfel, se mai petrecuseră la 
geţi astfel de întimglări. Chiar vestitul rege Dromichaetes 
urmase la tron tatalui său. îşi dădea seama că va intimpina 
împotrivirea celorlalţi, dar cu înţelepciunea şi autoritatea sa 
va izbuti să le înfrîngă cerbicia. 

Izbutise cu mare greutate să strîngă împrejurul său şi alte 
triburi. Principele ştia că după moartea sa, duşmănia pentru 
moştenirea tronului ar fi dus la dezbinare şi lupte între ele. S- 
ar fi destrămat tot ce în făptuise, tocmai acum cînd triburile 
începuseră să se ajute între ele, să-şi împrumute meşteşugari 
şi unelte şi să schimbe între ele tot felul de obiecte necesare 
muncii şi gospodăriilor. Dezbinarea şi slăbirea puterii geților 

ar fi fost, de bună seamă, pricină de amestec al duşmanilor 
de afară. 

El se gindise, de aceea, să-şi pregătească ca moştenitor pe 
propriu-i fiu, care să ducă mai departe ceea ce el începuse: 
înfăptuirea unui stat mare şi puternic. Pentru aceasm, îl 
numise pe fiul său Burebista, care în limba lor îns< nna „Cel 
strălucit”. 

Nu-i vorbise niciodată lui Burebista despre gîndul său. Voia 
mai intii să-şi dea seama dacă merită acest lucru, să-l 
pregătească pentru viaţă, să-i dea învăţătură, să-l facă să-şi 
cunoască neamul şi trecutul său, să-i pună la încercare băr- 
batia şi curajul, cinstea şi înţelepciunea. 

Viclean cum era, Dinibales bănuise, însă, ceva. Şi gîndul de a- 
1 înlătura pe principe înainte ca fiul său să devină un adevărat 
bărbat, nu-i da linişte. Prilejul se ivi după drumul lui Acornion 
la Argedava, cînd Dinibales află, prin iscoadele sale, că 
cetăţile greceşti cer principelui get ajutor împotriva 
romanilor cotropitori. 

Culcat în iarba proaspătă, Burebista îşi urma firul gîn- 
durilor... Noaptea aceea care-i schimbase cursul vieţii... Se 
cutremură amintindu-și. Sări în picioare. Se luminase de ziuă. 
Porni din nou la drum, mai mult fugind, spre Buri- dava... 
Trebuia să-şi răzbune tatăl, pedepsind mişelia lui Dinibales. 
Cînd bătrînul rege Thiamarcos văzu intrînd, în sala de oaspeţi 
a palatului său din Buridava, pe Burebista, fiul bunului său 
prieten de la Argedava, aproape nu-l recunoscu. 

în fata sa stătea un tînăr cu obrajii supti de oboseală şi 
foame. Cămaşa înnegrită îi era sfirtecata pe alocuri, iar din 
opincile rupte, numai nojitele se mai ţineau pe picioare. îi 
crescuseră peste măsură pletele şi barba, iar ochii îi ardeau 
de fierbinţeală. Stătea nemiscat in fata regelui, fără să scoată 
un cuvînt, fără să dea vreun semn de tulburare ori de ne- 
linişte. 

Puterea de a-şi înfrîna durerea amarnică care îl adusese la el, 
îl uimi pe Thiamarcos. îl ştia de mic copil, pe cît de serios şi 
îndrăzneţ, pe atit de înţelept şi plin de respect fata de cei 
mari, fie ei străini sau neamuri, fie oameni simpli din popor. 
Thiamarcos se sculă de pe jiltul cu spătar înalt, scobit in 
trunchiul unui copac batrin şi, cu paşi tremurati, se repezi să- 
1 îmbrăţişeze. 

—m Fii binevenit la mine, dragul meu! Aş vrea să te simţi, 
aici, ca şi în casa tatălui tău. 

Thiamarcos nu avusese copii. Soţia îi murise de mult. îşi 
aminti că-l întrebase odată pe Burebista, cînd acesta să tot fi 
avut vreo zece ani: „Ce-ai vrea să-ţi dăruiesc eu tie?" „Un cal 
şi o sabie!" răspunsese băiatul. „Vrei să devii un rege 
puternic?" „Nu, răspunse copilul. Vreau să merg la război!" 
Thiamarcos aflase tot ce se petrecuse la Argedava. Oamenii 
săi cutreierau drumurile cimpiei gete de la un capăt la 
celălalt, mai ales căruţaşii care duceau sarea, ce se găsea din 

belşug in muntele de lîngă cetate, pina in cele mai în- 
departate dave si sate. 

Moartea prietenului său, care se afla în plină putere, îl 
zguduise puternic. Thiamarcos era batrin şi nu avea urmaşi. 
El dorea să lase pe miini bune truda lui de o viata lungă. Ar fi 
vrut să-l ajute pe principele de pe Argesis, să unească, 
laolaltă, toate triburile gete, de la cataractele Dunarisului 
pînă la Pontul Euxin. 

îl neliniştise tot timpul soarta băiatului, după ce aflase de 
uciderea miseleasca a tatălui. Dar, iată-l teafar, în fata lui. 
Dacă Dinibales ar fi pus mîna pe el, i-ar fi făcut şi lui de 
petrecanie. „E bine că a ajuns la mine!" 

Thiamarcos ştia şi de moartea Dusiei, care se petrecuse după 
ce fiul ei fugise din palat. Dar nu era potrivit să-i spună 
băiatului chiar acum. Deocamdată, e mai bine să tacă. Era 
îngrijorat şi de sora lui, Andrada, o fată frumoasă şi 
curajoasă. Thiamarcos aflase că în aceeaşi seară, fugise şi 
Andrada din palat, împreună cu bătrîna Azida, femeia care o 
crescuse de cînd era mică. Dar unde? Nu putuse afla. Di- 
nibales este în stare de orice. 

— Eu cred, Burebista, spuse deodată regele, ca trezit din 
gînduri negre, că deocamdată trebuie să te odihnesti. Ai 
nevoie de putere. De multă putere. 

Burebista ieşi fără să spună o vorbă, în urma servitorului, 
care îl conducea spre camera de oaspeţi. 

Regele Thiamarcos stăpînea tribul buridavensilor, care se 
întindea de-a lungul dealurilor pe sub marginea munţilor, de 
la izvoarele Radonului spre Alutus şi Argesis, iar înspre 
miazăzi, pînă în cîmpia Dunarisului. 

Cumpătat şi înţelept, harnic şi măsurat la vorbe, Thiamarcos 
izbutise să stringa în jurul său neamurile gete, razletite prin 
părţile acelea şi să formeze un regat bogat şi puternic. 
Supusii îl numeau rege, pentru bunătatea sa, pentru 
bunăstarea şi puterea la care ajunsese. Dealurile erau pline 
de vii cu rod bogat. De la Ocna, buridavensii scoteau dro- 
buri de sare pe care negustorii, veniţi din toate părţile, aş- 
teptau zile şi nopţi să le încarce în căruțele adunate într-un 
şir nesfârşit în fata muntelui de sare. 

Sarea era aurul Buridavensilor. Ei o schimbau pe cele mai 
bune mărfuri aduse de negustorii greci, iar de la o vreme, 
chiar negustorii romani începuseră să urce de-a lungul văii 
Alutusului, spre Buridava. 

Spre miazănoapte, prin trecătoarea pe care rîul Alutus o 
despicase în munţii stîncoşi, se putea trece uşor la triburile 
de dincolo de munţi, triburi bogate şi puternice ale dacilor. în 
munţii lor se găsea aur şi argint, fier şi aramă. Thia- marcos 
cumpăra de la ei fier şi, în atelierele de la Buridava, se lucrau 
securi în formă de pană, cu care erau desprinşi drobii din 
măruntaiele muntelui de sare la Ocna. 

Mai lucrau mestesugarii si alte unelte si arme, care le 
ajungeau nu numai pentru ostenii tribului lor, dar puteau sa 
le vîndă şi altor triburi de geţi, ori să le schimbe pe felurite 
mărfuri, aduse de negustorii veniţi de departe. Pe drumul 
rîului Alutus urcau, la Buridava, greci, romani, iliri sau celți, 
de la care geții învăţară multe meşteşuguri. 

Făceau farfurii sau vase cu picior înalt, pentru fructe, căni cu 
toartă, pe care închipuiau modele, în linii drepte sau frînte, 
ori rămurele de brad. Le ardeau apoi în cuptoare pînă ce că- 
pătau o culoare închisă, galben-roşiatică. Vase ca ale lor nu 
făceau nici olarii de dincolo de munţi, fiindcă lutul din care 
lucrau ei era mai curat, aşa că geţi din toate părţile veneau 
după ele, aducind în schimbul lor, buridavensilor, alte lucruri 
necesare în gospodarii. 

Palatul regelui Thiamarcos se afla în mijlocul podişului, pe 
care se ridica cetatea. Temelia era săpată chiar în stînca 
muntelui, de culoare galben roşiatică. Clădirea, din lemn, 
avea, la catul de sus, un cerdac cu stilpi. 

Dedesubtul clădirii, săpată în stîncă, era o pivniţă cu trei 
încăperi: una din ele era camera de rugăciune; Thiamarcos 
era şi mare preot al tribului; acolo se găseau vatra de cult, 
altarul şi idoli cu capete de animale. A doua încăpere avea în 
mijloc o masă rotundă de piatră, pe care era săpat un cerc cu 
raze. înțeleptul Thiamarcos adusese la palat preoţi învăţaţi de 
la templul lui Zalmoxis, de la care mulţi dintre fiii curtenilor 
săi aflau cunoştinţe despre aştrii şi rotirea lor pe bolta 
cerului, despre mersul timpului şi cum poate fi el măsurat. în 
cea de-a treia încăpere era tezaurul şi depozitul de arme: lăzi 
pline de monede greceşti, macedonene şi romane; săbii 
incovoiate, lănci, suliti, arcuri, paloşe cu două tăişuri, coifuri 
cehe cu creastă înaltă, platoşe din zale, cnemide de bronz, 
steaguri cu cap de lup şi cozi de dragon. 

în seara aceea, regele Thiamarcos, care se simţea tot mai 
obosit de la o vreme, adormi cu gindul că Zalmoxis a fost 
acela care i-a îndreptat paşii lui Burebista către palatul său. 
A doua zi în zori, doi călăreţi străini băteau de zor la poarta 
palatului prinsă în balamale de fier şi cu încuietori grele de 
bronz. Erau prafuiti şi năduşiţi. Se cunoştea că veneau de 
departe şi galopaseră tot timpul. 

Din turnul de pază, străjerul le strigă: 

— Pe cine căutaţi? 

— N-a poposit cumva, la voi, fiul principelui de la Ar- 
gedava? întrebă unul din cei doi călăreți. 

Cel de-al doilea adăugă grăbit: 

*— Am vrea să intrăm. Sîntem obosiţi. Vrem să odihnim şi să 
adăpăm caii. 

Thiamarcos se aşteptase ca Dinibales să-l caute pe Burebista 
pe la triburile vecine, mai ales la el, aşa că îşi instruise 
paznicii. 

— E mult de cînd nu ne-au mai vizitat oaspeți, răspunse 
străjerul. Iar porțile nu le deschidem în lipsa regelui. 
Călărețul înghiți în sec, dar nu se lăsă: 

— Nici n-ati văzut trecînd pe-aici un fugar, care se as- 
cunde? 

— Multi drumeti trec pe-aicea, dar nu-i întrebăm încotro 
se duc si de cine se ascund! Fiul principelui de la Argedava, 
ati spus? Dar de cine se ascunde el? 

Cei doi îşi dădură seama că au încurcat lucrurile si, in- 
demnindu-si caii, fără să mai dea binete străjerului, pornira 
mai departe, în goana în care veniseră. 

Burebista se trezi la ora prinzului. Dormise aproape o zi şi o 
noapte. Pe marginea patului găsi îmbrăcăminte nouă şi 
curată, ca pentru un fiu de principe. 

Cobori în sala de jos, unde îl aştepta Thiamarcos. Masa era 
pusă. Regele, aşezat în capul mesei, îl aştepta. Nu se atinsese 
încă de mîncare. 

— Cum ai dormit? 

— Ca acasă, răspunse Burebista, încercînd să 
răsplătească întrebarea lui Thiamarcos cu un zîmbet. 

— Mă bucur, mă bucur! Acum, să mîncăm. Aud că ieri 
nici nu te-ai atins de bucate. Am înţeles, erai prea obosit. Dar 
azi trebuie să maninci ca lumea. Şi îi arătă cu mina locul 
unde să se aşeze: în celălalt capăt al mesei, drept în faţa lui. 
Făcu un semn ssrvitorului să toarne vin în cupele de argint. 
Burebista voi să spună că el nu-i obişnuit să bea. Dar n-avu 
timp nici să deschidă gura, că Thiamarcos se sculă în 
picioare. Ridică cupa, cu mîna care îi tremura: 

— În sănătatea ta, Burebista! Vei fi stăpîn si rege al ge- 
tilor! 

Thiamarcos sorbi cupa pina la fund. Burebista duse şi el cupa 
la gură. Nu s-ar fi cuvenit altfel. Era uluit de vorbele lui 
Thiamarcos; nu le prinsese prea bine tilcul. 

Regele se aşeză. 

— N-a fost numai o urare, fiule! A fost si un legămînt! Eu 
am imbatrinit. E timpul să mă gîndesc la soarta supușilor 
mei. Buridavensii se vor alătura uniunii de triburi gete 
începută de tatăl tău, Burebista. Tu trebuie să duci mai de- 
parte gîndul lui. Toate triburile gete trebuie adunate îm- 
preună, fiindcă sîntem acelaşi neam si aceeaşi putere. Sint 
sigur că vei reuşi sa stringi laolaltă întreaga suflare getă. Esti 
viteaz si neînfricat ca si tatăl tău. Eşti sortit să indeplinesti 
visul lui, care a fost curmat înainte de vreme. iti voi fi 
sfătuitor si te vei bucura de ajutorul meu si al prietenilor mei. 
Oamenii mei vor trece sub ordinele tale. 

Thiamarcos încetini glasul. îl obosise înflăcărarea care îl 
cuprinsese. La vîrsta lui, se cerea mai multă cumpătare, dar 
sufletul său de viteaz o lua uneori razna! 

*— Trebuie, însă, să chibzuim foarte bine, Burebista. Esti 
tînăr, departe de ai tai şi nu te cunosc încă toate triburile. Vei 
rămîne la mine, cîtva timp. îţi vei aduna oastea şi te vei 
pregăti de luptă. Trebuie sa te întorci victorios la Arge- dava! 
Burebista era atit de coplesit de vorbele batrinului Thia- 
marcos, încît nu putu scoate nici un cuvînt. Se sculă de la 
locul lui şi, cu capul în pămînt, cu paşi atit de rari, încît i se 
păru o vesnicie, ajunse la celălalt capăt al mesei. Se apropie 
de Thiamarcos, ingenunchie şi Iuindu-i mîna dreaptă, i-o 
săruta apasat. 

— iti mulţumesc, în amintirea... tatălui meu. întotdeauna 
iti voi rămîne recunoscător! 

Thiamarcos îl sărută părinteşte pe creştet şi-i mîngîie o- brajii 
tineri. Ochii i se umeziră: 

— Mi-aş fi dorit un fiu ca tine, Burebista. Deodată însă se 
îndreptă de mijloc. Voia să se stăpînească. Cu vocea lui 
cumpanita de întotdeauna spuse: Să începem sa mincam. Se 
răcesc bucatele. 

O vară întreagă şi o iarnă petrecu Burebista la curtea lui 
Thiamarcos. Nu stătea, cît era ziua de mare. Mergea la cîmp 
şi se amesteca printre comati. Asculta poveşti adevărate, din 
viaţa lor de oameni deprinşi cu munca din zori şi pînă la 
vremea înserării, ba chiar şi în nopţile lungi de iarnă, cînd 
femeile teseau pinza de cînepă, torceau caiere de lina şi îm- 
pleteau îmbrăcăminte pentru copiii şi bărbaţii lor. 

Niciodată nu stătea cu braţele încrucişate, cînd îi găsea la 
muncă, ci punea şi el mîna, oriunde era ceva de făcut. 

La fierărie, meşterii topeau bulgării mari de fier amestecați 
cu pămînt, în cuptoare, şi după ce dădeau la o parte zgura, se 
grăbeau cît fierul era cald încă să toarne din el tot felul de 
arme. 

Burebista se bucura că ei toţi lucrau şi pentru el. Aştepta cu 
nerăbdare întoarcerea la Argedava. Ostaşii aveau nevoie de 
arme. Dar i se părea că timpul trece prea încet, iar de la ai 
săi, nu primea nici o veste. 

Se împrietenise cu un celt înalt, pe care îl chema Amba, de la 
care începu să înveţe limba lor. Află multe de la Amba şi de la 
alti celți care lucrau în atelierele regelui Thiamarcos. 
Burebista voia să ştie cum sînt pregătite oştile altor neamuri, 
cum luptă ele şi care sînt obiceiurile lor. 

Celţii erau faurari pricepuţi. Din mîinile lor ieşeau vase de 
bronz şi aur, lucrate cu măiestrie, farfurii şi tăvi de argint, 
obiecte rare de podoabă si mai ales arme, pe care geții nu le 
folosiseră pînă atunci: paloşe cu două tăişuri, cu care un 
luptător poate lovi deodată şi în dreapta şi în stînga; lănci 
lungi, care împung de departe; coifuri înalte de fier sau 
bronz, care ocrotesc capul luptătorului; cămăşi de zale, care 
îi apără pieptul şi spatele sau ,,cnemide", care îi feresc de 
lovituri picioarele, de la genunchi, pînă la labă. Pentru cai, ei 

lucrau zăbale cu doua fiare şi potcoave care să le apere 
copitele şi să le iuteasca mersul. 

Pe la mijlocul verii, Burebista se pomeni într-o seară cu 
Daizo. Era obosit, palid la faţă şi parea imbatrinit. Cum îl 
văzu, Burebista avu o strîngere de inimă. 

— Ce veşti mi-aduci, Daizo? De mult te aştept. 

Daizo întîrzia să răspundă şi Burebista pricepu că nu va afla 
lucruri îmbucurătoare. 

— Mama şi Andrada... strigă el, ce fac? 

—  Stăpiîne, începu Daizo, tărăgănînd cuvintele. Eşti bărbat. 
Trebuie să o induri şi pe asta. Stăpîna s-a otrăvit în noaptea 
aceea, cînd Dinibales a năvălit în palat. Sufletul ei este acum 
la Zalmoxis, alături de bunul nostru stăpîn. A făcut ceea ce 
trebuie să facă toate femeile noastre. Şi-a urmat soţul şi 
dincolo de viaţa aceasta. 

— Dar Andrada?... 

— Fugită în munți, cu baba Azida. N-am putut afla unde. 
— Si-ai tăi? Burebista abia mai vorbea. 

— Daos i-a dus pe Sassa si Bithus la o stînă din munți. Nu 
i-am văzut de atunci. M-am temut să nu mă urmărească 
oamenii lui Dinibales. Măcar de-aş şti că-s sănătoşi. 

Daizo îşi privea îndurerat stăpînul. Stătea neclintit, ca un 
chip de piatră rece. „De ce mi-a fost dat tocmai mie să-i 
însîngerez inima?" După o clipă de tăcere, ca şi cum ar fi vrut 
să-i risipească acestuia gîndurile negre, Daizo îi spuse: 

— Ai noştri te aşteaptă. Nu mai putem îndura silniciile. 
Dinibales se răzbună pe toți care nu-i fac pe voie sau au 
rămas credincioşi stăpînului nostru. Caută, înnebunit, te- 
zaurul si fiindcă n-a izbutit să dea de el, multe capete s-au 
rostogolit în tarina. 

Daca din intimplare, Burebista ar fi aflat in acel moment ca 
perlele de cristal, de culoarea petalelor de trandafir, si inelul 
cu boabă de sticlă delicată, care avea înăuntru un „strop" de 
aur, pe care tatăl său le dăruise Dusiei după căsătorie, sînt 
acum ale soţiei lui Dinibales, i-ar fi fost de ajuns să-şi piardă 
minţile şi, încălecînd pe primul roib, să zboare la Arge- dava. 
Daizo continuă: 

— Tribul lui Dinibales s-a desprins de noi si loveşte satele 
care nu i se supun. 

Burebista nu mai avea putere să-l asculte. Sufletul îi ardea de 
minie. Ar fi zburat într-acolo. Dar nu era încă timpul. 

Ieşiră în cerdac, unde luna care se rotunjise pe cer si boarea 
de vînt, care venea dinspre munţi, îi mai răcoriră focul. 

— Mai aveți puțină răbdare, Daizo. Nu mai e mult si mă 
întorc. Asa cum ti-am mai spus, voi fiți gata. Cînd iti voi 
trimite vorbă, călărimea să iasă pe nesimţite din cetate şi sa 
urce pe valea apei spre munţi, la trecătoare, unde să ma 
aştepte. Pedestrimea să rămînă în cetate. Prin sate, comatii 
să-şi ascută topoarele, secerile şi coasele. Dinibales nu 
trebuie să prindă de veste. Ca fulgerul ne vom năpusti asupra 
lui! 

A doua zi dupa plecarea lui Daizo, Thiamarcos îl chemă la el 
pe Burebista: 

— Vom merge împreună la principele piefigilor, care locuiesc 
de-a lungul Dunarisului. îmi este prieten şi, de bună seamă, 
va veni alături de noi. De multe ori pînă acum mi-a cerut 
sfatul şi ajutorul. Tribul lui trăieşte pe malul apei. îndură şi el 
destule prădăciuni. Cînd îl vezi, pare om închis la suflet, dar e 
cinstit şi drept. 

Burebista şi regele Thiamarcos rămaseră cîteva săptămîni la 
curtea lui Aulucentus, principele piefigilor. Acesta îi primi cu 
bucurie. îi plăcu Burebista, hotărîrea şi îndrăzneala lui. li 
făgădui ajutor, legîndu-se că se va alătura marii uniuni de 
triburi din cîmpia getă. 

Aulucentus, deşi om închis şi tăcut, îi mărturisi, fără înconjur, 
lui Burebista, că şi lui îi e teamă de pericolul care se apropie 
pe Dunaris. Numai un conducător tînăr şi viteaz ar putea 
înfăptui unirea tuturor geților. După cum îi vorbise 
Thiamarcos, numai Burebista putea fi acela. 

Aulucentus se înţelese cu Burebista, cu citi ostaşi îl poate 
ajuta, de ce arme au nevoie oamenii lui şi în ce loc se vor 
întâlni ostile lor. 

Burebista hotari să pornească odată cu venirea primăverii. 
Iarna şi-o petrecu la Buridava. în acest timp, Thiamarcos 
trimisese soli la triburile de dincolo de cununa munţilor. Ele 
nu-l cunoşteau pe Burebista. Thiamarcos îi ruga pe şefii de 
triburi să nu împiedice hotărîrea tînărului fiu de principe, 
pribeag, să-şi recapete tronul tatălui său şi să adune laolaltă 
pe geții din cîmpia Dunarisului, într-un trib mare şi pu- 

Greu a mai trecut pentru Burebista iarna la Buridava. Fu o 
iarnă cu zăpadă multă. Privea de sus, din cerdac. Munţii erau 
albi pe creste; omătul gros, aproape cît un stat de om. Zile 
întregi fulgii se cerneau fără oprire. Haitele de lupi ajunseră 
pînă sub zidurile cetăţii, iar în satele de pe coastă intrau prin 
ogrăzile oamenilor şi se năpusteau asupra oilor şi vitelor 
mari. 

La Ocnă se lucra greu. Era umezeală multă înăuntru şi, de 
multe ori, viscolul astupa intrările în mină. 


Topitoria de fier şi 
atelierele erau 
troienite de zăpadă. 
Dar primăvara se ivi 
pe neaşteptate. 

Zapada se topea si 
vintul caldicel zbicea 
cimpiile. Daduse coltul 
ierbii şi mugurii copa- 
cilor stăteau gata să 
plesnească. Din 
pămîntul mustind, se 
ridicau aburi 

„Pe Burebista il cuprinsese meastîmpărul reîntoarcerii. îi era 
dor de zăngănit de arme. 

Hotări, împreună cu Thiamarcos, ziua plecării, chemă la el pe 
Aulucentus şi pe Bazobalis, căpetenia altui trib care locuia pe 
malurile Dunarisului. O noapte întreagă se sfatuiră. Bazobalis 
voia să treacă şi el de partea lui Burebista. 

= Eu voi pleca cu calaretii buridavensi, hotărî Burebista, 
si voi inainta pe sub marginea dealurilor, pina la cotul Argesi- 
sului. Acolo, ma asteapta ai mei. Mai departe, ocolind Arge- 
dava, vom cobori spre gura rîului. Trebuie să-l înconjurăm din 
toate părţile pe Dinibales. 

Tu, Bazobalis, pune în fruntea oamenilor tăi pe comandantul 
Balaş. Nu poţi lăsa cetatea fără pază. Tribalii s-ar putea 
napusti, în lipsa ta, peste Dunaris. Balas va merge de-a lungul 
fluviului pînă la vărsarea Argesisului, unde aşteaptă piefigii. 
Acolo ne vom intilni cu toţii. Apoi, pe lîngă bălțile 
Dunarisului, ne vom îndrepta spre rîul Naparis. Mai departe, 
vom vedea ce avem de făcut. Geţii de la Istru vin alături de 
noi. Solul lui Dapyx mi-a trimis vorbă că ne putem bizui pe ei. 
lar prietenii de la Dionysopolis vor avea grijă să ne dea de 
veste orice pericol s-ar ivi dinspre coasta Pontului. 

Toti îl ascultau cu încordare. 

— Oare Dinibales n-a aflat nimic? întrebă Aulucentus. Era 
mai vîrstnic decît Burebista. ii plăcea siguranţa şi îndrăzneala 
cu care vorbea acest tînăr, dar el era mai prevăzător. 
Burebista se încruntă. Fusese întrerupt din gîndurile sale 
care hotărau, pas cu pas, îndeplinirea planului ce-l avea de 
făurit, pentru toţi geții. Avu o clipă de îndoială. „Or fi ei de 
bună credinţă?" Numai de Thiamarcos nu se îndoia. 

— Nu ştiu ce a aflat Dinibales, răspunse el, dar bănui că 
se aşteaptă. Cei ce n-au cugetul curat, aşteaptă totdeauna 
răfuiala. Mai devreme sau mai tîrziu. 

Aulucentus pricepu gîndul lui Burebista şi îi păru rău că 
vorbise. Voise să spună că s-ar putea ca Dinibales, aflînd de 
pianul lor, să încerce să-l zădărnicească. 

Burebista vorbea mai departe. 

— Cînd vom porni, nu încape îndoială că iscoadele pe 
care le-a împrăştiat peste tot vor zbura spre el mai repede ca 
gîndul. De aceea, trebuie să-l lovim înainte chiar de a prinde 
de veste. 

Cu două zile înainte de plecare, Burebista trimise un om de 
încredere la popasul de la trecătoarea din munți, unde Daizo 
aştepta semnalul: „Sosim peste două zile, le spui din partea 
mea. De cu seară, să înceapă să coboare de-a lungul apei. Să 
se razleteasca pe cărări ocolite, in cea mai mare linişte. 
Comandanții să aibă grijă ca la nevoie să poată aduna la 
repezeală călăreții. Să mă aştepte la cotul cel mare al apei". 
Între timp, Burebista află că Dinibales nu-si mutase resedinta, 
dar făcea tot timpul drumul între Argedava si cetatea lui de 
pe rîul Buseus, unde il lăsase pe fiul său, Butes. 

Dinibales nu izbutise să dea de urma lui Burebista. Regele 
Thiamarcos se îngrijise să nu afle nimeni cine este, cu ade- 

vărat, oaspetele pe care îl adăpostea, de mai bine de un an, in 
palatul lui. Vorbea de el ca despre un strain de dincolo de 
munti, pe care il numea, fata de ceilalti, Sarmis. 

Nu aflase Dinibales nici unde se ascunsese Andrada cu Azida, 
necum despre Daizo. Stătea in cumpănă şi aştepta. După 
moartea principelui, lăsase triburile de capul lor. Nu prea 
avea legături cu ele. Nici unul din principii vecini nu-i căuta 
prietenia; dimpotrivă, îi simţea chiar duşmănoşi. Uniunea se 
destrămase. De aceea, Dinibales stătea mai mult în cetatea 
de pe Buseus sau la Argedava. Nici la vînătoare nu se mai 
ducea. O singură dată făcuse un drum la Histria. îi scuti de 
vămi pe negustorii greci de la ,emporiul" de pe Serethos, 
care urcau pe valea rîului şi treceau şi dincolo de munţi. Le 
ieşea în cale şi îşi alegea mărfurile cele mai de preţ. 

Din cetatea de pe Buseus, porneau spre ,,emporiu", de la gura 
rîului Serethos, care cu lemn de fag şi stejar, buşteni de nuc 
pentru mobilă fină, piei de oaie, de lup, de urs sau de mistreţ, 
burdufe de brînză, ceară şi miere, pe care negustorii le 
încărcau pe corăbiile greceşti la Histria. Dinibales le vindea 
numai pe monezi de aur, cu deosebire pe ,,cyzici", care se 
bucurau de cea mai mare căutare. 

Minat de dorinţa de inavutire, făgăduise pe fiica sa, copilă 
încă, unui mare negustor din Histria. 

Fără să-şi dea seama, Dinibales dădea pe faţă, tot mai 
limpede, ura care o nutrise pentru principele de pe Argesis. 
De cite ori venea la Argedava, el trecea din încăpere în 
încăpere, ca în noaptea aceea, cînd tatăl lui Burebista zăcea 
întins, fără viata, pe masa din sala cea mare.Locuinta 
principelui de la Argedava era lucrata din birne groase, cu 
acoperiş din ţiglă, în două ape, după obiceiul grecesc. Avea 
camere multe, coridoare, încăperi pentru provizii, bucătării 
cu cuptoare şi un sanctuar, cu absidă zidită în perele. Nici 
unul din şefii de triburi nu avea o astfel de locuinţă. 
Principele adusese meşteri din cetăţile pontice. 

De cite ori intra acolo, Dinibales era parcă urmărit de 
privirile pline de ură ale Dusiei, care se prabusise lîngă altar, 
după ce sorbise otrava, şi un fior rece i se strecura de-a 
lungul spinării „Dar Burebista? Unde o fi Burebista? Parcă a 
intrat în pămînt!" 

în odăile Dusiei şi Andradei erau multe podoabe: pandantive 
de aur, mărgele de sticlă colorată, perle din chihlimbar, 
brățări de bronz cu capete de şerpi, inele răsucite ca un 
şarpe, lanţuri de aur, cercei, „balsamarii" in care păstrau 
mirodenii şi parfumuri, şi tot felul de îmbrăcăminte femeiască 
din mătăsuri şi stofe scumpe. 

Dinibales o oprise pe soţia sa să se atingă de ele. Ea, însă, 
izbutise să ia, pe furiş, şiragul de perle trandafirii şi inelul cu 
boabă de sticlă şi aur. Numai Daizo, care se strecurase într-o 
noapte în palat, printr-o ferestruică doar de el ştiută, văzuse 
acest lucru. Nu-i spusese nimic lui Burebista. 

După moartea principelui, atelierele nu mai lucrau. Făurarii o 
apucaseră care încotro. Dinibales privea cu necaz topoarele, 

daltile, pietrele de lustruit, săpăligele, fiarele de plug, 
risnitele care erau îngrămădite acolo. Se gîndea însă, cu bu- 
curie, la ziua cînd vor începe să bată din nou ciocanele şi să 
se invirta roţile. 

Pusese să se sape în grădina palatului şi găsi îngropate in 
pămînt amfore pline de grîu, cu bob curat, acoperite cu strat 
de zgură şi cenuşă, ca să fie ferite de umezeală. 


Numai de tezaurul 
principelui nu putea da 
şi furia lui creştea tot 
mai mare, pe măsură 
ce oamenii 
scormoneau zadarnic 
pămîntul, ba şi 
gropnitele din malul 
înalt al Argesisului 

aA 
„IV intoarcerea 

Ziua se arăta frumoasă. De-abia clipise geana zorilor şi un 
soare roşu, ca de foc, se ridica din spatele muntelui. 

Cît fusese noaptea de lungă, Burebista nu închisese ochii. 
Lungit pe spate, în pat, cu miinile sub cap, aştepta să se 
lumineze de ziuă. îşi asculta bătăile inimii. 

Aşteptase cu atita înfrigurare clipa aceasta, încît nimic nu l-ar 
mai fi putut tine în loc. Doar ceasurile care se depănau atit de 
încet îl mai despărţeau de momentul plecării. 

Auzi primul cîntat de cocoş. 

Sări în picioare, amintindu-şi de o vorbă veche. Unde o 
auzise? Da, îşi aminti. Le-o spunea bătrîna Azida, cînd erau 
copii: „Cine vede răsăritul soarelui, i se iartă toate pe lumea 
Aşteptă nerăbdător pînă se iviră zorile. Burebista se repezi şi 
deschise fereastra. 

Din capul scărilor, Thiamarcos, care se trezise şi el de mult, 
veghea cu grijă pregătirile de plecare. Porţile fuseseră larg 
deschise, şi călăreţii care formau garda personală a lui Bure- 
bista ieşeau unul după altul şi se aliniau în rînduri de cite 
patru. 

Thiamarcos urmărea totul cu ochi de vultur. îi pregătise lui 
Burebista o mantie albastră, care se prindea de umăr cu 
fibulă de argint, cu lantisor şi spirală. Sub mantie, avea să 
îmbrace pieptarul din zale de aur al lui Thiamarcos, iar pe 
cap, un coif de bronz. Pentru picioare, cnemide de bronz, 
care sa-i apere gleznele pînă la genunchi. Mijlocul zvelt să-l 
strîngă într-o cingătoare lată de bronz cu pafta, de care atirna 
o sabie, iar în mînă, un paloş cu două tăişuri. „Merge să 
întîmpine primejdii şi greutăţi de tot felul, gîndea Thiamarcos 
cu grijă de tată, şi apoi, tînăr şi necunoscut încă de popor, 
trebuie să se infatiseze înaintea geților ca un viitor 
conducător de vază al lor”. 

Pe batrinul Thiamarcos îl cuprinse un fior, amintindu-si că, in 
tinereţe, invirtise acest paloş în iuresul luptelor cu celții, de 
la care îl capturase. Privea pe Burebista cu dragoste, şi parcă 
mai încerca şi el o dată neastimparul şi îndrăzneala anilor 
tineri. 

5 — Daizo şi feciorii Bai 

Burebista trecu în fruntea oştenilor, călare pe un cal alb. Nu 
fusese încălecat de nimeni înainte de el. Thiamarcos îi dăduse 
numele de „Balaş", adică „cel puternic”. Se pricepea bine la 
cai şi ştia că acest animal ager, dacă simte de prima dată 
puterea celui care-l încalecă, poate deveni prieten credincios 
şi de nedespartit al stapinului. 

Poruncise să fie înşeuat calul si să i se pună căpăstru cu două 
zăbale: una care-i trecea printre dinţi, iar cealaltă pe sub 
falca de jos. îi dădu lui Burebista şi pintenii lui de argint. 
Burebista întoarse capul spre Thiamarcos. îi zimbi, mai mult 
din priviri. Apoi, strigă scurt: 

— După mine, băieţi! 

— Mergeti sănătoşi! Zalmoxis să te aibă în pază, Bure- 
bista! Steaua ta a răsărit! strigă în urma lui, Thiamarcos. 


Burebista porni în trap domol. Pe măsură ce se departa, iutea 
mersul. Thiamarcos îl urmărea cu privirea. Se ţinea drept în 
şa. Calul nu dădea nici un semn de nesupunere. „Va să zică 
am avut dreptate, gîndi regele. Calul şi-a recunoscut 
stapinul". 

in fata, se intindea cimpul nesfirsit. Era o zi luminoasa, cu 
soare, care numai primăvara străluceşte atît de puternic. ih 
stînga, se întindeau dealurile înverzite. în dreapta, cîmpia 
nesfirsita. 

Burebista privi înapoi. îi era greu să cuprindă cu privirea 
coloana nesfirsita de călăreţi buridavensi, care mergeau în 
pas regulat, în urma lui. îl cuprinse un dor de goană şi îa- 
torcîndu-se spre ei, comandă: 

— Galop! 

Pornira în fugă nebună de-a lungul cimpului, de parcă nimic 
nu i-ar mai fi putut opri. Culcati cu burtile pe spinările cailor, 
se făcuseră, parcă, una cu ei. Drumetii şi cei din căruțele pe 
care le intilneau în cale îi priveau cu uimire, ametiti de 
trecerea aceasta vijelioasă. 

Aerul rece al dimineţii îi izbea în fata, caii erau odihniti şi 
bine hrăniţi, aşa că se aşternură pămîntului, fără oprire, cale 
de vreo două ceasuri, pînă la cotul cel mare, pe care îl făcea 
rîul Argesis. 

Cînd Burebista zări în depărtare pe călăreţii argesensi, în- 
fipse mai tare pintenii în burta calului. 

—  Mairepede! 

Nu se opri decît la cîţiva paşi de malul apei. Daizo fu cel dintii 
care îi ieşi în cale: 

— Să fie în ceasul cel bun, stăpîne! Sîntem aici cu toții. 
Burebista descălecă si se repezi să-i imbratiseze. Erau osteni 
ai tatălui său; unii din ei, tineri ca si el, pe care i se părea că 
nu-i văzuse de-o vesnicie; alții, mai virstnici, de seama tatălui 
său. 

— ... Tarsa... Eptacentus... Bonzes... Bitucentus... Dados... 
Zerula... 

Trecea de la unul la altul. Nu ştia la care să se oprească mai 
întîi. Făcuseră roata în jurul lui şi toţi se bucurau ca şi el că 
erau iarăşi împreună. 

După un timp de popas, în care adăpară caii şi se odihniră 
puţin, Burebista le spuse: 

— Pornim, altfel prinde de veste Dinibales. 

Săriră pe cai. 

— încotro o luăm? întrebă comandantul călărimii buri- 
davense. 

— Ne lăsăm de-a lungul apei in jos. Ocolim Argedava si 
ne îndreptăm spre Dunaris. Mergem spre piefigi. De-acolo, 
vom vedea cine vine alături de noi si cine ni se impotriveste. 
Trebuie sa înconjurăm triburile, pornind de la Dumaris in sus 
şi sa le aducem alături de noi. Trebuie sa ingrosam rîndurile. 
începură galopul si, către amiază, cînd erau gata să se 
apropie de malurile fluviului, zăriră în depărtare un pîlc de 
călăreți, care goneau spre ei. Şi aceia îi zăriseră. Erau 

piefigii, în frunte cu căpetenia lor, Aulucentus. Cele două 
armate se uniră. 

Mergeau de-a lungul Dunarisului, apropiindu-se de ,,dava" 
unui trib despre care se spunea că străbunii lor, geţi, se 
amestecaseră cu păstori nomazi, veniţi în părţile acestea din 
îndepărtata Asie, din Mezia şi cărora le spuneau „sigyni". 
Aceştia erau o populaţie războinică şi se povestea că, la 
naştere, fiecare prunc „sigyn" primea ca dar, în leagăn, o 
sabie. 

Nu mai aveau mult pînă acolo, cînd zăriră în depărtare un 
grup de călăreţi, pe cai mici şi iuți, care veneau spre ei. 

— Pregătiţi arcurile! comandă Burebista. Nu trageţi pînă 
nu vă dau semn. 

Erau tot mai aproape unii de alţii, cînd din partea celor ce 
veneau din fata, porniră spre ei săgeți şi pietroaie aruncate 
cu prastii. 

—  Tragem şi noi! porunci Burebista. 


Din arcuri, săgețile 
începură să zboare în 
toate părţile. Erau atît 
de multe, încît 
întunecau lumina 
soarelui. Fiindcă şi 
geții erau tot atît de 

Ceilalţi făcură cale întoarsă, dar la poarta cetăţii îi aşteptau: 
unii înarmaţi cu săbii de tot felul, alţii cu furci, topoare, coase 
ori săbii scurte. 

în faţă ieşi un grup de oşteni care purtau pe cap nişte căciuli 
motate, — le spuneau ,,Kirbasii" — după cum apucaseră de la 
strămoşii ,sygini". Cînd se apropiată văzură că le făceau 
semne cu miinile. 

Burebista se opri în loc. Spuse spre ai săi: 

— Nu trageţi! Să vedem ce vor! 

Unul din ei, un negricios cu sprîncene groase, înaintă spre 
Burebista: 

— Intoarceti-va înapoi, altfel va vom trimite pe toți la 
fundul apei. 

— Chiar aşa? rîse cu poftă Burebista. Cine-i căpetenia 
voastră? 

— Eu sînt. Ma cheamă Udarus. Dacă n-ai auzit vreodată 
de mine, s-o afli acum! 

— Eu am auzit, îi răspunse Burebista, dar banuiesc că tu 
nu ştii încă nimic despre mine. Ai auzit însă, sigur, de tatăl 
meu, principele argesensilor, care a fost omorit mişeleşte, 
fiindcă a încercat să unească triburile gete din cîmpie. Eu sînt 
fiul lui, şi am de gînd să vă strîng pe toţi laolaltă ca să nu ne 
lăsăm în voia duşmanilor! Vouă nu va pasă decît de treburile 
voastre! 

Udarus îşi pregăti arcul, dar înainte de a da drumul sagetii, 
Burebista fu înconjurat din toate părţile de garda lui; unii cu 
arcurile întinse, alţii cu săbiile ridicate deasupra capului. 

— N-avem timp de pierdut cu tine şi nici tu n-ai de ales! 


Răspunde pe loc! 
Oamenii lui Udarus întinseră arcurile. 


— Trageti băieţi! strigă Burebista si se repezi ca fulgerul 
înainte, înfigînd paloşul în pîntecele calului căpeteniei, care 
se rostogoli în praful drumului. Oamenii săi o luară la goană. 
Oştenii lui Burebista îşi făcură loc, în galop, printre ei. 
Burebista porunci unui ostaş din gardă: 

— Fă cale-ntoarsă. în urma noastră vin piefigii. Să 
termine cu aceştia şi să ne ajungă din urmă. Cît de repede! N- 
avem vreme de pierdut! 

Nu se depărtară prea mult şi, în urma lor, zăriră flăcările care 
cuprinseseră „dava" de la marginea fluviului. Era pentru a 
doua oară că această aşezare, de la începuturile ei, era 
trecută prin foc şi sabie. Prima oară de Alexandru Macedon; 
acum armata lui Burebista. 

Se însera. Aerul era cald. Trecură Argesisul prin vad. Apele 
nu erau prea mari şi caii înotau uşor. 

Se îndreptau spre Naparis, cînd zăriră de departe un călăreț 
gonind spre ei. El se opri în fata lui Burebista: 

— La Netiadava şi la Tiason ne aşteaptă Dinibales cu 
arcaşii lui. A prins de veste că ne îndreptăm spre el. 

„Crede că ne îndreptăm spre cetatea lui de pe Buseus şi are 
de gînd să se năpustească asupra noastră venind dinspre 
soare-apune, pe la marginea dealurilor", gîndi Burebista. 

— Schimbăm planul, porunci Burebista oştenilor. înainte, 
spre Netindava! Nu pe drumul mare. Intrăm în pădure şi nu 
ne depărtăm de valea rîului. Trebuie să ajungem acolo mai 
înainte ca el să prindă de veste; ne aşteaptă de-a lungul văii. 
Noi trecem însă prin vad şi urcăm în sus, aproape de grind, 
apoi ne lăsăm de-a dreptul în spatele lor. 

Armata lui Burebista intră în Netindava cînd Dinibales se 
aştepta mai puţin. Era o cetate bine întărită pe drumul Na- 
parisului, mult bătut de negustorii cetăților pontice, spre ini- 
ma Daciei. Se afla pe un dimb mai înalt, dar arcaşii lui Bu- 
rebista, care se lăsau la vale de pe grind, trăgeau în plin, 
deschizîndu-şi drum spre cetate. Cînd se apropiară, intră in 
luptă şi pedestrimea. Săreau peste şanţuri, sfarimau cu tîrnă- 
coapele lungi palisadele. Ajunşi faţă în faţă cu oştenii lui 
Dinibales, îşi încrucişară săbiile şi paloşele, coasele şi secu- 
rile. 

Cădeau destui şi dintr-o parte şi din cealaltă. O ştafetă venită 
în fugă de la Argedava, îl vesti pe Burebista că Dinibales 
primise ajutor de la caucoensi, care locuiau mai sus de cotul 
munţilor. 

Aproape de miezul nopţii, Netindava era în flăcări. Săgeţile 
cu smoală, care nimeriseră în acoperişurile de paie ridicau 
spre cer limbi de foc. Dinibales se retrăgea spre Tiason, 
cetate de la poalele dealurilor, pe valea unui rîu care se vărsa 
în Naparis. 

Ostaşii lui Burebista călăreau în întunericul nopţii. Pădurea 
era neagră, nu se vedeau unii cu alţii. Tebuiau să ţină firul 
apei. Dar nu încetineau mersul. Spre ziuă, se aflau în faţa 
davei Tiason. Dinibales, care aflase că-l urmăresc, fugise din 
cetate. 

— Mergem mai departe sau facem un popas? îşi întrebă 
Burebista ostaşii. 

— Mergem mai departe! răspunseră ei. 

Se luminase bine de ziuă. Soldaţii erau obosiţi. Rămăseseră 
mulţi răniţi şi morţi pe drum, dar ceilalţi erau gata să-l ur- 
meze pe Burebista pînă la capătul drumului. 

Burebista nu avea astîmpăr, pînă nu-şi va fi dus la îndeplinire 
planul. Avea un fel de a-şi îndemna oamenii să se arunce în 
focul luptei, un curaj, o îndrăzneală şi o tărie care se 
împărtăşea celorlalţi, fără ca ei să-şi dea seama. Nu ştia ce-i 
odihna; nu dormea decît pe apucate, nu gresea în pregătirea 
atacurilor şi nu şovăia cînd trebuia să ia o ho- tărîre. Oştenii îl 
urmau fără preget. Se simțeau mai tari şi mai stăpîni pe 
puterile lor. Se simțeau oameni în stare de fapte mari şi îl 
ascultau orbeşte. Veneau din sate şi dave îndepărtate, şi 
parcă niciodată pînă atunci nu-şi dăduseră seama citi sînt de 
mulţi şi cît pot fi de puternici, adunaţi laolaltă. 

Cetatea lui Dinibales era aşezată pe terasa înaltă a rîului 
Buseus, la confluenţa cu Naisus. 

Aflînd de apropierea oştirii lui Burebista, acesta se retrăsese 
spre nord. Principele get de pe braţul sfînt al Istrului îi refuză 

ajutorul. De acolo, impreuna cu citiva osteni credinciosi, 
Dinibales fugise spre Roxolani. 

Aşa că Burebista nu intimpina prea mare rezistenţă din 
partea cetăţii de reşedinţă a lui Dinibales. După fuga lui, 
oastea se retrăsese din cetate şi, odată cu ea, şi mulţi din 
locuitori. 

„Cuibul viperei trebuie distrus! gîndi Burebista. Oricînd se 
poate întoarce. Mi-a ucis tatăl. A vrut să-mi smulgă tronul; a 
dezbinat triburile gete pe care tatăl meu se străduise să le 
adune”. 

Privi spre „dava" aşezată pe malul înalt. 

—- înainte! comanda el oştenilor. 

Sărind santul care înconjura cetatea, aceştia străpunseră 
palisada. Apropiindu-se de cetate, zvirleau, dincolo de zidu- 
rile ei, facle de pini, aprinse. 

Pînă la ziuă, cetatea de pe malul înalt al riului Buseus era o 
ruină. Locuitorii ei, citi mai rămăseseră, porniră în pribegie şi 
niciodată nu s-au mai întors să-şi refacă aşezarea. 


După alte zile şi alte 
nopţi, Burebista intra 
în Argedava. Mergeau 
acum la pas. Erau 
obosiţi cu toţii. El era 
zguduit de reintilnirea 
cu cetatea, cu palatul 
tatalui sau, cu locurile 
copilariei 

„Descăleca şi urcă aproape în fugă scările. Daizo îi deschise, 
larg, uşile de la intrare. 

— Bine te-ai întors, stăpîne! îi spuse. Apoi, şoptit: am 
trimis după Andrada si Azida. Deseară vor fi aici. $i Sassa 
mea se intoarce, cu Bithus. 

Burebista abia îl auzea. Se repezi spre lăcaşul de cult, o- 
prindu-se în dreptul absidei unde Duisia sorbise otrava. 
Scrisni din dinţi şi gîndurile lui strigau cu durere; „De ce nu 
m-ai aşteptat, mamă?" 

Ceilalţi intrară după el în palat. în sala tronului, Burebista 
privea îngîndurat masa unde, numai cu doi ani în urmă, zăcea 
trupul tatălui său. Parcă nu mai auzea nimic în jurul lui, cînd, 
deodată, strigăte puternice care veneau din toate părţile, din 
sala tronului, de la ferestre, de afară, îl făcură să tresară: 

— Trăiască Burebista! Pe el îl vrem conducător! 


Atunci se dezmetici. Despre el era 
vorba, conducătorul geților 
uniţi. V Fata de la Netindava 


in noaptea aceea, Burebista dormi adinc. Era atit de obosit, 
încît nu luă nimic în gură. Ceruse să bea apă. în curtea pala- 
tului era o fîntînă cu ghizd de piatră, împrejmuită, adinca şi 
întunecoasă, că de-abia zăreai pe fundul ei licărul de cristal. 
Şi vara, apa era tot aşa de rece ca izvoarele rîului Ar- gesis. 
Burebista lua din mina lui Daizo ulciorul plin ochi si—I dădu 
pe git, pe nerăsuflate. „Apă vie", gîndi; simţea cum îi 
răcoreşte amarul adunat zi cu noapte, în timpul pribegiei. Se 
trinti îmbrăcat, cu fata în jos, pe patul din odaia tatălui său, si 
adormi numaidecit. 

Se trezi a doua zi, cînd soarele nu era încă sus. Se frecă la 
ochi, dar n-apucă să se dezmeticească şi uşa se deschise 
încet. în prag se ivi Daizo: 

— Zori bune, stapine! 

Burebista se simţea bine după o noapte de somn acasă şi 
bucuria din ochii lui Daizo îl înduioşă. După atitea zile 
neguroase, se pomeni zimbind. Nu se sfii de slujitorul său. 

— Zori bune pentru toţi! Ce se aude? 

Daizo îşi măsura stapinul, din creştet pînă în vîrful în- 
caltarilor din piele de bou, muiată în ulei de mesteacăn. S-ar 
fi repezit să i le scoată. „De cîte zile nu le-o mai fi dat jos, 
sarmanul?" Parca se ruşină de gîndul acesta. Nu era mult mai 
vârstnic, dar îşi privea stăpînul ca pe un frate mai mic. „Cît l- 
au schimbat anii de restriste!..." Pe fruntea lui înaltă şi 
netedă, desluşi două cute adînci. Obrazul îi era supt. Parcă şi 


la colţurile gurii îşi lăsase urmele umilinţa îndurată. „E mai 
bărbat aşa, gîndi Daizo, dar tot frumos a rămas!"... 

— Voiai să-mi spui ceva, zise Burebista, care observase 
că gîndurile lui Daizo se învîrteau pe loc. 

— Da, se dezmetici acesta. Te caută cineva. 

— Cine anume? 

— Unul de-ai noştri. A luptat cu noi la Netindava. Un 
arcaș. îi spune Reburus. 

— Şice vrea? 


L-a trimis cineva la 
tine, stăpîne. Un ostaş 
rănit care vrea să te 
vadă 

„Burebista se ridică in picioare: 

— Să intre! 

— Acela nu poate veni. Reburus te va conduce la el. 
Dacă... vei găsi de cuviinţă. 

Buj-ebista se îndreptă spre uşă, o dădu repede în lături. Afară 
aştepta un comat, lat în spate. La cîţiva paşi, calul de pe care 
abia descălecase. Zăbala îi era plină de spume. Venise în 
mare fugă. „Ce-o fi asta?" Burebista îl măsură lung. Omul 
părea sfios. 

— Tu eşti Reburus? 

— Da, stapine. 

Burebista era nerăbdător să afle ce se intimplase, dar nu-l 
zorea cu întrebări pe comatul care vorbea rar şi cu stîngă- 
cie. 

— Te ascult! 

— iti amintesti, stăpîne, de încăierarea de la Netindava? 
Se inserase bine. in retragere, ostenii lui Dinibales ne arun- 
cau sageti inveninate. Noi, in galop dupa ei. Eram la citiva 
pasi de Daizo, care te urma indeaproape. Pe neasteptate, o 
săgeată venită din partea dealurilor fu aproape să te atingă, 
în clipa aceea, ca din pămînt, se ivi un călăreț care gonea 
nebuneşte. Te ajunse din urmă de partea stîngă a drumului. 
Cîteva clipe aţi mers alăturea. Cred că nici nu l-ai luat în 
seamă. Priveai tot înainte şi ne îndemnai strigînd: „Mai re- 
pede, băieţi! Pe urmele lor!" Călărețul dejinga tine alerga cu 
capul întors în partea de unde venea săgeata, ţinîndu-se tot 
în dreptul tău, ca şi cum ti-ar fi stat pavăză. Nu mai ştiu cum 
s-a întîmplat. A fost atît de repede, că ochii mei n-au putut 
cuprinde bine. Cîteva săgeți, două sau poate trei au picat ca 
trăsnetul spre călăreț. L-au lovit din fata. Acesta încetini o 
clipă mersul, ca să se poată tine în şa, dar numaidecit s-a 
prăbuşit pe-o parte. Calul lui gonea mai departe singur, 
lăsînd în urmă o dira de sînge. Nu m-am oprit. Nici n-aş fi 
putut. Calaretii noştri goneau năprasnic. Cînd s-a terminat 
lupta, fratele meu, care era cu noi, mi-a spus: „La Netindava 
a căzut unul de-ai noştri. E rănit la piept. L-au ridicat nişte 
femei şi l-au dus în satul de la cotul” Naparisului." Am fost 
acolo. Rănitul abia mai răsufla. Atita a putut să spună: „Vreau 
să-i vorbesc lui Burebista”. 

Omul se opri încurcat. Ar fi vrut, parcă, să continue, dar ceva 
îl împiedica. 

Burebista intră înăuntru să se îmbrace. Cînd ieşi, sări, în 
fugă, treptele scării. 

—  Aduceţi-mi calul, porunci el şi se aruncă în şa. 

Poarta palatului era deschisă şi slujitorii privira uimiti 


in urma lui. Dădu galop calului şi se pierdu printre pomi. Nu 
luase pe nimeni cu el. Nici pe Daizo. Dar nu se simţea singur. 
Avea alături pe Reburus şi mergeau la un alt ostaş, care 
trimisese după el, conducătorul lor. Burebista se gindea: „Cîţi 
m-or fi chemat şi nu i-am auzit!" Era primul gînd trist, după 
bucuria victoriei. 

Mergea alături de Reburus, fără să scoată nici unul vreo 
vorbă. La o cotitură a drumului, Burebista îl întrebă: 

— încotro o luăm? 

—  Tăiem pe cîmp. E mai de-a dreptul. 

Coborîră o pantă şi, pe la vremea prinzului, erau în satul 
aşezat în lunca rîului. „Acolo trebuie să fie!" De departe, 
Burebista zări oameni adunaţi la poarta unei case, mai mult 
un bordei, la umbra unui pîlc de salcîmi. Struni calul, 
încetinind mersul. Oamenii se dădură la o parte. îi auzi 
şoptind: „El este! A venit!" Nu scoteau nici un cuvînt. 
Burebista sări de pe cal şi prinse friul de titina porţii. Trecu 
repede printre cei adunaţi in ogradă. Comatii plecară ca- 
petele în fata lui. in tindă, îi ieşi înainte o bătrină, legată la 
cap cu un ştergar alb, înfăşurat de cîteva ori în jurul gi- tului: 
— L-ai adus, Reburus! Bine ai făcut. Să te aibă în pază 
Zalmoxis. Şi pe tine, stapine! Mi se rupea inima că intirzii şi 
poate va fi prea tîrziu. 

Burebista deschise încet usa unei odaite întunecoase, cu o 
ferăstruică mică, astupată cu burduf de oaie. Era aproape 
întuneric. în fereastră ardea un opait plăpînd, iar pe lavita de 
lemn zăcea un trup acoperit cu o învelitoare de lînă. Bu- 
rebista se apropie. De la intrare i se păru ceva neobişnuit. Se 
apleca spre cel care zăcea întins şi nu-i veni să-şi creadă 
ochilor. Era o femeie, cu părul lung şi negru, nemiscata, ca o 
stană de piatră. „Doarme sau?... Ce înseamnă asta?" Se 
încruntă şi se uită în jurul său. Bătrîna îi făcu semn du- cînd 
mina la gură. Parcă însemna: „Să n-o trezim chiar a - cum!" 
„Aha!, făcu pentru sine Burebista, doarme, va să zică." 
Femeia îl îndemnă să o urmeze într-o încăpere alăturată, 
unde mirosea a blănuri de oaie şi a brinza. 

— Iartă, stăpîne, pe baba Bricena, care a îndrăznit să te 
cheme. N-am putut să nesocotesc rugămintea din urmă a 
acestei femei. 

— Cine este? Burebista era tot mai nedumerit. 

— Au adus-o pe brațe doi osteni. Era mai mult moartă 
decît vie. 

Bătrîna povestea cum se pricepea ea, rinduind faptele asa 
cum se petrecuseră si căuta să nu-i scape nimic. Oamenii ma 


cunosc. Nu e primul rănit pe care mi l-au adus să-i dau ajutor. 
Era moale ca o cîrpă. M-am repezit s-o desfac la piept. De- 
acolo se prelingea sîngele. 

Burebista ardea de nerăbdare să cunoască mai repede taina, 
dar n-o intrerupea pe batrina. Aceasta continuă: 

— Cei doi ostaşi mi-au spus: „Săgeţile cu venin au dobo- 
rit-o!" I-am rupt cămaşa şi... ce mi-a fost dat să vad? Era 
femeie. Aproape de tot de inimă, o gaură neagră în piept; 
sînge închegat. Trezeşte-te, Bricena, mi-am spus. Multe ai 
mai văzut în viaţa ta! Mi-am lipit atunci gura de rană şi am 
tras o dată, de două ori, de trei ori... Scuipam în laturi 
sîngele înveninat. Pe foc fierbea o oală cu apă. Am aruncat 
înăuntru un pumn de riborastră şi, cu o bucată de pînză, am 
spalat-o bine cu fiertură caldă. începu să geama. Dar ochii tot 
nu-i deschidea. Răsufla greu. Parcă se îneca. 

Burebista asculta impietrit. Batrina aceasta, adusă de spate, 
cu obrazul numai cute, îi păru neasemuit de mare şi puter- 

— E bine! mi-am zis eu atunci. Trăieşte. Va trai! continua 
Bricena. 

Ochii ei străluceau ciudat. Dacă te uitai mai bine în fundul 
lor, parcă te cuprindea ameteala. Burebista o privea ne- 
mişcat. 

= Ce te uiti asa? Am avut si eu o fiică, dar... asta-i alta 
poveste. Vorbea înainte. Am opărit la repezeală foi de nadva 
albă si le-am pus pe rană, să-i liniştească durerea. Are 
Bricena fel de fel de buruieni din astea, stăpîne. I-am fiert 
laolaltă mizela, care opreşte pierderea de sînge, dochela, 
care îl curăță; am pus şi diesema si rathibida. Iaca, stăpîne, 
că ţi-am spus şi taina asta. La alţii n-o spun. Vorbea acum 
încet şi rar, cu aduceri aminte care nu mai dor, fiindcă dure- 
rea de mult i-a secat sufletul. Cînd fiica mea, Mavida, a fost 
muşcată de un şarpe... n-am putut s-o scap. Eram tînără. Nu 
mă pricepeam, dar apoi am învăţat, de la un vraci din munţi. 
Bricena tăcu deodată, ca şi cum s-ar fi ruşinat de spovedanie. 
Burebista îi spuse blind: 

— Vorbeşte mai departe despre ea... Cum o cheamă? 

— Nu ştiu, nu spune nimic. $i bătrîna înnodă povestirea, 
de unde rămăsese: Am indulcit, cum spuneam, fiertura cu 
miere şi i-am dat s-o bea călduță. M-am muncit mult să-i 
deschid gura. Parcă i se încleştase. îi strecuram picătură cu 
picătură. De-abia atunci m-am dumirit că nu-i dădusem jos de 
pe cap coiful. Avea părul strîns dedesubt, de-aceea n-au 
cunoscut-o oştenii că-i femeie. Şi ce păr! Negru ca pana cor- 
bului şi cu firul lucios şi lung. Pe frunte i se iviră broboane de 
sudoare. Lucrează buruienile, m-am gîndit. Şi i-am mai dat să 


bea. Deodată, s-a întors pe o parte, a răsuflat greu, a tusit si 
a dat afară fiere. Se uşurase. Deschisese ochii şi mă privea. 
Nici o altă mişcare. îi ştergeam sudoarea de pe frunte. 
Deodată, văd că mişcă braţul şi-mi apucă mina. Am oprit-o. I- 
am apucat mina într-a mea. Frigea ca para focului. Ofta 
adînc, privind spre piept. Am înţeles. O durea. Am dat la o 
parte oblojeala. Pielea se înroşise şi locul se umfla. Obrin- 
teşte rana m-am, gîndit... Şi deodată mi-am zis: proastă eşti, 
Bricena; vîrful săgeţii i-a rămas înăuntru. Poate aproape de 
inimă! Ce să fac, zeule? Ea mă privea cu ochii împăienjeniţi. 
Spuse ceva ca prin vis. Dar am desluşit. Vorbea în limba 
noastră: „Bu-re-bis-ta". Vorbele ei m-au pironit. îl cunoştea pe 
conducătorul nostru? Ce vrea de la el? M-am dezmeticit 
numaidecit. Am trimis după Reburus să alerge într-un suflet 
la tine. Şi iacă-te aici... Batrina se opri. Ca şi cum făcuse tot 
ce-i stase în putinţă. De-acum încolo... 

Burebista trecu în odaia de alături. Cu ochii închişi, fata 
gemea uşor. Abia îi putu zări fata, la lumina opaitului. Obrajii 
îi ardeau ca focul. Avea o frunte înaltă, pielea smeadă, un nas 
drept şi gura îi era frumos arcuită. 

Se aplecă puţin s-o privească mai de aproape. La început, 1 
se păru că visează, dar nu, nu, fata murmura ceva. Acum auzi 
desluşit: „Bu-re-bis-ta." Se îndreptă la loc şi ieşi afară. 
Bricena venea în urma lui. Taceau amindoi. Nu trecu mult şi 
Reburus intră pe poartă. Burebista se grăbi spre el. Vorbea 
stapinit, dar scurt şi poruncitor: 

— Fugi la palat! Aduceti aici pe vraciul Sisomarce. Nu- 
maidecit f 


Reburus lăsase calul în 
drum. Cît ai clipi, 
porni în galop, spre 


Argedava. 


N ya ip A 
ne D 


Burebista nu mai intră înăuntru. Se rezemase de un copac. 
Privea in zare, spre Netindava. Apa Naparisului se umflase si 
venea tulbure de la munte. ,,Cite zile sint de cind am trecut 
pe aici? Erau zile senine, de primăvară. Din goana cailor, 
simţeam în nări mirosul de iarbă crudă şi sîngele se frămînta 
în noi sălbatec. Cine s-ar fi gîndit că mă voi întoarce aşa 
curînd? Poate, datorită ei, trăiesc. Dar ea, cine este? Şi de ce 
a făcut asta?..." 

Se înnoptase bine şi Reburus nu se întorcea. Era gata să 
încalece şi să pornească singur spre Argedava, cînd zări um- 
brele celor doi, care alergau în noapte, ca două năluci. 
Reburus îl aducea pe Sisomarce. Din nările cailor ieşeau 
aburi, care se desluşeau ca un fuior de fum alburiu, în în- 
tuneric. Cei doi gifiiau. Galopaseră nebuneşte. Reburus ştia 
ce înseamnă porunca lui Burebista! 

— Am venit, stăpîne! 
— Sisomarce!... femeia e rănită... Burebista nu găsi cu 
cale să-i spună mai mult... are în piept o săgeată otrăvită. Fă 
tot ce-ti stă în putință. Nu-i numai o poruncă, ci si o ru- 
găminte. Trebuie să trăiască! 

Sisomarce aflase de la Reburus. 

Burebista ieşi afară din ogradă si porni spre malul Na- 
parisului. Noapte neagră, fără luna, fără stele. Mergea încet, 
coplesit de gînduri, cu capul în pămînt. Sufletul îi era greu. 
„De ce trebuie să sufere ea atît? Ce-a făcut-o să-i apere viata? 
Şi, mai ales, ce-a purtat-o pe meleagurile acestea?" Atitea 
întrebări... şi nici un răspuns. S-ar putea să nu-l afle 
niciodată? Nu! Nu se poate! Va trăi! Trebuie să trăiască. Aşa 
spusese şi Bricena. Privirile ei erau nu numai pătrunzătoare. 
Erau balsam şi erau leac, iar Sisomarce era un vraci 
priceput. Aflase despre el lucruri nemaipomenite. Scăpase de 
la moarte un cioban, aproape sfirtecat de lupi. I-a cusut 
rănile, bucată cu bucată şi a făcut din el un om viu, cum era 
mai înainte. 

Burebista mergea. Mergea şi se gîndea. Nu putea sta în loc. 
De la un timp, îşi luă seama. Se cam depărtase de sat. Atunci, 
se întoarse înapoi. Cînd ajunse în dreptul cărării care ducea 
spre casa Bricenei, şovăi o clipă. Nu, nu este înca timpul să 
intre. Şi o porni în cealaltă direcţie a apei, prin întunericul 
negru, cum îi erau şi gîndurile. Avea puterea să aştepte... 
Intrind în odaia unde zăcea femeia rănită, Sisomarce se 
apropie imediat de laviţă. Nu se auzea nici un geamăt, doar 
răsuflarea ei repede, întretăiată. Se întoarse spre Bricena: 

— Pune apă la fiert! 


Femeia inteti focul in vatra. 

Sisomarce scoase dintr-o cutie de brad un cutitas subtire, un 
cleste mic si un altul mai mare. Se apropie de vatra. Limbile 
focului aruncau umbre care jucau pe peretii odaii mici. 
Sisomarce lua clestele cel mare, apucind cu bratele lui cles- 
tele mic. îl trecu de cîteva ori prin para focului şi-l aseza 
alături pe un grătar de fier, pe care îl scoase din aceeaşi cu- 
tie. Plimbă apoi prin flacără şi cutitasul cu lama atît de as- 
cuţită, că putea tăia şi firul de păr. 

Oala de pe foc scotea aburi. Fără să se întoarcă, Sisomarce îi 
şopti Bricenei: 

— Trebuie să ai vreo bucată de pinza nefolosită. Rupe-o 

Muta grătarul mai aproape de lavita, sprijmindu-l pe cuptor. 
Se apropie de fată. Dădu la o parte învelitoarea şi desfăcu cu 
grijă oblojeala. Fata tresări, gemind uşor. 

Sisomarce scoase din cutie un şomoiog de cilti moi, bine 
daraciti şi îl muie in apa care clocotea. începu să şteargă 
rana pe care sîngele închegat se înnegrise. Fata gemu din 
nou. Aruncă şomoiogul şi, luînd altul, mai şterse o dată. Fata 
gemea tot mai tare şi începu să se mişte. 

— Vino mai aproape cu feştila, porunci el Bricenei. 
Aceasta se apropie. 

„Repede, Sisomarce, pînă nu se mişcă prea tare. Să nu-ţi 
tremure mîna". îşi vorbea în gînd, de unul singur şi, luînd de 
pe grătar cutitasul cu lama subţire, trase la iuteala o cres- 
tătură în pieptul fetei, care scoase un strigăt. Rana se căscă 
şi sîngele amestecat cu puroi îl stropi pe faţă. N-avu timp să 
se şteargă. Cu mina stinga muie la iuteala un alt şomoiog in 
apa clocotită şi curăţă locul. Fata începu să se zbată. Bricena 
întoarse capul într-o parte. 

— Tine-o bine de miini, îi strigă Sisomarce. Suie-te pe la- 
viţă şi apasă-i cu genunchii picioarele. Dacă se mişcă... n-avu 
timp să mai continue. Dădu drumul cutitasului care căzu pe 
podeaua de lut şi se repezi să apuce cleştele mic. Cu mîna 
stinga ştergea sîngele care nu se mai oprea, iar cu dreapta 
înfipse cleştele în carne. îl roti uşor, dar nu dădu de săgeată. 
Fata tipa şi se zbătea. Bricena se lupta cu ea. Sisomarce mai 
încercă o dată. De data aceasta simţi că a dat de săgeată. O 
apucă cu cleştele şi o trase repede afară. Era întreagă. Fata 
se zbătea, gata să se ridice în sus. Sisomarce puse cleştele 
alături, pe grătar. Acum încerca să oprească sîngele, cu un 
şomoiog curat. Desfacu la repezeală o cutiuta mică, în care 
se găsea un fel de cenuşă roşiatică. Presără peste rană şi luă 


fisiile de tort pe care Bricena le asezase la capul fetei. Lega 
rana si, săltînd trupul fetei, trecu capetele pe la spate, 
înfăşurîndu-i tot pieptul. Strinse cu putere, pînă ce pinza 
rămase deasupra albă. Sîngele începea să se oprească. Fata 
se lăsă moale pe spate. Bricena cobori de pe laviţă, stoarsă şi 
ea de puteri. 

Sisomarce se aşeză la picioarele fetei, stergindu-si cu dosul 
palmei broboanele de sudoare, care acum i se prelingeau de- 
a lungul nasului, spre colţurile gurii, împreună cu stropii de 
sînge care îi săriseră pe obraz. 

Fata se mai liniştise, dar tot gemea încă, răsucindu-se de pe o 
parte pe cealaltă. 

— Acum dă-i de băut, Bricena. La asta te pricepi singură. 
Nu numai fiertură de buruieni, ci şi apă multă. Apă curată. A 
pierdut mult sînge. 

leşi afară şi se aşeză pe prispă. Era şi el istovit, dar mulţumit 
în sinea sa. Stătu acolo, nici el nu ştiu cit. Bricena în- tirzia. îl 
cuprinse neliniştea. Vru să intre din nou înăuntru, să vadă ce 
se intimplase, dar se lovi piept în piept cu ba- 

— Las-o să doarmă. S-a liniştit. 

începu să se crape de ziuă. Stăteau amîndoi pe marginea 
prispei, cu picioarele atîrnate, şi nici unul nu scotea o vorbă. 
Nici unul nu atipea. Numai cînd soarele sparse zările, văzură 
pe Burebista apropiindu-se. Venea încet şi părea liniştit, dar 
după cum trăgea paşii se vedea că se apropie cu inima 
strînsă de grijă. Şi totuşi înainta spre ei cu curaj. 

Bricena fu cea dintii care sări de pe prispă. După ea, şi 
Sisomarce. Se îndreptă spre poartă. Burebista îi căută pri- 
virea. Ochii Bricenei luceau neobişnuit: 

— Sa intrăm s-o vedem! 

Burebista pricepu şi trebui să-şi înfrîngă pornirea de a-i 
săruta mîna.” Crăpara uşor uşa. în acea clipă, fata deschise 
ochii. încercă să ridice capul. Sisomarce o opri: 

— E mai bine să stai liniştită. 

Şi făcu loc lui Burebista, care se apropia încet de ea. 

El se aşeză pe lavita. Fata nu-şi mai lua ochii de la el. Avea 
nişte ochi mari, negri, putin alungiti şi gene dese şi lungi. 
Obrazul îi era liniştit şi, cu toată slăbiciunea, părea şi mai 
frumoasă. Privirea îi era limpede şi Burebista nu ştia ce să 
citească în ea. Supunere? Recunoştinţă? Fata nu vorbea 
nimic. întinse doar mîna şi o sprijini pe braţul lui Burebista. 
Acesta întoarse o clipă capul îndărăt. Bricena şi Sisomarce 
ieşiră din odaie. Principele se aplecă spre ea şi îi mîngiie 
obrazul palid ca ceara, apoi părul negru, pînă la marginea 
gitului. Era un simtamint ciudat pentru el. începuse viata cu 


sabia şi palosul in mina. Totuşi, mîngiierea lui era străbătută 
de un fior cald şi de o gingăşie fără margini. Fata îi zimbi 
într-un fel ciudat. Burebista nu-i pricepea înţelesul. Nu-l mai 
privise pînă atunci, nimeni, în felul acesta. Nici n-avusese 
cînd. Prea furtunoşi fuseseră anii lui tineri. Se îndreptă 
deodată, dar cu glas blind şi duios o întrebă: 

— Cum te cheamă? 

—  Maisira! răspunse ea. 

Burebista continua să-i mingiie fruntea. Fata închise încet 
ochii, ca şi cum ar fi vrut să păstreze pentru totdeauna, din- 
colo de pleoapele grele, chipul bărbatului din faţa ei. 

Era atit de slăbită, încît abia vorbea. Totuşi mai spuse: 

— Mă bucur că ai venit, Burebista. 

îi rostea numele rar, ca pe o mîngiiere. 

Burebista începea să priceapă. N-o putea întreba mai mult 
deocamdată. Se ridică în picioare: 

— Acum, trebuie sa plec. Mă aşteaptă treburi multe. 

Nici nu terminase ce voia să spună şi fata tresări. Privirea i 
se întunecă. Burebista fu înduioşat: 

— Nu, îi spuse el blind, mă voi întoarce, peste cîteva zile. 
Trebuie să te odihneşti deocamdată. Vom vorbi atunci mai 
mult. 

Şi ieşi repede. 

Afară, pe prispă, Bricena şi Sisomarce aşteptau. 

Răsărise soarele, după cîteva zile mohorite, cu ploi şi 

— Plec la Argedava, le spuse el. Toți mă aşteaptă. Am să 
mă întorc, peste cîteva zile. Tu, Sisomarce, mai ramii si ai 
grijă de ea. Orice se întîmplă, trimiti la mine pe Reburus. iti 
mulțumesc. Si tie, Bricena, spuse el cuprinzînd cu brațele lui 
puternice umerii firavi ai femeii adusă de spate, care făcea 
paşi mici si uşori alături de el, ducîndu-l pînă la poartă. 

— Ramineti cu bine! Sănătate tuturor! Ar fi vrut să 
spună: „Mai cu seama, ei!" 

Maisira dormi aproape toată ziua. Spre seară, se trezi si ceru 
să mănînce, ridicîndu-se în capul oaselor. Bricena era fericită. 
Fiersese lapte şi amesteca mămăliga. 

Trecuse o săptămînă şi Burebista nu venea. Sisomarce şi 
Bricena nu ştiau că, la cîteva zile, Reburus se repezea călare 
la Argedava, sa-i ducă ştiri. Aşa primise poruncă. Dimineaţa, 
venea s-o vadă pe Maisira. într-o zi, îi aduse cîteva fire de 
tamiioara, cu flori parfumate. Erau încă ude de rouă, fiindcă 
abia le oulesese din pădure. Reburus pleca seara şi se 
întorcea dimineaţa, odată cu ivirea zorilor. 

Maisira se simtea tot mai bine. Nu vorbea aproape nimic, mai 
ales despre ea. Dar nici ei nu o intrebau. 

într-o seară Bricena îi spuse: 

— Reburus merge mîine la pescuit, în bălți. Tie iti place 
peştele? 

Maisira dădu mulțumită din cap. încercă să zîmbească. O 
înduioşa grija acestor oameni, dar, parca îşi aminti de un 
gînd care nu-i făcu plăcere. Apoi spuse: 

—m Vreau să merg şi eu afară! 

Bricena se uită la Sisomarce. Acesta îi spuse fetei: 

— Mai ai puțină răbdare. Cîteva zile numai. Să scoatem 
oblojeala, să se usuce rana. 

Maisira se supuse. Nu răspunse nimic, dar cînd să plece 
Reburus, il întrebă, aproape soptit: 

— Ce face Burebista? 

— O să vină şi el. Fii fără grijă! şi ieşi repede pe uşă. 

A doua zi după ce Sisomarce se invoi ca fata să se dea 

jos din asternut, sosi si Burebista. 

Venea in galop, de-a dreptul pe cimp. Cind ajunse in sat, 
încetini mersul. Cu cit se apropia de casa Bricenei, inima îi 
bătea mai tare. Se hotări să-şi înfrîngă nerăbdarea şi să intre 
liniştit, ca un om care vine să-şi vadă prietenul bol- 

Nu era, însă, uşor. 

Cînd se apropie, o zări de departe. Maisira stătea pe prispa 
casei, la soare, aşezată pe un scăunel mic de lemn, cu trei 
picioare. De departe, era aproape să n-o recunoască. Bricena 
o îmbrăcase cu o cămaşă lungă pînă la pămînt, din tort de 
cînepă albit, cu cute bogate. Mijlocul îi era strîns cu o 
cingătoare tesuta din lina, vopsită cu flori şi buruieni, în roşu, 
cărămiziu şi galben. „Aşa se îmbracă fetele noastre", îi spuse 
în dimineaţa aceea batrina. Maisira nu ştia, însă, că Bricena 
o tesuse în tinereţe, pentru Mavida, fiica ei. 

De cu seară Reburus îi spusese Bricenei, aşa, ca din întîm- 
plare: „S-ar putea ca stăpînul să treacă miine pe aici". Bri- 
cena îl privi bănuitoare: „Dar tu de unde ştii?" Reburus vorbi 
mai departe, ca şi cum n-ar fi terminat ce avea de spus: 
„Aşteaptă la Netindava meşterii greci; cetatea trebuie 
refăcută şi întărită. L-a numit comandant al cetăţii pe Deo- 
spor, şeful călărimii de pe Naparis, cu care a cucerit cetatea”. 
Fata tinea miinile adunate în poală. Părul negru, despletit, îi 
acoperea umerii. Privea în depărtare, muncită de gînduri. 
Deodată tresări. îl zărise şi ea pe Burebista. Acesta sări de pe 
cal şi se grăbi spre ea. îşi stăpînea neliniştea şi, fără să-şi ia 
ochii de la ea, se gindea: „Cît e de frumoasă!" 

îi zimbi cu toată fiinţa: 

—  Bine-ai venit, Burebista! 

O frîntură de clipă, Burebista respiră adînc, să nu-i tremure 
glasul: 

— Cum te simţi, Maisira? 

Fata se sculă sprintenă în picioare şi, drept răspuns, îi spuse, 
arătînd, în faţă, spre valea Naparisului: 

== Sisomarce mi-a dat voie să mă plimb la rîu. il privea 
rugător si şăgalnic. Mi-e atît de dor de aer, de soare. E aşa de 
frumos aici! 

— Să mergem atunci, Maisira. $i Burebista o ajută să co- 
boare cele doua trepte de bolovani de rîu. Fata se ținea acum 
bine pe picioare. 

Bricena, care ascultase pînă atunci dincolo de uşă, se ivi in 
prag: 

— Ai grijă, stapine, să nu obosească. E încă slăbită. 
Burebista îi surîse. Parcă i-ar fi spus: „Fii fără grijă!" 
Mergeau încet, de-a lungul apei, pe sub sălcii. Printre frun- 
zele tinere, mugurasii răspîndeau miros dulce si înviorător. 
Tăcură multă vreme. Nu scoteau nici unul vreo vorbă. Mai- 
sira era fericită. Apa care curgea la vale parcă ducea cu ea 
gîndurile pe care ar fi vrut să le uite si, în clipa aceea, să nu 
se mai gîndească la nimic, la nimic, decît că este alături de 
el. 

Deodată, Burebista se hotărî. Prea îi dădeau ghes întrebările: 
— Cine esti tu, Maisira? De unde vii?... 

Ochii fetei se întunecară: 

—  N-aş fi vrut să vorbim niciodată despre aceasta... 

*— Dacă vrei, nu-mi spui nimic, Maisira. 

— Eo poveste tristă... răspunse fata. 

Burebista observă că Maisira vorbeşte pe ocolite. N-o mai 
întrebă nimic. După o pauză, în care fata privea parcă într-un 
punct îndepărtat, continuă singură: 

— ... Am trăit, multă vreme, la curtea regelui Dapyx, 
dincolo de Istru, aproape de mare. Mă împrietenisem cu fiica 
regelui. Tineam una la alta, ca două surori. Şi ei îi plăcea sa 
călărească. Ne luam uneori la întrecere. Alergam de-a lungul 
țărmului, cu vintul în fata... Maisirei i se păru că şi-a dat 
drumul gindurilor. Parcă încerca să şi le struneasca... S-a 
întîmplat, tocmai în timpurile acelea, ca armatele romane să 
pătrundă de-a lungul țărmului Pontului. Dapyx si-alti principi 
geţi, oameni liberi pe pămînturile lor, urau pe noii stapini. 
Dar n-aveau puterea să se împotrivească. Cînd au auzit, însă, 
că geții din stînga Istrului se vor uni trib cu trib, au început 


12 


să prindă nădejde. Auziseră despre tine. Stiau că te 
pregăteşti să te întorci pe tronul tatălui tău, de pe care 
fusesei alungat. „Mergem şi noi în ajutorul lui, a spus Dapyx. 
El va fi scăparea noastră." A trimis vorbă şi altor şefi de 
triburi, să-şi strîngă oamenii. I-am spus atunci: „Vreau să 
merg şi eu cu voi!" îmi era dor să mai încerc arcul pe care nu 
mai pusesem mina de atita vreme. Dapyx nici nu vroia să 
audă. L-a induplecat, pînă la urmă, fiica sa, la rugăminţile 
mele. Şi am plecat cu ei. Am trecut Istrul, unii călări, alţii cu 
luntrile. Te aşteptam pe malurile Naparisului. Cînd te-au zărit 
din depărtare, toţi erau nerăbdători să te apropii. Mergeai în 
fruntea calaretilor, al căror număr nu se mai sfirşea. Te tineai 
drept pe cal, cu capul înainte, mîndru şi fără teamă. Cînd te- 
ai întîlnit cu Dapyx ati coborit amindoi de pe cal şi v-aţi 
imbratisat. „Sîntem alături de tine, Burebista!" ţi-a spus el. 
Tu ai zimbit bucuros. Eram la cîţiva paşi în urma principelui. 
Nu m-ai zărit. Dar mîna in care tineam arcul s-a aplecat în 
jos. Era... ca şi cum m-ar fi tintit o săgeată. Ati plecat mai 
departe. Noi, pe urina voastră. Eu am luat-o însă, încet, încet, 
înainte, apropiindu-mă tot mai mult de tine. Apoi, cred că ai 
aflat ce s-a întîmplat... 

Maisira tăcu. Era istovită. Mergeau amindoi mai departe de-a 
lungul rîului, pe sub sălcii. 

Burebista căzu pe gînduri. Parcă... tatăl său îi spusese odată 
că în limba de demult de tot, „sira" însemna... „iubire". 
Ciudat nume avea această fată. Nu-l mai intilnise pînă acum. 
Şi cum de-şi amintise deodată acest lucru printre atitea 
amintiri rătăcite în negura uitării?... Era copil pe atunci. 
începea să se însereze şi deodată se porni, ca din senin, un 
vînt, care vălurea apa rîului. Peşti mari săreau la bulboane. 
Crengile pletoase ale sălciilor se îndoiau şi mai tare. Vîntul 
răsfira părul Maisirei, acoperindu-i ochii şi faţa. Cu mîna, ea 
încerca să-l astimpere: 

m— Ce-i asta? 

— Vine furtuna, spuse Burebista. Să ne întoarcem. 

Un fior străbătu corpul Maisirei. Era răcoare sau părere de 
rău că trebuie să se întoarcă din drumul care ar fi vrut să au 
se sfirşească niciodata?... 

Cînd intrară în casa Bricenei, începuse furtuna. 

— Trebuie să plec, zise Burebista. 

*— Pe o vreme ca asta, stăpîne? spuse batrina. 

— Mă grăbesc să nu înceapă ploaia. Atunci e mai greu de 
mers. Miine, trebuie să fiu la Argedava. Se întoarse spre 

Maisira, care se aşezase, obosită, pe laviţă. Mă întorc cu- 
rînd. Cu bine! 

Tesi în grabă, ca nu cumva să şovăie. Fata nu spuse o vorbă. 
O săptămînă întreagă ţinură ploile. Parcă se deschisese cerul, 
şi apa curgea cu găleata, zi şi noapte. 

Thiamarcos îi trimisese vorbă lui Burebista că-l aşteaptă la 
Buridava. 

în prima zi cînd cerul se lumină şi apăru soarele, acesta se 
hotărî să treacă mai întîi pe la Maisira, şi de acolo spre 
Buridava. 

Căută într-un sipet al tatălui său. Ştia de un „gorytos" scit, o 
tolbă de săgeți, cumpărată de acesta de la un negustor din 
Olbia. îl găsi. „O să-i facă plăcere Maisirei!" 

A doua zi, dis-de-dimineata, porni. Cîmpul începuse să se 
zbicească, dar pe alocuri mai erau încă băltoace de apă. La 
răstimpuri, calul dădea să apuce cîte un smoc de iarbă încă 
udă. Burebista lăsa liber friul şi calul apuca din mers o gură 
de iarbă. Apoi, îi dădea din nou pinteni. 


Cînd ajunse în sat, 
soarele se ivise, 
strălucitor, pe cerul pe 
care nu se mai vedea 
nici o urmă de nor. 
Burebista se opri în 
poartă. Nu văzu pe 
nimeni. Nu auzi nici o 
mişcare. „Nu-ia 
buna!", gîndi. Sări de 

pe cal si se grabi spre 
prispa 


.Bricena deschise uşa. Burebista parca amutise. Nici batrina 
nu scotea nici o vorbă. Tinea in mînă nişte cilti şi un darac, 
gata să le scape. Nu-şi urnea privirea din pămînt. într-un 
tîrziu, ridică ochii. in fata ei, Burebista impietrise în loc. 
Bătrîna vorbi cu glas atît de sugrumat şi de stins, încît abia se 
înţelegea: 

— Aplecat! 

— Cînd? Burebista ar fi vrut sa-i mai spună: „De ce ai 
lăsat-o?" dar se opri. 

— Aseară. Eram dusă în sat, la o femeie. S-a îmbrăcat, în 
lipsa mea, cu hainele ei. Cînd m-am întors, am găsit-o în 
ogradă. Mă aştepta. Calul ei era înşăuat. M-a imbratisat şi mi- 
a spus: iti mulţumesc, Bricena! Nu voi uita niciodată ce ai 
făcut pentru mine. Dă-i asta lui Burebista. S-o poarte ca 
„apotropeu." Asta înseamnă talisman care îndepărtează 
relele. Şi-a deschis singură poarta şi a ieşit. Priveam, înne- 
bunită, în urma ei. Nu era o femeie pe care s-o îndupleci, cu 
nici un chip. A dat galop calului, şi s-a pierdut în noapte. 

—  Atit a spus? întrebă Burebista. 

— Atit!... 
Bricena intră în odaie. Se întoarse şi aşeză in palma lui 
Burebista săgeata pe care Sisomarce o scosese din pieptul 
Maisirei. 

Burebista strînse tare pumnul; parcă ţinea acolo o comoară. 
Dar stringea deznădăjduit de neputinta că n-a împiedicat-o să 
plece. Scoase de sub centura de la briu „gory- tos"-ul şi o 
strecură înăuntru, printre celelalte săgeți de bronz, nou- 
noute, pe care le adusese Maisirei. Mai trase de sub 
cingătoarea de piele cu aplice de bronz o pungă cu monezi de 
argint şi o întinse batrinei: 

— Pentru tot ce ai făcut, Bricena. 

Aceasta căzu in genunchi: 

— Iartă-mă, stăpîne! N-am putut s-o opresc. Nici tu n-ai fi 
putut s-o opresti! Asa a fost să fie! 

Burebista încălecă şi, fără să mai scoată un cuvînt, o lua spre 
capătul de apus al satului, ca să iasă la drumul mare. 

Dădu pinteni calului, într-un galop care-l ametea. Gindu- rile i 
se învălmăşeau. Repeta vorbele Bricenei: „Aşa a fost să fie!"... 
„Dar, atunci, de ce a mai venit?"... 


a. x x x 
ii era peste puteri sa cuprindă cu 
gîndul toate cele ce se 
petrecuseră. VI. Ruşinoasa 

A A . 3 

înfrîngere a lui Hybrida 

Proconsulul Macedoniei, Caius Antonius Hybrida, aştepta cu 
nerăbdare venirea primăverii. 

Cînd apele Istrului dezghetat se vor umfla şi dinspre stepele 
borysthene va porni să bată primul vînt căldicel, el va da 
semnalul de plecare a corăbiilor spre Roma. 

Avusese grijă să stringa tot ce putuse. Recolta de griu a 
cetăților pontice fusese încărcată în calele corăbiilor. Ridicase 
din casele negustorilor avuti şi din templele oraşelor bijuterii 
de aur şi argint, candelabre de bronz, statui de marmoră, 
amfore, cupe cu picior şi două torti numite ,,cantari", iar 
pungilor cu stateri de aur, denari, tetradrahme, cyzici de 
electron, nu le mai ştia numărul. 

Prinzul îl lua totdeauna împreună cu comandantul cohortelor 
şi cu ceilalţi şefi militari. 

După ce se odihnea vreo două ceasuri, proaspăt ras şi 
parfumat cu esenţă de Torsos, se îmbrăca cu o tunică albă, 
brodată cu fir de aur, iar deasupra îşi arunca toga albastră, îi 
plăcea să se plimbe pe străzile oraşului. 

Doi sclavi îl purtau în lectică. Se oprea mai ales în cartierele 
comerciale, la Histria, la Tomis sau la Callatis. Intra în 
depozitele cu amfore, mătăsuri scumpe, şi obişnuia, mai ales, 
să guste toate soiurile de vinuri greceşti. Alegea tot ce-i 
plăcea. 

într-o zi, la Histria, s-a oprit în faţa casei preotului lui Apollon 
Tămăduitorul. Zărise în parcul din incinta de cult statuia 
zeiţei Artemis. Marmora era atît de albă şi străvezie, trupul 
zeiţei mlădiu şi încordat ca arcul de vinatoare pe care îl tinea 
întins, încît părea o făptură vie. 

Hybrida rămase uimit de atita frumuseţe şi întorcîndu-se spre 
cei ce-l însoțeau, le spuse: 

— Rugati pe preotul lui Apollon să mi-o trimeată la Roma. 
Cea mai mare greşeală a proconsulului Caius Antonius Hy- 
brida fusese încălcarea tratatului de alianţă între Roma şi ce- 
tatile pontice. Cerîndu-le o parte însemnată din veniturile lor, 
storcind dări şi tot felul de donaţii, el îi sărăcea şi înfometa pe 
locuitorii cetăților, care nu se sfiau să spună că nici „barbarii" 
geţi nu se purtaseră astfel cu ei: dimpotrivă, unii dintre regii 
lor îi dezlegaseră chiar de astfel de tributuri. 


Hybrida poposise pe malul sting al Pontului Euxin, la 
inceputul verii. isi stabilise resedinta la Dionysopolis, in golful 
ferit de vinturi, unde ţărmul mării avea nisip mărunt şi moale. 
Aflase că acolo trăieşte Acornion, vestit negustor şi Mare 
Preot al zeilor din Samothrace. El se ocupa, printre altele, şi 
de cei care veneau să-şi tămăduiască bolile sub soarele cald, 
în talazurile Pontului. Puteau fi intil- niti acolo aristocrați din 
marile oraşe greceşti, din Atena, din Macedonia, din Illyria ori 
din Anatolia. 

Şi pe Hybrida, proconsulul Macedoniei, il supărau unele 
beteşuguri şi de aceea se hotărise să se stabilească la Diony- 
sopolis. Ar fi putut să aleagă între Histria ori Callatis, oraşe 
mai mari, pline de viaţă şi de mişcare, unde zilnic intrau şi 
plecau din porturi zeci de corăbii. 

Dionysopolis, însă, era mai liniştit. Parcurile şi grădinile se 
întindeau pînă aproape de coasta mării şi căldura nu-i părea 
de nesuportat. 

La Dionysopolis se simţea, totodată, în mai multă siguranţă. 
Cetatea era mai aproape de Macedonia, pe cînd în nordul 
Istrului trăiau bastarnii şi alţi barbari care atacau adesea 
cetăţile pontice apropiate. 

Hybrida se temea de bastarni şi simţea că şi cetăţile pontice îi 
sînt potrivnice, dar garnizoanele pe care le lăsase în fiecare 
cetate erau destul de bine înarmate, ca să-şi mai facă astfel 
de griji. 

Mai avea Hybrida şi un sclav. Un maur înalt, captiv adus de 
Caesar din campaniile lui glorioase, şi pe care bunul său 
prieten şi protector i-l dăruise. Maurul avea faţa smeadă, 
sprîncene groase şi ochii fioroşi. Era puternic la trup şi nu se 
despartea niciodată de Hybrida, iar Hybrida ştia să-l răs- 
plătească pentru credinţa lui. Noaptea, sclavul dormea la uşa 
stăpînului, veghindu-i somnul. După chefurile care se 
prelungeau tîrziu în noapte, Hybrida dormea adînc şi se scula, 
dimineaţa, tîrziu. 

în timpul verii, Hybrida colindase toate cetăţile greceşti, de la 
Olbia pînă la Apollonia. în iarna aceea, se odihnea la 
Dionysopolis. 

Acornion îl gazduise într-una din cele mai frumoase locuinţe 
din oraş. Dacă nu ar fi fost gerurile acelea de nesuferit şi 
viscolele, în timpul cărora vîntul, mugind, se lua la întrecere 
cu vuietul mării, Hybrida şi-ar fi putut închipui că se află în 
locuinţa sa plăcută de la Roma. Dar Istrul era îngheţat de la 
un mal la celălalt, ca un pod de gheaţă, şi geții bărboşi, pe 
care îi intilnea la tot pasul, îl priveau cu ura. 

Şi pentru locuitorii cetăţii, apariţia lui Hybrida la Diony- 
sopolis fusese socotita un blestem trimis de zei asupra lor. 
Hrana se imputina de la o zi la alta. Ostasii lui Hybrida 
trebuiau bine hrăniţi, iar el, împreună cu comandanții militari, 
o ţinea tot într-o petrecere. 

Acornion era nevoit să sacrifice tot mai multe vite pe altarul 
zeilor de la Samothrace, iar carnea o împărțea cetăţenilor. 
Grinele erau rechizitionate. Negustorii greci cumpărau de la 
geţi piei şi blănuri, miere şi ceară, dar cea mai mare parte din 
toate acestea luau drumul Romei. Ori de cîte ori intrau în port 
vapoarele greceşti care aduceau amfore cu vin, untdelemn, 
arme, podoabe, parfumuri şi mătăsuri, nici nu apucau să fie 
descărcate, pentru că soldaţii lui Hybrida se şi aflau acolo. 
într-o seară, după ce se înnoptase bine, veni la Acornion, 
Demetrios, fiul lui Theodoros. Theodoros era un bun prieten 
al lui Acornion. Cu el făcuse acesta primul său drum la Ar- 
gedava, la regele geților. 

Demetrios bătu uşor în poartă, după semnul obişnuit. Batonul 
servitor îi deschise numaidecit. 

încă din pragul uşii, în timp ce-şi scotea şuba lungă, îmblănită 
cu piele de miel, pe care zăpada inghetase, cu suflarea 
întretăiată de gerul de afară, Demetrios îi spuse: 

— Nu se mai poate trăi asa, Acornion! Tezaurul ni s-a 
golit. Am topit toate obiectele de preț. Templele sînt devas- 
tate. Oamenii nu au ce mînca. Veniturile noastre se impu- 
tineaza. La Atena nu mai avem crezare, fiindcă nu ne-am 
îndeplinit obligațiile si nu mai primim nimic. Trebuie să facem 
ceva! Nu mai putem răbda! Ori noi, ori el. Prin „el", 
Demetrios il numea pe Hybrida. Am vorbit si cu ar- hontii. Ne- 
am gîndit că putem da un banchet. După ce îi vom îmbăta, îi 
vom ajuta să treacă mai uşor piriul lui Charon... 

— Nu, Demetrios, răspunse, abia stăpînindu-se, Acornion. 
O astfel de faptă n-ar fi demnă, nici nu ne-ar fi de folos. Ar fi o 
nesăbuinţă din partea noastră. Legiunile Romei se vor năpusti 
cu mai multă furie asupra cetăților noastre si, din aliaţi, cum 
le place să ne numească, vom deveni supusii lor, după ce ne 
vor trece prin foc şi sabie. Trebuie să arătăm Romei că 
cetăţile noastre sînt nemultumite de Hybrida, care a încălcat 
tratatul. 

— Nu mai merge aşa, Acornion! Demetrios aproape răc- 
nea. Te-ai umilit destul ca să salvezi cetatea! Ti-ai pierdut 
toată averea personală! Ai donat oraşului mii de stateri de 
aur! Ce ne-a mai rămas? Valurile mării in care să ne inecam 
durerea? 

— Acestea nu-s vorbe înțelepte, Demetrios. Sîntem un 
popor de navigatori si negustori. Marea este ogorul nostru. 
Ea ne hrăneşte sau ne ucide. Trebuie să ne păstrăm drep- 
turile, cîştigate cu greutate, de-a lungul atitor veacuri. Dar nu 
cum gindesti tu. Mi-ati dat si altă dată ascultare si n-am dat 
greş. Va rog să mă ascultați si acum. Si, după o scurtă tăcere, 
în vreme ce pe frunte i se adincise o cută adinca între 
sprîncene, Acornion spuse: 
— Trebuie să cerem ajutor lui Burebista. în seara 
aceasta, un sol va trece dincolo de Istros. 
Era aproape de miezul nopții. Acornion, lungit pe pat, cu ochii 
deschişi, privea fix, în tavanul încăperii. Afară vin- tul suiera 
ascuțit, zguduind pereții casei, ferestrele, acoperişul, iar 
vuietul lui părea un geamăt prelung şi tînguitor. 
Scribul lui Acornion terminase scrisoarea către Burebista. 
Acornion trimisese după Theocritos. Ar fi fost si alții demni de 
încredere. Dar Theocritos era tînăr, iute de picior si ager la 
nevoie. Drumul era foarte primejdios, mai ales pe o astfel de 
vreme. 
Cînd bătrînul servitor deschise usa si în prag apăru Theo- 
critos, cu o căciulă mare in mina, aşa cum purtau şi geții şi cu 
o bundă groasa care-i acoperea pieptul, Acornion se ridică. 
— Te-am ales pe tine, Theocritos, să pleci numaidecît în 
Getia. Acest „papir" trebuie să ajungă numai în mîinile lui 
Burebista. De el depinde, acum, soarta noastră. Cu preţul 
vieţii tale, de va fi nevoie, Theocritos! Cetatea îţi încredin- 
teaza tie această grea misiune! Zeul cel mare să te 
călăuzească! Dacă vrei, ia cu tine şi pe Bithus, fiul lui Daizo. îl 
găseşti la , gymnasium". Tu nu înţelegi limba geților şi, pe 
deasupra, el cunoaşte bine drumurile şi potecile, e îndrăzneţ 

i istet. 
$ ii mulţumesc, bunule Acornion, pentru încrederea ta. 


Theocritos era gata să plece. Acornion mai adăugă: 
—  leşiţi din cetate, miine în zori, pe poarta dinspre mare. 


De la Abrittus, apucati-o pe un drum lăturalnic, ca să treceţi 
neobservati. 

Theocritos trase usa in urma lui. Acornion se indrepta spre 
fereastră. Dădu la o parte perdeaua grea şi rămase rezemat, 
cu fruntea lipită de geamul rece, pe care gerul aşternuse flori 
de gheaţă. Viscolea şi în virtejul de afară era greu să 
desluşească ceva. Aşa că nu putu nici măcar să întrezărească 
umbra lui Theocritos. 

Vuietul mării şi al vintului se prăvăleau ca nişte tunete care 
nu se mai sfirşeau. 

Cîteva săptămîni aşteptă Acornion răspunsul lui Burebista. 
Frigul se intetea. în oraş era foame. Oamenii îi treceau zilnic 
pragul casei, cu tot felul de plingeri. Trecuse de limita 
rabdarii, el, omul înţelept, care ştia întotdeauna să aştepte şi 
sa îndure tot ce venea din partea zeilor, care hotărăsc soarta 
muritorilor. 

într-o seară, cînd se aştepta mai puţin, Theocritos năvăli pe 
uşă. Avea sprîncenele albe de promoroacă. Obrajii îi erau 
muscati de ger, în timp ce broboane de sudoare îi picurau de 
sub căciula albă de oaie. Se cunoştea că venise tot în galop. 
— Burebista va fi alături de noi! strigă bucuros Theocritos. 
Acornion se ridică în picioare. Parcă nu-i venea sa-şi creadă 
urechilor. 

— Curînd va porni în ajutorul nostru, mai spuse Theocri- 
tos. îi trebuie răgaz, vreo doua, trei săptămîni, sa-şi prega- 
tească oastea. Nici noi nu trebuie să stăm cu brațele încru- 
cişate. „Ascultă bine ce trebuie să-i spui lui Acornion, aşa mi-a 
poruncit: Militia cetății să stea de veghe zi si noapte! Puneti 
pază la ziduri! Luati legătura si cu celelalte cetăți! Navarhul 
Callicrates să pregătească escadra Histriei si să fie gata să 
respingă orice atac dinspre mare. Cavaleria si arcasii sa fie pe 
picior de luptă! Pedestrimea să rămînâ tot timpul în cetate! 
Avem nevoie de sprijinul bastarnilor. Tri- mite-le vorbă să 
coboare din miaza-noapte spre țărmul mării. Acornion să 
ceară, din partea mea, sprijinul regelui lor, Del- don. îi vom 
ajuta, la rîndul nostru, să se retragă spre Moesia, aşa cum ei 
încearcă de multă vreme. Ia bine seama! Numai Acornion 
trebuie să afle aceste lucruri!" 

Acornion se apropie de Theocritos. Simti, după hainele 
îngheţate ale solului, cit de aspru il biciuise gerul. Drumul 
fusese lung si vremea potrivnică. Îi apăsă cu mina umărul. 
Mai mult nu putu să vorbească. I se urcase un nod în gît- 

— Odihneste-te, Theocritos. Restul rămîne în grija mea. 
S-a întors si Bithus? 

— S-a întors. 

Theocritos era, într-adevăr, sleit de puteri. 

A doua zi, dionysopolitanul Artemidoros pleca la bastarni. 
După două săptămîni, un călăreț sosit de dincolo de Istru 
aducea vestea că Burebista se apropie. Cetățile să se pre- 
gătească de luptă. 

Zi si noapte, straji ale cetăților scrutau malurile Istrului. 

în seara zilei cînd o strajă venită în goană la Acornion il 
anunță că oștenii lui Burebista au trecut fluviul, acesta 
pregăti lui Hybrida o cină regească. 

Chem la el pe cei mai buni bucătari ai oraşului, în frunte cu 
Nikos, poruncindu-le să pregătească o masă cum numai la 
Atena s-ar mai fi putut pregăti. 

Pe vremea aceea, romanii pretuiau mult gusturile deosebite 
ale grecilor din metropolă. 

Ştiind că Hybrida se dădea în vînt după peşte, Nikos rîndui pe 
talere întinse de argint cele mai bune sardele pregătite în 
untdelemn grecesc, moruni şi sturioni preparati cu lamiie, 
icre negre şi calcan. Mai ştia Nikos să pregătească o mîncare 
despre care se spunea că poate incinta cele mai alese gusturi 
ale atenienilor. 

într-un vas de metal cu toarte, un ,,lebes", amestecă creieri de 
pasare si porc, bine fierti si curatati de pielite, cu galbenusuri 
de ouă, untdelemn de măsline, piper şi vin, precum şi petale 
de trandafir pisate, despre care se spunea că parfumează nu 
numai încăperea, ci şi corpul omenesc. Puse totul la un foc 
domol. 

în sera lui Acornion, chiar şi în timpul iernii, creşteau cele mai 
rare flori, cum erau şi aceşti trandafiri aduşi din valea 
Hebrului. 

Mincarea era gata. Nikos răsturnă totul într-un castron pe 
care îl acoperi bine. Mai pregăti o friptură de iepure stropită 
cu cimbru şi rosmarin şi friptură de mistreţ. 

in timp ce sclavii si sclavele puneau masa, iar un cintaret trac, 
venit la Dionysopolis tocmai din muntii Rhodope, isi incerca 
harpa, Hybrida ieşea din baia fierbinte şi se pregătea să se 
îmbrace.Nu se hotăra ce togă să-şi puie în seara aceea. Se 
privea în oglinda de metal alb, în timp ce unul din sclavi îi 
ungea părul cu unsoare parfumată cu esenţă de Metapion. 
Invitase la ospăț şi pe arhontele Appolonides, pe a cărui 
frumoasă soţie, Hybrida o copleşea cu tot felul de favoruri, 
dar pe care nobila grecoaică din Milet nu le lua în seamă. 
Deodată, lui Hybrida i se păru că ceva neobişnuit se petrece 
în casă. Auzea un zgomot surd şi un du-te-vino de paşi. Nu 
înţelegea ce se întîmplă. Dintr-o dată, buna dispoziţie din 
seara aceea îi pieri. Auzi ciocănituri în poartă, apoi uşa de la 
intrarea locuinţei izbindu-se de perete. 

La început crezu că este vîntul, dar pe scara care ducea sus, 
se auziră paşi puternici, apoi o bătaie scurtă în uşa. 

Hybrida nici nu apucă sa răspundă şi unul din comandanţi 
intră vijelios în odaie. Salută în grabă pe proconsul, care nici 
nu-şi mai dădu seama că era numai pe jumătate îmbrăcat şi 
spuse scurt: 

— Cetățile greceşti s-au răsculat. în ajutorul lor au sărit 
geții si bastarnii, care s-au adunat in fata Histriei. De-a lungul 
coastei, sirenele corăbiilor de război au dat semnalul! 

— Mizerabilii! strigă furios Hybrida. Şi in timp ce se 
îmbrăca în grabă, spuse comandantului: 

— Ne îndreptăm spre Histria! Vin si eu îndată! Vom 
termina repede cu ei! 

Ajuns afară, Hybrida încălecă, si, păzit de un pîlc de legionari, 
dintre care nu lipsea maurul, porniră spre Histria. 

Dinspre apa Istrului se revărsau, ca un puhoi, geții lui 
Burebista. 

Trecusera fluviul înghețat, ca pe un pod. Lunecusul dădea mai 
mult avint cailor, care nu mai mergeau, ci zburau deasupra 
lui, in timp ce călăreţii, strunind bine zăbalele, le infigeau 
pintenii în coastă ca să nu alunece. 

Erau atît de multi si de iuți, încît iuresul lor nu mai putea fi 
oprit. 

Slobozeau de la depărtare săgețile, care şi în întunericul 
nopţii îşi atingeau ţinta. Loveau în legionari sau în coastele 
cailor, care se prăvăleau cu călăreţi cu tot. 

Geţii scoteau chiote puternice, prin care se indemnau la 
luptă. Cădeau multi şi dintre ei, dar nici o clipă puhoiul nu se 
oprea, fiindcă alţii din urmă completau rîndurile. 


Unii dintre ei purtau 
sabii incovoiate ca 
niste coase, cu care se 
fereau, in dreapta si in 
stinga, de calaretii 

retezindu-le trupurile sau picioarele cailor, care se poticneau 
şi cădeau pe o coastă. 

Pătrunzînd prin gurile deschise ale capetelor de lup din vîrful 
steagurilor purtate de geţi pe prăjini înalte, vîntul şuiera 
salbatec, ca într-o pădure în care s-a dezlantuit urletul fioros 
al fiarelor. 

Comandantul cohortei îşi dădu seama că erau prinşi din trei 
părţi, ca într-un cleşte. Dinspre mare, corăbiile histri- ene, 
conduse de „navarhul" Callicrates, erau înşirate de-a lungul 
coastei. Arcaşii geţi îi împingeau pe romani spre miazănoapte, 
de unde veneau spre ei armatele bastarne, în frunte cu 
Deldon. 

Numărul legionarilor se imputina văzînd cu ochii. Singura lor 
scăpare era spre miazăzi, către Istru. 

Hybrida, înconjurat de cîţiva călăreţi, izbuti să se strecoare 
luînd-o la fugă, în galop. 

Se lumina de ziuă. Romanii luptau fără să se crute. îşi pazeau 
mai ales steagurile. Dacă vreunul din stegari era lovit, cel de 
alături îi lua, la iuteala, prăjina din mînă. în vîrful ei flutura 
pinza albastră pe care era cusută, cu fir de aur, acvila romană 
şi însemnele cohortei. Călăreţii îşi treceau din mina în mînă 
steagurile, ferindu-le să cadă in mina duşmanului. 

Din rîndurile geților se desprinse, deodată, un pilc de călăreţi. 
indemnindu-se prin strigăte sălbatice, care acopereau si 
vuietul mării, ei se repezira spre „aquiliferi”. 

Lupta se purta acum corp la corp. O săgeată lovi pe unul din 
geţi, tocmai în clipa în care pusese mîna pe un steag, şi îi 
străpunse pieptul, în dreptul inimii. 

Cu o ultimă sfortare, getul încercă să rămînă drept în şa. în 
mînă ţinea strîns drapelul smuls din mîna legionarului, dar 
acesta, folosind capătul de jos al prăjinei, care era ascuţit, i-l 
înfipse în burtă. Clatinindu-se, calaretul se prabusi odată cu 
calul, agatindu-se strîns de steagul capturat. Dar getul de 
lîngă el se aplecă şi apucă steagul roman, dînd pinteni calului. 
Un călăreț pe un cal alb ca spuma, care urmărise cu în- 
cordare lupta, se apropie în goană de cel căzut. Sări de pe cal 
şi îngenunche lîngă rănit. Acesta era tînăr de tot, cu ochii 
albaştri şi o privire de copil. 

Burebista, regele, îşi lipi urechea de pieptul lui, în dreptul 
inimii. încetase să bată. Abia atunci îl recunoscu. Era 

Bithus, fiul credinciosului Daizo. Tatăl său era acum departe, 
gonind alături de ceilalţi spre Genucla. îi închise uşor ochii si 
rămase cîteva clipe împietrit, lîngă oşteanul care pusese mîna 
pe ultimul din steagurile lui Hybrida. 


il mai privi o data, cu 
inima strinsa de 
durere. Apoi, in- 
calecind, se infunda in 
paduricea din 
apropiere, ca sa nu fie 
urmarit, desi stia ca 
romanii se retrageau, 


in goana, spr 
eVIL Deceneu coboară de pe 
Cogaionon 


Era în primul ceas al serii, cînd bătăi puternice răsunară în 
poarta palatului. 

Străjerul care păzea turnul cetăţii deschise ferăstruica de 
lemn şi privi în jos. 

La poartă se opriseră cîţiva călăreţi: doi oşteni cu căşti şi 
platoşe, înarmaţi cu sulițe şi săbii; alti doi purtau îmbrăcă- 
minte lungă iar pe cap căciuliţa albă de ,,capnobati"; cel mai 
în vîrstă dintre toţi, cu capul gol, cu părul sur şi o barbă care 
îi ajungea gina la briu, avea o îmbrăcăminte brumărie, un fel 
de cămaşa foarte lungă şi largă, din țesătură de lina, strinsa 
la mijloc cu o cingătoare. 

— Cine sinteti şi ce căutaţi? 

— Marele Preot doreşte să vorbească regelui vostru. 

La aceste vorbe, străjerul se zăpăci. „Zeule bun şi mare şi 
îndurător, nu-mi vine să cred ce mi-a fost dat să aud! Marele 
preot este aici în faţa mea?" 

Cu voce tulburată, el strigă paznicilor: 

— Marele preot a venit la regele nostru! Deschideţi larg 
porţile şi alergati la palat, să-l vestiți. 

Paznicul trase ivărul de fier şi dădu poarta în lături. Ostasii 
descălecară. În frunte mergea Deceneu, iar cei doi preoţi, de 
o parte şi de alta, cu cîţiva paşi înapoi. în urma lor veneau 
oştenii. Paznicii le duceau caii de căpăstru. Oaspeţii păreau 
obosiţi. Se cunoştea că străbătuseră cale lungă pînă aici. 
Trecura cele două podete de lemn, suspendate peste santurile 
de apărare şi se opriră în faţa sanctuarului. 

Burebista îi aştepta în pra^. Era tulburat de sosirea unui 
oaspete atît de neobişnuit. îşi aruncase pe umeri, la iuteala, 
mantia largă, pe care n-o mai îmbrăcase din ziua în care 
adunarea şefilor de triburi din cîmpia getică îl alesese con- 
ducătorul lor. 

Deceneu înainta spre el cu miinile întinse înainte. 

Burebista se aplecă adînc: 

— Fii binevenit în palatul nostru, Mare Preot, si bunul 
Zalmoxis să reverse, prin tine, îndurarea sa asupra capetelor 
noastre. 

— Primeşte, Burebista, prin mine, binecuvintarea lui Zal- 
moxis. 

Intrară în palat. Deceneu mergea încet, cu mîinile adunate pe 
piept. Părea că nu vede nimic in jurul lui si că urmăreşte un 
gînd îndepărtat. Dar ochii căutau cercetător în toate părțile. 
„Aceasta este, deci, locuinţa de reşedinţă a lui Burebista, care 
a strîns în jurul lui toată suflarea getă. Casa lui se înfăţişează 
mai curînd ca un popas de noapte a unui viteaz, care abea are 
răgazul să-şi odihnească trupul, decît un lăcaş de desfătări, 
măriri şi petreceri." 

Lui Deceneu îi plăcu de la început chipul şi privirea dreaptă 
şi cinstită a lui Burebista. învățase în tinereţe, la templul 
Marelui Zeu, de pe vîrful înalt al munţilor Haemus, să ci- 
tească în stele, dar, deopotrivă, ştia să citească în sufletele 
oamenilor. Cunostea învăţăturile inteleptilor greci şi de la 
Platon aflase că „toate se trag din suflet, atit cele bune, cît şi 
cele rele ale trupului şi ale fiinţei noastre întregi, revărsîndu- 
se din suflet aşa cum se rasfring de la cap asupra ochiului". 

O privire îi fu de ajuns să pătrundă în adincul inimii lui 
Burebista. Bărbatul tinar îşi purta capul cu mindrie, dar fără 
cutezanta trufaşă. Era curajos, dar plin de înţelepciune. 
Vorbea simplu, dar cu demnitate. 

— Ma bucură, Burebista, ca respecti învățătura lui Zal- 
moxis, spuse Deceneu privind absida din camera de cult, unde 
ardeau, intr-urt vas, mirodenii care aromau încăperea, 


indemnind la liniste si cugetare. Tatal tau a ridicat, in mijlocul 
palatului, acest sanctuar şi a ales preoţi, din rîndul celor mai 
buni şi mai înţelepţi dintre bărbaţii voştri. Dar învăţătura lui 
Zalmoxis nu este numai pentru cei aleşi, ea trebuie să ajungă 
pînă în inimile oamenilor simpli. 

Despre mine, Burebista, cred că nu ştii prea multe. Eşti foarte 
tînăr, n-ai avut încă timpul. Poate bunul Thiamarcos să-ţi fi 
vorbit ceva. 

— N-ar fi mai bine sa ne asezam, mai întîi? ocoli răspunsul 
Burebista. Veniti de la drum lung, veţi fi fiind insetati si 
infometati. 


—e Nu-i asta grija 
noastra cea dintii. 
Hrana sufletului o 
cautam noi, spuse 
Deceneu. Dar, fiindcă 
trebuie să trăim după 
legile firii, ospătează-i, 
rogu-te, pe însoțitorii 
mei. Dacă vrei să-mi fii 
pe plac, află că mie mi- 
e sete. Vreau să beau 
apă de izvor şi puţină 

miere. iti da putere, 
cind esti obosit 


— Atita doar? întrebă Burebista. 

— Viața se poate trăi si fără vin si fără de carne. Apoi, 
Deceneu mai spuse: Aş vrea să rămînem singuri. Avem de 
vorbit. 

Ceilalți iesira. Rămaseră singuri. Un servitor aduse pe o tava 
de argint cel mai frumos „rhyton" pe care il avea regele si un 
vas cu apă. Rhytonul din argint avea forma unui cap de vițel 
nou-născut si era atît de gingas lucrat, încît părea viu si 
cerea, parcă, să-i mîngii botul fraged; la buza vasului, erau 
gravate chipuri de zei tineri, purtînd pe cap cununi de frunze 
de viţă de vie, şi, în gură, cîte un ciorchine de strugure. 

— Frumos rhyton, Burebista. De unde îl ai? 

*— E făcut la noi. Meşterii au avut un model lucrat de mult, la 
curtea unui rege odris, din Tracia. 

Un alt servitor aduse o fructieră cu picior, plină de pere 
zemoase şi un taler de argint cu faguri mari şi aurii de miere. 
Deceneu îşi domoli setea. 

— Am înțeles, Burebista, după cum mi-ai ocolit între- 
barea, că prea multe despre mine n-ai aflat încă sau, poate, 
chiar nimic. Vin la tine de dincolo de cununa munților, unde 
trăiesc dacii. Ne despart doar munții, dar sîntem acelaşi singe 
fiindcă am crescut din aceeaşi rădăcină. Aceeaşi ne este limba 
ca şi credinţa. Am trăit, din fragedă tinereţe, la sanctuarul de 
pe muntele Cogaionon. Acolo am deprins învăţăturile lui 
Zalmoxis. 

Deceneu se opri şi muşcă dintr-un fagure de miere. 

— Am fost şi pe la templul Zeului Ghebeleizis, din vir- ful 
munţilor Haemus. Mulţi îmi spun „Boroistul”. Se potriveşte, 
că în munţii aceia ar fi sălăşluit Boreas, zeul vîn- turilor. 
Burebista nu înţelegea încă unde vrea să ajungă Deceneu. De 
ce se ostenise el pînă la Argedava? Rar se întîmpla ca Marele 
Preot să coboare în mijlocul oamenilor. Trebuia să fie vorba 
de o întîmplare neobişnuită. De aceea era nedumerit. 

Regele îl urmărea cu încordare, dar nu întreba nimic. 

— De ce am venit pînă aici, Burebista? îți ghicesc fră- 
mintarea. Culeg întrebarea de pe buzele tale. M-au trimis la 
tine dacii de peste munți. Triburile lor sînt mari si bogate. 
Albocensii păzesc „poarta de fier", trecătoarea din munți pe 
unde se pătrunde în inima Daciei. Ziridava, cetatea Biephi- 
lor, aşezată pe rîul Maris, se află la marginea hotarului de 
unde triburile celtice îi atacă fără încetare. Appulii, adică 
„puternicii", stăpînesc „ţara aurului". în cîmpia mănoasă a 
celor trei rîuri Crisia, sînt stăpîni predavenssii; racatensii 
trăiesc pe la gurile rîului Samus si mai departe, iar în muntii 
padurosi din nord locuiesc alte neamuri de acelaşi singe. 

Deceneu se opri. Burebista il asculta cu incordare. Nu 
intelegea inca de ce-i spune toate acestea. Despre multe din 
ele, e drept, nici nu auzise, iar dincolo de muntii inalti nu 
trecuse inca pina acum. Triburile pe care le stapinea erau 
razletite in sate si catune indepartate unele de altele, pe toata 
cimpia getă. Luptele cu duşmanii din afară ca si hartuielile 
dintre căpeteniile triburilor îi înrăiseră pe oameni. Nu-i era 
uşor să-i facă să priceapă că numai uniţi vor fi de neînvins. 
Duşmanii pîndeau la graniţe; ei nu a- veau destule arme şi 
nici o oaste bine orînduită. 

Simtea nevoia să aibă în jurul său oameni de nădejde şi bună 
credinţă, cu care să se poate sfătui. îi trecu prin minte ceea 
ce bănuise din prima clipă, că Deceneu n-a făcut în- tîmplător 
drumul pînă la el. Dar nu înţelegea „de ce?" 

Acesta îşi dădu seama că gîndurile lui Burebista au ajuns la o 
răscruce. Sosise clipa ca regele să afle ce trebuia. îl privi 
drept în ochi şi vorbi mai departe rar şi apăsat: 

— Triburile dace sînt înconjurate şi amenințate tot timpul de 
neamuri celtice, care, împinse de alte semintii, se revarsă in 
valuri, dinspre miază-noapte. Ei coboară din lanţul păduros al 
munţilor, înaintează pe valea riurilor Samus sau Maris şi-i 
atacă pe daci, pe neaşteptate. Triburile dace trăiesc răzlețe si 
nu mai pot ţine piept duşmanilor. Cînd aceştia se ivesc la 
graniţe, dacii fug din faţa năvălitorilor, în păduri şi în peşteri, 
iar la întoarcere găsesc satele arse şi prădate. Trebuie să 
unim triburile dace de dincolo de munţi cu cele gete din 
cîmpia Dunarisului. Am chibzuit mult, înainte de a cobori pînă 
aici. Te-ai dovedit vrednic de lauda neamului prin vitejie şi 
îndrăzneală, unind în jurul tău triburile gete. Cunosc mai mult 
decît crezi despre strădania şi priceperea ta de a orîndui 
treburile de aici. Mult adevăr şi înţelepciune au în sinea lor 
vorbele batrinului Herodot, care scria că dacă neamul tracilor 
ar avea un singur cîrmuitor şi s-ar înţelege între ei, ar fi de 
neînvins şi mai puternic decît toate neamurile. 


N-ai putea fi tu un 
astfel de conducător, 
Burebista? Am aflat 


lucrul acesta si din 
semnele zodiacului 


36 


„M-au trimis la tine căpeteniile dace de peste munţi. Vom îi 
cu toţii alături de tine, de triburile getice, şi vom deveni un 
singur stat, puternic şi de neînvins. Eşti tînăr, Burebista, 
braţul tău e puternic şi mintea ţi-e luminată. Numai conduşi 
de tine vom putea opri duşmanii care ne înconjură din toate 
părţile. Roma îşi adună legiunile de-a lungul Dunari- sului, 
ajungînd pînă spre gurile fluviului, de unde abia aş- teapă să 
se reverse în cîmpia cea mare a geților. La adăpostul 
munţilor noştri, va fi mai greu sa se apropie de noi. Vom 
ridica cetăţi puternice de piatră, din piatra muntelui. De 
acolo îi vom lovi! Acolo vom ridica şi cetatea ta de scaun. 
Vino, Burebista! Ti-o cere Marele Preot, alături de toate 
triburile Daciei! 

Glasul lui Deceneu suna ca o poruncă. Porunca neamului lor 
de viteji. Burebista era tulburat. Ceea ce-i deschidea în faţa 
minţii Deceneu era un vis şi mai măreț decît visul tatălui său. 
Era acum şi visul lui! Trebuia să răspundă fără şovăire 
pretuirii şi încrederii care i se arătau: — Spune-le, Mare 
Preot, că vă mulţumesc pentru încredere şi mă leg în faţa lui 
Zalmoxis să nu vă înşel aşteptările. Voi urca în munţi, dacă 
aceasta este voinţa voastră, gîndul tău, Mare Preot! 


VIII. Rege al Daciei 


Cîtăva vreme după plecarea lui Deceneu, Burebista se gîndi 
în fel şi chip. 

Marele Preot venise la el tocmai cînd era mai framintat cum 
să orînduiască legile şi poruncile şi, mai ales, să-şi întărească 
oastea. Simtea nevoia de sfaturi temeinice şi, cînd s-ar fi 
aşteptat mai putin, înțeleptul şi puternicul Deceneu, de care 
asculta fără şovăire întreaga suflare dacă, îl chema lîngă el. 
Dar el, „getul" din cîmpie, avea o stringere de inimă. Nu se 
împăca uşor cu gîndul de a pleca departe de locurile unde, 
de veacuri, trăise neam de neamul lui. Iubea „dava" de pe 
Argesis, apa alb-argintie a rîului şi şesul întins cu lanuri de 
grîu... Dar îl chemau alături de ei fraţii de peste munţi. Fără 
ajutorul lor s-ar fi spulberat tot ce făurise pînă a- cum. Ei au 
aur şi fier şi arme... şi pe Burebista îl birui gîndul că trebuie 
să meargă. Aşa cum se legase faţă de Deceneu. 

îl luă cu el pe Daizo şi porniră, călări, numai ei arnin- doi, să 
treacă dincolo. 

N-au plecat pe drumuri obişnuite, pe la trecătoarea de sub 
munţi şi nici pe valea rîului Alutus, ci au apucat-o pe cărări 
neumblate, pe coaste priporoase, prin codrii deşi, spre 
vîrfurile înalte. Trecură o cumpănă de ape, de unde se adună 
izvoarele Argesisului. La capătul lor intilnira cîteva lacuri, 
limpezi ca lacrima şi albastre ca cerul care se oglindea în apa 


lor, adunată din zăpezile ce nu se topeau niciodată pe aceste 
înălţimi. Veneau aici, să se adape, caprele de munte. îi 
povestise tatăl său cum, întovărăşit de cîţiva arcaşi, ochitori 
minunati, se încumeta la cite-o vînătoare, ca să prindă în 
bătaia săgeţii caprele de munte — vietati cu părul negru şi 
două dungi albe pe creştet — care săreau din colţ în colţ de 
stînca, atît de repede, încît nu-i era oricui uşor să le 
urmărească măcar cu privirea, darămite să le ochească. 
Seara, poposiră pe malul unuia din aceste lacuri. Burebista 
aşteptă, treaz, miezul nopţii. Alături, Daizo dormea adînc. 
Caprele se apropiau încet, niciodată cîte una singură, fiindcă 
în pădure erau destule jivine care le puteau ataca. 

Cel mai aprig duşman al lor era pisica sălbatică. Se uitau 
atente în jur, ciulind urechile. Nu se auzea nici un foşnet, îşi 
muiau botul în apa lacului, plescăind uşor. Apoi se a- fundau 
din nou în desişuri. 

Burebista dormi cîteva ceasuri în noaptea aceea. Se sculă 
dis-de-dimineata, odată cu răsăritul soarelui. Zorii erau lim- 
pezi şi se puteau zări pînă departe satele, cîmpiile şi apele. 
— Vezi tu, Daizo, acolo, departe în zare — Burebista arăta 
cu mîna întinsă — fişia aceea albă, care şerpuieşte, argintie? 
Este Dunaris al nostru. îl numim sfint pentru că de cînd se 
ştiu, cei care au locuit de o parte sau de alta a fluviului, 
înainte de a pleca la luptă, se împărtăşesc din a- ceastă apă, 
jurînd să nu se întoarcă la vetrele lor decît pe scut sau sub 
scut. 

Străbătînd cărările şi potecile, Burebista îşi bucura ochii de 
semetia virfurilor înalte şi de mindretea pădurilor de brad. 
Prin satele pe unde treceau, casutele albe erau parcă aninate 
de povirnisuri. Se abătură pe la stini; stăteau de vorbă cu 
bacii şi cu păstorii de oi. Seara poposeau pe la casele 
oamenilor. 

într-o dimineaţă, mergind ginditor, pe firul apei, Burebista 
opri pe neaşteptate calul. îi atrăsese atenţia ceva ce se 
zbătea pe loc, în mijlocul apei, aruncînd lumini scînteietoare 
în bătaia soarelui. De departe nu-şi dădu seama ce poate fi. 
Intră cu calul în apă, apropiindu-se. 

în mijlocul vadului, proptită bine în patru colţuri, cu tarusi 
bătuţi în apă, era întinsă pielea unui berbec cu lina creata. 
Milul purtat de apă aducea cu el, din inima muntelui, 
firişoare de aur, cît grăuntele de nisip, care se opreau în 
zulufii de lina. 

îşi aminti, deodată, că auzise in casa tatălui său, pe cînd era 
copil, despre această îndeletnicire a oamenilor de pe văile 

apelor de munte, care era bine răsplătită de mai marii 
triburilor. Dar de văzut, nu văzuse pînă acum aşa ceva. 

Pe malul apei se oprise un „comat" batrin. Avea părul tăiat 
scurt pe frunte şi pletele albe îi atingeau umerii. Privea mirat 
la străinul care înainta călare prin vad. Nud recunoscuse. 
„Mai bine", gîndi Burebista. Îi dădu binete, iar acesta, 
văzîndu-l străin de locurile acelea, îl lămuri că a- tunci cînd 
pielea se acoperă de pulbere aurie, oamenii o întindeau la 
soare, pe o pînză de tort de cînepă, pînă cînd firişoarele se 
desprindeau de lîna berbecului şi, scuturînd-o bine, pe pînză 
ramineau grămăjoare aurii.Burebista porni mai departe, in 
pas domol, alături de Daizo, zimbind uşor la gîndul că acesta 
îi spusese odată că auzise în casa lui Acornion din 
Dionysopolis, povestea lui Iason şi a corăbierilor care 
porniseră să caute lina de aur prin părţile Pontului. 

După ce trecură de cealtă parte a crestelor începu cobo- 
risul. în drumul lor întîlniră rîul Alutus, care cobora grăbit 
să-şi facă loc printre munţi. Apa era limpede cum e cleştarul 
şi se vedeau pînă la fund pietricelele albe şi rotunde, şi unele 
care sclipeau în soare. 

Trecura călări, prin apă, pe celălalt mal. Mergeau acum pe la 
poalele unor munţi impaduriti cu brazi. Noaptea poposiră in 
pădure. Daizo îi făcu lui Burebista un polog de brad în care 
adormi îmbătat de mirosul tare. 

A doua zi dimineaţă, Burebista porni mai departe. 

începea urcuşul. Drumul şerpuia printre coline tot mai înalte, 
Burebista urca încet, pe valea unui riu, care cobora, săl- tind, 
din vîrful muntelui. Sus, se zărea o cetate şi turnul din 
mijlocul ei. în partea unde urcuşul era mai domol, cetatea era 
înconjurată de un val de apărare. Un rind de birne groase de 
lemn, legate între ele cu împletitură de nuiele lipite cu 
pămînt şi sfarimaturi de stîncă, formau ,,palisada". 

De cealaltă parte, se deschidea o ripa adinca pe care 
colţurile ascuţite ale stîncii cu povirnis repede o făceau de 
nepătruns. Burebista urca spre muntele sfînt, Cogaionon. 
Acolo avea să-l intilneasca pe Marele Preot. 

Ajuns în vîrful piscului, al cărui vîrf se pierdea printre nori, 
îşi roti privirea jur-împrejur. De acolo se putea zări pînă 
departe. Se vedeau munţii înalţi, văile care se încrucişau la 
poalele lor, drumurile care se răsfirau în cele patru zări. Era 
ca şi cum ar fi putut cuprinde, dintr-o privire, tot pămîntul 
dac. 

în fata îi apăru, pe neaşteptate, un ,,capnobat", pe care 
Deceneu îl trimisese desigur in intimpinarea lui. „M-a va- xut 
din turn pe cînd urcam muntele", se dumiri el şi mai privi o 
dată în vale. 

Se îndreptară, împreună, spre poarta de răsărit a cetăţii, si 
coborîră un drum care trecea pe la marginea prăpastiei, 
intrînd într-o pădure bătrînă. Acolo se afla sanctuarul lui 
Zalmoxis. 


Cu miinile întinse şi cu 
bucurie în ochi, 
Deceneu înainta spre 


el. 

= Fii binevenit, Burebista. E bine ca mi-ai ascultat 
sfatul! 

Deceneu chemase la el pe toţi principii şi şefii marilor triburi 
de dincolo de munţi. 

Se adunară, cu toţii, în jurul lui. 

Rabocentus, cel mai virstnic dintre ei, vorbi cel dintiir 

— Fii binevenit în munții noştri, Burebista! Te aşteptam 
cu nerăbdare. Te-am chemat după sfatul preaintelep- tului 
Deceneu, preot al lui Zalmoxis. Am auzit că, desi tî- nar, esti 
puternic, ai minte inteleapta si curaj neasemuit. Thiamarcos, 
regele, ne-a spus că ai strîns in jurul tău triburile gete din 
cîmpie. în munţii aceştia trăiesc dacii, frații voştri. Vorbim 
aceeaşi limbă şi sîntem de acelaşi sînge, fie că unii sau alţii 
ne-au numit daci sau geţi. Cu mina aceasta care a început să 
tremure şi prin voinţa noastră a tuturor celor adunaţi aci, iti 
trec ţie, Burebista, conducerea triburilor din munţii noştri, 
alături de cele din cîmpia getă. Să facem o Dacie mare şi de 
neînvins! Să se teamă de noi toţi cei care ne sînt potrivnici! 
„Va fi fiind aceasta porunca lui Zalmoxis?" Nemiscat, 
Burebista îi privea pe rînd. Erau luptători încercaţi şi dirji. 
Aveau obrajii supti şi ochi de vultur. Cei mai multi erau mai 
virstnici ca el. 

De pe jiltul lui înalt, scobit într-un trunchi de copac bă- trîn, 
se ridică, în picioare, Marele Preot. 

— Să fii vrednic de încrederea noastră, Burebista! 
Rabocentus se sculă de pe jiltul pe care, de aici înainte, 
avea să se aşeze regele Daciei. 

Deceneu îi făcu semn lui Burebista să se apropie. îi aşeză pe 
umeri o mantie albă, prinsă cu o fibulă de argint, iar pe cap, 
căciula de ,,pileat". 

— Ales între aleşi să fii, Burebista. Numele tău însuşi o 
dovedeşte. Această căciulă o vor purta, de aici înainte, numai 
cei care se vor dovedi vrednici de ea, prin purtările şi vitejia 
lor şi te vor urma cu credinţă. 

Burebista se trezi din păienjenişul gîndurilor. Vorbi tare şi. 
limpede: 

— Multumesc lui Zalmoxis, care, prin voi, mi-a hărăzit 
soarta. Am nevoie de sprijinul si de încrederea voastră. Si, 
mai ales, de ascultare. Burebista apăsă pe această vorbă, ca 
si cînd ea ar fi fost prima dintre poruncile cu care începea. 

îl priviră cu uimire. Lui Deceneu îi plăcu hotărîrea si. semetia 
cu care vorbise. „începutul e bun!", îşi zise. 

Burebista se întoarse către Deceneu: 

— înțelepciunea şi priceperea ta şi ascultarea pe care ți- 
au dat-o pînă acum triburile dace mă îndeamnă, Mare Preot, 
să te rog să împărtăşeşti cu mine conducerea statului dac. 
Un murmur de incuviintare se strecură pe buzele tuturor. Ei 
înşişi se gîndiseră că Deceneu, marele şi înțeleptul lor preot, 
va fi cel dintii sfetnic al regelui. 

Se întuneca. Deceneu spuse lui Burebista: 

— Vrei să urci, cu mine, în seara aceasta, pe Cogaionon? 

în vîrful muntelui care atingea norii cu crestele, era o 
peştera. în vale, curgea o apă repede. 

= Aici e sihăstria mea, Burebista. Aici trăiesc eu, de- 
parte de oameni şi de viaţa de toate zilele. Aici mintea este 
mai limpede şi mă gîndesc mai uşor la ce e bine de făcut şi la 
ce nu trebuie făcut. Dacii noştri trebuie să trăiască cinstit şi 
frumos. Să dea ascultare, fără şovăire, poruncilor. Ia aminte, 
Burebista! Porunceste-le geților tăi sa mai taie din viile care 
au acoperit dealurile. Vinul întunecă mintea omului şi îi 
strică sufletul. Nu-ţi va fi uşor, dar să nu te abati niciodată de 
la hotaririle luate. N-avem o armată organizată şi nici armele 
duşmanilor noştri. Davele şi cetăţile se conduc fiecare după 
obiceiurile lor. Trebuie să ridicăm cetăţi bine întărite; 
duşmanii ne pîndesc din toate părţile. 


în noaptea aceea, 
Deceneu îi arătă lui 
Burebista „tablele 
belagine", pe care 
preotii insemnau legile 
lui Zalmoxis, mersul 
timpului, numele 
regilor si al marilor 


preoti ca si pe cel al 
vitejilor neamului lor 


IX. Celtoctonul 


Multe nopţi de-a rîndul se frămîntase Burebista, înainte de a 
începe lupta împotriva duşmanului care încercuia din trei 
părţi ţara Daciei. 

Se numeau, laolaltă, celți, dar triburile cele mai inversunate, 
care de vreme îndelungată hartuiau pe daci erau boii, 
tauriscii şi scordiscii. 

Burebista cunoştea destule lucruri despre celți, dar voia să 
afle cum luptă ei, care sînt armele pe care le folosesc, ce 
vicleşuguri au şi, mai ales, care le sînt slăbiciunile. 

Alături de Burebista, neobosit şi neînduplecat, sta, noapte de 
noapte, Marele Preot, Deceneu, sihastrul virfurilor înalte. II 
învăţa care sînt aşezările omeneşti din partea locului, munţii, 
apele şi drumurile, ca să ştie cum şi pe unde trebuia să 
atace. 

leşeau citeodata în cerdacul turnului cetăţii de reşedi 
care era construită pe două rînduri. Jos se aflau magaziile, 
depozitele de arme şi cereale, iar la catul de sus se afla 
locuinţa regelui. 

Priveau de jur împrejur munţii, care-i apărau ca o strajă, 
implintati acolo de veacuri. Luceafărul cel mare de la miezul 
nopţii strălucea drept în creştetul capetelor lor. 

— Îi mai spune şi „Luceafărul frumos“, lămuri Deceneu într- 
una din acele nopţi. 

li plăcea să vorbească cu regele, ori de cîte ori avea răgazul, 
despre stelele cerului şi rotirea pămîntului; cum creşte şi 
descreşte faţa lunii şi cu cît globul de foc al soarelui este mai 
mare decît suprafaţa pămîntului; cum se invirtesc într-o 
direcţie şi în cealaltă, în jurul soarelui ceresc, cele trei sute 
patruzeci şi şase de stele în drumul lor de la Răsărit la Apus 
şi care este numele lor, despre înşiruirea zilelor şi a nopţilor 
şi despre anotimpuri. Deceneu îi vorbi lui Burebista despre 
planul său, de a aşeza în mijlocul sanctuarului un mare 
calendar rotund, de forma soarelui, care să-i înveţe pe daci 
nu numai tainele mişcării pămîntului şi a aştrilor, ci să ştie să 
socotească numărul zilelor şi al nopţilor, anotimpurile şi anii, 
ca să folosească vremea cea mai potrivită pentru muncile 
cîmpului şi sa-şi rînduiască viaţa lor de toate zilele. 
Burebista voia să afle de la Deceneu cît mai multe lucruri 
despre duşmanii care îi pîndeau la hotare, în nopţile cu lună, 
dincolo de cîmpia rîului, unde îşi aşezaseră sălaşele. 

Vreo două veacuri de-a rîndul, hartuisera boii şi tauriscii 
populaţia paşnică din munţii daci. Se năpusteau ca stihiile în 
nopţile cu lună, pe caii lor iuți, făcînd larmă, scotind tipete si 
urlete şi zornăind, unele de alte, paloşele lor cu două tăişuri, 
în satele în care oamenii dormeau. 

Treziti de larmă, aceştia ieşeau afară. în urma lor alergau 
femei cu prunci la sîn, sau tîrînd de mînă pe cei mărişori, pe 
care îi pierdeau uneori, din fugă, sub copitele cailor. Fugeau 

cu totii, innebuniti de groaza, spre pesterile din munti, unde 
se adaposteau citi mai ajungeau acolo vii, pina trecea valul 
dusman. 

Munţii dacilor aveau aur şi argint, fier si aramă, şi cel- tii 
rîvneau locurile acestea, de unde voiau să-i alunge pe daci 
departe. 

într-una din aceste nopţi de veghe, Marele Preot îl întrebă pe 
Burebista: 

— Ştii de ce ne numim daci? 

întrebările Marelui Preot îşi aveau tilcul lor. 

Getul, născut în cîmpia Istrului, nu răspunse. 

— Nu ştii dece! 

Burebista ridică din umeri. Deceneu îşi plimba mîna uscată, 
cu degete lungi şi subţiri, de-a lungul bărbii care îi ajungea 
pina la briu: 

— E mult de atunci. în graiul nostru străvechi li se spu- 
nea dacilor „dai", adică lupi. 

Multi prinți si şefi de triburi zadarnic încercaseră să stă- 
vilească năvala celților care le încălcau hotarele. S-au legat 
atuncii fiii unor sefi de triburi dace să se unească într-un 
grup tainic, pentru a se pregăti să devină războinici în stare 
să alunge pe duşman, departe de hotarele lor. 

Aceşti tineri cinsteau în cea mai mare măsură pe lup, ani- 
malul care nu cunoaşte crutare in încăierări. îl socoteau, 
chiar, strămoşul lor primitiv. 

Deceneu se opri o clipă, privindu-l pe Burebista. îi înţelegea 
mirarea, de aceea se străduia să-l facă să priceapă cît mai 
bine lucrurile: 

— Mult trebuie că suferiseră strămoşii dacilor de la po- 
poarele năvălitoare, pentru ca să învețe pe fiii lor să fie tot 
aşa de necrutatori ca si lupii, cu duşmanii care-i atacau, si de 
care trebuiau să scape odată pentru totdeauna. Tinerii 
aceştia erau învățați cum să lupte să se elibereze de slă- 
biciunile omeneşti, să fie viteji si indrazneti, puternici la trup, 
cruzi si neîndurători ca animalele pădurii. Se îmbră- cau în 
piei de lup, ca să-şi închipuie, în felul acesta, că au devenit 
lupi fioroşi, care atacă ei cei dintii şi imprastie groază în jurul 
lor. 

La început, ei fuseseră vinatori de lupi prin văgăunile 
munţilor, iar cu timpul, tinerii aceştia se simțeau legaţi de 
animalele pe care le vinasera pînă atunci şi pe care nu le 
puteau întrece în putere, decît dacă îi întreceau în forţă si 
viclenie. 

Apoi, continuă Deceneu, grupul s-a lărgit şi numărul răz- 
boinicilor a crescut. Ei au luat sub apărarea lor populaţiile 
din nordul munţilor noştri cărora le-au dat numele de ,,daoi" 
sau, cum spunem noi, daci, şi au întemeiat, la gurile Pathis- 
sului, care îşi adună apele din munţii păduroşi din nord, ce- 
tatea Dakidava. 

Burebista îl urmărea cu atenţie. 

Deceneu urma: 

— Şi iată cum, să fie vreo două veacuri de atunci, un 
rege pe nume Rubobostes, conducind la luptă pe aceşti răz- 
boinici, care aveau ca steag un cap de lup, a reuşit să 
îndepărteze, pentru o vreme, pe celți, de hotarele dacilor. 
Vestea s-a răspîndit pînă departe si atunci au auzit pentru 
prima oară si alte neamuri vorbindu-se despre „daci". Dar 
după moartea lui Rubobostes, certurile pentru stăpî- nire au 
slăbit din nou puterea dacilor si celții le călcau din nou 
pămînturile. 

Este vremea, Burebista, să indeplinesti tu ce n-au putut 
înfăptui alții pînă acum. Am citit în stelele cerului că esti 
sortit să scapi pe daci de această amenințare. Stă scris în 
zodia ta, că vei fi un mare conducător. Trebuie să pornim 
acest război cît mai degrabă cu putință. 

Burebista nu răspunse. Se gîndea. isi ridică privirea în sus. 
Luceafărul cel frumos începuse să pălească. Mijeau zorile. 
îl mai auzi pe Deceneu: 

„Lupii" aşteaptă să-i conduci la luptă. Să ne batem, ca lupii, 
Burebista! -Era greu de închipuit, chiar cu gîndul, depărtarea 
la care se afla pădurea Hercynică. Se spunea că un călăreț 
bun, care se încumeta să străbată cărările de munte, să 
treacă vaduri de apă, mlaştini şi poteci neumblate, făcea pînă 
acolo vreo 60 de zile şi tot atitea nopţi. 

Era o pădure întinsă, cu copaci bătrîni şi atît de deşi, încît 
nici lumina soarelui nu putea pătrunde, iar călătorului i se 
părea că străbate o „pădure neagră". Din munţii aceştia 
păduroşi, nu prea departe de gurile Rinului, îşi trăgea 
izvoarele şi Istrul. 

în codrii hercynici locuiau şi celții, împărţiţi în numeroase 
triburi, mai mari sau mai mici, fiecare cu numele lor, iar în 
vecinătate locuiau triburile germanice. 

Printre numeroasele triburi celtice erau şi boii, un neam 
obişnuit să-şi mute tot timpul sălaşul, în căutarea unui loc 
mai potrivit de aşezare. îi împingeau de la spate şi alte se- 
minţii prădalnice, care îşi făceau drum spre răsăritul Eu- 
ropei. 

Alungati de romani de pe valea Padului, unde se aşezaseră, 
boii s-au îndreptat spre munţii păduroşi din nordul Daciei. 
Unii din ei impingind spre răsărit pe daci au coborit de-a 
lungul fluviului Pathissus, în pusta întinsă, acoperită cu 
mlaştini, unde şi-au aşezat sălaşurile. Ajungind vecini cu 
dacii, au început să le prade ţinuturile. 

Boii au devenit mai indrazneti sub domnia lui Critasiros, un 
principe tînăr, înfumurat şi crud. Critasiros avea planuri 
mari. El visa să coboare pina în Moesia şi, statorni- cindu-se 
în acele locuri, să întemeieze un regat puternic. Era fiul 
regelui Ecritusiras şi îşi bătuse chiar monedă, pe care, sub 
chipul său, era scris în bronz: „Fiul regelui Ecritusiras". 


49 


Critasiros era un principe viteaz. Ca toţi celtii însă, încerca 
să uimească şi să înfricoşeze pe duşmani, prin înfăţişarea şi 
îmbrăcămintea sa. 

Era înalt de stat. Peste părul blond, strîns în vîrful capului, 
purta un coif de aur, împodobit cu o creastă ca de cocoş, care 
îl făcea şi mai înalt. Din pricina acestor căşti cu creastă, 
romanii îi numiseră pe celți, galii. 

Peste îmbrăcămintea lucrată cu fire de aur Critasiros purta o 
mantie vărgată, bogată în falduri şi prinsă pe umeri cu o 
agrafă de aur. în jurul gitului, a cărui piele era alba ca 
laptele, îi atirna un colan de aur. în mîna dreaptă ţinea două 
lănci lungi, cu lame scînteietoare, iar în stînga, un scut oval, 
de lemn, cu ramă de fier şi căptușit cu piele de bour, atît de 
înalt, încît îl acoperea pînă în dreptul capului 

8 — Dalzo şi feciorii sâl J 

Burebista aflase multe despre felul de lupta al boilor. Erau 
cruzi si furiosi în luptă, dar nu cunoşteau ştiinţa armelor. Se 
mişcau în cete dintr-un loc într-altul împinşi de neastim- 
părul firii lor şi năvăleau pe neaşteptate asupra altor nea- 
muri. Aşezau în primele linii de luptă, tineri goi, cu trupuri 
vînjoase, impodobiti cu colane, cercei şi brățări de aur, la 
miini şi la picioare. 

îşi frecau, unele de altele, săbiile cu două tăişuri, stir- nind o 
larmă înfricoşătoare, în timp ce, cu priviri sălbatice se 
strimbau în fel şi chip, ţopăind un soi de dansuri şi ocărind 
pe duşmanii pe care, pe de o parte voiau să-i înspăi- mînte, 
dar şi să-i atite la luptă, în nădejdea prăzii din bogatele lor 
odoare. Dar oboseau tot atît de repede cum porniseră la atac. 
Nu erau călăreţi renumiţi, dar ştiau să construiască care iuți 
de luptă şi căruţe de transport, folosind şine de fier pentru 
obezi, îşi potcoveau caii şi foloseau zăbale cu doua fiare, unul 
care trecea prin gura calului, celălalt apucîndu-i falca de jos, 
iar călăreţii purtau pinteni. 

Vreme îndelungată boii amenintasera, fără încetare, hotarele 
de vest ale dacilor, aducîndu-le numai înfrîngeri, încălcarea 
ținuturilor şi slăbirea neamului lor. 

Burebista aştepta cu nerăbdare înfruntarea. 

Arcaşii daci trecură sub comanda lui. Din cîmpia getă îşi 
aştepta calaretii argesensi; buni luntrasi, parte din ei se 
pregăteau să-i iasă înainte, alunecînd de-a lungul fluviului 
Dunaris pînă la cataracte. Trimise vorbă lui Acornion la 
Dionysopolis, să pornească de-a lungul fluviului corăbiile de 
lupta ale cetăților greceşti. Burebista mai hotărî ca la cotul 
cel mare al fluviului, acolo unde culmile coborau pînă la 
marginea apei, să stea de pază străji care să-l vestească, la 
timp, dacă scordiscii ar fi avut de gînd să înainteze în aju- 
torul boilor, aliaţi cu tauriscii, alt neam celtic. 

Era pregătit să înceapă lupta. Mai erau cîteva zile pînă la 
timpul hotărît, cînd Deceneu îi spuse: 

— Obişnuim să cercetăm voinţa lui Zalmoxis, înainte de a 
pleca la război, Burebista. Odată la patru ani, aducem zeului 
nostru cea mai înaltă jertfă: un tînăr neprihănit căruia i se ia 
viaţa trupească, spre a i se dărui cea de spirit. Lui îi 
incredintam misiunea de a duce acolo, în cer, dorinţele si 
rugăminţile neamului. Dacă cel aruncat în virfuri de lănci nu 
moare, nu înseamnă că Zalmoxis s-a îndurat să-i lase viaţa, ci 
dimpotrivă, că îl osîndeşte la moartea vieţii trupului şi-l 
socoate nevrednic de a se infatisa în fata sa. Anul acesta s-a 
împlinit sorocul. 

De dimineaţă, Cutius, al doilea născut din fiii lui Daizo, se 
sculase voios. Băieți şi fete se adunaseră în poiana de sub 
fagi, pe costişa muntelui, pe care se înălța sanctuarul. Erau 
îmbrăcaţi de sărbătoare: băieţii, cu cioareci albi, incretiti pe 
picior şi cămăşi albe, strînse la mijloc cu briie late, de piele, 
care se închideau cu catarame de fier sau de bronz. Pe dea- 

supra cămăşilor purtau, dupa un vechi obicei din satele a- 
celea, scurte din blană de lup. 

Fetele purtau cămăşi lungi, strălucitor de albe. Toată săp- 
tamina se întrecuseră să le albească la rîu, intinzindu-le la 
soare, pe iarbă. Mijlocul le era strîns cu o cingătoare colo- 
rată, iar pe păr purtau coronite de flori proaspete, culese dis- 
de-dimineata din pădure. 

Ceata, din care făceau parte treisprezece băieţi, se pregătea 
să înceapă jocul. Era un joc străvechi al dacilor. Fiecare tînăr 
avea in mînă un bat care amintea de toiagul prea inteleptilor 
preoţi ai lui Zalmoxis. Erau toţi tineri care nu cunoscuseră 
încă barbatia. Se legaseră fraţi pe timpul jocuj lui şi trebuiau 
să păstreze taina. Citva timp înainte, trăiseră nedespartiti. Şi 
mai ales trebuiau să se supună, fără cîrtire, vătafului pe care 
şi-l aleseseră. Se aşezară în cerc, pe nişte stilpi scunzi, 
asemănători celor aşezaţi la raspintii de drumuri, ca semne 
ale timpului, cum se spunea: 

„Stilpurile pe cărare 

stau cu faţa către soare... 

În mijlocul cercului se aşeză vătaful. Jucătorii se repeziră 
spre el şi-l săltară de patru ori în sus. Apoi unul după altul, 
fiecare din ceilalţi doisprezece jucători îi lua locul şi era, la 
rîndul său, săltat, cît mai sus, ca şi cum s-ar fi desprins de 
pămînt. 

Această schimbare se repeta tot mai repede, mai ametitor, şi 
jocul părea fără sfîrşit, ca şi trecerea anilor, pe care se 
străduiau să-i socoteasca inteleptii preoţi de la sanctuarul lui 
Zalmoxis. 

Dacii din popor nu păşeau niciodată pragurile sanctuarului — 
numai Marele Preot şi „capuobaţii” puteau intra acolo — şi 
nu aveau de unde să ştie că scurgerea anilor era însemnată 
de ei prin 104 coloane de andezit, aşezate în cerc. 

Cum s-ar zice, dacă vreunul din ei s-ar fi gîndit la aşa ceva, 
13 jucători săltaţi de patru ori în sus fac 52 de ani, iar de 
doua ori 52, tocmai 104. încurcată socoteală, bună de minţile 
preainvatatilor preoţi ai lui Zalmoxis! Ei cunoşteau doar 
urarea pe care şi-o făceau la praznice: „Să trăieşti 104 ani!" 
Soarele începuse să se lase spre asfintit. Tinerii se îndreptau 
spre casele lor. 

în noaptea aceea, Cutius avu un vis frumos şi poale că şi l-ar 
fi amintit, dacă dimineaţă Daizo nu l-ar fi trezit din- tr-o dată 
strigîndu-i: 

— Trezeşte-te, Cutius, soarele este sus! De cînd te 
aşteaptă omul acesta. Eşti chemat la sanctuar. 

Sassa ieşi în prag. Cînd auzi vorbele acestea, tresări. 

— Ce vrea cu el? îl întrebă ea bănuitoare, pe Daizo. 

= Va afla el acolo, de ce-l cheamă. Trebuie să se gră- 
bească. 

Sassa parcă bănuia ceva. Cînd Cutius iesi pe poartă, inima 
începu să-i bată cu putere: „De ce l-o fi chemînd?... 

Cutius urca încet treptele de piatră care suiau spre Sanc- 
tuarul lui Zalmoxis. 

îşi aruncă privirea jos, in vale, unde piriul se strecura 
zgomotos printre pietre şi grohotisuri. Povirnisul muntelui 
era verde şi din loc în loc ciopoare de oi se împrăştiau pe 
coastă. Mirosea a pămînt proaspăt, a iarbă şi flori. Aerul era 
atît de străveziu, că se putea vedea pînă departe. Virfu- rile 
înalte ale munţilor care înconjurau locurile acelea ca o 
cunună şi cetăţile semete ridicate din piatră de stîncă îi in- 
cîntau lui Cutius privirile. 

Lespezile albe nu se mai sfîrşeau. La capătul lor, înainte de a 
intra în incinta sanctuarului, îl aştepta un capnobat. Acesta îi 
spuse: 

— Mergem la Marele Preot, Cutius. 

Străbătură, în tăcere, coridoarele lungi. în faţa lor se 
deschise, deodată, o uşa grea, cu balamale de fier. Pe un 
scaun cu spetează înaltă, scobit în trunchi de copac, stătea în 
fata lui, Marele Preot. Tinaru' nu-l văzuse pînă acum. 
Deceneu nu se arăta oamenilor de ri.id. 

Cutius privea cercetător pe omul cu barbă pînă la briu. 

— Esti fiul lui Daizo? 

— Da, sînt Cutius, fiul lui Daizo. 

— Fericiti să fie părinții care te-au adus pe lume! Fericit 
să fii si tu, ales între aleşi! 

Deceneu lasă să se aştearnă cîteva clipe de tăcere, ca şi cum 
i-ar fi dat lui Cutius timpul să se liniştească, apoi con- 

— S-au scurs patru ani de cînd poporul dac n-a mai cercetat 
voinţa lui Zalmoxis. Ştii, doar, că el orînduieşte viaţa noastră. 
Burebista, regele, se pregăteşte să înfrunte pe duşmanul 
care ne încalcă hotarele dinspre nord şi soare-apune. Avea- 
vom sau nu sorţi de izbinda, dacă ne ridicăm împotriva lui? 
Numai prea-puternicul Zeu ne poate spune şi numai marea 
lui bunătate ne poate ajuta, dacă merităm acest lucru. Ai fost 
ales tu, Cutius, fiu al lui Daizo, cel mai frumos, mai tînăr şi 
mai neprihănit dintre tinerii noştri, să mergi la Zalmoxis. 
Sortii au hotărît aşa. Vom fi fericiţi cu toţii dacă el ne va 
primi jertfa. Tu te vei înălța acolo, sus, dincolo de norii cei 
înalţi şi, stînd alăturea de el, nu vei cunoaşte nici durerea, 
nici suferinţa pămînteană şi sufletul tău va dăinui în veci, 
tînăr şi fericit. 

Cutius tăcea. Se mai liniştise acum, aflind ceea ce, dealtfel, 
presimtise. Ca toţi dacii, el ştia că nu este o cinste mai mare 
pentru un tînăr, decît această jertfă şi nu e fericire mai 
deplină, decît a părăsi lumea aceasta, pentru a merge alături 
de Zalmoxis. 

Lăsă capul în jos în semn de supunere... 

Ziua sortită jertfei cădea pe la mijlocul verii. Nici umbră de 
nori nu se ivise pe cerul albastru. Era semn bun. Zeul 
tunetelor şi al fulgerelor nu se arăta minios. 

Dis-de-dimineaţă, in jurul sanctuarului se strinsese toată 
suflarea din cetate şi din satele de pe coastele muntelui, şi 
din alte cetăţi şi sate din cîmpie, de departe, de la Istru si 
dinspre mare. Veneau la fiecare patru ani, să trimită, prin 
solul ales, rugăminţile lor zeului Zalmoxis, sa-i ceară ajutor 
sau îndurare. Erau strînşi în jurul sanctuarului, pe coasta 
muntelui, pileati şi comati, oşteni şi sclavi, femei şi bărbaţi 
care veniseră cu o noapte înainte. 

Altarul de jertfă se afla lînga sanctuarul rotund al lui 
Zalmoxis. Era un cerc mare de piatră. 

Cînd Deceneu îşi făcu apariţia, Cutius era acolo. 

Era tînăr, cu părul bălai ca fuiorul de cînepă, cu faţă albă şi 
privirea senină de copil. 

„Eram cam de vîrsta lui, cînd am coborit, în goană, în 
noaptea aceea neagră, coastele munţilor Haemus, fugind din 
calea duşmanului. Şi acum, tot de teama duşmanului, trebuie 
să cerem îndurare lui Zalmoxis. Şi a fost dată fiului meu 
această cinste", gindea Daizo, care nu-şi mai lua ochii de la 
Cutius. 

Sulitele stăteau înfipte cu virful in sus şi patru tineri ca şi el, 
cu care se fugărise în copilărie pe coastele muntelui, îl 
prinseră de miini si de picioare şi, opintindu-se, îl aruncară in 
sus, peste vîrful sulitelor. Săltat cu putere, trupul lui Cutius 
pluti cîteva clipe în aer, căzînd, apoi, de-a dreptul în virfurile 
ascuţite, care, toate, îl străpunseră în acelaşi timp. 

Strigate puternice izbucniră din piepturile miilor de daci, 
adunaţi în jurul sanctuarului. 

— Zalmoxis a primit jertfa noastră! Zalmoxis e bun cu noi! 
Burebista stătea lîngă Marele Preot, neclintit şi îngîn- durat. 
Numai cu o seară înainte, cu miinile impreunate în fata lui 
Deceneu, îşi îndrepta rugămintea către Zalmoxis: 
„îndurătorule, arată-mi semnul tău, dacă trebuie să pornesc 
sau nu această luptă, ca să alungăm departe de hotarele 
noastre pe duşmanii care pradă şi distrug, de atita vreme, pe 
daci. Arată-ne semnul tău, şi vom face după vrerea ta." 

Pînă în clipa jertfei, Burebista nu ştiuse că solul care va pleca 
la Zalmoxis era fiul lui Daizo, credinciosul lui slujitor. Sortii 
erau traşi de Marele Preot, împreună cu capno- batii. 

Din trupul lui Cutius, care zăcea acum pe iarbă, cu capul 
aplecat într-o parte, ca şi cum ar fi privit, pentru ultima oară, 
pe tatăl şi pe mama sa, pe ei toţi, dacii, care se bucurau că, 
prin el, le vorbise Zalmoxis, sîngele se scurgea adu- nîndu-se 
în jgheabul de sub „soarele de piatră" şi se prelingea printr- 
un şanţ în pămîntul din care iarba avea să crească mai verde, 
şi florile mai învoalte. 

Daizo privea nemişcat corpul neînsufleţit al fiului său. îşi 
îndeplinise datoria faţă de zeu. Fiul lui va cunoaşte, de-acum 
înainte, numai fericire şi va fi ferit de toate durerile 
pamintenilor. 

Tinerii aduceau trunchiuri întregi de brad, inaltind rugul pe 
care avea să fie ars trupul lui Cutius. în aer se ridica miros de 
răşină de brad şi mirodenii. 

La cîţiva paşi în urma lui Daizo, Sassa, cu miinile ridicate 
spre cer, a rugă şi a disperare, murmura doar pentru ea: 
„Primeşte-l, Zalmoxis, lingă tine. Era un copil bun, curat şi 
iubitor. Sînt fericită că l-ai scăpat de toate încercările de pe 
pămîntul pe care îl blestemăm cîte o dată că ne-a născut. 
Dar... ce mă voi face fără el? Sassa îşi stăpînea lacrimile. Faţa 
ei se impietrise şi era galbenă ca ceara. Iar- tă-mă, mare şi 
puternic Zalmoxis! Ti l-am dat cu toată inima! Ştiu că va fi 
fericit, acolo, sus, la tine! Mă doare inima, mă doare!" îi tipau 
însă gîndurile. Dar n-avea ce face. Buzele ei mai murmurară 
încă o data: „Primeşte-l, Zalmoxis, ia tine. Ochii mei nu se 
vor usca de lacrimile dorului. Dar nimeni nu mă va vedea!" 

Şi se lipi de copacul în care căuta parcă un sprijin, să nu se 
prăbuşească. Nu-şi simţea trupul, de parcă i se scursese şi ei 
tot sîngele din vine. Părea, mai curînd, o zeitate a durerii 
Burebista trecu fluviul Pathissus, noaptea. Spre dimineaţă, îşi 
împrăştie calaretii în linie dreaptă, pe o lungime destul de 
mare, de-a lungul fluviului, în aşa fel, încît, la nevoie, sa 
strîngă ca într-un cleşte pe boii care-l pîndeau în pusta din 
fata. 

Boii nu se asteptau la un atac din partea dacilor. 

Cînd Critasiros zări venind, din fata, pe călăreţii daci, insirati 
în linie dreaptă, de-a lungul malului, porunci boilor sa se 
retragă. 

Ziua întreagă ei nu făcură nici o mişcare. Aşteptau căderea 
nopţii, pentru ca, apăraţi de întuneric, să se repeada spre 
dacii din faţă şi să le spargă rîndurile. 

Burebista pricepu şiretlicul. Dacii opriră înaintarea. Dar, cînd 
ziua fu biruită de noapte, Burebista comandă călăreţilor săi 
să pornească din nou. Cu arcurile întinse, ei dădură galop 
cailor, înaintînd tot timpul în linie dreptă. Boii înaintau şi ei. 
După obiceiul lor, în rîndurile din fata aşezaseră tineri 
frumoşi şi puternici, cu trupul gol pînă la mijloc, dar îm- 
podobiti cu tot felul de odoare scumpe. La git le atirnau 
coliere de aur şi mărgele colorate. Pe braţe, purtau brățări 
late de aur, iar mijlocul le era încins cu cingatori încheiate cu 
paftale bătute cu pietre scumpe. Mergeau tantosi, de parcă 
n-ar fi pornit la luptă, ci la o sărbătoare. Credeau ca îi 
ademenesc astfel pe daci cu podoabele lor, şi că le trezesc 
pofta de pradă, făcîndu-i să se apropie cît mai mult. 

Dacii înaintau în rînduri strînse. Cînd taberele se găseau 
aproape fata în fata, deodată boii se întorseseră înapoi, lu- 
înd-o la fugă. Foloseau un alt şiretlic. Se gîndeau să-i atragă 
după ei, pe daci. 

Aceştia dădură galop cailor, trăgînd cu arcurile, şi, curînd, îi 
ajunseră din urmă. 

Cînd luna rotunda si galbenă se înălţase deasupra pustei 
plina de mlastini, boii, alături de care luptau şi tau- riscii, se 
năpustiseră din toate părţile, într-un iureş sălbatic, 
inconjurind pe daci. Scoteau nişte urlete de fiară, zăngăneau 
paloşele unul de altul, izbeau în scuturi, dar nu reuşeau să-i 
înspăimînte. 

Burebista le vorbise ostaşilor lui, înainte de a porni lupta, 
despre astfel de apucaturi ale celtilor. Dacii, obişnuiţi cu 
urletele fiarelor de pădure, priveau cu nepăsare pe boii goi la 
trup şi cu podoabe zornăitoare, care păreau mai curînd nişte 
arătări ciudate, decit înfricoşători. 

începu lupta. Dacii roteau buzduganele, izbind în toate 
părţile. Cu coasele lor lungi secerau capetele boilor. Cu să- 
biile şi lăncile împungeau cai şi oameni. 

Paloşele boilor erau lungi şi grele şi, înghesuiți de daci, ei nu 
puteau să le folosească în voie. Cădeau cu nemiluita, unul 
după altul, în încăierarea aceasta, aşa încît, în cele din urmă, 
începură să se retragă. Ca să acopere retragerea celor ce-o 
luau la fugă, alţii soseau în grabă cu care şi căruţe de trans- 
port, pe care le aşezau de-a curmezişul, încercînd să rupă 
rîndurile călăreţilor daci şi să-i împrăştie. 

Venit din partea unde fluviul Pathissus se pregătea să-şi 
verse apele în Dunaris, un sunet puternic de goarnă acoperi 
larma pe care o făceau luptătorii. Călăreţii regelui Dapyx 
veniţi de peste Istru se apropiau în galop, după ce tinura 
piept scordiscilor, impingindu-i înapoi, dincolo de Dunaris 
spre Singidunum. 

Boii o luară la fugă. Dacii, pe urma lor. 

Cînd se iviră zorile, nici urmă de boi. „Pregătesc ei ceva", şi 
Burebista nici nu-şi termină gînaul, cînd în faţa lui apăru, pe 
un cal alb, cu un coif de aur cum nu mai văzuse pînă atunci şi 
cu o mantie în dungi colorate, însuşi Critasiros, principele 
boilor. 

Tinea scutul în dreptul pieptului şi în urma lui veneau cîteva 
zeci de călăreţi, cu cămăşi de zale. Cînd ajunse la zece paşi 
de Burebista, îi strigă: 

—  Predă-te, dacule, altfel nu mai ieşiţi din mlastini! 

— N-ai vrea să ne încercăm în luptă, Critasiros? îi spuse 
Burebista în limba celtă. Acesta rămase nedumerit cîteva 
clipe, fiindcă nu pricepea înțelesul vorbelor regelui. Bure- 
bista învîrti de cîteva ori deasupra capului buzduganul, pe 
care-l azvîrli spre Critasiros. Acesta o luă la goană. 

Pe măsură ce dacii înaintau, boii se retrăgeau. Getii dădură 
galop cailor, improscind ploaie de săgeți asupra boilor, care 
cădeau unul după altul. Unii isi încărcau, la iuteala, în care, 
averile. Erau cei care nu luaseră parte la luptă. Alții îngro- 
paseră în pămînt monedele si podoabele de pret, pe care ni- 
ciodată n-aveau să le mai vadă. Curînd se pierdură în depăr- 
tare si, citi mai rămăseseră dintre ei, se facura cu totul ne- 
văzuți, de parca ii inghitise pămîntul. 

Burebista nu stia ce au de gind boii si, cu atit mai putin, nu 
bănuia că nu mai aveau să se întoarcă niciodată prin locurile 
acelea. 

Mergeau înainte, de-a lungul fluviului, căruia celții îi ziceau 
„Danwvius", înaintînd spre inima Europei. Deceneu îi dăduse 
un sfat: „Duşmanul rănit se poate întoarce să te muşte mai 
aprig. Urmăreşte-l pînă în birlogul lui". 

Trecea prin ţinuturi locuite de alte triburi celte, indrep- 
tîndu-se spre hotarele germanilor. Burebista nu putu opri pe 
ostasii săi, hartuiti de atîta vreme de celți, să nu prade satele 
pe care le întîlneau în cale. îngrijoraţi de înaintarea lui 
Burebista, celții se aliară cu Ariovist, regele germanilor, 
căruia îi dăduseră în căsătorie, ca a doua soţie, pe sora re- 
gelui lor. 

La Roma, Caesar se bucura, aflînd astfel de veşti. O ciocnire 
între Ariovist şi Burebista ar fi slăbit puterile Daciei, pe care 
el ar fi putut s-o cucerească mai uşor. 

Burebista, în fruntea ostirii lui, se apropia de hotarele tri- 
burilor germanice. într-o dimineaţă, intrase într-o pădurice 
cînd, din tufişuri îi apăru în faţă un grup de călăreţi. Unul din 
ei mergea în fruntea celorlalţi. Avea părul lung auriu, tăiat 
drept pe frunte. Era lat în spate şi cu o înfăţişare semeata: 
— încotro, Burebista, pe pămînturile lui Ariovist? îl 
întrebă acesta. 

Auzindu-si numele, Burebista se mira că fusese recunoscut. 
Din auzite ştia si el de Ariovist, prințul suebilor germani, pe 
care celții îl chemaseră în ajutor împotriva lui Caesar, cînd 
acesta trecuse Alpii în ținuturile lor. 

Un prizonier celt, pe care Burebista Îl luase cu el ca tălmaci, 
cunoştea şi graiul germanilor şi îi tălmăci întrebarea. 

— Sînt încă pe pămînturile celților, care ne-au călcat ho- 
tarul, Ariovist, dar n-am de gînd să cotropesc ţinuturile 
altora, îi răspunse Burebista. Să ştii bine, însă, că nimic nu 
mă sperie şi nici nu voi mai îngădui cuiva să se apropie de 
hotarele Daciei! 

Vorbele lui Burebista îl potoliră pe Ariovist. Se pregătea să-i 
răspundă. Burebista însă i-o luă înainte. 

— Sîntem aproape vecini, Ariovist, dar nu duşmani. Şi 
dacă ai gîndi mai bine, avem acelaşi duşman, pe Caesar. Pe el 
va trebui să-l înfruntăm. Asa că e mai bine să ne vedem 
fiecare de treburile noastre. Caesar ne-a lăsat să ne întîlnim 
aici, cu gîndul că ne vom încăiera. Eu nu am de ce. Nu ma 
tem, atita timp cit nu sint atacat si nici nu am de gind sa atac 
pe altii. Eu imi apar pamintul si neamul. 

— Dar nu ne putem ajuta unul pe altul? Ariovist îl privea 
pe Burebista cu oarecare neîncredere. 

— Nu ştiu, Ariovist. Nu m-am gîndit. 

— Vreau, însă, chezăşii, spuse Ariovist cu ingimfare. Era 
inteligent si plin de îndrăzneală! Trăise un timp la Roma, 
reuşind să-şi cîştige multe prietenii si, dînd acum ajutor tri- 
burilor celte, el încerca să-l înfrunte pe Caesar. 

— Ce fel de chezasii? 

— Ai o soră, Burebista, răspunse Ariovist. N-ar merita o 
coroană? 

Burebista se gîndea: „Este vreo înșelăciune sau, poate, prin- 
tul acesta războinic si îndrăzneț are planuri mari, la care ar 
trebui să mă gîndesc?" îi răspunse: 

— Ne vom mai intilni, Ariovist, si vom mai vorbi. Pînă 
atunci, sa ne despartim prieteni. 

Burebista întoarse calul, pornind înapoi de-a lungul Du- 
narisului, spre Dacia. 


Cînd ajunse la cotul pe 
care Îl făcea fluviul 
spre Moesia, ii iesira 
înainte calaretii care 
pazisera cotul mare al 
fluviului. El află că 
dinspre miaza-zi, 
scordiscii înaintau 
spre pustă. Burebista 
porunci ostenilor sa 
schimbe directia. 
Chiar in noaptea aceea 
trecura apa. Desi 

obositi dupa luptele cu 
boii, biruinţa la care îi 
purtase regele lor, 
prăzile luate, îi însu- 
fletise pe osteni. Ei îl 
urmară fără şovăire 
lăsîndu-se de-a lungul 
fluviului Strymon, pînă 
în ţinuturile 
Macedoniei. Speriati 
de pătrunderea 
neaşteptată a lui 
Burebista, scordiscii 
fugeau din calea lui, 
care încotro. La 
întoarcere, Burebista o 
luă pe la poalele 
munţilor prăpăstioşi ai 
ilirilor. Nu întâlni în 

cale nici un fel de 
impotrivire 

„Cînd ajunse la locul unde fluviul Pathissus se varsă in 
Dunaris, Burebista fu intimpinat de călăreţii de la graniţă. 
Burebista îl bătu pe umeri pe comandantul lor: 

— Te-ai bătut ca un viteaz! Dar, pentru a fi siguri că niciodată 
aceşti duşmani nu ne vor mai da tircoale de-a lungul graniţei, 
vom înălța, pe aceste locuri, o cetate cu ziduri de piatră, care 
să le stăvilească năvala. 


Si Burebista, cu mina întinsă, 
arată spre locul unde cele două 
fluvii, la incrucisare de drumuri şi 
de neamuri, îşi uneau apele.X. La 
marea cea mare 


Abia începuse toamna, dar pe coasta muntelui, care cobora 
dintr-o data în albia unui piriu, vîntul bătea cu putere şi 
ploaia măruntă cădea pieziş, amestecată cu frunze de stejar 
şi fag, răsucite în virtejuri. 

Pe valea îngustă care îşi tăia drum printre culmile de piatră 
tare, se strecurau, una după alta, două umbre. Purtind zeghe 
şi căciuli, cu desagi în spinare, doi oameni se îndreptau spre 
trecătoarea îngustă care despica munţii şi pe unde se trecea 
de cealaltă parte, spre cursul de jos al rîului Se- retos. 
Pereţii muntelui erau atît de aproape unul de altul, încît cu 
greutate putea să-şi facă loc o căruţă cu cai. Clisa, groasă de- 
o palmă, se lipea de opincile pe care cei doi abia le mai 
puteau tiri. Mergeau încet, dibuind cărarea pe întuneric, fără 
să vorbească, ca să nu stîrnească nici fiarele, de care 
pădurea era plină, nici vreun necunoscut pe care l-ar fi putut 
intilni în cale. Fiecare avea la el cite un cuţit scurt, cu tăişul 
bine ascuţit şi, în traistă, ceva mîncare. 

Peste noapte, aveau să miie la o căsuţă agatata de coastă, 
înainte de a intra în trecătoare. Ca să o poată dibui pe o 
întunecime ca asta, înţelegerea era ca la fereastra mică, aco- 
perită cu burduf de oaie, să pilpiie un opait. 

Urcau cu grijă cărarea. Plouase şi clisa era lunecoasă şi 
vîntul care se intetise le venea din faţă. Dacă făceau un pas, 
alunecau alti cîţiva înapoi şi, ca să poată înainta erau nevoiţi 
să se apuce de crengile tufelor de alun sau să se sprijine de 
un copac, ca să nu se rostogolească în vale. 

Ajunşi sus, răsuflară usurati. Un cîine se repezi la poartă, 
hămăind. Cineva le deschise şi cei doi se strecurară în casă. 
Îşi dădură jos blănurile şi căciulile şi se aşezară în jurul ve- 


trei, unde focul era mereu întețit cu crengi uscate, de stapina 
casei. Hainele le puseră la uscat după cuptor. 

Unul din ei era Daizo, celuilalt îi zicea „Lupus", nume care i 
se potrivea de minune, căci ştia să se strecoare pe furiş prin 
pădure, iar cînd era atacat, se apăra ca o fiară. 


După o noapte de 
odihnă în coliba de pe 
munte, plecară, a doua 
zi de cu noapte, mai 
departe 


„De la trecătoarea îngustă din munţi, drumul lor se des- 
partea. Lupus mergea la cetatea de reşedinţă a tribului care 
locuia la cotul munţilor, iar Daizo se îndrepta spre Histria. 
Erau trimişii lui Burebista, aleşi cu grijă dintre cei mai 
credincioşi oşteni ai săi, şi aveau de îndeplinit misiuni grele. 
Lupus trebuia să ajungă la Ditugentus, căpetenia tribului, pe 
care Burebista îl poftea la Sarmizegetusa. 

Daizo trebuia să rămînă mai multă vreme la Histria. Trăise un 
timp pe coasta Pontului şi cunoştea bine cetăţile greceşti, 
unde avea şi prieteni. Burebista voia să afle tot ce se 
petrecea în cetăţi şi ce gînduri aveau conducătorii lor. 
Atunci cînd Marcus Terentius Varro Lucullus ocupase întreg 
litoralul de la Apollonia şi pînă la Olbia, în nord, cetăţile 
greceşti cunoscuseră ce înseamnă cotropirea Romei. E drept 
că pentru a-şi cîştiga sprijinul lor, romanii încheiaserâ un 
„foedus", cu cetatea Callatis. Era un obicei prea binecunoscut 
al Romei faţă de popoarele care nu-i dovedeau împotrivire. 
Tratatul statornicea foloase cît şi îndatoriri. Dar cît de grea a 
fost oprimarea romană s-a văzut numai după zece ani cînd, 
spijiniti de cetăţile greceşti şi ajutaţi de bastarni, geții se 
răscoală, chemînd în ajutor pe Burebista, împotriva lui 
Hybrida. 

Burebista scutise de tribut cetăţile Pontului, ridicate pe 
pămînturile geților şi lăsase libere drumurile pe care negus- 
torii lor pătrundeau în Dacia. Dar regele se temea de şovăiala 
cetăților de pe coasta Pontului. El se îndoia că într-o 
înfruntare cu romanii, de care se temeau deopotrivă, s-ar fi 
putut bizui pe credinţa şi sprijinul grecilor. 

Ca să ţină piept înaintării romane, el trebuia sâ-şi asigure 
stăpînirea țărmului mării. 

îşi încredinţă planul său lui Deceneu. De obicei, Marele 
Preot, înţelept şi prevăzător, îi cerea timp de gîndire, înainte 
de a-i da un răspuns. De data aceasta, îl privi lung, şi îi 
răspunse pe loc, liniştit ca întotdeauna: 

— Da, da, este un plan măreț, Burebista! Să ne intindem 
granitele din muntii padurosi la stepele Pontului! Un vis intr- 
adevăr îndrăzneţ si numai tu il vei putea realiza, Burebista! 
incurajat de Marele Preot, regele mai spuse: 

— încerc să deschid ochii mari si să privesc de pe inalti- 
mile ametitoare ale acestor munți pînă departe, spre jmarea 
cea mare. Acolo este fereastra Daciei spre lumea largă! 

— Porneşte atunci, la fapte, Burebista! Rog pe îndurătorul 
Zalmoxis să-mi dea zile sa mă pot bucura de înfăptuirile tale! 
Chiar a doua zi, regele chemă la el pe Lupus, un ostean 
căruia îi putea încredința orice taină şi-i porunci să se pre- 
gătească să plece la Ditugentus, al cărui trib locuia la cotul 
unde munții Carpates isi îndoaie spinările spre soare apune. 


Ditugentus era o căpetenie vitează şi temută. Avea necazuri 
cu bastarnii, popor nomad care, coborînd din părţile de mia- 
zănoapte, cu familiile, turmele şi tot avutul, în căutarea unor 
ţinuturi unde sâ-şi aşeze sălaşurile, îi hartuiau fără încetare 
pe dacii de răsărit. 

Burebista avea nevoie de ajutorul lui Ditugentus. Numai el îi 
putea ţine în loc pe bastarnii care îi puteau încurca planurile. 
La răsărit de fluviul Tyras, locuiau sarmatii, alti nomazi care, 
veniţi din îndepărtata Persie, ajunseseră pînă la nord de 
gurile Istrului. 

înainte de a porni să supună cetăţile pontice, Burebista 
trebuia să înlăture primejdia care îl putea pîndi din partea 
acestor neamuri. 

Lupus se întoarse singur la Sarmizegetusa. Ditugentus îi 
trimitea vorbă lui Burebista că are, deocamdată, nişte treburi 
încurcate, dar va veni la Sarmizegetusa. Ditugentus, însă, 
întîrzia. Burebista nu mai avea timp să aştepte. 

Adună comandanții de oşti şi se hotărî să treacă munţii. 
Bastarnii nu trebuiau să prindă de veste. în acelaşi timp, voia 
să-l înveţe minte pe Ditugentus, care nu se grăbea să-i dea 
răspuns, cu toate că era nevoit să ţină piept singur bastar- 
nilor, care nu-l lăsau în pace. 

De la Sarmizegetusa, Burebista cobori în valea riului Maris, 
de unde se lăsă, pe o altă vale, la poalele munţilor cei înalţi. 
înaintau spre răsărit, apropiindu-se de cotul munţilor. 
Strecurîndu-se prin strimtoarea „cea îngustă", se lăsară de-a 
lungul unei ape repezi, spre valea rîului Serethos, căruia i se 
spunea şi „apa cea repede", aproape de cetatea ,,Utilor", un 
alt trib dac. 

Ostaşii erau bine înarmaţi, cu arcuri şi săgeți, aruncătoare cu 
smoală, suliti, săbii şi paloşe. Mergeau în pilcuri de cîte o 
sută de oameni, în rînduri strînse. Fiecare pilc avea co- 
mandantul său. 

Bastarnii nu se aşteptau la un atac din partea lui Burebista. 
Trăseseră căruțele la umbra sălciilor de pe malul apei sau in 
pădurile din apropiere, şi dormeau cu faţa la soare, în timp ce 
copiii şi femeile se scăldau în rîu. 

A fost atit de neaşteptată ivirea armatei lui Burebista, încît,_ 
pînă ce ei să se dezmeticească şi să fugă la căruţe, arcaşii 
regelui începură să imprastie săgeți in toate părţile. 

Nu se innoptase bine şi atiti citi scăpaseră din nomazi, o 
luară la fugă spre nord. 

Burebista aflase multe despre şiretlicurile lor. Aşa că, pre- 
făcîndu-se că se întoarce îndărăt, pe drumul pe care venise, 
îşi împrăştie călăreţii în pădurea deasă, în care creştea copac 
lîngă copac, pe malul piriului, pe unde coborise din munţi. 


Peste noapte, bastarnii îşi strinsesera călăreţii şi a doua zi, in 
zori, coborau grăbiţi pe valea rîului Seretos. 

La un semn al lui Burebista, dacii ieşiră din pădure, tă- indu- 
le calea. înconjurați pe. neaşteptate, bastarnii îşi dădură 
seama că n-are rost să se împotrivească şi se împrăştiara. 

Ca să-i hartuiasca, Burebista porunci ostaşilor săi sa întoarcă 
şi să gonească în susul apei. Bastarnii, pe urma lor. Dar, 
numai după cîteva mii de stînjeni, Burebista făcu o întoarcere 
tot atît de neaşteptată. Dacii înaintau cu faţa spre bastarni. 
Tragind, din goana cailor, săgețile lor cădeau ca ploaia. 
Bastarnii nu se aşteptaseră la o armată atît de numeroasă. 
Cînd se apropiară unii de alţii, paloşele dace retezau în 
dreapta şi în stînga, iar călăreţii înaintaşi, care purtau lănci, 
împungeau de la depărtare pe bastarni, care se rostogoleau 
de pe cai. 

îngrozit, comandantul lor hotări retragerea. 

Trei zile şi trei nopţi i-au fugărit dacii pe bastarni spre nord, 
de-a lungul rîului Seretos. Multă vreme după aceea ei n-au 
mai cutezat sa coboare spre hotarele Daciei. 

După cîteva zile şi nopţi de odihnă, Burebista ordonă os- 
taşilor: 

— Spre da va lui Ditugentus! 


Dava era asezata pe un platou inalt, la marginea unei ape 
repezi, care, coborind din munti, se arunca, in spume, peste 
un prag de piatră, formînd o urlătoare. Codrii de-a lungul 
cărora îşi tăia drum erau atît de deşi şi intunecosi, încît apei i 
se spunea Valea neagră. Primăvara, cînd zăpezile se topeau, 
rîul se umfla şi apele se revarsau în luncă, inundind culturile. 
Cotensii săpaseră alături o altă albie, care aduna apele, 
formînd un piriias; după o cotitură, pe sub rîpa înaltă, 
strecurindu-se pe sub cetate, piriiasul se vărsa în apa cea 
mare.Cetatea era întărită numai înspre răsărit, cu şanţuri şi 
palisade. De celelalte parti era apărată de o ripa înaltă, pe 
unde nu se putea urca. Acoperiti pina în vîrfuri de păduri 
dese de brad, munţii înconjurau dava ca o căldare. Potecile 
erau greu de străbătut şi rareori ei coborau în cîmpie. Aveau 
păşuni întinse, cu iarbă grasă, şi se ocupau, mai ales, cu creş- 
terea oilor. Negustorii greci cumpărau de la ei lemn, blănuri 
de oaie şi brînză, pe care o băteau în burdufe ori în putini de 
lemn. Aveau şi un munte de sare, pentru care mulţi din 
negustorii greci se încumetau să urce potecile în- guste. 

Erau buni călăreţi; chiar femeile lor ştiau să încalece caii şi 
străinii nu se încumetau să se apropie de tribul lor. 

Burebista lăsă grosul armatei la gura rîului, care şerpuia de 
sus din munţi, şi cu o ceată de călăreţi urca greu, pe potecile 
înguste, de pădure. 

Ajunşi pe muchia unui deal, zăriră din depărtare cetatea, în 
mijlocul cetăţii se află o clădire mai mare, din lemn, acoperita 
cu şindrilă şi înconjurată cu ziduri din piatră de rîu. Era, fără 
îndoială, reşedinţa şefului de trib. în jurul ei erau răspîndite 
case mai mici, din lemn, iar în rîpa pintenului de deal erau 
săpate bordeie. 

Burebista privea de pe dealul din faţă. împrejurul cetăţii erau 
aliniati, în formaţii de luptă, călăreţi cu arcuri şi topoare. Alţii 
se aflau la poalele platoului. Dinspre munţi coborau, în fugă, 
oameni cu furci şi topoare. 

„Buciumaşii i-au dat de veste lui Ditugentus apropierea 
noastră, gîndi Burebista. N-a fost greu să ne observe de pe 
înălţimi. Să mergem într-acolo!" 

Călăreţii trebuiau să tina bine friul, caci priporul era repede 
şi caii se puteau poticni, din cauza bolovanilor. Ajunşi în faţa 
calaretilor, Burebista se opri la o oarecare distanţă. Statea 
drept în şa, cu sabia scoasă, pieptul îi era acoperit cu un scut. 
Călăreţii nu se mişcau. Asteptau să vadă cine e noul venit şi 
ce gînduri îl aduceau pînă în munţii lor. 

— Spuneţi lui Ditugentus că Burebista, regele, s-a ostenit să 
vină la el! 

Unul din călăreţi sui în fugă coasta, şi, foarte repede, cobori, 
făcîndu-i semn că poate să urce. 


în pragul locuinţei îl aştepta Ditugentus. Era cam ciudat 
îmbrăcat pentru un şef de trib. Purta o cămaşă lungă şi 

1 — Daizo şi feciorii iăi J29 peste ea un cojoc de miel, 
fără mineci. Pletele lungi îi cădeau pe umeri şi o barbă deasă 
îi acoperea faţa. 


— Fii binevenit, Burebista, în munţii noştri. 

înfăţişarea lui Ditugentus era simplă, ca şi vorbele. Masa se 
umplu de multe bunatati, printre care, o oaie întreagă fripta 
pe jăratec. Vinul era turnat în vase din coarne de zimbru, 
chiar de fetele lui Ditugentus. 

Burebista îi spuse de-a dreptul: 

— Trebuie să vii alături de noi. Care-i ajutorul tau? 

— Aşa este, răspunse acesta. Ne necăjesc rau bastarnii. 
Ne pradă satele, mai cu seamă în jos, spre dealuri. Alţii trec 
munţii, de-a lungul plaiurilor, şi mînă turme întregi de oi, cu 
ciobani cu tot. 

— Ce astepti atunci? Lui Burebista nu-i plăceau gîndurile 
piezişe, numai pe jumătate mărturisite. Grăbeşte-te! Nu 
vreau să amenint pe nimeni, dar ii pot sili pe cei ce se 
împotrivesc, dacă soarta Daciei mi-o cere! Pregateste-ti 
armata, Ditugentus, si fii gata la chemarea mea! Ai flăcăi 
voinici si viteji, iti pot da arme, dacă ai nevoie. Sint si alti 
duşmani, în afară de bastarni, cu care va trebui, într-o bună 
zi, să ne batem. Mai multi decît frunzele codrilor tăi, si 
înarmați pînă în dinți! Dacă vor călca pe pămîntul nostru, fii 
sigur că nici tu nu vei scăpa. 

Părăsind dava lui Ditugentus, Burebista se întîlni la gura 
rîului care cobora din munti, cu grosul armatei sale. 

De acolo, urmînd lunca rîului Seretos, urcă spre alte cetăți. 
Comandanții lor se arătară bucuroşi să-l sprijine pe Burebista 
să îndepărteze de la granite pe sarmatii care se aşezaseră in 
stepa de la nordul Istrului pînă la Tyras şi le pustiau satele. 
Vara era pe sfirsite. Burebista se grăbea. in primăvară se 
pregătea sa atace cetăţile de pe litoralul mării. 

Se îndrepta acum spre Dinogetia. Chiar în seara sosirii, 
trimise la Histria un sol să-l cheme la el pe Daizo. în două 
zile, Daizo şi sosi. Burebista nu închise ochii toată noaptea, îl 
asculta cu atenţie pe Daizo. Histrienii aflaseră de alungarea 
bastarnilor, dar erau nelinistiti de apropierea lui Burebista de 
gurile Istrului, mai ales că nu-i cunoşteau gîndurile. 

Flota de apărare a histrienilor începuse să patruleze în apele 
mării şi era inspectată în fiecare zi de navarhul He- 
gesagoras, „amiral cu depline puteri". Corăbiile histriene 
care se aflau de-a lungul litoralului fură rechemate la Histria, 
iar cele ce se apropiau de cetate, venind din oraşele greceşti, 
erau oprite, deocamdată, pe loc. 

Daizo primi ordin să se întoarcă la Histria şi să îndemne la 
răscoală pe cei nemulţumiţi, împotriva conducerii cetăţii. 


Erau destui negustori mărunți, hamali din port, corăbieri şi 
sclavi, care prin muncă istovitoare imbogateau aristocrația 
oraşului. 

Iarna o petrecu Burebista la Sarmizegetusa. O iarnă grea, cu 
zăpezi multe. Tot timpul regele era cu gîndul la pregătirea 
atacului asupra cetăților greceşti. Nopțile sta tîrziu, cu cei 
mai apropiaţi dintre comandanții de oaste. Primea stiri de la 
oamenii lui de încredere şi întocmea planul de luptă. Ziua 
cerceta munca oamenilor de la turnătoria de fier şi ateliere 
care lucrau fără încetare. 

Veni şi primăvara. Zăpezile se topeau şi apele, care se 
umflaseră ca nicicînd, erau greu de trecut. Burebista aştepta 
nerăbdător ziua în care avea să pornească în fruntea unei 
armate de zeci de mii de oameni, călăreţi şi pedestraşi bine 
înarmaţi, gata sa-l urmeze fără şovăire. 

Cînd se porni vîntul căldicel şi pămîntul se zbicea, Burebista 
se hotărî. Trecură munţii pe volea rîului care cobora în apa 
rîului Seretos. În frunte mergea călărimea, după care urmau 
pedestrasii. Călăreţii din cîmpia getă erau în aşteptarea 
ordinului de a înainta spre ţărmul mării. 

La Piroboridava îl aşteptau comandanții cetăţii cu ostenii lor. 
Ditugentus era şi el acolo, cu oamenii lui. Burebista hotări că 
aceste cetăţi trebuiau să asigure hrana oamenilor şi a cailor, 
pe tot timpul campaniei de-a lungul Pontului Euxin. îl nelinişti 
însă vestea că în stepa din nordul Istrului sarmatii se 
pregăteau de atac. Ei aflaseră că Burebista înainta cu oştile 
sale spre gurile Istrului şi puteau să năvălească, dintr-o clipă 
într-alta, pe caii lor iuți, îmbrăcaţi de sus pînă jos, ca si 
stapinii lor, în zale de metal, invatasera de la sciti să 
strapunga ostile dusmane, in unghi, infigindu-se ca un cui in 
rindurile lor. 

Burebista trebuia sa impiedice o intelegere a sarmatilor cu 
cetatile pontice, care i-ar fi putut chema in ajutor. De aceea, 
se hotari să atace el cel dintii. 

Regele dacilor înainta în fruntea călăreţilor cu armata spre 
Pyretos, pe care îl trecu înainte de vărsarea în Istru. îşi 
împărţi apoi oştirea în două. El luă comanda călăreţilor cu 
care pornea în linie dreaptă spre gurile fluviului Tyras. Pe- 
destraşii, conduşi de Byzas, viteazul căpitan de oaste care 
luptase alături de rege şi împotriva boilor, se îndreptau spre 
mare, de unde, urcînd de-a lungul țărmului, trebuiau să se 
întîlnească cu Burebista în faţa cetăţii Tyras aşezată la gura 
fluviului. 

În felul acesta, Burebista se asigura împotriva unei înaintări 
neaşteptate a sarmaților, care puteau să-i cadă în spate, chiar 
în înţelegere cu cetăţile greceşti. 


Aşa cum Burebista se aşteptase, sarmatii aflaseră despre 
înaintarea lui si îl aşteptau. Dintr-o pădurice, se ivi mai intii 
un pilc, care pornise în recunoaştere şi, putin după aceea, 
tropotele cailor îmbrăcaţi în zale şi zăngănitul fiarelor 
vesteau apropierea calaretilor. 

Se aflau acum fata în fata. inaintind în galop, călăreţii daci 
slobozeau săgețile care loveau în plin. Erau atît de multi şi 
rîndurile lor atît de dese încît loviturile se abăteau ca 
grindina asupra sarmaților năuciţi. După obiceiul lor, se 
aşezară la iuteala în formaţie de cui, încercînd să străpungă 
rîndurile dacilor. La comanda regelui, călăreţii rupseră rîn- 
durile şi se strecurară în şir de-a lungul flancului drept al 
duşmanilor. Sarmatii trăgeau în neştire. încercînd să se apro- 
pie de călăreţii daci, care treceau pe lîngă ei ca nălucile, se 
treziră în spate cu pedestraşii lui Byzas, care, cu săbiile lor 
lungi ca nişte coase, despicau cu furie cai şi oameni. Pietrele 
slobozite din prastii îi loveau din toate părţile, iar săbiile 
încovoiate agatau si despicau în acelaşi timp, pe cei ce se 
apropiau. 

în locul celor căzuţi se iveau alţii. Lupta dură ziua întreagă. 
Spre înserare, înconjurați din toate părţile, sarmatii nu aveau 
de ales decît retragerea, urmăriţi şi loviți din toate părţile de 
armata lui Burebista. Mulţi dintre ei cădeau de pe cai şi o 
luau la fugă pe jos. Stepa se deschidea în faţa lor largă şi 
pustie. Nici un loc de retragere sau ascunzişuri, aşa că 
trupurile lor se aşterneau cîmpului. Burebista îi urmări pînă 
departe, de unde nu s-au mai întors să atace graniţele Daciei, 
atîta timp cît a domnit el. 

După un popas de cîteva zile, Burebista se îndreptă cu 
armata, care suferise destul de puţine pierderi, spre cea mai 
nordică cetate grecească de pe ţărmul Pontului: Olbia. 

Cînd primul arhonte al cetăţii află că dacii, în frunte cu 
Burebista, se apropie de cetate, zimbi batjocoritor: 

— Zidurile noastre sînt mai puternice decît cutezanta a- 
cestui „barbar"! Se va întoarce, în cel mai bun caz, de unde a 
venit, dacă nu cumva le vom zvirli leşurile, peştilor mării. 
Ceilalţi arhonti nu erau chiar atît de siguri. Negustorii olbieni 
se adunaseră în grabă în cetate. Iscoadele trimise peste tot 
se întorseseră cu veşti care le mărea îngrijorarea. Nu 
crezuseră niciodată că oastea regelui dac, bine organizată 
şi înarmată, putea să numere zeci de mii de oameni. Olbia 
nu avea nici flotă. „Nori negri se apropiau de cetate" 
îngîmfarea primului arhonte păru celorlalţi o nesabuinta. 

Din turnurile de pază străjile dădură alarma: „Barbarii se 
apropie de ziduri!" 

în acest timp, pedestrimea şi călărimea dacă înconjurau încet 
cetatea. De trei părţi, ziduri înalte, groase de trei-patru 


metri; a patra latura a cetatii era marea nesfirsita ca si pusta 
„boree", peste care bătea nestingherit vintul rece din nordul 
îngheţat. 

— Ar fi singura lor scăpare de a ieşi din cetate, dacă nu le-ar 
lipsi o flotă de apărare, spuse Burebista. 

De dincolo de ziduri se porniră cîteva săgeți. Trei osteni se 
prăbuşiră la doi paşi de rege. Acesta, furios, ordonă 
căpeteniilor: 

—- Atacăm! Şi, întorcînd capul spre grosul oştirii, Burebista 
privi pe dacii care se aflau în urma lui şi a căror mulţime 
abea o putea cuprinde. 

Călăreţii întinseră arcurile. Mai întîi în sus, spre norii care 
ascundeau în ziua aceea faţa lui Zalmoxis. 

Pe ziduri apărură arcaşii cetăţii. Fiecare oraş grec avea un 
corp de arcaşi tocmiti cu plată. Arcasii Olbiei erau aleşi 
dintre sciți, pricepuţi ochitori. 

Dacii îi luară în bătaia arcurilor. Unul după altul, olbienii se 
prăbuşeau, dar imediat alţii le luau locul. Numărul arcasilor 
daci era copleşitor, aşa încît cei dinăuntrul cetăţii se opriră. 
Pe ziduri nu se mai vedea nimeni. Se lăsa înserarea care, nici 
pentru unii, nici pentru alţii, nu însemna răgaz. 

Toată noaptea darii au pregătit asaltul de a doua zi. îm- 
pingeau pînă sub ziduri „berbecele", aduceau catapulte, iar 
în urma lor veneau încet carele cu pietre. Alţii descărcau to- 
poare, tirnăcoape şi sape. 

De-abia se luminase de ziuă, şi Burebista ordonă ocuparea 
poziţiilor. 

EI se retrăsese cîteva sute de paşi în urmă. De acolo, putea 
să urmărească mai bine desfăşurarea luptei şi să intervină, 
dacă s-ar fi ivit ceva pe neaşteptate. 

Trebuia să aibă răbdare. Ştia că un asediu durează vreme 
îndelungată. Zidurile cetăţii erau groase. Dar nici timp de 
pierdut nu avea. Olbia era abia începutul; iar pînă la Apol- 
lonia aveau de străbătut întreg ţărmul de vest al Pontului. 

O comandă scurtă: 

— Aaa-tac! 

Birnele groase incepura sa loveasca zidul. Loviturile se re- 
petau unele dupa altele, la intervale regulate. La fiecare opin- 
teală, oamenii care impingeau cu braţe vinjoase, învăţate să 
ridice şi să care trunchiuri groase de copaci, se îndemnau: 
— Hee-rup! Hee-rup! 

Din timp in timp se opreau, se indreptau din sale, isi frecau 
palmele rosii si-si stergeau broboanele de pe frunte. Apoi iar 
incepeau. Cind oboseau, altii le luau locul. 

Pe la vremea prinzului, cînd de-a lungul zidului se ivise o 
crăpătură mai largă, din cetate trecură peste capetele lor 


primele proiectile de piatră. Numai două lovituri în plin, 
oamenii prăbuşindu-se pe loc. 

Din batistele dacilor porniră atunci primele săgeți lungi. Era 
mai greu să tragă de jos, peste ziduri. Nu-şi dădeau seama 
unde tintesc. Spre seară încetară şi a doua zi începură să 
tragă cu pietre care cădeau ca ploaia dincolo de zidurile ce- 
tatii. La început se auzi larmă şi zgomote surde, apoi tipete şi 
icnete. Seara balistele se opreau, dar la ziduri dacii loveau 
fără încetare. Se odihneau pe rînd şi nu lăsau să treacă nici o 
noapte. Aprindeau şi făclii, dar ochii lor se obişnuiseră să 
vadă să lovească şi pe întuneric. 

Un chiot de bucurie tisni din pieptul lor, în ziua cînd zidul 
începu să slăbească. Folosind scări din curmee de tei, dacii 
începură să se urce pe ziduri. Se săltau unii pe umerii altora 
şi multi se agatau de-a dreptul de zid, aşa cum ştiau să se 
urce în copacii pădurilor lor, pînă in virfurile cele mai înalte. 
Ajunşi sus, începură să tragă cu săgeți inveninate şi să 
împroşte şomoioage aprinse peste casele din cetate. 

De-a lungul coastei, zăriră corăbiile care veneau în ajutor, de 
la Histria. 

Cînd în cetate izbucni focul, se auziră din toate părţile tipete 
de groază. De pe ziduri, oştenii lui Burebista vedeau oameni 
ingroziti, mai ales femei şi copii, fugind în toate părţile. Focul 
pornise, în acelaşi timp, din mai multe parti. Sagetile 
continuau să cadă cu nemiluita. Casele şi templele erau în 
flăcări. 

— Să deschidem porțile! spuse un olbian arhontelui epo- 
nim, care privea de la fereastra locuinței sale. 

— La ce bun? răspunse acesta, turbat de neputinţă. Să-i 
băgăm noi singuri în cetate? Vai si amar de noi! 

Un strigăt prelung, mai mult un urlet, acoperi vuietul ge- 
neral. Zidul cetății fusese străpuns. Era un strigăt de usurare, 
după cazna cu care ei loviseră zidurile, cu puteri mai presus 
de firea omenească. 

Dacii pătrunseseră înăuntru. Olbienii alergau pe străzi înne- 
buniti, părăsind casele şi palatele în flăcări. 

La poarta cetăţii, Burebista privea ridicarea răniților, care 
erau urcați în care anume pregătite. „Capnobaţi", care cu- 
nosteau şi meşteşugul vindecării bolilor ca şi ,,atrozii", adică 
tămăduitorii suferințelor trupesti, le dădeau primele ajutoare. 
Aveau de mers cale lungă pînă la primele sate unde ar fi 
putut să se oprească şi să adăpostească răniții în casele 
oamenilor. Ei ştergeau cu licori rănile ostasilor, după care le 
ungeau cu alifii şi le presărau cu prafuri, legîndu-le apoi cu 
fişii de cînepă. îi adormeau în fum de sămînţă de cînepă, pe 
cei care aveau dureri mari, şi scoteau virfurile de săgeți din 
trupurile ostenilor cu cutitase mici, cu virfuri ascuţite, 


presărînd deasupra rănilor cenuşă vulcanică, rosie la culoare, 
ca praful metalelor din măruntaiele pămîntului, ca să 
oprească sîngele. 

Cînd poarta cetăţii trosni din încheieturi, Burebista se 
apropie. înconjurat de oştenii din gardă, intră în cetate, 
înainte mergeau stegarii purtînd în vîrful unei prăjini înalte 
capul de lup, cu cozi de balaur care acoperea, cu urletul lui, 
în bătaia vîntului, vuietul mării. 

Olbia era o ruină. Căpeteniile cetăţii fugiseră pe mare, îm- 
barcîndu-şi familiile pe corăbii, care se îndreptau spre His- 
tria. Cei care n-aveau alt refugiu, se strecurau pe unde pu- 
teau, spre stepa Borystenă. 

Prizonierii fură legaţi şi scoşi din cetate. Burebista orin- dui 
pază în jurul lor. Urmau să fie duşi la Sarmizegetusa. De pe 
calul lui alb, ridicînd cu semetie capul, spuse oştenilor: 

— Oraşul e al vostru! Voi l-ați cucerit! Bucurati-va de 
victorie! 

Care întregi încărcate cu odoare bogate, vase de aur si 
argint, statui de marmură, policandre, giuvaeruri si monezi 
de tot felul, luară drumul Daciei. Tezaurul oraşului era foarte 
bogat. Fiecare soldat era liber să ia tot ce poftea. Cetatea fu- 
sese ridicată pe pămînturile lor. 

După cîteva săptămîni, în care oştile regelui se odihniră, noi 
care cu provizii coborau dinspre Piroboridava de-a lungul 
tarmului pontic. 

Tyras era asezat la gura fluviului cu acelasi nume. Locuitorii 
lui pescuiau in limanul acestui fluviu mare si adinc si 
semănau cîmpul întins, din jurul cetăţii, fără ca nimeni sa-i 
supere. Pe păşunile cu iarbă înaltă şi grasă păşteau în voie 
vitele lor. Corăbiile părăseau portul pline de grîu, care avea 
tot mai multă căutare in metropolele greceşti, intrecind griul 
Egiptului. 

Cei mai mulţi dintre locuitorii cetăţii erau pe cîmp, cînd 
Burebista se apropie cu oastea. Aflînd de înaintarea dacilor, 
cei dinăuntru părăsiră cetatea în goană, afundîndu-se în 
stepă. 

Maimarii oraşului şi negustorii avuti se îmbarcaseră pe 
corăbii. Cei care mai rămăseseră în cetate încuiară porţile şi 
se pregăteau să se opună dacilor. Dar cîteva zeci de milițieni 
ai cetăţii nu puteau să ţină piept oştirii lui Burebista, care 
împînzise stepa. Pînă la urmă, îi deschiseră, de nevoie, porţile 
cetăţii. 

Pe coasta mării, un călăreț alerga ca fulgerul. Copitele calului 
răscoleau nisipul, lăsînd în urmă nori gălbui. Daizo se grăbea 
să ajungă la Tyras. 

Burebista îl întimpină bucuros: 

— iti îndeplineşti bine însărcinarea, de vreme ce cunoşti 
fiecare mişcare a noastră. Ai sosit la timp. Voiam să-ţi 
vorbesc. 

Daizo îl privea cu supunere. Viaţa lui era legată de a regelui. 
Aşa fusese sortit şi era în stare să facă orice i-ar fi cerut 
acesta. 

Vorbi înainte de a fi întrebat, fiindcă ştia ce vrea să audă 
Burebista. 

— Histrienii se aşteaptă să fie atacați, spuse. Şi-au întărit 
apărarea. Au angajat noi arcaşi în corpul de mercenari. Es- 
cadra lui Callicrates aşteaptă în port. Militia cetateneasca 
patrulează prin oraş. Porţile sînt păzite ziua şi noaptea. Daizo 
vorbea gifiind; venise în grabă fiindcă îşi dadea seama că nu 
e timp de pierdut. Arcaşii şi pedestrimea sînt gata de luptă. 
Pythoteles al lui Archeolochos şi ceilalţi arhonti au ridicat 
oraşul în picioare. Se opri deodată. Era stînjenit că trebuie 
să-i aducă regelui astfel de veşti, deşi ştia că pe Burebista 
nimic nu-l înspăimîntă. Şi mai cunoştea Daizo o vorbă, pe 
care o învățase tot de la grecii din această cetate: „Acel care 
cunoaşte la timp gîndurile duşmanului pretuieste cit doi 
oameni". Dealtfel, tocmai pentru acest lucru se afla în acel 
timp la Histria, cea mai puternică cetate de pe malul 
Pontului. 

— Ştiu, Daizo, că histrienii aşteaptă să le vină rîndul. 
Dar nu chiar acum, cînd cred ei. Mai am unele socoteli de 
rînduit. N-a trecut prea mult de cînd ne-am bătut cu romanii 
în aceste locuri — chemaţi de cetăţile greceşti — împotriva 
legionarilor lui Hybrida. Fiul tău a căzut atunci ca un viteaz, 
cu steagurile romanilor în braţe. Ei au uitat! Eu nu uit! Şi nici 
tu, Daizo! 

Daizo asculta nemişcat. Durerea pe care a simtit-o 
atunci, cînd oştenii învingători s-au întors acasă fără fiul său, 
Bit- hus, îi sfredelea înca inima. 

— Tu, Daizo, întoarce-te înapoi la Histria! iti voi tri- 
mite vorbă cînd ne îndreptăm într-acolo. 

După plecarea lui Daizo, Burebista se îndreptă spre 
Dino- getia. în faţa cetăţii, dincolo de apele Istrului, se afla 
„em- poriu" grecesc, depozit de mărfuri de unde plecau 
negustorii pe drumurile dace. 

Auzind de asediul cetăților Olbia şi Tyras, aceştia se 
îndreptau ingroziti spre mare. Unii îşi îngropaseră mărfurile 
şi monezile şi fugeau pe cărări ocolite, strecurîndu-se prin 
păpurişul lagunelor. 

La Dinogetia, Burebista îşi odihni armata, asteptind 
căderea iernii, cînd călăreţii geţi din cîmpie puteau să treacă 
mai uşor podul de gheaţă format peste Istru. Geţii erau 
obişnuiţi cu gerurile aspre şi cu vinturile care rascoleau ză- 

pada. Pentru Burebista, iarna era un bun aliat, dar nu si 
pentru grecii crescuti pe malurile calde ale Mediteranei, care 
priveau cu duşmănie Pontul Euxin. 

Histrienii începuseră să-şi piardă răbdarea. Nu 
înțelegeau ce aşteaptă Burebista. 

Histria era o cetate puternică, apărată din trei părţi 
de un zid gros de aproape patru metri. Meşterii greci erau 
neintrecuti în ridicarea de cetăţi şi ziduri de apărare. La 
temelie, blocurile de piatră erau aşezate pe lat, de-a dreptul 
pe nisip. Deasupra lor, pietrele se orînduiau unele pe muche, 
altele pe lat, în aşa fel încît să se îmbuce cît mai bine şi erau 
intepenite între ele cu pene de lemn sau fier, rostuite cu pa- 
mint galben, amestecat cu nisip şi piatră verde, din dealurile 
din apropierea cetăţii. 

„Histria ar putea deveni o puternică aşezare militară a 
Daciei, pentru paza țărmului pontic", gindea regele.Spre 
toamnă, Burebista plecă într-o noapte la Argedava, însoţit de 
un singur ostaş din garda, ca să se strecoare neobservat. 

în noaptea în care ajunse, chemă la el pe comandantul 
şi pe şefii de oaste. 

„Călăreţii geţi să fie pregătiţi să treacă fluviul la chemarea 
mea!" fu porunca. 

A doua zi pe înserate, Burebista călărea spre Alutus; ur- cînd 
apoi de-a lungul rîului, trecu pasul din munţi, îndrep- tîndu-se 
spre Sarmizegetusa, unde rămase cîteva săptămîni. 
înțeleptul Deceneu, care îi vorbea despre treburile războiului, 
ca un comandant încercat, îi spuse: 


— Ai pornit o bătălie îndrăzneață. 
Luptele vor mai dura şi drumul pe 
care îl ai de străbătut, de-a lungul 
mării, este lung. Nu te lăsa 
niciodată descoperit. Lasă pază în 
cetăţile pe care le cucereşti, 
înainte de a pleca mai departe. 
Lupii atacă intotdeauna pe la 
spate.XI. Amazoana Maisira 


Burebista se întoarse la Dinogetia pe la mijlocul toamnei. 
Vremea era bună. După o săptămînă de ploi, urmară cîteva 
zile însorite. 

De cum se trezea dis-de-dimineata, regele privea mai în- tii 
spre cer, aşa cum facea orice dac înainte de a-şi începe ziua. 
Uneori, nori negri şi grei se adunau dinspre miazănoapte, dar 
vîntul, care bătea tot mai rece, îi gonea spre mare, aşa că pe 
la vremea prînzului ieşea iar soarele. Erau semnele vremii, 
care vesteau apropierea iernii. 

Ziua, regele era în mijlocul oştenilor. Trecea de la un pilc la 
altul, le cerceta armele şi îmbrăcămintea, îi îmbărbăta şi 
răspundea la orice nedumerire a lor. De multe ori, la o vorbă 
a sa de duh, dacii bărboşi şi cu fete aspre rideau în hohote. 
Apoi pleca pe cîmp, cerceta locurile, se urca pe o colină, de 
unde scruta zările, de-a lungul „braţului sfint" al Istrului, 
care aluneca leneş spre mare. Pe fruntea lui Burebista se 
adinceau atunci cutele dintre sprincene. 

Seara, în cortul său, se adunau comandanții de oști. Pre- 
găteau atacul. De multe ori îi apucau zorile la sfat. Era greu 
să întrezărească cum vor fi luate cu asalt cetăţile puternice, 
cu ziduri groase şi bine apărate. Arma cea mai puternică a 


dacilor era tăria cu care se aruncau in luptă, fără să se teamă 
de moarte, li însufleţea credinţa că Zalmoxis nu îi va părăsi, 
iar pe Burebista, care le părea un uriaş din poveştile tare de 
demult, îl urmau fără şovăire, fiindcă nu se îndoiau că-i 
poartă spre izbîndă. 

într-una din acele seri, un oştean din garda regelui intră pe 
neaşteptate în cort. Ceilalţi oşteni, care păzeau intrarea, 
încercaseră să-l oprească. Trebuiau să-l anunţe mai întîi pe 
rege; dar osteanul, netinind seama de ei, dădu buzna, cu 
sufletul la gură, tragind în urma lui un batrin, cu capul gol, 
îmbrăcat într-un suman peticit, cu picioarele învelite în bu- 
cati de pănură, legate cu fir gros din lina de capră. Batri- nul 
era nedumerit ca fusese tirit pina acolo. 

Burebista nu părea nelinistit; mai curînd nerăbdător sa ştie 
despre ce este vorba; 

— Ce s-a întîmplat, Rigozus? 

— De cîteva nopţi, omul acesta da tircoale taberei 
noastre, intiiasi dată, mi s-a părut o umbră. Am urmărit-o. 
Dar umbra se mişca încet şi cînd dam să mă apropii, parcă 
intra în pămînt. 

Bătnnul, care avea ochi negri şi gene albe, atit de stufoase, 
încît îi acopereau aproape ochii, asculta liniştit. 

— Cum te cheamă? îl întrebă Burebista. 

— Dizala... 

— Eşti dac? 

Burebista îi privea cu atenție ochii alungiti înspre timple. 
„Ăsta nu-i din neamul nostru...". 

Bătrînul oftă. 

— Pot să mă aşez? Sînt obosit foarte. 

— Şezi-;. 4 

Bătrînul isi indoi mai întîi genunchii, apoi, se aseza, în- 
crucisind anevoie picioarele, drept in fata regelui. 

— De unde vii? 

Burebista aştepta. Batrinul parca şovăia... 

— Sînt sarmat, luminate... Dar nu ce cred ăştia, zise, 
întorcînd capul către oşteanul care-l adusese mai mult tiris 
pînă acolo. Un bătrîn sarmat care a luat calea pribegiei... 
Vorbea pocit limba daca, dar Burebista il înțelegea. 

— Si încotro? 

— Tribul nostru locuia în nordul Istrului. După ce, mă- 
rite rege, ai dărîmat Olbia... batrinul se opri speriat de 
îndrăzneala sa. îi vorbise prea pe şleau lui Burebista. 
Acesta însă îl încurajă, fără să pară supărat: 

— Vorbeşte! 

— După ce, voiam să zic, sarmatii s-au risipit spre stepa 
boreeană, unii dintre noi au încercat să se strecoare spre 
miazăzi, de-a lungul țărmului Pontului. 

— Cu ce gînduri? 

Bătrînul se scărpină după ureche: 

—... E o poveste de demult. N-ai timp acum să asculţi istorii 
din astea. O ştiu si eu de la batrinii noştri. Poate că nici nu te 
priveşte... 

— Dimpotrivă, răspunse regele, vreau să ascult. 

Sarmatul închise pentru o clipă ochii. „De unde să în- 
ceapă?"... Se forţă să-şi adune gîndurile, apoi începu sa 
vorbească rar, căutînd cuvintele: 

— Trăiau de mult, pe țărmul lacului Meotis, în nordul 
Pontului, sauromantii; asa li se spunea pe atunci sarmaților. 
Triburile lor se trăgeau din neamul mare al scitilor, veniți, din 
îndepărtata Persie. De acolo străbătuseră stepa, pe caii lor 
năvalnici. Găsind în acele părți locuri bune de aşezare, cu 
ape si lacuri bogate in peste si păşuni întinse, s-au statornicit 
in sălaşuri. 

Despre astfel de poveşti, într-adevăr, Burebista nu auzise, aşa 
că-l asculta cu interes pe bătrîn. 

— Şi a fost o zi, continuă el, cînd pe malurile lacului, 
poposiră trei corăbii. în corăbii erau numai femei. Veneau de 
departe, de pe cealaltă coastă a marii 
Vînturile purtaseră la întîmplare corăbiile, fiindcă femeile nu 
ştiau să mînuiască cîrmele, şi le-au împins in voia valurilor, 
pînă la țărmurile lacului Meotis. Erau ,amazoane", care 
călăreau sirepi, si minuiau arcul si săgețile, ca si bărbații. 
Grecii le spuneau „oiropata", adică ucigaşe de bărbaţi. Pe cit 
de viteze, grecii le-au învins într-o luptă si pe cite au putut să 
pună mîna le-au suit în cele trei corăbii, por- nindu-le spre 
tara lor. Dar cum s-au văzut in largul apei, femeile au tăbărît 
pe bărbații greci si i-au ucis, pînă la unul. 

Vazind că Burebista şi celelalte căpetenii dace îl ascultă cu 
răbdare, batrinul se insufleti: 

La țărm, „amazoanele" au coborit. Au întîlnit in 
apropiere o herghelie de cai. Au încălecat şi au pornit în 
goană spre salasele scitilor, cu gînd de pradă. Zilele şi nopţile 
cît rătăciseră pe mare le înfometaseră, pesemne, rău de tot. 
Scitii nu se dumireau cum de răsăriseră ca din pămînt. Le-au 
luat drept bărbaţi, îmbrăcaţi cu altfel de straie decît ale lor. 
Vorbeau şi o limbă pe care ei n-o înțelegeau. 

Cînd îşi dădură seama că sînt femei, au ţinut sfat şi au ho- 
tarit că, în loc să le omoare, ar fi mai bine să trăiască în bună 
înţelegere. 

Aşa s-a întîmplat. Unii chiar şi-au luat dintre ele neveste. Aşa 
se povestea în tribul nostru... 

Batrinul parcă îşi încerca aducerea aminte... 

— Se mai povesteşte că multe dintre femei nu şi-au putut 
duce traiul cu bărbaţii lor. l-au părăsit şi, în frunte cu cea mai 

curajoasa dintre ele, s-au adunat de unele singure, intr-un 
trib, ca să trăiască după obiceiurile strabunelor lor. Şi tot ca 
şi ele şi-au zis din nou ,amazoane". Unele au ajuns chiar prin 
locurile astea, pe ţărmul Pontului, nu departe de lacurile de 
pe țărm. 

Ascultîndu-l pe batrin, Burebista gindea: „Fiecare neam îşi 
are poveştile lui". Apoi îl întrebă: 

— Şi tu, cum ai ajuns prin părţile noastre? 

Bătrinul oftă: 

— Au trecut mulţi ani de-atunci. Eram un om încă în putere. 
Cu mai multi de-ai noştri, ne hotarisem s-o luăm spre miazăzi, 
să trecem dicolo de Istru. Se auzeau zvonuri de tot felul. 
Stapinitorii străini înaintau spre gurile fluviului. Am plecat, 
într-o noapte, mai multe căruţe. Mergeam încet şi, ajungînd 
pe drumul care trece pe lîngă lacul Halmyris, zărim de 
departe, în întuneric, un om care fugea tot înainte. Zorim caii 
şi-l ajungem din urma. Speriat, el o ia pe cîmp. Fug după el, 
şi-l prind de umeri. Hainele îi erau ude leoarcă, şi bătea un 
vînt!... „De ce fugi? Nu-ţi facem nimic! Cine eşti tu?" întoarse 
mirat capul spre mine. Dinţii îi clantaneau, tremura tot ca 
varga. Îi privesc mai bine faţa. Mi se părea ceva ciudat. Era 
îmbrăcat bărbăteşte, dar de sub casca lăsată pe frunte, mi se 
părea că văd o faţă de femeie, tînără de tot. Avea lacrimi în 
ochi. „Eşti sauromant? m-a întrebat. înţelegea ce-i vorbesc. 
Pe tine te pot ruga. Ajută-mă să ajung la curtea regelui de la 
Capidava!" 

Pînă acolo mai era o bucată bună de mers. Am urcat-o în 
căruţă. Am luat toala de pe cal şi am înfăşurat-o. Am ajuns a 
doua zi la Capidava. Au oprit-o acolo. Ea m-a rugat să mai 
rămîn şi eu cîteva zile. în noaptea dinaintea plecării m-a 
chemat. „Vreau să mă ajuţi. Jura mai întîi pe marele Zeu, că 
nu vei vorbi niciodată şi cu nimeni, în afară de amazoanele 
tribului meu, dacă le vei găsi". Şi iată ce mi-a spus în noaptea 
aceea Maisira. Maisira o chema... Tribul lor locuia pe malul 
lacului Halmyris. Trăiau libere, aşa cum apucaseră 
străbunele şi străstrăbunele lor. Călăreau şi trăgeau cu arcul 
şi vinau prin hăţişurile pădurii. Ridicaseră un templu zeiţei 
Artemis, care era apărătoarea lor. în tribul lor nu putea 
pătrunde nici un bărbat, şi cînd erau atacate se luptau cu 
înverşunare. Mama Maisirei era regina tribului. în timpul 
unei vînători, depărtîndu-se prea mult de trib, a fost răpită. 
Trecura luni de zile şi Maisira nu ştia nimic despre mama ei. 
într-o bună zi, trei ostaşi călări, îmbrăcaţi în cămăşi de zale, 
cu coifuri pe cap şi cu arcurile întinse, gata să tragă, se 
apropiară de trib. în virfurile lancilor lor, fluturau bucăţi de 
pinza albă. Erau trimişii principelui Dyg- damis, stapin al 
tribului scit din nordul Pontului. Veniseră s-o poftească pe 
Maisira la palatul principelui, care o luase de soţie pe mama 

ei. Cea mai bătrînă şi inteleapta dintre amazoane o sfătui să 
nu se ducă. Nu-i fusese greu să înţeleagă: era vorba de o 
cursă. Maisira răspunse solilor că primeşte invitaţia 
principelui Dygdamis. Că arde de nerăbdare să-şi revadă 
mama, dar trebuie să se pregătească, să intre cu cinste în 
palatul principelui. 

Batrinul obosise. Vorbea tot mai încet: 

*— Au trecut zile lungi. Maisira nu ştia ce are de facut. Dar... 
într-o noapte, trecuse de miezul ei, mama ei sosi pe 
neaşteptate în trib. Izbutise să fugă din palatul principelui 
dar era urmărită. N-avea nici o clipă de răgaz. îi povesti pe 
nerăsuflate Maisirei tot ce îndurase şi că principele Dygdamis 
vrea să pună mîna şi pe ea şi s-o dea de soţie fiului lui. O 
sfătui pe Maisira să fugă cît poate de repede şi sa meargă la 
regele de la Capidava, să-l roage din partea ei să o ascundă. 
Ea va trece Istrul şi se va adăposti la grecii de pe ţărmul 
Pontului. Aşa au făcut, pornind fiecare în altă direcţie. 
Batrinului îi era parcă greu să continue. îşi înghiţi nodul din 
git şi mai spuse: 

— Numai că după despărțirea de fată, mama Maisirei în- 
toarse calul si, ajungînd din nou pe malul lacului, descălecă si 
se aruncă în valuri. Maisira, care parcă bănuia ceva, a întors 
capul şi din fuga calului a văzut totul. S-a întors şi ea şia 
sărit în apă să-şi salveze mama. N-a mai putut s-o ajungă. 
Valurile reci, răscolite de vînt, o duceau mai departe. Maisira 
a ieşit din lac. N-a mai găsit calul şi fugea nebuneste pe cîmp 
spre curtea regelui de la Capidava. Aşa am întâlnit-o în 
noaptea aceea. Sleită de puteri, s-ar fi prăbuşit curînd pe 
drum. Sloi de gheaţă ar fi găsit-o a doua zi drumeţii. 

Batrinul ofta din baierele inimii: 

— După dorința ei, am încercat zadarnic să dau de urma 
„amazoanelor". Nu le-am mai găsit. N-am mai plecat nici eu 
după cei cu care pornisem în pribegie. Trebuia să îndeplinesc 
rugămintea nefericitei Maisira. 


După mai mulți ani, 
am fost la curtea 
regelui de la Capidava. 
Am aflat ca dupa 
plecarea mea, fata 

zacuse multa vreme. A 
ramas acolo citva 
timp. Se imprietenise 
cu fiica regelui. Erau 
ca două surori. Un 
servitor batrin de la 
curte mi-a spus, în 
mare taină, că 
amazoanele aflaseră 
pina la urmă unde se 
ascunde şi i-au trimis 
vorbă că principele 
Dygdamis i-a pierdut 
urma, dar ele o 
aşteaptă să ia locul 
mamei sale, ca regină 
a tribului. Maisira 
tinjea de dorul lor. 


18 


Intr-o buna zi, l-a rugat 
pe rege s-o ia cu el la o 
lupta 

-Dar nu s-a mai intors. Nimeni n-a mai auzit vreodata de ea... 
Burebista se ridică deodată in picioare. Spuse unui os- tas: 
— Ospatati pe omul acesta; la noapte să se odihnească 
într-un cort. 

Diaza întrebă cu glas nesigur: 

— Pot sa plec? 

— Eşti liber, oriunde vrei. Nimeni nu se va atinge de tine. 
în usa cortului, regele il mai privi o data lung pe batrinul 
sarmat. îl bătu pe umăr şi-i strecură între degetele reci o 
pungă cu tetradrahme de aur si, cu glas încet, ca o soapta, îi 
spuse: 

— îți mulțumesc, Diaza! 


Batrinul nu înțelegea nimic. XII. 
Asaltul cetăților 


i, oastea lui Burebista se puse în mişcare în direcţia 
i. În frunte mergea regele, călare pe Balaş, calul 
dăruit cu ani în urmă de Thiamarcos, la Buridava. Alb tot, 
doar sub ochiul stîng calul avea o pată neagră. „Cal 
însemnat", spunea grăjdarul care-l îngrijea numai pe el. Era 
un armăsar zvelt, cu glezne subţiri, dar puternice, pe care 
Burebista părea şi mai înalt. Balaş îşi purtase stăpînul 
victorios în toate luptele. De multe ori, mingiindu-i coama 
bogată şi mătăsoasă, regele îl dezmierda: ,,viteazule", fiindcă 
viteaz însemna numele lui. Calul întorcea capul spre stînga, 
privind cu supunere şi recunoştinţă stăpînul. în timpul 
luptelor, era de nerecunoscut. Se strecura cu agerime printre 
duşmani, fe- rindu-şi stăpînul de lovituri. în timpul unui iureş, 
în luptele de pe cîmpia fluviului Pathissus, Burebista fiind 
înconjurat de cîţiva celți, care se îndreptau cu furie spre el, 
cu spadele lor late, cu două tăişuri, Balaş se ridică în două pi- 
cioare. Speriaţi, aceştia se dădură în lături, apoi o luară la 
fugă. Balaş se îndreptă şi, la o comandă a regelui, îşi lua 
avint, facînd un salt peste celții care veneau după cei din- tii. 
Buimăciţi, ei se lăsară la pămînt, ca să nu fie striviti de 
copitele calului. Balaş înainta în fugă, deschizînd drum liber 
printre restul celților care se dădeau ingroziti la o parte, in 
timp ce Burebista îi secera în dreapta şi în stînga cu sabia. 
De la Dinogetia, Burebista se îndreptă spre gura „braţului 
sfint" al Istrului, coborînd spre miazăzi, de-a lungul malului 
vestic al lacului Halmyris şi după ce trecu vîrful unui deal 
înalt, se îndreptă spre confluenţa a două piraie. O luă de-a 
lungul unuia din ele, pînă la izvoare. Urcă puţin în sus, spre 


apus, de unde se lăsă de-a lungul unui alt piriu, iar de acolo 
tinu valea unui riusor, care cobora spre Histria. 

Urmind acest drum, Burebista inconjurase, de fapt, „teri- 
toriul" cetăţii Histria, teritoriu destul de întins, pe care his- 
trienii il cultivau mai ales cu griu. 

Cu vreo două secole în urmă, la gura golfului Halmyris, în 
care, pe o insulă din apropierea țărmului lovit de valurile 
mării se afla cetatea Histria, începu să se ridice, an de an, un 
prag de nămol, nisip şi pietriş, adus de apele Istrului. 

10 — Daizo sl feciorii Bal J45 

Corăbiile încărcate de mărfuri care altădată luau drumul 
mării, spre cele mai de seamă oraşe grecești, cu timpul nu se 
mai puteau apropia de portul înnisipat. Golful devenise o 
salbă de lagune, iar înfloritoarea cetate, capitala unui teri- 
toriu agricol. 

Histria păstra însă o flotă de apărare, ale cărei corăbii 
„lungi", corăbii de luptă, patrulau, în caz de primejdie, de-a 
lungul litoralului, iar şefului de escadră i se atribuia titlul de 
„navarh", cu depline puteri. 

Pe cîmp, oamenii începuseră semănăturile. Cînd auziră a- 
propiindu-se oastea lui Burebista, speriați, histrienii o luară 
la fugă spre cetate, lăsînd ogoarele nesemănate. 

La miazănoapte de Histria se înălța un deal care domina 
cetatea. Burebista aflase că un apeduct aducea in cetate apa 
de băut de la un izvor de la poalele dealului. 

Ostaşii lui săpară mult pînă dădură de gura canalului care 
colecta apa si sfarimara apeductul. 

începuse iarna şi, odată cu ea, gerurile. Apele Istrului în- 
ghetara şi vintul rece bătea puternic dinspre stepele borys- 
tene. Burebista se apropie cu oastea de zidurile cetăţii. 
„Berbecii" începură să izbească în ziduri. Pe deasupra lor, 
arcaşii aruncau săgeți cu smoală aprinsă. Focul izbucni mai 
întîi în incinta sacră, unde se afla templul zeiţei Aphrodita şi 
altarul lui Zeus Polieus. Curind se întinse, întețit de vintul 
care vuia sălbatec. Dacă era potolit pentru un timp într-un 
loc, izbucnea deodată în alt colţ al oraşului. 

Urcati pe ziduri, arcaşii cetăţii trăgeau şi ei fără sa se 
oprească. Cădeau mulţi dintre daci, dar nici cei de pe ziduri 
n-apucau să rămînă prea mult pe locurile lor, fiindcă săgețile 
dacilor, care trăgeau de pe cai, curgeau ca ploaia. 

Histrienii nu îndrăzneau să iasă din locuinţe, decît atunci 
cînd ele cădeau pradă flăcărilor. începu să bîntuie foamea. 
Oamenii nu aveau ce mînca; inchizind în grabă porţile cetăţii, 
histrienii uitaseră vitele mari pe cîmp. Lipsa apei de băut îi 


chinuia pe toţi. Rezervele erau pe sfirsite. Corăbiile greceşti 
care veneau din metropole, încărcate cu mărfuri, aflaseră de 
asediul Histriei şi bănuiau că aceeaşi soartă o vor avea şi 
celelalte cetăţi de pe malul Pontului, aşa că se opreau în por- 
turile Propontidei. 


Daizo, care în fruntea 
unui grup de călăreţi 
umbla zi şi noapte de-a 
lungul litoralului, 
umărind orice mişcare 
dinspre miazăzi, află 
că histrienii primeau 
tot mai puţine ajutoare 
în hrană, fiindcă 
celelalte oraşe îşi 
păstrau pentru ele 
rezer 


vele. în schimb, corăbiile callatiene le aduseseră arcasi 
mercenari illyri. 

Asediul dura de luni întregi. Histrienii nu deschideau porţile. 
Femeile ridicau pe cei căzuţi de pe străzi. Preotesele zeilor se 
rugau pentru salvarea oraşului. Tezaurul fu ascuns într-o 
tainita unde se intra prin templul lui „Apollo Tamaduitorul". 
în ziua în care zidurile începură să cedeze sub presiunea 
loviturilor, histrienii se socotiră pierduţi. , Navarhul" Cal- 
licrates îmbarcă pe conducătorii cetăţii şi familiile lor pe 
corăbii de luptă care se îndreptau în grabă spre Apollonia 
Pontică, cetate de care îi lega o veche prietenie. Locuitorii 
Histriei se socoteau nu numai „uniţi prin sînge" cu apol- 
loniatii, dar şi „popor amic şi aliat”. 

Oastea lui Burebista pătrunse în cetate. Oştenii care pe- 
trecuseră lunile geroase la porţile cetăţii, lovind, fără odihnă, 
în zidurile ei puternice, mincind pe apucate şi umezindu-şi 
buzele arse de sete cu zăpadă, sau bînd apă din omăt topit în 
căldări, la ordinul lui Burebista, dărîmară din temelii întregul 
zid al cetăţii şi pătrunseră apoi în palate şi temple. 
Prizonierii, legaţi unii de alţii cu funii groase, formau un şir 
lung. Populaţia oraşului plecase în bejenie. 

Burebista rămase pe loc pînă la începutul verii. Oştenii 
trebuiau să se odihnească. Pe mulţi dintre ei Burebista îi lăsă 
pentru vreme îndelungată în împrejurimile cetăţii care nu 
mai avea ziduri; ogoarele rămaseră nelucrate iar asediul nu a 
fost ridicat pînă ce histrienii nu recunoscură autoritatea 
regelui Burebista. 

Cucerirea Olbiei şi a Histriei de către Burebista se aflase ca 
fulgerul la Tomis. Cei mai mulţi dintre locuitori fugiră din 
oraş. Cei rămaşi încercară să apere cetatea, dar nu izbutiră 
să adune mai mult de patruzeci de oameni. Orice rezistenţă 
raminea fără speranţă. 

La Tomis Burebista lăsă o garnizoană de pază. 

Nici nu se sfîrşise ocuparea oraşului şi Burebista, care pre- 
văzuse sfîrşitul, trimise o parte din armată spre Callatis, „ce- 
tatea cu ziduri puternice", cum era numită. 

Cetatea Callatis fusese ferită de nenorociri şi ameninţări şi 
nu avea garnizoană, în afară de paza civilă. Se bizuia mai ales 
pe zidurile ei groase şi înalte. Dar ele se dovediră a fi o slabă 
apărare în faţa unei oştiri bine înzestrate şi organizate care, 
mai ales, căpătase deprinderea asediului şi a străpungerii 
zidurilor. 


Trecuseră mai bine de doi ani de cînd înaintau de-a lungul 
țărmului pontic. 

Burebista făcu un popas de cîteva luni la Callatis. După ani 
întregi de lupte şi marşuri, oştenii daci se odihneau pe ţărmul 
mării, care era liniştită şi albastră în acest golf. Stăteau, 
ceasuri la rînd, pe țărm, privind cu mirare întinderea de apa 
care nu avea sfîrşit. Alţii se scăldau, luptind vinjos cu valurile 
sau îşi încălzeau trupurile pe nisipul fierbinte, pînă îi apuca 
somnul. 

După cîteva luni, porniră mai departe. Se apropiau de 
Dionysopolis. Burebista avea o strîngere de inima. Acolo trăia 
Acornion, vechiul său prieten şi sfătuitor. Cum îi va primi el? 
Şi Daizo era frămîntat de gînduri. Cu cît se apropiau mai mult 
de cetate, cu atit era mai tulburat. Cum îi va primi Acornion? 
îşi aminti de anii tinereţii, petrecuţi în casa lui. Acolo găsise 
un adăpost copilul fugar, din munţii Haemus. Dar, va mai fi 
trăind Athenades? Nici vorbă că nu, îşi răspunse singur 
Daizo; de pe atunci era destul de batrin. Dar prietenul lui, 
Criciro? Tot la Dionysopolis, sau cine ştie pe ce drumuri l-a 
purtat şi pe el soarta? 

Locuinţele albe, pierdute printre pilcurile de verdeață, se 
desluşeau tot mai bine. Se apropiau de Dionysopolis. Daizo 
nu mai era un om tînăr. Trecuse prin atitea încercări; nu-l 
mai clintea nici durerea, nici bucuria, şi totuşi, îşi simţi inima 
batind cu putere. 

Poarta cetăţii era larg deschisă şi in fata ei, cu ramuri de 
măslin în mînă, ieşi în intimpinarea lui Burebista, Acornion, 
împreună cu arhontii oraşului. Locuitorii cetăţii umpluseră 
străzile. Unii priveau liniştiţi, de la depărtare, alţii, mai cu- 
rajosi, înaintau spre ei. 

Burebista sări de pe cal. Acornion făcu şi el un pas înainte. 
— Bine te-am găsit, prietene! spuse Burebista. 

Aclornion lăsă privirea în jos. Parcă ar fi fost şi el vinovat de 
toate necazurile pricinuite de cetăţile greceşti lui Burebista, 
al cărui tată fusese primul protector al cetăţii sale. 

= De ce au trebuit toate acestea? întrebarea era mai 
mult pentru sine. 

Burebista înţelese ce se petrecea în sufletul lui. 

— Dar tu, Acornion, glumi el, tu ce fel de grec eşti? Tră- 
dezi cetăţile, sau te temi de mine? 

= Nici una, nici alta, Burebista. Eu nu tradez niciodata 
prietenia, si pretuiesc recunostinta mai presus decit toate 
darurile firii omeneşti. Dar vezi tu, viata pe mare, piraţii, 


pradaciunile, nesiguranta in care am trait, au facut din noi 
oameni şovăielnici si neîncrezători. Nu sîntem noi vinovaţi. 
Regele îl privi drept în ochi. 

— Oraşul este al tău, Burebista. Soarta 
dionysopolitanilor stă în mîinile tale. 

— Regele este oaspetele tău, Acornion, răspunse acesta, 
şi vrea să se odihnească puțin. 

Acornion ii conduse spre palatul său. Era pe la mijlocul 
toamnei. Marea era mai liniştită ca oricind si în amurgul a- 
celei zile senine si călduţe, apele ei erau limpezi şi albastre. 
De pe scările palatului lui Acornion, Burebista privea gîn- 
ditor în depărtare. „lată-ne stapini pe ceea ce era 
dintotdeauna al nostru..." Se simţea aproape de capătul 
drumului. 

Dionysopolis ospătă şi primi cum se cuvine armata regelui. 
La plecare, Acornion se apropie de Burebista. Tinea în mînă 
un sul din piele subţire de vițel, scris cu litere greceşti. II 
întinse lui Burebista. Glasul îi tremura: 

— As fi vrut să ţi-l inminez în clipe mai fericite, Bure- 
bista. De mult il păstrez pentru tine. Voiam să-ți fac o bu- 
curie. Am pus să se copieze aici, în litere de aur, cuvintele lui 
Herodot al nostru; le-a scris cu vreo patru veacuri in urmă, in 
„Historiile" sale. 

— Citeşte, Acornion! Vreau să le ascult. 

Acornion începu cu glas tremurat. El n-ar fi putut să-i spună 
toate acestea lui Burebista, mai frumos decît era scris pe 
pergament. 

— „Neamul tracilor este, după acela al inzilor, cel mai 
numeros din lume, începu Acornion. Dacă ar avea un singur 
cîrmuitor sau dacă tracii s-ar înţelege între ei, el ar fi de neîn- 
vins şi, după socotinta mea, cu mult mai puternic decît toate 
neamurile." Cred că ai înţeles ce-am citit. Cunosti limba 
noastră, Burebista. Tu eşti acel cîrmuitor! 

Burebista luă pergamentul. Nu găsea cuvintele. Strinse mina 
uscată a lui Acornion, în mîna sa puternică: 

— Să ne vedem cu bine, Acornion! 

Si pleca ingindurat. Nici nu s-ar fi putut gindi vreodata ca 
Acornion ar putea trăda prietenia lor. îl cunoştea prea bine. 
După zile frumoase, începură vuiturile de toamnă. Mergeau 
de-a lungul țărmului mării şi nisipul, răscolit de copitele 
cailor, le intra în ochi şi îl simțeau trosnind printre dinţi. 


inainte de Mesambria se afla Odessos. Temindu-se de un atac 
neaşteptat al lui Burebista, locuitorii oraşului luaseră drumul 
pribegiei. Burebista îl găsise aproape gol. 

La Mesambria, cei trei „strategi" îl aşteptau bine pregătiţi. 
Mesambria era hotărită să-l înfrunte. Era o cetate bogată şi 
puternică. Avea o armată bine organizată, condusă de trei 
„strategi“. Gărzile vegheau zi şi noapte în aşteptarea lui 
Burebista. Flota de apărare a Histriei, cu corăbiile ei lungi de 
război, se afla în apropiere, la Apollonia, unde se retrăsese 
după distrugerea oraşului. 

Burebista cuceri întreaga regiune care înconjura cetatea, 
tăindu-i orice legătură în afară şi se apropie de ziduri. 
începu asaltul. Dacii loveau cu furie zidurile şi izbutiseră să 
se catere pe ele, cu toată împotrivirea arcaşilor merce- 

Cînd se văzură înconjurați din toate părţile de o armată atît 
de numeroasă, pentru a cruța oraşul şi amintindu-si, poate, 
că în urmă cu cîteva veacuri cetatea luptase alături de traci, 
împotriva lui Lysimach, satrapul Macedoniei, ,,strategii" se 
gîndiră că ar fi mai înţelept lucru şi spre binele cetăţii, să 
recunoască stăpînirea lui Burebista. Un sol cu steag alb 
deschise porţile oraşului, iar în urma lui veneau trimişii 
cetăţii. 

în faţa cetăţii Mesambria, în acelaşi golf al mării, se afla 
Apollonia. Era o cetate bogată, al cărei protector era zeul 
Apollo. Templul închinat zeului Apollo era o mindrie a cetâtii. 
Statuia, de mărime neobişnuită, din marmură albă, creaţie 
desavirsita a sculptorului Calamide, fusese ridicată din 
ordinul generalului Varro Lucullus, în timpul campaniei de 
ocupare a cetăților greceşti, şi dusă la Roma să impodo- 
bească Capitoliul. Rămăsese în cetate doar postamentul de 
marmură neagră. Toate nenorocirile care se abătuseră de 
atunci asupra cetăţii, locuitorii socotiră că se datoresc lipsei 
de protecţie a zeului, care, veacuri de-a rîndul, îi ajutase să 
se bucure de o viaţă înfloritoare. 

Nici asediul asupra Apolloniei nu fu uşor. Oraşul avu de 
suferit, dar căpeteniile cetăţii, ştiind că, în cele din urmă, nu 
vor avea altceva de făcut, se supuseră lui Burebista, care era 
acum stapin al întregului tarm al mării, din stepa borys- ienă 
pina în Tracia. 


Daizo mergea in 
dreapta regelui 


— .Marite Burebista, fă-mi, rogu-te, voia. Vreau să iau cu 
mine cîţiva călăreţi şi să pornesc înainte. Să-mi conduc 
regele spre munţii Haemus. 

Burebista înţelese şi-i răspunse: 

—  Grabeste-te. 

Nici nu-şi dădu seama cînd Daizo, urmat de ceilalţi călăreţi, 
trecu pe lîngă el în goană. Stătea drept în şa, ca un tînăr, şi 
calul său lăsa în urmă nori de praf. 

Burebista lăsă grosul armatei pe ţărmul Pontului şi, în 
fruntea unei companii de călăreţi, porni în urma lui Daizo. 
începură să urce valea Hebrului. Bătea un vînt rece. Frunzele 
copacilor se zbăteau în aer şi erau duse apoi, mai departe. 
Burebista se opri în loc. în depărtare, se zărea virful înalt al 
muntelui. „Acolo a fost şi Deceneu. La sanctuarul Marelui 
Zeu". 

întoarse capul spre călăreții care veneau dupa el si strigătul 
lui acoperi vuietul „boreanului": 


Spre Haemus, băieți! La tracii din 
Haemus.XIII. Acornion pleacă la 
Cnaeus Pompeius 


îmbătrînise Acornion. Privea de la geamul palatului spre 
valurile mării care se fugăreau furioase, spărgîndu-se la 
țărm. 

Multe valuri trecuseră şi peste anii lui. Poate ca şi valurile 
mării, pe care o privea în faţă şi care îi fusese prietena cea 
mai dragă. 

Tinea în mînă sulul de piele de vițel prin care prietenul său 
Burebista îi trimitea o însărcinare scrisă în greceşte, cu litere 
frumos caligrafiate, fără îndoială, de fiul cel mai mic al lui 
Daizo. 

Nimic din ce-i comunica Burebista nu-i era străin. Cunoştea 
ce se petrecea la Roma. Numai, neînțelegerile şi luptele 
dintre triumviri întîrziau campania lui Caesar împotriva re- 
gelui dac. II uimea, însă, dibăcia şi cutezanta cu care Bure- 
bista stiuse întotdeauna să privească în viitor şi să aleagă 
calea de a ajunge acolo unde trebuia, înainte de a fi prea 
târziu. 

.. „Prietene, îi scria el, ne aşteptăm oricînd la înfruntarea cu 
Caesar. Roma este gata să ne strivească sub căl- cîiul ei de 
fier. Sîntem uniţi şi bine înarmaţi. Dacii noştri nu cunosc frica 
de moarte. O oaste de 200.000 de viteji stă gata să mă 


urmeze. Muntii si cetatile noastre ne sint refugiu, iar Dunaris 
al nostru, cel sfint, nu-l vor putea trece." 

Acornion se opri. Ridicind ochii, privi pe fereastra. ,,Dirz 
trebuie să fie regele Daciei, dacă are atîta încredere in po- 
porul său!" Lăsă din nou privirea pe papirus: „Armata lor 
este, însă, mult mai mare şi mai înzestrată. Dacă va trebui să- 
i înfruntăm, nu vom da înapoi. Dar, s-ar putea să găsim o altă 
cale de a-i îndepărta de hotarele noastre?" 

„Ha, ha, rise în gînd, Acornion, ghicind parcă dorinţa lui 
Burebista. Pe Zeus! E un rival demn de Caesar!" 

Citi mai departe:... „Oare cîştigînd bunăvoința lui Cnaeus 
Pompeius şi ajutîndu-l să-l învingă pe Caesar, n-am putea 
îndepărta, măcar pentru o vreme, ameninţarea romană de la 
hotarele noastre? Stapin al Romei, Pompeius ne-ar putea 
trata ca aliaţi. îl vom ajuta cu armată; cît va avea nevoie. 
Putem trimite hrană pentru oameni şi animale, pentru tot 
timpul războiului. îl vom umple de daruri, de recunoştinţa şi 
de credinţa noastră! 

Mă bizui pe tine, Acornion, pe dibăcia ta, de a cîştiga chiar şi 
bunăvoința duşmanilor! N-ai fost tu o viata întreagă, pentru 
tatăl meu, şi pentru mine, sfetnicul, trimisul meu în 
împrejurări grele si cel dintîi dintre prieteni? Lauda-i lui 
Pompeius puterea şi faima, incurajeaza-i victoria, promi- te-i 
orice. îi vom fi aliaţi credincioşi, dacă ne va garanta 
libertatea şi drepturile asupra cetăților greceşti de la ţărmul 
Pontului. 

Mergi, dară, neintirziat, în tabăra lui de lîngă Heracleea 
Lyncestis, în părţile Macedoniei. Ştiu, dragul meu, drumul e 
lung şi deloc uşor. Anii te apasă pe umeri. Dar, nu uita, 
Acornion, că nu mergi la Cnaeus Pompeius numai în numele 
regelui Daciei. Şi cetăţile voastre se tem de ameninţarea lui 
Caesar. 

Alege tu darurile. Voi sinteti pricepuţi la treburile acestea. 
Nu uita că şi soţia lui, Cornelia, îl urmează în această cam- 
panie. Nu intirzia! Nu ştim niciodată ce se poate întîmpla. 
Zeii să te călăuzească şi de data aceasta, bunul meu prieten!" 
Acornion lăsă sâ-i cadă în jos mîna în care ţinea papirusul. 
Nu-l va lăsa nici de data aceasta pe prietenul lui, Burebista. 
Şi Burebista îl salvase la nevoie. Va pleca la Heracleea 
Lyncestis! Era vorba, în acelaşi timp, şi de interesele 
Dionysopolisului. Era un prilej la care nu se gindise. 

Lung si greu a fost drumul de la Dionysopolis la Heracleea 
Lyncestis. Acornion a pregătit convoiul de care, încărcate cu 
mărfuri, in care se aflau darurile pentru Pompeius. 

Mergeau ca simpli negustori spre Macedonia. Si-au luat ca 
insotitori oameni care mai bătuseră aceste drumuri. Printre 
ei, nu mai era nici unul din cei ce-l întovărăşiseră, odinioară, 
la Argedava. Theodoros murise de mult. Epiphanos se 
întorsese la Milet, iar ceilalţi se împrăştiaseră, care în- 

De la Dionysopolis au mers de-a lungul mării pînă aproape de 
Apollonia, pe drumuri prăfoase, sub arsita dogoritoare a 
soarelui de vară. 

Era pe la mijlocul lunii a şaptea a anul 706 de la întemeierea 
Romei. Se mai opreau, în timpul zilei, să-şi astim- pere setea, 
şi să-şi odihnească caii, la umbra unor tufişuri mărăcinoase. 
Noaptea, mergeau drum mai întins. Citiva călăreţi înarmaţi 
păzeau convoiul, pentru că drumurile Moe- siei erau pline de 
tilhari. 

De la Apollonia, au luat-o la dreapta. Mergeau acum pe la 
poalele muntilor Haemus, pe sub coasta abrupta si golasa. 
Ajunseră la apa Hebrului. Vara era secetoasă, aşa ca găsiseră 
un vad pe unde trecură uşor de partea cealaltă. Pietrele 
drumului zdruncinau dintr-o parte într-alta căruțele cu roate 
înalte. Erau acoperite cu coviltir şi înăuntru căldura era 
înăbuşitoare. 

Trecură munţii Rhodope. Erau nevoiţi să facă popasuri. Caii 
începuseră să obosească, dar nu aveau prea mult timp de stat 
în loc. Conduceau căruțele cu schimbul. Acornion fu nevoit şi 
el, în cîteva rînduri, să pună mina pe friu. 

După o bucată bună de drum, intrară pe calea Egnatia, care 
străbătea de-a curmezişul Illyria şi Macedonia. 

Se apropiau de Heracleea. întîlneau pe drum patrule de 
ostaşi, care făceau paza drumurilor. Auzind că sînt negustori, 
îi lăsau să treacă mai departe. 

Mai aveau de mers vreo cîteva mile, pînă la Heracleea 
Lyncestis, cînd le tăiară drumul cîţiva soldaţi călări. 

— încotro? 

— Spre Heracleea. Sîntem negustori de la Pontul Euxin, 
le răspunse Acornion. 

— Nu puteți trece mai departe! 

— La tabăra militară a generalului Pompeius vrem să 
ajungem, insistă Acornion, cu siguranță, ca si cum ar fi 
trebuit să se ştie că sînt aşteptaţi acolo, încît îl puse pe gin- 

duri pe ostaşul care-l intrebase. Acesta îl privea lung. Negus- 
torul acesta batrin părea un om de treabă. 

— Cine sinteti voi? 

— Negustori greci şi vrem sa ajungem la Pompeius, el 
ne-a chemat. N-ai decit să ne conduci, dacă nu mă crezi. 
Soldatul se gîndi o clipă, apoi spuse: 

— Să mergem! 

Si convoiul porni, însoţit de patrula călare. 

Tabăra generalului Pompeius se întindea pe un cîmp larş. Să 
fi fost, acolo, vreo 50.000 de oameni, legionari şi călăreţi, 
aşezaţi în formaţii. în mijlocul cîmpului se afla cortul gene- 
ralului, iar împrejur, alte corturi mai mici, ale comandanților. 
Jur împrejurul cîmpului erau tot felul de barăci, pe lîngă care 
mişunau sclavi, negustori, soldaţi, curieri. Tot timpul, soldaţii 
călări străbăteau tabăra de la un cap la celălalt, se opreau la 
un cort sau altul, ori în fata „pretoriului" lui Pompei. 
Convoiul se opri la intrarea în tabără. Acornion cobori din 
căruţă. Era obosit şi—1 dureau toate oasele. 

— Mergi numai tu cu mine, îi spuse soldatul care-i con- 
dusese. 

Străbătură lagărul, care era destui de întins. în faţa „pre- 
toriului" legionarul îl întrebă: 

— Cine să spun generalului Pompeius, că-l caută? 

—  Acornion din Dionysopolis, trimisul regelui Burebista. 
Soldatul făcu ochii mari. 

După citva timp, in uşa cortului apăru generalul. Peste toga, 
purta o mantie roşie, încheiată pe umeri. Era un om trecut de 
cincizeci de ani, cu părul încărunţit la tîmple. Cute adinci îi 
brăzdau fruntea, dar ochii îi erau ageri şi trupul viguros. Faţa 
i se lumina cînd îl văzu pe Acornion. 

Acesta se simţea stînjenit în fata viteazului general, care mai 
bine de treizeci de ani luptase, din Spania pînă în Asia Mică, 
fără să sufere vreo înfrîngere. 

— Pe cine trimite la mine regele Burebista? întrebă gene- 
ralul. Şi despre ce fel de pricină este vorba? 

— Sînt Acornion, răspunse acesta cu capul plecat, Mare 
Preot al Zeilor din Samotrace şi prim arhonte al oraşului 
Dionysopolis şi am venit aici ca prieten. 

— Salut prin tine, Acornion, Mare Preot al Zeilor din 
Samotrace şi prim arhonte al oraşului Dionysopolis, pe vitea- 
zul rege al Daciei! 

Acornion îl asculta cu luare-aminte. Pompeius îi primea ca 
prieteni. De dibăcia cu care avea să-i vorbească, atîrna 

reuşita misiunii sale, pentru care străbătuse atita drum, 
atîrna poate soarta Daciei, dar şi a cetăților pontice. 
Generalul Cnaeus Pompeius continua: 

— Mă bucur că neamurile de pe malul Danuviului si de la 
ţărmul Pontului Euxin, fie greci sau „barbari", sînt alături de 
noi. Care este vrerea regelui? 

Venise rîndul lui Acornion. Trebuia să-şi cîntăreascâ fiecare 
cuvînt. Vorbea liniştit şi răspicat, dar nu fără emoție. Ştia, 
însă, să şi-o stapineasca. 

— Burebista, regele Daciei, trimite prin mine, marelui 
general Cnaeus Pompeius, închinăciune, şi-i doreşte victorie 
asupra adversarului. Dacia întreagă doreşte generalului Pom- 
peius să ajungă stapin al Romei! 

— Asta, nu! Sint republican! Urăsc dictatura! îi răspunse 
generalul Pompeius, dar fără patimă. 

Acornion continuă: 

— Regele Burebista nu are de gînd să se împotrivească 
Romei, atita timp cît Roma nu se va atinge de graniţele 
Daciei. Regele ar fi chiar fericit să-şi cîştige prietenia şi ali- 
anţa romanilor. Pentru triumful generalului Cnaeus Pom- 
peius, regele Burebista nu va precupeti nici trupe, nici arme, 
nici hrană pentru legiuni, pentru tot timpul războiului şi ori- 
cît va fi nevoie. 

— Spune-î regelui, că generalul Pompeius e bucuros de 
sprijinul pe care i-l oferă, şi-i mulţumeşte. Tot ce i-a fost 
promis se va îndeplini. Nu ne vom lua înapoi cuvîntul! Roagă- 
l însă, să nu piardă timpul. Învins de mine la Dyr- rachium, 
Caesar s-a retras în cîmpia Thessaliei, aşezîndu-şi trupele la 
marginea oraşului Pharsalus. Vom porni, curînd, pe urmele 
lui. Acolo să ne trimită Burebista ajutoarele. 

— Ca semn de prietenie şi înţelegere, mai adăugă Acor- 
nion, regele Burebista trimite gloriosului generalisim şi ve- 
nerabilei sale soţii, patriciana Cornelia, aceste daruri. 
Acornion se întoarse spre doi din tovarăşii săi, care veneau în 
urma lui ducînd cîteva lăzi încărcate cu monezi de aur, 
giuvaeruri scumpe, parfumuri orientale şi mătăsuri aduse din 
China. Un altul strunea cu greu, în căpăstru, un armăsar alb, 
cu nările în vînt. 

— N-a fost încălecat pînă acum. Este crescut în herghelia 
regelui. Burebista doreşte să fiţi primul care să-l struniti. 

— Mă simt cinstit de darurile regelui Burebista. Aştept 
armata sa şi doresc să mă bizui pe cuvîntul său, spuse gene- 
ralul şi văzînd că Acornion şovăie să continue, îl încurajă: 

— Ai mai avea ceva să-mi spui? 

— Da, generalisime! E vorba de cetăţile noastre. Caius 
Antonius Hybrida a încălcat tratatul de alianţă dintre Roma şi 
cetăţile pontice. Ne-a tratat ca pe cei din urmă dintre supuşii 
săi. Cetățile noastre au fost ridicate pe pămînturile geților, cu 
care am trăit întotdeauna în bună înţelegere. Burebista şi-a 
întărit acum regatul, pînă la țărmurile Pontului. Noi nu ne-am 
împotrivit şi dorim să fim lăsaţi să trăim, aşa cum ne ducem 
viaţa, de aproape şase veacuri. Nu vrem să plătim Romei 
tributul, pe care nici „barbarii"nu ni-l mai cer. Vom fi prietenii 
Romei, dacă Roma va respecta condiţiile tratatului. 

Acornion se gîndea dacă n-a vorbit prea deschis generalului 
şi aştepta cu înfrigurare răspunsul. 

Fără prea multă gîndire, Pompeius spuse: 

— Roma vrea sa trăiască in pace cu vecinii săi. Ea nu 
vrea să-i supună pe cei care dau dovadă de prietenie, ci să-i 
facă aliați. Puterea noastră va fi atunci si mai mare. Spune, 
Acornion, cetăților pontice, că vor avea in mine un aliat si un 
protector. Intoarce-te cu bine si du salutul generalului 
Pompeius, bravului rege al Daciei! Aştept sa va impliniti faga- 
duiala. 

Generalul Pompeius salută, ridicînd mîna dreaptă in sus, si 
intră în cort. 

Acornion se întoarse la Dionysopolis, pe acelaşi drum, lung si 
greu, pe care il străbătuse cu cîteva saptamini în urmă. 
Mergeau acum de-a lungul coastei. Simtea in nări mirosul 
atît de cunoscut de apă sărată si de peste. Privind marea, 
albastră, liniştită si întinsă, cit putea cuprinde cu ochii, Acor- 
nion isi simțea inima usoara. 
La poarta cetății îi ieşiră înainte arhontii, prietenii, militia 
oraşului, bărbați si femei, aproape toți cetățenii cetății. Se re- 
peziră să-l imbratiseze. 

Lui Acornion i se umeziră ochii, cînd află că de zece zile şi 
zece nopţi îl aşteptaseră acolo, pe malul mării, la poarta ce- 
tatii lor, să-l zărească din depărtare. 

— Nu ne-am ostenit în zadar pînă la Heracleea! Atit putu să 
spună Acornion. Ei, însă, pricepură totul. 

Chiar a doua zi, un om de încredere al lui Acornion pleca 1a 
Burebista. 

La cîtăva vreme, cetăţenii oraşului Dionysopolis au votat un 
decret prin care îi multumeau lui Acornion, fiu al lui Di- 
onysios, pentru serviciile pe care le adusese cetăţii, cisti- 
gînd bunăvoința regelui Burebista fata de patria lor şi pentru 

că îndeplinise cu bine pe lîngă Pompeius solia pe care o pri- 
mise din partea regelui dac. 

Ei aşezară în „agora", nu departe de templul zeului protector, 
o lespede de marmură alba. Au săpat în piatră amintirea 
faptelor mari ale lui Acornion şi prietenia care l-a legat de 
regele Burebista, pe care l-au numit „cel dintii şi cel mai 
mare dintre regii din Tracia şi stapinitor al tuturor ținuturilor 
de dincolo şi de dincoace de Dunăre", ca să fie păstrate toate 
acestea, din tată în fiu, de-a lungul anilor care aveau să ur- 
meze. 

încrezător în forţele sale şi sigur de victorie, generalul Cnae- 
us Pompeius porni, cu intirziere, de-a lungul văii Egnatia, 
spre Pharsalus. 

Burebista pregătise oştile făgăduite, care trecuseră 
Dunarisul şi se îndreptau spre sud. Dar n-au apucat să mai 
ajungă. 

în ziua de 9 a lunii a opta, anul 706 de la întemeierea Romei, 
Cnaeus Pompeius fu învins de către Caesar, pe cîmpia din 
faţa oraşului. Ajuns în Egipt, unde nădăjduia să găsească 
adăpost la nevirstnicul rege Ptolemeu al XIV-lea, el fu ucis de 
sfătuitorii regelui, care se temeau de Caesar. 

Caesar n-avea să-l ierte pe Burebista. Nu-i fu greu să afle, la 
puţin timp după vizita diplomatică a lui Acornion din Diony- 
sopolis la tabăra lui Pompeius, planurile regelui dac, fiindcă 
iscoadele lui brazdau de la un capăt la altul drumurile Mace- 
doniei şi ale Traciei. Acest lucru îl indirjise. Nu-i putea îngă- 
dui lui Burebista îndrăzneala de a se măsura cu puterea 
Romei, tocmai acum cînd îşi făurise un plan maret. 
înconjurase din toate părţile Mediterana, iar în apus ajunsese 
pînă la Atlantic şi Insula Britanică. îmbătat de glorie şi 
putere, visa să supună Orientul. Acolo, puternicul regat al 
Părţilor ameninţa de multă vreme graniţele Republicii şi 
puterea militară a părţilor n-o putuse zdrobi pînă acum nici 
unul din generalii romani. 

Indepărtînd acest pericol, se va îndrepta spre nordul şi 
centrul Europei şi învingînd pe daci şi pe germani, va supune 
Romei şi propriei lui puteri toate aceste întinse pămînturi şi 
pe locuitorii lor. 

Şi tocmai acum, „barbarul" Burebista făcuse din dacii lui cel 
mai temut neam de la graniţele Republicii Romane. Cinci 
secole de-a rîndul triburile migratoare care se revărsau din 
Orient nu putuseră clinti zidurile Olbiei, pe care el le distru- 
sese din temelii, ajungînd stăpînul întregului tarm pontic. 

Pe Dunaris, urcase in Europa Centrală. După ce dacii au 
biruit pe boi, au ajuns pina la germanii de care ii despart 
„munţii şi teama reciprocă", scrisese Caesar in Comentariile 
râbzoiului gallic. S-ar putea ca Burebista sa se înţeleagă cu- 
Ariovist şi să pătrundă în Gallia. de unde să se îndrepte spre 
Roma?... 

La toate acestea se gindea el înainte de a porni războiul im- 
potriva părţilor. Şi Caesar luă o hotarire: „Burebista trebuie 
să dispară!" Numai astfel putea îndepărta ameninţarea daci- 
lor, înainte de a porni spre Orient! înlăturarea regelui de la. 
conducere ar fi slăbit mult statul dac, din pricina luptelor 
pentru putere. Şi chiar dacă în fruntea statului dac unit ar fi 
rămas un singur conducător, era greu de presupus că s-ar fi 
ivit: vreunul care să întrunească calităţile lui Burebista. 
Caesar trimise după cîţiva dintre cei cu care obişnuia să se 
sfătuiască în astfel de împrejurări. Printre ei se afla şi 
Decimus Junius Brutus, aghiotantul şi cel mai apropiat co- 
laborator al său. 

— După cum ştiţi, începu Caesar, Senatul a aprobat cu în- 
sufletire expediţia noastră împotriva părţilor. 

El nu ştia că senatorii aristocrați, adversarii săi din Senat, 
nădăjduiau că în războiul atît de primejdios împotriva parti- 
lor, Caesar ar fi putut fi înfrînt, sau să-şi piardă chiar viaţa. 
Marcus Antonius urmărea cu încordare pe Caesar. Brutus se 
gîndea, în acest timp, la planurile lui, dar nici o mişcare a 
feţei nu-l trăda că n-ar sorbi cuvintele lui Caesar. 

Caesar continuă: 

— Burebista s-ar putea alia cu Ariovistus si trecînd Alpii, 
să se apropie de Roma. Nu! spuse categoric Caesar după un 
răgaz de cîteva clipe, pregătind asupra celorlalți efectul hotă- 
ririi ce o luase, Burebista trebuie înlăturat de la putere ina- 
inte ca legiunile noastre să se îndrepte spre Orient! 

Caesar avea pe atunci cincizeci si şase de ani si dorea cu tot 
dinadinsul ca la împlinirea vîrstei de şaizeci de ani să-şi 
încheie cariera militară. Asa că nu avea timp de pierdut. Se 
indrepta de spate. Statura lui înaltă, desi firavă, era inca 
falnică. 

— Ce ziceti? 

— Ai dreptate, Caesar, vorbi cel dintîi Marcus Tullius Ci- 
cero, care fusese şi el chemat la acest tainic sfat. 

Marcus Antonius, prevăzător din fire, se gîndea la piedicile 
care s-ar fi putut ivi şi ce s-ar putea întîmpla dacă dacii ar 
afla, din întîmplare, despre această încercare. Burebista se 

bucura in acel moment din partea supusilor lui de admiratie 

şi credinţă fara margini. 

Surprins de cuvintele lui Caesar, la care nici nu se aşteptase, 
Brutus îşi manifestă cu bucurie aprobarea. Planul lui Caesar 
se potrivea de minune cu anumite gînduri ale lui în legătura 

cu Burebista. 

— Ai dreptate, Caesar, inteligența si geniul tau militar nu 
puteau să nu găsească mijlocul cel mai bun, mai sigur si mai 
la îndemînă de a trece la timp peste piedica ce ne stă în cale 
si de care atîrnă succesele Romei. 

Plin de trufie, Caesar il privi protector pe Brutus. 


Brutus, la rîndul lui, îl 
privea pe acesta, cu 
recunoştinţă. Caesar 
ştia că strategia te 
sileşte uneori să 
loveşti şi pe la spate, 
pentru a zădărnici 
planurile unui 
adversar. Cunoştea 
acest lucru din 
tinereţe, cînd 
participase, cu 

prudenta, e drept, la 
Conjuratia lui Catilina 


înainte de a se înfrunta cu Cnaeus Pompeius la Pharsalus, el 
hotarise să trimită o solie de negociere in Grecia. Socotise ca 
s-ar putea bizui pe Cicero, care prin darul de a vorbi şi 
puterea sa de convingere ar fi obţinut rezultatul dorit. Dar 
Cicero se împotrivise categoric. 

— Brutus, spuse apăsat Caesar, iti incredintez sarcina de a 
te... „îngriji" de Burebista! 

Brutus exulta. Era un prilej neaşteptat de a se intilni cu 
principele dac Coson. 

Chiar a doua zi, Brutus luă legătura cu comandantul Cen- 
turiei Infesta Abdita, unitate al cărei scop era de a aduna ştiri 
de tot felul şi a întreţine, prin oamenii ei, legaturi în cele mai 
îndepărtate colţuri ale republicii, precum şi a pregăti 
conjuratii şi alte fapte de felul celei hotarite de Caesar. 

Se găseau în Moesia şi Tracia destule „limbi", cu ajutorul 
cărora oamenii Centuriei Infesta Abdita izbuteau să intre în 
legătură cu iscoade de la curtea unor căpetenii de triburi 
dace, pe care autoritatea lui Burebista le stînjenea, fiindcă 
fiecare dorea să-şi conducă tribul după interesele sale 
personale. 

Primele ştafete romane în Dacia pătrunseră în chip de ne- 
gustori. Prin viclenie şi cu preţul scump al trădării, romanii 
izbutiră să prindă în plasă unele căpetenii dace. 

în acest timp, Brutus se pregătea să plece şi el în Dacia. 


XIV Trădarea 


Sfatul ţării se prelungi, în seara aceea, mai mult decît în alte 
dati. 

in sala mare a palatului era atirnate de grinzi, cu lanturi din 
verigi groase, candelabre de bronz cu mai multe brate, in 
care ardeau luminari de ceara curata. 

Se aflau acolo Marele Preot, sfetnicii, marii dregători, nobilii 
„pileaţi", comandanții de oaste, căpeteniile cetăților din 
munţi, ca şi ale davelor din cîmpia getică, din ţinuturile 
dintre Istru şi mare şi de la cotul munţilor, în sus, de pe rîul 
Seretos. 

Sosise şi un trimis al lui Acornion, mare preot al Diony- 
sopolisului, sfetnicul şi mesagerul prin care regele întreținea 
legături cu alte state. 

Toți cei de fata banuiau că în seara aceea aveau să audă 
lucruri neobişnuite. Erau nelinistiti şi îngrijorarea trecea de 
la unii la alţii. Vorbeau pe şoptite şi se întrebau pentru care 
pricină fusese adunat, cu atîta grabă, sfatul cel mare al țarii. 
Deceneu se aşeză în ji-tul scobit din trunchi de stejar; lîngă el 
stătea Burebista. Urma, în apropierea lor, batrinul Thia- 
marcos, de la Buridava, Pieporus, care, după moartea lui Di- 
nibales, comanda cetăţile de pe valea Buseului, Ditugentus, 
puternicul şef al dacilor de la cotul munţilor Carpates, Di- 
comes, comandantul călăreţilor din cîmpia geta, Coson, prin- 
cipele care stăpînea în munţii de apus, acolo unde culmile lor 
coboară spre Dunaris, pînă la cataracte, şi apoi toţi ceilalţi. 
Burebista se ridică în picioare. Făcea acest lucru de cîte ori 
avea de spus ceva neaşteptat. 

Peste îmbrăcămintea obişnuită purta o mantie albă de aba» 
prinsă pe umărul stîng cu o fibulă de argint. 

Era greu să citeşti pe figura lui impietrita, ce il framinta în 
acele clipe. Ochii ageri cuprindeau dintr-o privire pe toţi cei 
de faţă, parcă ar fi încercat să le ghicească gîndurile. 
Deceneu era palid la faţă. Părul aproape îi albise şi semăna 
mai degrabă cu o statuie cioplită în piatra muntelui unde se 
retrăsese, în refugiul lui de pustnic, sortit de Zal- moxis să 
aibă în pază soarta întregului neam al dacilor. 

Burebista începu. Vorbea liniştit, dar în vorbele lui era 

0 hotarire ce nu laşa loc nici unui fel de împotrivire. 

— Se apropie răfuiala cea mare. intelegeti ce vreau să 
spun! 

Printre cei ce-l ascultau se strecură un murmur. 

El se făcu a nu pricepe şi continua: 

— Vulturul Romei se pregăteşte să se năpusteasă asupra 
Daciei. Virfurile munţilor noştri sînt însă înalte şi i-ar putea 
frînge aripile! 

— E puternică ,,aquila" Romei!... 

La început Burebista nu-şi dădu seama cine îl întrerup- sese. 
Dar numaidecit se gîndi: „Numai Coson poate fi!" îşi indrepta 
privirea spre el şi îi vorbi de-a dreptul: 

= Te invecinezi cu romanii, Coson. Numai fluviul vă 
desparte. Primejdia este mai aproape de saldensii tăi. Cam 
aşa s-ar zice. Dar, mă miră, Coson, cum de nu pricepi că 
Roma rivnetrte Dacia întreagă?! 

Coson îl privea pe rege drept în ochi, cu îndrăzneală. 

Se intimplase ceva? Burebista isi roti privirea de vultur peste 
capetele celor din sala. Citiva dintre ei il priveau, ciudat 
lucru, altfel decît pînă acum. Chiar duşmănos. Nu, nu 

1 se părea. Dar ce se intimplase? Era obişnuit să fie ascultat 
lără şovăire şi nimic din ceea ce înfăptuise pînă acum nu 
adusese neamului său decît glorie şi mărire. 

Făcu o sfortare să treacă peste gîndurile acestea şi vorbi mai 
departe: 

— Ştim, de mai multă vreme, că romanii nu vor ierta 
îndrăzneala de a ne împotrivi lor. Le-am luat cetăţile greceşti 
de pe malul Pontului Euxin, lovind în interesele lor. Tarmul 
mării este acum iar în mîinile noastre. Ridicăm cetăți, la 
adăpostul munților, în care cu greu ei ar putea să pătrundă. 
îl ascultau in tăcere. Asa stăteau lucrurile, si pînă acum il 
urmaseră fara şovăire. 

Dar tarabostele Scoris, care condusese mai inainte tribul 
cyagizilor, de pe malurile Dunarisului, îl intrerupse: 

— Ne-a împovărat mult construirea cetăților. Ai strămu- 
tat capitala de la Argedava aici, în munţi, cu gîndul să faci 
din Sarmizegetusa reşedinţa statului dac şi o cetate de 
nebiruit. Ai început construirea sanctuarului nou. Zi şi 
noapte, turnătoria şi atelierele lucrează arme de tot felul. 
Monetăria bate monezi. Ai adus dintre cei mai buni 
constructori greci. Dar ştii cît tineret şi cîtă muncă ne-ai 
cerut? Dările în natură au crescut, ne-ai cerut căruţe şi cai, 
să care piatra cioplită pînă în virfurile munţilor. Dar cum să 
ne apere cetăţile din munţi pe noi, cei de pe malul fluviului, 
pe care romanul îl poate trece într-o singură noapte? 
Burebista se încruntă. îndrăzneala i se părea prea mare. Dar 
îl durea mai mult nechibzuinta unuia dintre tarabostii pe care 
se bizuia. Privi spre Deceneu. Acesta nu-l lăsă pe Burebista 
să continue şi se sculă el în picioare. 

Părea ciudat cum din gura acestui om, care semăna mai 
degrabă cu o stană de piatră, cuvintele puteau să răsune ca 
tunetul într-o vale adinca, despicată în munţi. 

— Pentru cine clădim noi, Scoris, aceste cetăţi? spuse 
Deceneu. Pentru Burebista? Pentru mine, care mă mulţumesc 
cu peştera din munţi, sau pentru întreg poporul dac? Uiţi, tu, 
Scoris, că în aceşti munţi se află aurul, argintul, arama şi 
fierul nostru? Dar pădurile şi păşunile cu turmele bogate? 
Astea-s prazile pe care le rivneste Roma! 

Nici un muşchi nu se mişca pe faţa osoasă a lui Deceneu. 
Doar ochii-i sfredelitori, care se roteau de la unii la alții, îi 
străpungeau pînă în adîncul sufletului. Nici unul din cei care 

îl ascultau nu mişca. Unii lăsaseră capetele în jos. Vorbea cu 
minie şi indignare. 

— Ati uitat, atît de curînd, că Burebista, v-a purtat vic- 
toriosi prin cetățile de pe malul mării? Nu te rusinezi tu, 
Scoris, să te văicăreşti de tot ce ati facut de bunăvoie? Oare 
nu e o mindrie că prin munca voastră, a tuturor, se ridică 
aceste cetăţi? Nu e acesta cuibul nostru de apărare? Mai 
departe, e drept, de Dunaris, dar tocmai de aceea mai greu 
de ajuns de duşmani. Am ridicat, în mijlocul munţilor aceştia. 
templul de închinăciune lui Zalmoxis. Nu vă e teamă că el, 
care ne-a ocrotit victoriile, ne poate şi zdrobi pentru ne- 
trebnicia noastră? V-aţi dedat bunului trai si inavutirilor. Pe 
soțiile şi fiicele voastre le impodobiti cu colane de aur si 
brățări de argint, la fel cu femeile bogatilor negustori greci 
de la Pontul Euxin. Dar ei au agonisit toate acestea în luptă 
cu marea, cu valurile şi cu vinturile potrivnice. Au ridicat 
cetăţi bogate şi puternice cu trudă şi răbdare. 

Ma ruşinez eu însumi de gîndurile unora dintre voi. Vorbesc 
mai ales către tine, Coson. „Ne hotărnicim acum cu romanii, 
vei fi zicînd. Poate că ar fi mai bine să le căutăm prietenia, şi 
nu să scoatem săbiile." E adevărat. Capul plecat nu-l retează 
paloşul. Dar v-aţi gîndit că ne-am acoperi de ruşine şi de 
blestemul fiilor noştri? 

Auzindu-şi numele, Coson se cutremura. Mai mult de ciudă şi 
ruşine, decît de teamă. Cum pătrunsese acest bătrîn vrăjitor 
în cele mai tăinuite gînduri ale sale? 

Glasul lui Deceneu răsuna tot mai tare: 

— V-a ametit, pe unii dintre voi, bogăţia Romei, adunată din 
prădăciuni? Vă place luxul şi traiul uşor? V-ar fi pe plac să vă 
alegeţi neveste din rîndul patricienelor? Poate visati să 
ajungeţi şi voi în rîndul lor? Pînă acolo v-aţi coborit? Şi Dacia 
noastră, Mama Dacia, între a!e cui miini o lăsăm? 

Coson strînse pumnii. Se simţea dezgolit în faţa tuturor de 
gînduri pe care abia lui şi le mărturisise. Marele Preot a 
ajuns să se amestece prea mult în treburile lor. La îndem- 
nurile sale, Burebista se socoteste acum stapin fără margini 
al Daciei şi îngrădeşte puterile celorlalţi. 

Făcu o mare sfortare să se stapineasca. N-avea nici un rost, 
deocamdată, să dea pe faţă planul chibzuit cu atita trudă: 
Vocea lui Deceneu devenise tunet. 

Toți lăsaseră capul in jos. Nici unul nu îndrăznea să se 
împotrivească Marelui Preot. El le pusese pe cap căciula albă 
de „pileaţi", pe care o purtau ei ,,stralucitii", cei mai aleşi fii 

ai neamului dac. El numise pe capnobati, preoti ai lui 
Zalmoxis. Cei mai ageri dintre ei invatasera la sanctuar 
tainele cerului, mersul stelelor şi rotirea pămîntului. Capno- 
baţii ştiau să tămăduiască bolile trupului şi ale sufletului. 
Neamul lor întreg fusese îndrumat să trăiască cinstit, să fie 
modesti, cumpatati, infrinati şi cuviincioşi. De aceea, nici nu 
îndrăzneau să-l înfrunte. Se temeau că Marele Preot, în 
acelaşi timp, ar putea să abată asupra lor minia lui Zalmoxis. 
Deceneu se opri. Obosise şi se aşeză în jiltul său. Nu se 
gîndise niciodată că printre unii s-ar putea strecura nein- 
crederea şi şovăiala, tocmai acum, cînd trebuiau să fie mai 
uniţi. 

Se ridică în picioare Burebista. îşi atinti privirile spre Coson. 
I se paru, sau acesta îl privea altfel decît pînă acum? „Ciudat, 
gîndi regele. M-am bizuit pe credinţa lui. S-a luptat ca un 
viteaz împotriva boilor şi tauriscilor. A ascultat fără şovăire 
ordinele şi a fost cu ochii în patru la cataracte. Ce s-o fi 
întîmplat? Cred că nu-i singurul care gin- deste aşa. S-au 
strecurat printre unii gînduri pizmaşe. De aceea are curajul 
să mă înfrunte. Care dintre ei vor mai fi cu el?" îi era greu să 
bănuie pe vreunul, fiindcă nici unul nu arătase pînă acum 
semne de nemulţumire. Devenise, deodată, mai bănuitor. Dar 
el nu era omul pe care să-l clintească astfel de bănuieli. Aşa 
că vorbi mai departe: 

— Solul prietenului nostru, Acornion din Dionysopolis, ne 
trimite vestea că Caesar a adunat în Macedonia 10.000 de 
ostaşi şi 6.000 de călăreţi, cu care se pregăteşte să 
pornească împotriva noastră. Vestea nu ne miră şi nu ne 
sperie. Caesar a terminat războiul în Gallia, în Britannia şi în 
Spania. A venit rîndul nostru. Ne aşteptam de mult. Sîntem 
pregătiţi să-l întîmpinăm, aşa cum ştim noi. Nu avem gînd de 
supunere. Cînd Caesar se lupta pentru putere, am încercat 
să-l ajutam pe rivalul său, Pompeius, ca să cîştigăm bună- 
voinţă şi alianţe. Acornion a străbătut drum lung, pînă în 
Macedonia, să-i ducă solia noastră. Ne gindeam să împingem 
cîmpul de bătaie cît mai departe de graniţele noastre. Dar 
zeii au vrut altfel. înainte de a primi ajutorul nostru, 
Pompeius a fost înfrînt în cîmpia de la Pharsalus şi apoi 

Ca să-i stirneasca la vorbă, Burebista se opri, ţintindu-l pe 
batrinul conducător al buridavensilor: 

— Ce ai de spus, Thiamarcos? 

De la locul său, Thiamarcos spuse: 

— în aceste clipe de primejdie, vorbele sînt de prisos. 
Puterea şi curajul trebuie sa le dovedim prin fapte. întoarse 
capul spre cei din spatele lui: Voi ce-aveti de spus? 

Privirea batrinului „rege" al buridavensilor se indrepta spre 
colţul din stînga al sălii, unde se aşezase Dicomes, co- 
mandantul geților din cîmpie. Lui Burebista nu-i scăpă acest 
lucru. 

Nu răspunse nici unul. Atunci Thiamarcos continuă: 

— Da, da. Nici unul dintre voi n-ar putea gîndi altfel. 
Atunci, Burebista, să-ţi ascultăm poruncile. 

Regele îl privi lung şi gîndi: „Eşti trup din trupul Daciei, 
batrine Thiamarcos". Apoi hotari: 

— Comandanții cetăților să-şi înarmeze de îndată 
oamenii şi să fie gata, zi ori noapte, să pornească într-acolo 
unde îi voi chema! Nu lăsaţi, însă, cetăţile fără pază! Vom 
hotări citi oşteni să trimeată fiecare davă, după puterile ei. 
Capii satelor să înarmeze oamenii cu tot ce au la indemina! 
Instructorii să fie alături de ei! 

Burebista îşi plimba acum privirile asupra comandanților de 
cetăţi de pe lingă Dunaris. 

— Trebuie să întărim paza de-a lungul fluviului. Coson, ai 
comandanţi buni de oaste. Te poţi bizui pe ei. Trebuie să 
întăreşti bine graniţele! Romanii vor încerca să treacă fluviul. 
Mă tot gîndesc, ce loc îşi vor alege? S-ar putea să încerce 
tocmai spre gurile fluviului Istru, pe unde a trecut odinioară 
Darius al lui Histaspe? Ar însemna, însă, să-şi risipească 
armatele prea departe de munţii noştri, ca să ajungă la 
Sarmizegetusa. Caesar e un comandant priceput şi bun 
strateg. Atitia ani de luptă, cu fel de fel de neamuri şi prin 
atîtea părţi ale lumii, l-au învăţat multe. Nu, nu pe acolo va 
încerca să pătrundă Caesar în Dacia! Poate pe la Oescus, prin 
faţa ostrovului, şi de acolo să urce spre munţi, de-a lungul 
văii Alutului? Sau, poate, pe la Viminacium, ca să ajungă la 
„poarta de fier"? 

Coson îl asculta cu luare-aminte, cu toate că gîndurile lui 
fugeau în altă parte. Nu-l privea în faţă, fiindcă nu mai putea 
să îndure privirea pătrunzătoare a lui Burebista, care nu-şi 
lua ochii de la el. 

— Ai prieteni la Roma, Coson. Prin ei, poţi încerca să 
iscodeşti ce gînduri are Caesar. Trebuie să-i zădărnicim pla- 
nurile, înainte de a se apropia de graniţele noastre. 

Coson tresări. îl asculta pe rege cu încordare. Simtea cum 
sîngele îi zvicneşte la tîmple. „Ştie prea multe Burebista. Are 
oameni peste tot. Să spună, odată, ce are de gînd!" 
Ghicindu-i parcă gîndurile, Burebista hotari: 

— Pleci la Roma, Coson! Cît poți de repede! Si te întorci 
asijderea. Ce ai de facut?... Ştii prea bine. Un singur lucru te 
sfătuiesc: Nu vorbi mai mult decît trebuie si nu-ți da pe fata 
gîndurile. Nu te lasa cumpărat si... fereste-te de trădare! 
„Trâ-da-re... repetară gîndurile lui Coson. Mi-o spune aşa, de- 
a dreptul? Mă umileşte în faţa tuturor? E prea mult!" Şi, în 
sfîrşit, îl privi pe Burebista drept în ochi. Îl ura, dar, in 
adincul sufletului, îl uimea limpezimea minţii, stăpînirea de 
sine şi încrederea pe care şi-o cistigase Burebista in fata 
celorlalţi. Dar nu mai putea îndura supunerea la care îi silea 
pe toţi. Mai ales el, Coson, care nu primea porunci de la 
nimeni. Pentru aceasta îl ura pe rege. 

— Mergi la trezorerie si ia cît crezi că ai nevoie, mai 
spuse Burebista. 

Coson lăsă capul în jos, de data aceasta, ca si cum s-ar fi 
supus poruncii regelui. 


Aş vrea acum să vă 
aud pe voi 

Primul vorbi nobilul Dicomes: 

— Aşa stau lucrurile, Burebista! N-avem alta cale de ales! 
Trebuie să ne apărăm! Să nu lăsăm pe romani să se apropie 
prea mult de graniţele noastre. Bine te-ai gîndit. Sa trecem 
fluviul şi să le ieşim înainte, la Haemus. 
Burebista îl privea bănuitor. „Se preface?... 
Thiamarcos dădea din cap, gînditor. Ce ar mai fi putut să 
spună? Batonul comandant de oşti socotea, la fel ca Bu- 
rebista, că romanii trebuiesc opriţi înainte de a se apropia de 
hotarele Daciei. La fel gindeau cei mai multi dintre cei care 
se aflau acolo. 

Spre mirarea tuturor, Drigissa, fiul lui Daizo, cel mai ti- nar 
dintre tarabosti, căruia numai cu vreo cîteva luni în urmă 
Deceneu îi pusese pe cap căciula de lina albă, se ridică in 
picioare. Multi ani de-a rîndul, Deceneu îl tinuse la templul 
de la Sarmizegetusa. învățase acolo, alături de alti fii de 
nobili, limba greacă, ca şi limba Romei. Deprinsese cu- 
nostinte de astronomie şi matematică, de construcţie de ce- 
tati şi poduri. El era doar fiul lui Daizo, dar pentru credinţa 
neclintită şi dragostea pe care tatăl său o purtase, toată 
viaţa, regelui, acesta îl trimisese şi pe el să înveţe la sanc- 
tuar. Dacia avea nevoie de oameni care să cunoască multe 
lucruri folositoare apărării şi înălţării ei, pe care ei nu le 
cunoscuseră pînă atunci. Trebuiau să ridice cetăţi puternice 
si dave bine întărite, să taie drumuri printre munţi şi să 
construiască poduri. Burebista adusese, din Cetățile de la 
ţărmul Pontului, cei mai buni constructori şi meşteri greci, de 
la care dacii aveau multe de învăţat. 

Drigissa mostenise dirzenia lui Daizo. De data aceasta însă, 
trebuia sâ-şi stapineasca tremurul din glas. Nu vorbise 
niciodata pina acum in sfatul cel mare al tarii si nu stia cum 
să-şi mărturisească credinţa fata de rege. Tatăl lui îl invatase: 
„Un ostean care a jurat credinţă isi tine pînă la moarte 
legamintul." Aşa făcuse tatăl său. Aşa făcuse Bithus, care 
căzuse pe cîmpul de luptă din faţa Histriei, cu drapelele 
romane în mînă. Aşa făcuse Cutius, care se jertfise de bună 
voie, pentru a se afla voinţa lui Zalmoxis. 

Amintindu-şi toate acestea, Drigissa prinse curaj: 

= Pentru regele nostru, pentru Marele Preot, pentru Da- 
cia, ne legăm să mergem înainte pînă la moarte!... 

Curajul celui mai tînăr tarabostes trezi în mijlocul tuturor 
dorinţa de a-şi manifesta credinţa faţă de rege. 

Curtea şi oştenii se ridicară în picioare. 

— ... Te urmam, Burebista! Ne-ai purtat pina acum din 
victorie în victorie. Sîntem puternici şi nu vom lăsa duşmanul 
să se apropie de vetrele noastre, de-ar fi să pierim pîna la 
unul. 

Ascultîndu-l pe Drigissa, fiul lui Daizo, pe Burebista îl birui 
gîndul la care de mult căuta răspuns: „Drigissa va construi 
podul peste Istru. Vom supraveghea mai uşor pămîntul dintre 
Istru şi mare şi cetăţile greceşti de pe tarm. Trecerea 
mărfurilor şi a oamenilor, de o parte şi de alta a fluviului, va 
fi mai lesnicioasă!" Burebista se gîndise şi la locul unde sa ri- 
dice podul. 

Deceneu îi povestise că în vremuri aproape uitate, cînd Da- 
rius al lui Histaspe înainta cu armata sa de-a lungul pămîn- 
tului dintre Istru şi Pont, vrînd să trecă apa în stînga fluvi- 
ului, la geţi, a chemat la el pe vestitul arhitect Mandrocles 
din Samos. Acesta a legat un pod de vase peste Istru „la cotul 
fluviului", de unde se răsfiră gurile Istrului. 

leşeau, în grupuri din palatul regelui, coborind, încet scara 
lunga de lemn. Mergeau gtndindu-se, fiecare, că se apropie 
ceasul greu. Nu-i speria acest lucru. De cînd se ştiau, îşi ur- 
maseră fără şovăire comandanții în lupte şi in încăierări cu 
duşmanii. Nu cunoscuseră odihna. Ilamineau prea putin pe la 
casele lor. Dar nu cunoşteau frica de moarte. Ştiau că trebuie 
să învingă sau să nu se mai întoarcă. Aşa jurau cînd, plecînd 
la război, se împărtăşeau din apa sfinţită a Dunari- sului. 
Zalmoxis îi aştepta la el şi acolo aveau să-şi găsească liniştea 
şi fericirea. 

De data aceasta, însă, simțeau că le apasă pe umeri o mare 
povară. Burebista lăsase fiecăruia grija de a-şi pregăti 
cetăţile şi oamenii, după cum credea fiecare de cuviinţă, îi 
făcea părtaşi la datoria de a-şi apăra pămîntul. Trebuiau să-şi 
urmeze conducătorul cu aceeaşi credinţă, dar îşi dădea 
seama că de fiecare dintre ei atîrnă soarta ţării. 

Coson, care mergea alături de Dicomes, ferindu-se de privi- 
rea celorlalţi, se apleca la urechea acestuia. 

— Mergem la Heptator! 

leşiră afară. Dinspre munţi batea un vînt călduţ. Era semn ca 
primăvara se apropie. Coson şi Dicomes mergeau alături, 
fără să-şi vorbească. Fiecare se gindea la treburile lui... 
Coson luptase alături de Burebista, împotriva scordisci!or pe 
care îi alungaseră departe de graniţă. Ştia ce ar fi însemnat 
pentru daci victoria lui Caesar. Tribul său «raia la marginea 
Daciei şi romanii se apropiau tot mai mult de Dunaris. El le 

cunoştea puterea şi se gindea că ar fi mai bine să le cîştige 
prietenia decît să-i înfrunte. Burebista stătea în calea planu- 
rilor lui, fiindcă Burebista era neclintit în hotărîrea de a apă- 
ra, cu orice preţ, independenţa şi libertatea întregii Dacii. 

El bănuia că mai sînt şi alti tarabosti care se împotrivesc lui 
Burebista. Vorbi mai întîi cu Dicomes şi fu mulţumit că şi-a 
găsit un aliat. Cu cit vor fi mai multi, cu atît vor putea să-l 
înlăture mai uşor pe Burebista. 

ingimfat şi ambițios, Coson dorea să pună mina pe putere. 
Tarabostele Heptator locuia într-o casă arătoasă, făcută din 
birne groase, cu acoperiş de șiță, avea trei odăi mari, 
pardosite cu cărămizi arse. 

Coson bătu de trei ori în poarta prinsă cu balamale grele de 
fier. 

— Eu sînt! 

Heptator aştepta în curte, aşa că trase numaidecit zăvorul. 
Intrară în casă. Coson se aşeză cu coatele pe masă, sprijinin- 
du-şi capul în miini. Era obosit şi nehotărit. Lucrurile luaseră 
o întorsătură neaşteptata. Burebista îl trimite la Roma să afle 
gîndurile Caesarului. Dar, el pusese la cale un alt plan. 
Coson îl cunoscuse pe Brutus la Roma. Pînă la urcarea pe 
tron a lui Burebista, Coson condusese tribul saldensi- lor, 
care locuiau în partea de miazăzi şi apus a Daciei, unde 
munţii îşi îndoiau spinările pînă la „cataracte". Dunaris îşi 
făcea loc printre pereţii stîncilor înalte şi înguste, azvirlin- 
du-se, în spume, peste pragurile de piatră. 

Lin ,mercator". care venea de la Roma. cu o căruţă încărcată 
cu mărfuri, se opri într-o zi pe malul fluviului, la Viminacium. 
Zilnic se duceau şi veneau, de-a lungul lui, tot felul de străini 
negustori, cioplitori în piatră, pricepuţi să ridice cetăţi; „fabri 
ferrarii", care ştiau să facă lănci, spade sau altfel de arme, 
sau meşteri pricepuţi să bată monede; lucrători de mine sau 
fabri tignuarii", tăietori de lemne de pe coasta mării 
Adriatice, care căutau de lucru, ba chiar negustori de sclavi, 
sau spioni şi trădători. 

Negustorii aduceau mărfuri cum nu se mai văzuseră prin 
părţile acelea, iar meşterii erau harnici. 

Limba pe care o vorbeau se auzea de mai multă vreme de-a 
lungul Dunarisului. Străinii aceştia începură să prindă graiul 
localnicilor şi, la rîndul lor, să-i înveţe pe aceştia limba Romei 
sau, mai bine-zis, o limba care se asemăna cu cea vorbită de 
romani. 

Negustorul de la Roma trase la un han, unde se gindea sa 
rămînă peste noapte. Era însoţit de alti doi bărbaţi. Des- 
hămă caii şi ceru hangiului nutreţ şi apă. Apoi îi făcu semn că 
şi lor le e sete. Hangiul le aduse trei căni de vin, destul de 
acru. Le ceru plata pe loc. Nu-i văzuse pînă acum poposind la 
hanul lui. Cînd negustorul îi azvirli în palmă o ,,drahma", 
hangiul îi mulţumi, îndoindu-se din mijloc. „O fi ceva de ei", şi 
măsură lung moneda. îi dăduseră mai mult decît se 
aşteptase. 

Noaptea dormiră în căruţă, făcînd pe rînd de veghe. 
Dimineaţa, negustorul încarcă în desagi o parte din marfa şi, 
suindu-se pe unul din cai, se îndreptă spre Dunaris. 

— Mă aşteptaţi aici. Două, poate chiar trei zile. Fiţi cu ochii 
în patru! Trag nădejde să mă înţeleg cu dacii ăştia! Voi... şi le 
făcu un semn, numai de ei priceput. Sub paiele aşternute pe 
podeaua căruţei erau două săbii scurte, cu tăişurile bine 
ascuţite. 

Negustorul se înţelese cu un luntraş care stătea pe malul 
apei. 

Bine plătit, luntrasul se invoi imediat să-l treacă dincolo. 
Dunaris era limpede şi liniştit. Din loc în loc, razele soarelui, 
rasfringindu-se pe luciul apei, aruncau o văpaie care iti lua 
ochii. 

Ajuns pe celălalt mal al fluviului, negustorul întîlni doi tineri, 
cu cioarecii suflecati pina sub genunchi, cu pieptul dezgolit, 
sub camasile albe, si cu părul lung atirnindu-le pe u- meri. 
întindeau un năvod într-una din bălțile care se țineau lanț, 
de-a lungul fluviului. 

Negustorul îi întrebă care este drumul spre dava reşedinţă a 
saldesenilor si dupa ce le mulțumi, le dădu binete in limba 
lui. 

Coson îl primi bucuros. 

într-un fel, era chiar mindru că negustori veniţi de la Roma 
ajunseseră pînă la el. Cumpără toate mărfurile: doua oglinzi 
din metal alb, un candelabru de bronz, o căldăruşă cu două 
torti, cîteva fibule, o diademă de argint şi un coif de bronz, 
cum nu mai văzuse la alţi taraboşi. Avea în creştet o creastă 
înalta, ca de cocoş. 

Plăti pe negustor cu aur curat. Negustorului nu-i veni să 
creadă ochilor. Coson zimbi cu ingimfare: 

— E mult aur la noi! Apoi adăugă: Mi-ar trebui nişte 
meşteri buni. Vreau să ridic o cetate durată din piatră. 

— Meşterii noştri, „principe", ştiu să clădească locuințe 
frumoase, cu pardoseli de piatră si băi, iar apa izvoarelor o 
pot trage prin „apeducte" pînă în cetate. 

— Aud, continuă Coson, că în Iliria sînt şi meşteri pri- 
ceputi să lucreze în mine. în munţii noştri este mult fier. 
Umblat prin toată lumea, cunoscînd fel de fel de oameni, 
negustorului nu-i fu greu să-şi dea seama că „barbarul" cu 
care stătea de vorba este orbit de mărire. Aşa că-i promise că 
se va mai întoarce. 

Coson nu povesti nimic celorlalţi tarabosti. Ştia că lui 
Burebista nu-i sînt pe plac astfel de legături, tocmai acum, 
cînd Caesarul Romei se pregătea să-l înfrunte. 

Burebista nu îngăduie, oare, negustorilor greci, să colinde 
Dacia de la un capăt la celălalt? La cetăţile din munţi nu 
lucrează şi constructori greci? Acornion din Dionysopolis nu 
este primul lui sfătuitor şi prieten şi nu se foloseşte de el, ca 
să-şi uşureze legăturile cu alţi regi şi căpetenii? gîndea 
Coson. Saldensii mei sînt, însă, mai aproape de Roma!" 

Si Coson nu era omul care să fie împiedicat să facă ceea ce 
îşi pusese în gînd. 

Negustorul roman s-a mai întors de cîteva ori la curtea lui 
Coson. Deveniseră aproape prieteni. Venea, de fiecare dată, 
cu lucruri care atitau pofta lui Coson de viata uşoară plină de 
măreție. La întoarcere negustorul pleca mulţumit. Sclavul lui 
Coson îl conducea cu căruţa pînă la Dunaris, de unde 
luntrasii îl treceau pe malul celălalt, la Viminacium. 

Coson fu de-a dreptul tulburat, în ziua în care Valens, aşa se 
numea negustorul, îl invită la Roma. 

— Vei fi oaspetele meu, principe! Oraşul, aşezat pe şapte 
coline, îţi va încînta sufletul. Nu vei uita uşor clădirile şi 
monumentele lui măreţe, statuile din marmură albă, grădinile 
şi parcurile parfumate. în for vei simţi cum bate, cum zvic- 
neşte inima şi puterea Romei, iar viaţa uşoară, oamenii 
veseli, teatrele şi arenele, soarele cald al Romei, te vor 
legăna ca într-un vis frumos. 

Dacului trăit în munţii din care nu ieşise pînă acum, învăţat 
cu traiul aspru, cu întunericul codrilor, cu greul războaielor, 
cu gerul şi zăpada, îi era parca teamă de lumea pe care i-o 
înfăţişa Valens, şi pe care n-o cunoscuse pînă atunci. 

Dar de la o vreme, Coson simţea că ambițiile lui sînt 
înăbuşite de viaţa simpla, aspră şi cumpătarea pe care Bure- 
bista şi Deceneu le impunea dacilor, începînd cu nobilii şi 
terminînd cu ,,comatii" şi oamenii din popor. 

Aşa că primi invitaţia lui Valens. 

Roma îl ului, într-adevăr, pe Coson. Se plimba pe străzile 
largi sau zăbovea în Forum, sub soarele fierbinte care îi 
încălzea trupul, gîndindu-se la gerurile din munţii Daciei. 
Prin Valens, el îşi lărgi cercul prietenilor şi invata să vor- 
beasca latineşte. Şi la curtea lui se vorbea acum limba 
Romei. Avea scribi care îi întocmeau scrisorile şi se ocupau 
de legăturile lui cu Roma. 

Coson se mai întoarse la Roma. în plimbările lui prin marele 
oraş, privea cu îneîntare frumoasele patriciene pe care le 
întîlnea în lectice. Soţia îi murise şi copii nu avea. 

într-una din zile, întorcând capul în urma unei tinere care îi 
zimbise, gîndul îi deveni îndrăzneţ: „Nu i-ar sta bine uneia 
din femeile acestea frumoase, pe tronul Daciei?". Era în 
floarea vîrstei, bogat şi avea planuri cutezătoare. „Ce-mi 
trece prin cap?" se miră singur, mergind mai departe. 

Dar astfel de gînduri îndrăzneţe aveau sa-l urmărească multă 
vreme de-auinci înainte pe Coson. în planurile lui se 
amesteca nu numai imboldul inimii, ci :>i anumite foloase 
care le-ar fi putut trage dintr-o alianţă cu Roma. 

Burebista. căruia nu-i scăpa nimic, aflase despre drumurile 
lui Coson la Roma. Nu-l mustrase, însă. Dimpotrivă, se 
gîndea că l-ar fi putut folosi, ca un bun mijlocitor, în în- 
fruntarea cu imperiul, care nu mai putea fi mult timp înlă- 
turată. Burebista ştia că Caesar abia aşteaptă ziua în care să- 
şi îndrepte legiunile asupra Daciei. 

Pe cînd se afla o dată la Roma, Valens îi spusese pe ne- 
aşteptate: 

— Astă-seară, un prieten m-a invitat să cinez la consulul 
Marcus Iunius Brutus. Ce zid, nu vii cu mine? Nu-i un secret 
pentru nimeni că Marcus lunius este foarte apropiat de 
Caesar. 

Coson asculta atent. Valens vorbea cu glas scăzut: 

— După înfrîngerea lui Pompeius la Pharsalus, Caesar l-a 
iertat pe Brutus, care trecuse de partea celuilalt. il tine, ca si 
înainte, aproape de el si de treburile imperiului. L-a facut 
aghiotantul sau. Valens vorbea acum, aproape in soapta: 
Porcia, soția lui Brutus, il urăşte pe Caesar. Tatăl ei, Cato, 
strănepot al lui Caton cel Bătrîn, a fost omorît din ordinul lui 
Caesar. Femeia aceasta frumoasă, în fața căreia Brutus a 
devenit sclav, îl îndeamnă să se alăture senatorilor care vor 
să-l înlăture pe Caesar. Ca si cum ar fi spus mai mult decît 
trebuia, Valens mai adăugă: iti spun şi eu cd se zvoneste. 
Coson era atit de uluit, încît abia îl mai auzea pe Valens: 

— Cred că n-ai să te dai în lături de la un astfel de prilej 
de a cunoaşte aristocrația romană. înclin să cred, chiar, că va 
fi un lucru folositor pentru tine. 

Coson tăcea. 

Luind tăcerea lui Coson drept un răspuns la propunerea sa, 
Valens mai adăugă: 

— Te-aştept la mine acasă, cu vreo două ceasuri înainte 
de cină. Bărbierul meu o să aibă grijă de infatisarea ta, iar eu 
îți voi găsi o îmbrăcăminte potrivită. 

Se despartira. 

Valens nu ştia, însă, ceea ce Brutus nu impartasise nici celor 
mai apropiaţi prieteni 
într-o seară, rămas singur în camera de lucru a lui Caesar, 
Brutus umblă, pe furiş, prin scrisorile acestuia. încerca să 
găsească vreun document prin care să-l dezonoreze în faţa 
Senatului. 

Forta sertarul unui ,,scrinium", în care ştia ca Caesar păs- 
trează documentele secrete. Dădea la o parte, în grabă, scri- 
sorile, printre care recunoscu şi pe cele ale Cleopatrei, 
regina Egiptului. 

Deodată, ochii i se opriră asupra unui pergament din piele 
groasă, de vițel, strîns cu un inel de aur. lat de două degete, 
îl desfăşură cu înfrigurare. Se temea că, dintr-o clipă în tr- 
ăită, vreun sclav, ori poate chiar Caesar, pe care îl ştia totuşi 
plecat din Roma, să nu intre pe uşă. Inima începu să-i bată cu 
putere; parcă presimtea ceva. Apropie pergamentul de 
sfeşnicul cu cinci braţe, în care ardeau lumini de ceară şi 
începu să citească: „în ipoteza în care strănepotul şi fiul meu 
adoptiv Octavianus nu s-ar afla în viaţă la moartea mea, 
numesc ca succesor pe Decimus Iunius Brutus..." 

Brutus se prăbuşi pe scaun. „Pe Jupiter! Cine s-ar fi putut 
gîndi la asta!" Şi ramase năuc, tinind între degetele 
tremurînde testamentul lui Caesar. 

Din seara aceea, ambiția lui Brutus nu mai cunoscu margini. 
Octavianus era încă un tînăr necopt, care, deocamdată, se 
afla la studii, la Apollonia, in Illyria. Nu-i va fi greu să-l 
înlăture. Dar, mai întîi, trebuie să piară Caesar. inlaturin- du-l 
pe acesta, Octavianus nu va mai fi o piedică în calea lui. 
Porcia nu-l slăbea zi şi noapte. Răzbunătoare şi mîn- dră, nu 
avea linişte pînă ce omoritorul tatălui ei nu va fi ucis. Prin 
frumuseţea ei şi influenţa pe care o avea asupra lui Brutus, 
ştia că va triumfa. 

După atitea şovăieli, Brutus se hotărî în sfîrşit, să se alăture 
conjuratiei. Trebuia să cîştige de partea lui armata. îi 
trebuiau, de asemenea, mercenari şi aur, mult aur pentru 
plata lor. Are nevoie de aliaţi. Se gîndeşte la aurul Daciei, îşi 
aminteşte numaidecit de Coson, principele dac, despre care îi 
vorbise Valens. îi cunoştea, prin Valens, ambițiile. 

Cînd Coson şi Valens ajunseră la Brutus, îl găsiră singur. 
Coson se aşteptase, aşa cum îi spusese Valens, să întilnească 
acolo şi alţi prieteni apropiaţi ai lui Brutus. Valens, însă, nu 
părea mirat deloc. 

Coson pricepu că Brutus căutase prilejul să-i vorbească. îl 
neliniştea faptul acesta. „De ce nu-i spusese nimic Valens? 
Ce-o fi avînd cu el?" 

Privea cu încordare pe bărbatul din faţa lui. Brutus avea o 
înfăţişare mindra şi plină de cutezanta. Era plăcut la vedere. 
Avea ochi inteligenţi şi nasul drept, iar părul negru şi buclat, 
lăsat pe frunte, de vreo două degete tra bine retezat în linie 
dreaptă. Doar în colţurile gurii, bine arcuite, stăruia o umbră 
amară. 

— Mă bucur că am drept oaspete pe „principele" Coson, îi 
spuse acesta. 

Coson tăcu, aplecînd capul, în chip de închinare. La drept 
vorbind, nici nu ştia cum trebuie să se poarte. „Romanii ăştia 
au obiceiurile lor". Se simţea stînjenit, mai ales că Brutus îl 
poftise să treacă înaintea lui. 

Mergeau încet, pe aleea cu dale de marmură, pe sub un 
umbrar de glicienii, spre scara pe care urcară în ,,atrium". 
Masa era pregătită. Sclave tinere aduceau tot felul de bună- 
tati. Coson abia gusta. Cînd îi văzu pe Brutus şi pe Valens 
desfăcînd scoicile acelea rotunde şi dînd pe git corpul lor 
moale şi bălos, lui Coson i se aplecă. Mîncă puţină carne 
friptă şi bău cîteva pahare de vin. 

Valens îi şopti: 


E ,falern" 

„Coson se simţea mai bine. {I cuprinse o ameteala plăcută. 
Din cînd in cînd, Valens îi mai umplea cupa. Vorbeau mai mult 
Brutus si Valens. 

Brutus bătu deodată din palme si apăru, numaidecit, un sclav 
care purta în mina un vas mare de argint, împodobit cu 
motive atît de delicat lucrate, cum Coson nu mai văzuse pîna 
atunci. 

Sclavul îl aşeză pe masă, în faţa lui. 

Coson era ametit de plăcere şi de ingimfare. 

Brutus îl privi drept în ochi. 

— Este, deocamdată, un dar neînsemnat, pentru 
„principele" Daciei. 

Coson nu înțelese de ce Brutus îl numea astfel. 

— Am auzit multe despre vitejia ta, principe Coson, con- 
tinuă Brutus. Valens mi-a vorbit de tine, ca despre un prieten 
al Romei. Ai vrea, într-adevăr, să ne ajuti? 

„Cum, adică?", vorbeau gîndurile lui Coson. Nu pricepea 
rostul întrebării lui Brutus. 

Acesta îi spuse atuncea de-a dreptul: 

— Caesar se pregăteşte să cucerească Dacia. Cred ca 
ştii. Dar noi ne gîndim că n-ar merita să trecem neamul 
vostru prin sabie, numai pentru ambițiile unora dintre 
conducătorii voştri. Coson, parcă, începea să înțeleagă. Mă 
gîndesc, continua Brutus, în primul rînd, la Burebista. în 
semetia lui, vrea să ne înfrunte. Nu-si dă seama ce-l aşteaptă. 
Noi stim, însă, că sînt destui tarabosti daci care s-ar bucura 
sa dobindeasca protecția si alianța Romei. Tu cum gindesti, 
Coson? 

Coson tresări. Brutus coborî vocea, privind cu grijă spre 
ferestrele care erau deschise: 

— Numai un curajos si viteaz ca tine, Coson, mai poate 
înlătura primejdia care se va abate asupra Daciei. Dacă Bure- 
bista este înlăturat de pe tron si Dacia ni se supune fără 
război, Roma va întinde asupra ei aripa-i protectoare. 

Coson asculta în tăcere. Era în mare cumpănă. Brutus vorbea 
hotărît si era stăpîn pe el: 

= N-ai mult timp de gindire, Coson, Caesar s-a hotarit. 
Numai eu l-aş putea indupleca. lată ce-ţi propun: în munţii 
voştri este mult aur. La Sarmizegetusa aveţi monetărie. Mer- 
cenarii trebuie plătiţi bine. 

Brutus se opri deodată. Coson tăcuse tot timpul. Brutus 
aştepta. 

În sfârşit, Coson vorbi: 


— Ce garanţii ne dai, Brutus? 

*— Mă aşteptam sa mă întrebi, de la început, acest lucru. 
După înlăturarea lui Burebista, Roma va numi pe Coson rege 
al Daciei. Ce garantie poate fi mai trainică decît aceasta: Pe 
monedele pe care le vei bate la Sarmizegetusa, va fi scris 
numele tău, Coson, iar pe cealaltă parte, veţi grava aquila 
Romei. 

„Coson, rege al Daciei?" Gîndul acesta îl ameti. întrecea orice 
vis al său. Se uită ţintă în ochii lui Brutus. 

— Coson rege al Daciei, clientelar al Romei! Aşa va fi! 
Dar, cît mai repede, Coson! Trebuie să ne grăbim. 

Fură ultimele cuvinte ale lui Brutus. 

Coson chibzui mult cum să înfăptuiască planul. Erau citiva 
tarabosti care nu vedeau nici ei cu ochi buni creşterea puterii 
lui Burebista. Dar nu se putea încrede in ei, atît timp cît nu-şi 
dădeau pe fata gîndurile. De unul singur nu se indoia: 
Dicomes, principele din cîmpia geta. Coson intelesese mai 
demult că şi acesta îl ura pe Burebista. El ii destăinui lui 
Dicomes planul, de care nu trebuia să afle nimeni. Omul de 
încredere al lui Coson era tarabostele Hep- tator, care îi era si 
un fel de rudă. El avea în grijă atelierele de la Sarmizegetusa. 
Cu ajutorul lui Heptator va bate monezile cerute de Brutus. 
în cea mai mare taină, Heptator alese dintre meşterii care 
lucrau la monetărie, cîțiva iliri. Se invoise să le plătească 
scump tăcerea. „Este ordinul regelui ca monezile să fie gata 
în cel mai scurt timp", le spuse. 

Ilirii lucrau într-o baracă în care nu intra nimeni. De la 
topitorie porunci să se aducă o cantitate mare de ,,electron", 
amestec de aur şi argint cu care se turnau monezile. Tot în 
numele lui Burebista. Mai mare peste ateliere, lui Heptator 
nu-i cerea nimeni socoteală, iar ilirilor nu le păsa pentru cine 
şi ce lucrau; erau obişnuiţi să-şi vadă de treaba pentru care 
erau angajaţi ca meşteri pricepuţi si bine răsplătiți, iar de 
data aceasta, tăcerea le era scump plătită. 

Zi şi noapte, un sclav credincios urmărea orice mişcare în 
ateliere. 

Burebista era plecat de mai multă vreme la Dionysopolis. Cu 
ajutorul lui Acornion, găsise cîteva iscoade credincioase, care 
să-i aducă veşti despre orice mişcare a armatelor pe care 
Caesar le strinsese în Macedonia. Erau bessi din munţii Rho- 
dope, care îşi părăsiseră satele, fugind din calea romanilor. 
Burebista voia să se mai asigure şi de ajutorul pe care urma 
să-l primească din partea cetăților de la Pont. 

La intoarcere el se opri la Argedava. Numai peste citeva 
ceasuri de la sosirea lui in cetatea care ramasese cea de-a 
doua reşedinţă a sa, pentru treburile diti partea de miaza-zi a 
Daciei, adică din sesul fluviului Dunaris, o stafeta pleca la 
Sarmizegetusa. Dicomes îl anunţa pe Coson că Burebista se 
într-un timp nemaipomenit de scurt, ilirii bătuseră o mare 
cantitate de ,,cosoni". Heptator era mulţumit. 

în aceeaşi noapte, sub supravegherea lui, oamenii carară, în 
mare taină, monezile, într-o peşteră de pe coasta de apus a 
muntelui, spre care, din cauza prăpastiei adinci, era aproape 
cu neputinţă de urcat. 

Gura peşterii fu astupata cu bucăţi mari de stîncă, pe care le 
lipiră între ele cu lut amestecat cu nisip şi grohotiş. 

Obosit peste măsură de atita trudă, prefăcîndu-se bolnav, 
tarabostele Heptator nu venise în seara aceea la adunare, 
trimitind regelui vorbă că are fierbinţeală mare. 

Heptator îl privea pe Coson, care continua să stea cu capul 
sprijinit în mâini şi nu înţelegea nimic. Dicomes nu scotea, nici 
el vreo vorbă. 

= Ce-i cu voi? intreba intre timp Heptator, care isi tot 
facea de lucru prin casa. 

Abia atunci Coson se trezi din ginduri. Sari in picioare si 
intreba: 

— Ce se aude cu monedele? 

în loc de răspuns, Heptator trecu in odaia alăturată, de unde 
se întoarse cu un săculeţ de pînză. îl răsturnă pe masă. 

Mina lui Coson tremura, cînd strînse in palmă prima monedă. 
Aurul strălucitor îi lua ochii, iar numele lui, săpat alături de 
vulturul Romei, îl ameţiră. Simtea un fior care îl furnica prin 
toate mădularele. îşi prefira degetele printre monede, le 
vîntura şi luciul lor îl orbea de mindrie. Abia izbuti să-i spună 
lui Heptator: 

— Să bem ceva! 

Heptator aduse trei cupe de argint si o amorfă cu falern. 
Băură pînă cînd, ametiti, capetele le căzură pe masă, şi-i 
prinse somnul. Mina ,,printului" saldensilor se odihnea printre 
»cosoni". 

A doua zi de dimineaţă, Heptator şi Dicomes abia izbutiră să-l 
trezească. Dicomes îi spuse: 

— Trebuie să pleci la Roma. Asa ti-a poruncit. Dacă vrei, 
te însoțesc. Şi eu mă grăbesc. 

Coson ieşi în curte. Aerul rece il mai dezmetici. Se spălă pe 
ochi cu apă din put, apoi se imbraca. 

leşi afară, sări pe cal şi, dînd pinteni, o luă la galop, alături de 
Dicomes, strigînd către Heptator: 

— Să ne vedem cu bine! 

Călăriră împreună cîteva ceasuri, aproape fără să-şi vor- 
beasca. Deodată, Dicomes slabi friul calului şi-i spuse: 

= Aici ne despartim. Eu o iau spre Argedava. Ai grijă. Să 
ne vedem cu bine. 

Coson mergea mai departe, spre Dunaris. Ca din senin, se 
porni ploaia. Turna cu găleata. Coson îşi trase gluga pe cap, 
dar simţea mantaua uda pina la piele. Se opri la bordeiul unei 
batrine, unde dormi peste noapte. Femeia îi dădu sa bea o 
strachină de lapte fierbinte, cu mămăligă de mei. Dar cum el 
tot mai dirdiia sub cerga groasă, batrina îi făcu o fiertură de 
buruieni, după care adormi îndată. A doua zi, de dimineaţă, 
se sculă ca un prunc nou născut. Cerul era senin. Soarele 
strălucea ca în toiul verii. Coson îşi mîngiie calul, puse şaua 
pe el şi se săltă în ea. Dadu un sestert bă- trinei, care se 
ploconi pînă la pămînt: 

— Zeulsa fie cu tine, fiule, pe unde vei merge! 

Coson trecu peste Dunaris, cu o plută. 

Galopa, de-a lungul fluviului, în sus, grăbit să ajungă la 
drumul care ducea, de-a lungul rîului Savus, spre Roma. 

A treia zi, pe seară, intra în Siscia. 

Soarele scăpătase de mult, dar un murmur neobişnuit se 
auzea încă, pe străzile oraşului. În piaţă se adunaseră o mul- 
time de oameni. Alţii alergau pe străzi şi strigau ceva ce el nu 
înţelegea. 

Coson descăleca şi mergea ducîndu-şi calul de friu. Opri pe 
unul din cei care alergau pe străzi şi îl întrebă, în limba 
Romei, ce se întîmpla? Omul nu pricepu. Coson mai repetă 
întrebarea în limba dacă. De data aceasta, înţelese. „O fi 
vreun trac", gîndi el. Omul îl privi mirat: 

N-ai aflat încă? Caesar a fost ucis.Lui Coson i se părea ca n-a 
înţeles bine. Făcu cîţiva paşi înainte, aproape fugind. Opri un 
legionar roman, care îi răspunse, din mers: 

— Caesar a fost ucis. 

— Cine l-a ucis? Coson fugea în urma lui. 

— Senatorii, în frunte cu Brutus, l-au străpuns cu pum- 
nalele, în Senat... 

—* Şi Brutus? Unde este Brutus? Coson era îngrozit. 
Romanul, mirat de insistența lui Coson, strigă din fuga 
calului: 

— Brutus a fugit! Tot neamul lui se ascunde. Octavianus, 
nepotul lui Caesar, s-a întors la Roma. 

Coson era înmărmurit. Capul îi vijiia. Gindurile i se în- 
cîlceau. Nu ştia ce să mai creadă. „Pentru ce a facut Brutus 
asta? De aceea îi trebuiau coso: N 
Se propti de zidurile unei clădiri. Picioarele i se muiară. Se 
lasă pe vine şi rămase astfel, nici el nu ştiu cit. Se trezi in 
zorii zilei, care luminau străzile oraşului. 


Coson încăleca si o luă înapoi spre 
Sarmizegetusa.XV. Complotul 


Caesar fusese ucis în ziua idelor lui Martie, a anului 798 de la 
întemeierea Romei. 

Trei zile după ce aflase vestea la Siscia, Coson se întorcea la 
Sarmizegetusa. 

Venise tot timpul în fugă. Chiar pe drumul care urca şerpuind 
spre cetate, el gonea calul, care era numai apă. 

în pădure era linişte. în vale, piriul susura uşor. Coson îşi 
auzea bătăile inimii. 

începuse să se însereze. Cînd zări zidurile Sarmizegetusei, 
încetini mersul. Voia să se strecoare în cetate, la adăpostul 
întunericului. Nu trebuia să se afle, deocamdată, că s-a în- 
Străjerii îl recunoscură şi îl lăsară să intre. 

Se îndreptă spre casa lui Heptator. Era nerăbdător să afle ce 
s-a petrecut în lipsa lui. Fără îndoială, Burebista a- flase de 
moartea lui Caesar. Iscoadele lui umblă peste tot şi el răsuflă, 
acuma, uşurat. îşi închipuie că pericolul s-a îndepărtat. 
„Pentru cit timp? Daca ar sti Burebista! . 
La Heptator era lumina. Coson lovi in poarta de stejar. Trei 
bătăi scurte, de recunoaştere. Heptator îi deschise. 

— Seară bună! Glasul lui Coson era mohorit. 

— Bine ai venit! Heptator îl privi ciudat. 

— Ce se aude? Te aşteptam. 


„Oare Heptator n-a aflat?" gîndi Coson, dar nu vru să 
vorbească el cel dintii. îl întrebă pe Heptator: 

*— Dicomes s-a întors? 

— în noaptea asta trebuie să vină. Burebista a chemat 
pentru mîine seară sfatul ţării. 

„Va să zică ştie! A aflat prin oamenii lui de la Roma!" îşi spuse 
Coson. 

Era obosit de pe drum, dar mai ales de tot ce se întîm- plase. 
Se trînti pe patul de lemn lustruit, acoperit cu cergă roşie... 
„Lucrurile s-au încurcat! Unde o fi acum Brutus?" îi părea rău 
că l-a ascultat pe Brutus şi a bătut monezile cu numele său, 
alături de „aquila" Romei. Caesar nu mai este. Brutus a fugit 
din Roma şi e urmărit. Octavianus s-a întors la Roma. „Ce se 
va întîmpla cu el? Oricum, n-are de ce se teme. Se va alătura 
Romei. Trebuie să ne hotarim chiar în noaptea aceasta. Pina 
la ziuă va sosi şi Dicomes. Burebista trebuie înlăturat. Noi nu 
mai sîntem stăpîni pe triburile noastre. El e stapinul tuturor. 
El cu Deceneu pun la cale soarta neamului nostru. Dar poate 
să facă ceva fără noi? Fără puterea şi ajutorul nostru? Ne-a 
sărăcit tezaurele ca să clădească cetăţi, să făurească arme, să 
ne tirasca în război." 

Framintarea lui Coson se preface în ură. Se scoală deodată, 
în sus, şi dă glas liber gîndurilor: „Ne-am săturat de ordinele 
lui! Vrem să ne aliem cu cine ne place şi să ne conducem cum 
credem! Decit supuşi ai Romei, mai bine aliaţii ei!" 

Heptator îl priveşte uimit. 

Deodată, se auziră bătăi în poartă. Heptator înţelese semnul. 
Cobori treptele pridvorului şi trase ivărul. Dicomes intră în 
curte călare. Calul era plin de spume. Sări de pe cal şi intră 
înăuntru. Se îndreptă spre Coson. 

= Armata din cîmpie e alături de noi. Putem porni la 
acţiune. Dar... Ce s-a întîmplat? întrebă el mirat, privind pe 
ceilalţi doi. 

Coson îl scutură de umeri. 

— Caesar a fost ucis în Senat de conspiratori. Printre u- 
cigasi e si Brutus, care a fugit din Roma. 

— Şi noi ce facem? întrebă, speriat, Dicomes. 

— Cu atît mai bine! răspunse Coson. Am terminat cu dus- 
manul nostru cel mai aprig. Ca aliați ai Romei, ne va fi totuna 
dacă puterea va fi cîştigată de Antoniu sau chiar de 
Octavianus. „Alea jacta est!" După ce terminăm cu Burebista, 
ca aliați ai Romei, noi vom dicta condițiile. Vom avea sprijinul 
lor, arhitecți şi constructori, vom ridica temple şi oraşe din 
piatră, vom tăia şosele şi apeducte. Vom avea amfiteatre şi 

lupte de gladiatori, cum am vazut !a Roma. in muntii nostri 
avem aur, argint, fier şi aramă. în pădurile noastre, codri 
bătrîni de veacuri, iar în beciurile templului lui Deceneu, 
comorile Daciei. Sînteţi pregătiţi? Dicomes, şi tu Heptator? 
Atunci ne-am înţeles. Pe mîine! Şi acum să ne înveselim puţin. 
Heptator, mai ai din „f alemul" acela, care alunecă pe git ca 
untdelemnul? 

După moartea lui Cutius, Daizo îl rugase pe Burebista să-l 
lase să plece de la palat. Voia să-şi petreacă batrinetea în 
casa singurului fiu care îi mai rămăsese. Se pregătea să-l în- 
soare. 

îi ridicase o casă nouă şi în seara aceea Bidia, făta cu parul ca 
fuiorul de cînepă şi cu ochii ca cicoarea, pe care şi-o alesese 
Drigissa, era poftită în casa lui Daizo, ca sâ se hotărască ziua 
căsătoriei. Tatăl Bidiei murise pe malurile Pathisului, luptind 
alături de Burebista, împotriva celților. 

Masa era acoperită cu o țesătură lucrată de Bidia, cu flori 
roşii şi negre. Un vas cu picior era plin cu mere aurii; pe o 
tipsie argintie, faguri de miere şi, în colţul mesei, o amforă cu 
vin grecesc, pe care Daizo o adusese, de mult, de la Dio- 
nysopolis. 

Se auziră bătăi în uşă. Drigissa se ridică în picioare. Daizo i-o 
luă înainte, deschizind larg uşa: 

= Fiti bine venite in casa noastra, care va fi de-acum sia 
voastra. 

— Intraţi, intraţi si asezati-va, adăugă, sfios, Drigissa. 
Parcă nu-l văzuse de mult atit de vesel. 

La un capăt al mesei sta Daizo; alături de el, mama Bidiei. în 
celălalt capăt stătea Drigissa; în dreapta lui, Sassa o aşeză pe 
Bidia, iar locul din stînga şi—1 păstră pentru ea. 

Daizo ridică cupa: 

— Să fiți fericiți, copii! Bău pînă la fund. De mult păstrez 
vinul acesta. Nici Sassa nu stia de amfora ingropata la 
rădăcina bradului bătrîn din fundul curții. 

Deodată, Daizo începu să cinte. Sassa il privi cu mirare. Nu-l 
mai auzise cîntînd din tinerețe. Viața lui zbuciumată nu-i 
dăduse răgaz de bucurii sau dezmierdări. Cu glasul lui gros, 
începu: 

Vînătorii au plecat, Prin pădurea deasă, Pentru împăratul lor 
Să-i caute crăiasă; 

Daizo privi spre Bidia. 

Au plecat şi fetele, Colindind potecele, Să aleagă dintre flori, 
Pe cea mai frumoasa, Să fie împăratului. Mîndra lui mireasă. 

Mincara si baura, iar 
de la o vreme, Daizo îi 
spuse lui Drigissa 

= Parcă s-a încălzit prea tare înăuntru. Nu ieşiţi putin in 
pridvor? 

O lună rotundă cit carul se ridicase sus, pe cer. Drigissa şi 
Bidia se priveau pentru prima oară atit de aproape, unul în 
ochii celuilalt, şi parcă nu le venea să creadă că de-acum 
înainte vor fi mereu împreună. 

— întotdeauna, Bidia mea dragă, te voi iubi ca si acum. 
Dar tu? 

Bidia roşi şi n-apuca să răspundă, fiindcă Daizo se ivi în 
pragul cerdacului: 

— Cred că e tîrziu si apoi, foarte curînd, tot împreună 
veți fi. 

în noaptea aceea, Bidia rămase mult timp cu ochii deschişi, 
privind luna care-i lumina odaia. Adormi tocmai spre ziuă. 
Urcau cu toții, încet, scara care ducea în turnul unde se afla 
reşedinţa regelui. in sala unde avea să se țină adunarea, 
candelabrele erau aprinse. Burebista ii aştepta. Se asezase, 
ca de obicei, alături de Marele Preot. Cînd toți fură la locurile 
lor, Burebista se ridică în picioare: 

— Cred că ați aflat că Caesar a fost omorît. Aceasta nu 
înseamnă că Roma uită de noi. Să folosim acest răgaz, pentru 
a întări cetățile şi a pregăti oastea. 

Burebista se opri. 1 se păru... sau unii dintre taraboşti îl 
priveau altfel decît pînă acum? 
— Trebuie să continuăm întăririle, continuă el. Nici o 
clipă de răgaz! De miine, pornim la lucru la Piatra Roşie. 

— La ce rost să mai atitam Roma, în loc să-i căutăm 
prietenia? Mai ales acum, cînd Caesar nu mai este? 

Cel care vorbise era Coson. 

Burebista se ridică în picioare. Glasul lui răsuna ca tunetul: 
— indraznesti să mă infrunti, Coson? Te aşteptam să-mi 
spui cum ti-ai îndeplinit misiunea pentru care te-am trimis la 
Roma. 

Coson isi pregătise bine cuvintele. Trebuia să hotărască, cu 
orice pret, pe cei de fata, să-l urmeze, chiar dacă ar fi fost să 
folosească minciuna. Aşa că strigă cu glas tare: 

— Nute mai recunoaştem pe tine ca rege, Burebista. 

in sală se auziră murmure. Tarabostii ridicară pumnul in 

sus, amenintindu-l. Coson îşi dădu seama că trebuie să pro- 
voace tulburare printre ei, aşa că spuse cu acelaşi glas ridicat 
ca mai înainte: 

— Voiai să ştii răspunsul Romei? Iată-l! De azi înainte, eu 
sînt regele dacilor. Romanii mi-au bătut şi monedă. „Co- sonf 
şi vulturul imperial. 

Si azvirli un pumn de monezi pe masa. 

Tarabostii se apropiara. Priveau cu uimire. Nu le venea sa 
creadă, nici ceea ce auziseră, nici ceea ce vedeau! Nu se 
aşteptaseră la atita mîrşăvie şi îndrăzneală din parte unuia 
dintre ei! Nu numai regele, ci şi ei toţi fuseseră tradati! Dacia 
întreagă era trădată! 

Pe neobservate, Heptator făcu un pas spre rege şi, oco- linclu- 
l prin stînşa, se răsuci să-i înfigă între coaste un pumnal mic 
şi ascuţit, ca un vîrf de lance, pe care îl ţinea în palmă. 
Drigissa, care stătea în spatele lui Burebista, observă miş- 
carea, repezindu-se ca un erete spre Heptator, dar lovitura 
sortita regelui nu mai putu fi oprită. Pumnalul se înfipse în 
pieptul lui Drigissa, care se pravali la picioarele lui Burebista. 
inmarmuriti şi înspăimîntaţi, ceilalţi nu observară că, pe 
nesimţite, un taraboste de la curtea lui Coson se apropie de 
rege şi-i înfipse cuțitul între coaste. Regele se prabusi pe po- 
dea. Cu ochii mari deschişi, îl căuta, din priviri, pe Deceneu, 
cîteva clipe, apoi pleoapele se lăsară grele în jos. Alături de 
el, se latea văzînd cu ochii, o pata de singe. Taraboştii căzură 
în genunchi lîngă trupul care se mai zbătea. 

Pînă cînd ceilalţi să-şi dea seama, Heptator şi celălalt 
taraboste o luară la goană, pe scări. 

în picioare, Marele Preot rămăsese ca o stinca neclintită. 
Glasul lui era mai liniştit ca niciodată, dar străbătut de o du- 
rere fără margini. Ridică ochii în sus: 

— Zalmoxis, îndurătorule, primeşte-l alături de tine! Şi-a 
slujit poporul şi a urmat poruncile tale. Tot astfel pe Drigissa. 
A murit pentru regele lui şi pentru Dacia. 

Feţele taraboştilor păreau cioplite în piatră. Ochii batrinului 
Thiamarcos erau ca de sticlă. Stăteau aşa, muti şi nemiscati, 
nepricepînd ce aveau de făcut, ce avea să urmeze. 


Deceneu făcu cîţiva 
paşi înainte. Privea la 
cei ce se adunaseră în 
jurul lui 


„Pentru cîţiva ticăloşi, nu vom lăsa Dacia în mîna duş- 
manului care a încercat să ne dezbine, ca să ne poată supune 

mai usor. A cazut cel mai bun dintre noi! Cel mai viteaz rege 
al Daciei! Dar noi, cei rămaşi, vom strînge rîndurile. Cine 
vrea, să rămînă cu mine, aici, în inima Daciei. Ceilalţi să se 
ducă de unde au venit. 

Nici unul nu s-a clintit. 


Pe scara de lemn, care 
urca spre turn, se 
auziră paşii taraganati 
ai lui Daizo. Nici el nu 
ştiuse pînă în seara 
aceea, că fiul său făcea 
parte din garda 
personală a lui 
Burebista şi că jurase, 
ca şi ceilalţi tineri, că, 
orice se va întîmpla, 
vor urma soarta celui 
care îi purtase din 
victorie în victorie, 

spre infaptuirea unei 


Dacii unite si libere 
„Cuprins 

